
Forord 


Hvorfor vokser noen steder, mens andre steder opplever at det blir stadig 
færre innbyggere? Dette er spørsmålet som forskningen min har dreiet 
seg om de siste 25 årene. I denne boka har jeg forsøkt å oppsummere 
resultatene fra denne forskningen, så langt. Det er ikke et spørsmål som vi 
noensinne får et endelig og helt presist svar på. Det er mange forhold som 
påvirker veksten til et sted. Mekanismene som bestemmer utviklingen er 
heller ikke nødvendigvis de samme over tid. Ikke minst dreier seg også om 
folks adferd, hvor de ønsker å bo og arbeide. Noen mønstre og mekanismer 
trer likevel fram, som vi kan bruke til å forstå mer av utviklingen. Når vi 
forstår drivkreftene bedre, er vi også i bedre stand til å påvirke utviklingen. 
Hvis vi kan forstå de grunnleggende drivkreftene, vil vi også kunne forutsi 
framtidig utvikling med større presisjon og lage bedre planer. 

Denne boka er først og fremst skrevet til de som arbeider med å plan- 
legge og utvikle steder, enten det er i kommuner, regioner, fylker, landsdeler 
eller i distriktene. De modellene vi skal beskrive i denne boka brukes av 
mange planleggere og utviklere som vi har arbeidet for i de siste årene. 
Uten den regelmessige kontakten som vi har med slike folk i praksisfeltet 
hadde vi ikke kunnet kommet så langt. Samtaler og diskusjon med folk 
som bruker forskningen vår i praksis har vært min største inspirasjon i 
dette arbeidet. 

Flere av mine kolleger i Telemarksforsking har bidratt vesentlig i arbei- 
det. Lars Ueland Kobro, Hanna Storm og Marit Nygård var alle aktivt med 
da de første versjoner av attraktivitetsmodellen ble utviklet. I de siste årene 
har Didrik Vareide vært den viktigste bidragsyteren, både når det gjelder å 
videreutvikle modellen og ikke minst å utvikle digitale rapporter for bru- 
kerne. Det digitale rapportformatet gjør at vi nå har over 70 kontinuerlige 
rapporter for ulike steder liggende ute på nettstedet regionalanalyse.no. 
Digitaliseringen har gjort at både forskningen og formidlingen har blitt 
langt mer effektiv slik at vi kan nå ut til flere. 


FORORD 


I 2018 utga vi bok «hvorfor vokser steder?». Også den ble utgitt av 
Cappelen Akademisk forlag. Temaet i denne boka er det samme som sist, 
men modellene våre er videreutviklet og forbedret siden siste bok. Noen 
av konklusjonene er også annerledes. 


KAPITTEL 1 


Attraktivitetsmodellen 


Attraktivitetsmodellen har blitt utviklet for å forstå hvorfor noen steder 
vokser mens andre krymper. Når vi snakker om vekst, er det i betydningen 
vekst i folketall eller arbeidsplasser. Utviklingen i folketall og arbeidsplas- 
ser henger sammen, og modellen er sentrert rundt denne sammenhengen. 
«Steder» kan være enkeltkommuner, større områder, fylker eller grupper 
av kommuner med felles kjennetegn, for eksempel distriktskommunene. 
Modellen er laget for å forklare variasjoner i veksten i ulike geografiske 
områder innenfor et land. Attraktivitetsmodellen er nyttig på flere måter. 
For det første vil modellen gjøre at vi kan forstå utviklingen på et sted, altså 
hvorfor det vokser eller krymper, gjennom at modellen dekomponerer de 
ulike drivkreftene som har virket. For det andre skiller modellen mellom 
ytre drivkrefter, som stedet ikke kan gjøre noe med, og indre drivkref- 
ter, som vi kaller attraktivitet. Modellen tallfester stedets attraktivitet for 
bosetting og næringsliv. For det tredje kan modellen brukes til å predikere 
framtidig vekst i folketall og få fram ulike scenarioer for utviklingen. Som 
vi skal argumentere for senere, mener vi at prediksjonene vi lager med bruk 
av attraktivitetsmodellen er bedre enn SSBs befolkningsframskrivinger, 
som lenge har vært helt enerådende når for eksempel kommuner eller 
fylkeskommuner skal legge planer for framtiden. 


Attraktivitetsmodellens historie 


Konseptet attraktivitet ble først tatt i praktisk bruk i Telemarksforsking i 
2007. Idéen ble til da vi var engasjert til å lage en ringvirkningsanalyse av 
kultur i Grenland. Vi hadde problemer med å finne særlig store direkte 
ringvirkninger av kultur og forsøkte å tenke oss hvordan vi kunne måle 
eventuelle indirekte ringvirkninger. En slik indirekte ringvirkning kunne 
være at steder med mye kulturaktivitet var mer attraktive som bosted. 

Dette kunne føre til at stedet fikk større innflytting og høyere befolknings- 
vekst. Vi fikk ikke tid til å måle om hypotesen holdt stikk, fordi vi ikke 
hadde data over variasjonen i kulturaktiviteten mellom kommuner og 
regioner i Norge. Men tanken var født: Steder kunne ha egenskaper som 
gjorde dem mer tiltrekkende for innflytting (eventuelt at innbyggerne ikke 
flyttet ut) og dermed få større vekst. 

Vi introduserte attraktivitetsbarometeret samme år. Det var den første 
attraktivitetsmodellen, og den var enkel og primitiv. Teorien var at et steds 
nettoflytting var en funksjon av to faktorer: arbeidsplassveksten på stedet 
og stedets attraktivitet. Etter å ha beregnet arbeidsplassvekstens effekt på 
stedets nettoflytting med en enkel regresjon, ble attraktiviteten definert 
som restfaktoren. Deretter kunne vi se hvordan denne restfaktoren hang 
sammen med andre faktorer. Vi så da bare på den innenlandske flyttingen. 
Fram til da hadde innvandringen til Norge vært ganske lav, og vi betraktet 
derfor variasjonen i innvandring mest som støy i analysene. I den første 
tiden brukte vi altså attraktivitet bare i betydningen bostedsattraktivitet. 
Vi fikk også finansering til å utvikle konseptet om bostedsattraktivitet 
gjennom VRI i 2009. 

I 2010 kom vi ut med et nytt og mer helhetlig konsept: attraktivitetspyra- 
miden. Nå hadde vi tre attraktivitetsdimensjoner: attraktivitet for bosetting, 
besøk og bedrifter. Bedrifts- og besøksattraktivitet var knyttet til utviklin- 
gen av antall arbeidsplasser i henholdsvis basis- og besøksnæringene. Et 
annet temarelevant prosjekt fra denne perioden var suksessrike distrikts- 
kommuner, som vi gjorde på oppdrag fra Distriktssenteret. 

I 2012 og 2013 fikk vi et oppdrag fra KRD (Kommunal- og regionalde- 
partementet) der vi ble bedt om å utvikle en «programteori for attraktivi- 
tet». Dette var et, for oss, større prosjekt hvor vi kunne bruke mer tid til 
modell- og konseptutvikling. Et av de viktigste resultatene av dette arbeidet 
var at vi etablerte et skille mellom to ulike typer av faktorer som kunne ten- 
kes å skape vekst: strukturelle faktorer og attraktivitet. Strukturelle faktorer 
var forhold som hadde en systematisk påvirkning på veksten, men som 
ikke kunne påvirkes av stedet selv, mens attraktivitet omfattet alle forhold 
som stedene selv kunne gjøre noe med. Dette skillet gjorde at vi kunne 
lage en langt mer stringent vekstmodell for steder ut fra de strukturelle 
betingelsene. Det gjorde også at definisjonen på attraktivitet ble endret. 


1 Virkemidler for regional forskning og innovasjon (VRI) er et forskningsprogram under Norges 
forskningsråd. 


ATTRAKTIVITETSMODELLEN 


Bostedsattraktivitet var tidligere knyttet til nettoinnflyttingen i forhold 
til arbeidsplassveksten. Nå begynte vi å måle bostedsattraktiviteten knyt- 
tet til nettoflytting, men relatert til forventet nettoflytting basert på flere 
strukturelle faktorer. 

I 2014 brukte vi for første gang modellen til å lage scenarioer for befolk- 
ningsvekst. Dette var en viktig milepel. Før dette tidspunktet var attrakti- 
vitetsmodellen mest å betrakte som et konsept for å forstå og organisere 
stedlig vekst. De tre ulike attraktivitetsdimensjonene var behandlet hver 
for seg. Nå ble alle deler av modellen knyttet sammen og brukt både for å 
forstå drivkrefter for historisk vekst og lage scenarioer for framtidig vekst. 
Etter dette tidspunktet begynte vi å bruke begrepet attraktivitetsmodellen 
på det verktøyet vi hadde rigget til. 

Fra 2013 til 2015 fikk vi finansiering fra Oslofjordfondet” til prosjektet 
«attraktivitetskraft gjennom stedsinnovasjon». I dette prosjektet arbeidet vi 
med å anvende attraktivitetsmodellen for ti kommuner som brukte model- 
len aktivt i sitt utviklingsarbeid. Dette kommunenettverket er faktisk aktivt 
den dag i dag. 

I 2018 oppsummerte vi så den etablerte kunnskapen gjennom boka 
Hvorfor vokser steder? som ble utgitt på Cappelen Damm Akademisk forlag 
(Vareide, 2018). Samme år begynte vi også å digitalisere alle analyser og 
rapporter og la dem ut på et åpent nettsted slik at brukerne kunne ta dem i 
bruk interaktivt og velge analysefokus selv (regionalanalyse.no). Den boka 
du nå leser ble skrevet 2023, altså omtrent fem år etter den første. Hvorfor 
kommer vi med en ny bok? 

Modellen er ombygd flere ganger siden 2018 og har blitt mer presis og 
tatt inn flere elementer som har signifikant betydning for flyttemønstrene. 
Vi kan nå bruke SSBs nye sentralitetsindeks fra 2018, noe som er en klar 
forbedring. Ettersom vi har flere årganger i datamaterialet, har vi også 
kunnet avdekke nye trender. Vi har erfart at modellen fungerer godt til å 
predikere nettoflyttingen og befolkningsveksten i kommunene. Det gjør 
at vi har større tillit til modellen og kan fokusere mer på våre scenarioer 
for framtidig befolkningsvekst, der vi ser at det er behov for et korrektiv 
til SSBs framskrivinger. 


2 Regionalt forskningsfond for Telemark, Vestfold, Østfold og Buskerud fylkeskommuner. 


11 


12 


KAPITTEL 1 


Hvem har vi forsket fram 
attraktivitetsmodellen for? 


En anvendt samfunnsforsker i Norge (og antakelig også i andre land) er 
normalt helt avhengig av prosjektfinansiering. Prosjektfinansieringen er 
tidsbegrenset til perioder fra noen måneder til maksimalt tre år. Vi kan selv 
ha klare oppfatninger av hva som er nyttig og interessant, men må bruke 
vår forskningskapasitet der det er finansiering å få. Attraktivitetsmodellen 
har blitt utviklet over en periode som så langt har strukket seg over 15 år. 
Det betyr at det har vært mange oppdragsgivere involvert i finansierin- 
gen. Vi har nevnt eksempler på noen større prosjekt fra Forskningsrådet, 
departement og Distriktssenteret, men det viktigste bidraget har kommet 
fra et stort antall små prosjekt fra enkeltkommuner, regioner og fylker. 
Gjennom alle disse små prosjektene, der vi har anvendt modellen for å 
forklare og analysere utviklingen i enkeltkommuner, regioner eller fylker, 
har vi kunnet bryne modellen mot den praktiske erfaringen og kunn- 
skapen som lokale og regionale næringsutviklere og planleggere har om 
utviklingen i sitt eget område. Siden 2018 har vi laget «løpende» digitale 
regionale analyser for 92 ulike kommuner, regioner og fylker i Norge. 
Alle disse ligger åpent tilgjengelige på nettstedet regionalanalyse.no. 


Attraktivitetsbegrepet 


Vi har kalt modellen vår attraktivitetsmodellen. Vi bruker også begrepet 
attraktivitet flittig, både i betydningen av bostedsattraktivitet, næringsat- 
traktivitet og besøksattraktivitet. Attraktivitet er imidlertid ikke et presist 
vitenskapelig begrep, men et ord som har ulik betydning og ulikt innhold 
fra person til person og i ulike kontekster. Når vi bruker bostedsattrakti- 
vitet i denne boka, har vi definert begrepet bostedsattraktivitet som avvik 
mellom faktisk og forventet nettoflytting på et sted, der forventet nettoflytting 
er gitt gjennom en bestemt empirisk basert statistisk modell som justerer 
for arbeidsplassvekst, sentralitet og demografi. Da vi først begynte å bruke 
begrepet bostedsattraktivitet, beregnet vi nettoflyttingen til steder justert 
for arbeidsplassvekst. Tanken var da at steder som hadde stor innflytting 
fikk denne av to årsaker: enten at det var stor arbeidsplassvekst, eller at det 
var andre stedskvaliteter som tiltrakk nye innbyggere. Steder som da fikk 
høy nettoinnflytting uten å ha sterk arbeidsplassvekst ble da karakterisert 


ATTRAKTIVITETSMODELLEN 


som attraktive som bosted. Dette fikk vi kritikk for, blant annet fra Bærum, 
som kom dårlig ut med denne metoden. Kritikerne hevdet at de høye bolig- 
prisene i Bærum var et bevis for at kommunen var attraktiv som bosted. 
Det finnes også forskning fra andre land, hvor boligpriser brukes som en 
indikator for bostedsattraktivitet. Det er altså delte meninger om bostedsat- 
traktivitet måles best gjennom nettoflyttingstallene eller boligprisene. Da 
vi havnet på å bruke nettoflyttingen som indikator for attraktivitet, var nok 
det i stor grad fordi vi retter vår forskning inn mot kommunene. De aller 
fleste kommuner ønsker å stimulere innflytting og befolkningsvekst, og da 
er det naturlig å bruke attraktivitetsbegrepet om det kommunene ønsker 
å bli bedre på. Det er, så vidt vi vet, ingen kommuner som har som mål at 
boligprisene skal være høye. 

Etter hvert har vi utvidet antall variabler i attraktivitetsmodellen vår. 
Det viktigste er at vi har med kommuners sentralitet når vi beregner 
forventet flytting. Det betyr i praksis at sentrale kommuner, for eksem- 
pel Oslo og nabokommunene, får en høyere forventet innflytting. For 
at de skal bli karakterisert som attraktive som bosted må de da ha enda 
høyere innflytting. Dermed vil kommuner med relativt god nettoinn- 
flytting bli karakterisert som kommuner med lav (negativ) bostedsat- 
traktivitet. Distriktskommuner med fallende folketall vil kunne få en høy 
bostedsattraktivitet, dersom vi hadde forventet enda større utflytting og 
befolkningsnedgang. Noen kritikere mener at denne måten å bruke attrak- 
tivitetsbegrepet på blir feil. 


Attraktivitetsmodellen i en 
kunnskapskontekst 


I rapporten Nærings- og distriktsutvikling — perspektiver, politikk/virkemid- 
ler og samhandling har Knut Onsager fra NIBR forsøkt å systematisere ulike 
perspektiver som brukes for å forstå og påvirke den regionale utviklingen 
(2019, s. 30): 


Næringsutviklingen i et område påvirkes av både av indre og ytre strukturer og driv- 
krefter. Det finnes en betydelig faglitteratur som belyser ulike aspekter av feltet, men 
som er ganske fragmentert og splittet mellom ulike fagtradisjoner. Mye av dette kan 


imidlertid fordeles på følgende hovedtyper av tematikk og perspektiver: 

1) Lokaliseringsfortrinn og -faktorer 

2) Bedriftsutvikling og -kapabilitet 

3) Eksportledet vekst og ringvirkninger 

4) Innovasjon i næringsmiljøer og systemer 

5) Attraktivitet for bosetting og næringsutvikling 
6) Bærekraftig nærings- og samfunnsutvikling 


Onsager har altså funnet seks forskjellige hovedtyper av tematikker og per- 
spektiver som brukes i analyser og politikkutforming i Norge og interna- 
sjonalt. Den femte av disse, attraktivitet for bosetting og næringsutvikling, 
er i stor grad sammenfallende med vår attraktivitetsmodell. 

Når vi skal forsøke å sette attraktivitetsmodellen inn i en kunnskaps- 
kontekst, vil det være praktisk å omtale hvordan perspektivene i attrakti- 
vitetsmodellen skiller seg fra de andre fem typene. 


Attraktivitetsmodellen vs. perspektivet om 
lokaliseringsfortrinn 


Perspektivet om lokaliseringsfortrinn kan knyttes til fysiske egenskaper 
ved steder, som gir fordeler for visse typer næringsliv. Dette er et ganske 
tydelig trekk i norsk industrihistorie, der vi så oppblomstring av industri 
rundt de første kraftverkene som følge av at strøm på den tiden ikke kunne 
fraktes langt uten stort effekttap. Jordbruket og avledet foredling finner vii 
områder med god jordbruksjord, mens skogbruk og trevareindustri hadde 
best kår der det er mye skog eller dit trevirke kunne fraktes på en effektiv 
måte. Lokaliseringsfortrinn er imidlertid ikke bare knyttet til naturlige 
egenskaper, men også til befolkningsstørrelse og -tetthet. Byer, eller agglo- 
merasjoner som det heter på fagspråket, har lokaliseringsfortrinn gjennom 
å skape lokale markeder som er store nok til at spesialiserte bedrifter kan 
etablere seg. En del av agglomerasjonsteorien fokuserer også på at høy- 
ere befolkningstetthet, som man finner i byene, også skaper grobunn for 
mer innovasjon og økt produktivitet. Den amerikanske forskeren Edward 
Glaeser er en kjent representant for dette perspektivet. Vi skal senere vie 
et kapittel til å gå gjennom hans bok Triumph of the City (Glaeser, 2011) 
og se om vi finner de samme mekanismene i den regionale utviklingen i 
Norge som han beskriver i boka og som henter erfaringer fra utviklingen 
i virkelig store byer i USA og internasjonalt. 

Attraktivitetsmodellen er ikke rettet mot å forklare hvorfor et område 
har mye av en viss type næringsliv, men fokuserer i stedet på hvilken 

betydning næringsstrukturen har for veksten i næringslivet. En nærings- 
struktur som er konsentrert til bransjer som vokser nasjonalt vil bety økt 
vekst, mens en næringsstruktur konsentrert til bransjer som har nedgang 
nasjonalt betyr at stedet mest sannsynlig får nedgang. 

Når det gjelder attraktivitetsmodellen og teoriene om agglomerasjon, 
gir disse to perspektivene ganske ulike forklaringer på sentraliserings- 
mønstrene vi ser. Senere i denne boka skal vi se at attraktivitetsmodellen 
forklarer veksten i næringslivet i byene i Norge med to drivkrefter: for 
det første et sentraliserende flyttemønster med en tendens til å flytte fra 
utkant til sentrum, som ikke har med arbeidsplassutviklingen å gjøre. 
Det gir høyere befolkningsvekst i byene, alt annet likt, noe som igjen 
stimulerer veksten i næringslivet i byene. For det andre at byene har en 
næringsstruktur med en konsentrasjon av arbeidsplasser i bransjer med 
stor vekst i sysselsetting, mens distriktene har en overvekt av arbeidsplas- 
ser i bransjer med nedgang eller lav vekst. Vi finner at disse to drivkref- 
tene fullt ut forklarer den høye veksten vi finner i næringslivet i byene. 
Hvis det var slik at byene gjennom sin befolkningstetthet har et mer 
innovativt næringsliv, finner vi ikke at dette har gitt mer arbeidsplassvekst 
i næringslivet. 


Attraktivitetsmodellen vs. perspektivet om 
bedriftsutvikling og kapabiliteter 


I dette perspektivet fokuseres det på enkeltbedriften, kompetansen som 
bedriftens ansatte besitter og bedriftens evne til innovasjon. Bedriftens 
interne og eksterne tilgang på kunnskap og kapital tillegges betydning. 
Her vil det kunne være forskjeller på tilgang til både kapital og kunnskap 
mellom ulike regioner. Perifere og tynt befolkede regioner vil da kunne 
ha mindre tilgang til kunnskap og kapital enn sentrale og tett befol- 
kede regioner. Dette kan føre til såkalt «markedssvikt», ved at bedrifter 
investerer for lite enn det som er samfunnsmessig optimalt. Spesielt 
gjelder det investeringer i forskning og utvikling, hvor både kunnskap og 
kapital er nødvendig. Mye av distrikts- og næringspolitikken i Norge er 
basert på dette perspektivet. Det er derfor mange ordninger som tar sikte 
på å rette opp denne markedssvikten. Forskningsrådets SkatteFUNN 
er en slik ordning, der bedrifter får subsidiert sine kostnader til fors- 
kning og utvikling. I tillegg har vi ulike låne- og tilskuddsordninger fra 
Innovasjon Norge. 

Attraktivitetsmodellen har ikke et bedriftsperspektiv, men ser på for- 
skjeller i næringsutvikling og da spesielt arbeidsplassvekst mellom ulike 
områder. Vi kan si at attraktivitetsmodellen er en makromodell. Ved å 
bruke attraktivitetsmodellen kan vi identifisere områder som har en 
«unormalt» sterk vekst i antall arbeidsplasser i næringslivet. Hvis dette 
er områder som er kjennetegnet av bedrifter som har høyere innovasjon 
eller kompetanse, kunne bedriftsutviklingsperspektivet gi en forklaring på 
denne næringsattraktiviteten. 

Som vi skal se senere i denne boka, har vi ikke funnet noen sam- 
menheng mellom det formelle kompetansenivået i næringslivet og vekst. 
Regioner med et lavt formelt kompetansenivå i næringslivet har samme 
vekst som regioner med høyt kompetansenivå etter at vi har korrigert for 
forskjeller i bransjestruktur og befolkningsvekst. 

Vi har tidligere forsøkt å se om vi finner sammenheng mellom innova- 
sjon og vekst i næringslivet gjennom å bruke SSBs innovasjonsmålinger. 
Gjennom disse målingene kan vi finne regionale variasjoner i næringsli- 
vets kostnader til FOU og regionale variasjoner i hvor stor andel av bedrif- 
tene som driver med FoU i form av utvikling av nye produkter, prosesser 
eller annet. Vi lyktes ikke med å finne noen sammenhenger. Det kan ha 
flere forklaringer. Målingene er basert på spørreskjema til et utvalg av 
bedrifter og er således forbundet med en viss usikkerhet. Dessuten er det 
ikke sikkert at spørsmålene fanger opp den virkelige innovasjonsevnen i 
bedriften, siden det er mange måter en bedrift kan være innovativ på. I 
tillegg har vi det forholdet at bedrifter som er innovative, for eksempel 
gjennom å utvikle nye produkter, ofte tvinges til dette fordi de eksiste- 
rende produktene ikke selger godt nok i konkurranse med andre produkter. 
Bedrifter som opplever at produktene deres selger godt vil som oftest ikke 
gjøre produktinnovasjoner siden de tjener godt og kan ekspandere med de 
produktene de har. Dermed kan det like godt være en negativ sammenheng 
mellom innovasjon og vekst. Det betyr naturligvis ikke at det er negativt 
for en bedrift å være innovativ, men at innovasjon ofte er noe som tvinger 
seg fram når det er problemer med konkurransen eller lønnsomheten. I 
gruppen av bedrifter som satser mye på innovasjon vil det da være en del 
som har problemer med eksisterende produkter eller produksjonskost- 
nader. I gruppen av bedrifter med lite eller ingen innovative aktiviteter 
vil det være mange som opplever at innovasjon ikke er nødvendig siden 
bedriften går godt. 

Attraktivitetsmodellen vs. perspektivet om 
eksportledet vekst og ringvirkninger 


I perspektivet om eksportledet vekst fokuseres det på den delen av nærings- 
livet som produserer varer og tjenester som kan selges ut av regionen og 
generere inntekter utenfra. Ofte brukes begrepet basisnæringer om denne 
delen av næringslivet. Industri er en slik basisnæring. Industribedrifter 
produserer sjelden kun for det lokale og regionale næringslivet, men har 
nesten alltid mesteparten av salget sitt til det nasjonale eller internasjo- 
nale markedet. Det samme gjelder for fiske og havbruk. En del tjenesteyt- 
ende næringer har det på samme måten, som for eksempel telekom, IT og 
spesialiserte konsulenttjenester. En kan også se på reiselivet som en slik 
basisnæring. Reiselivsnæringene lokker reisende fra andre regioner og land 
til regionen der de bruker pengene sine. I dette perspektivet er slike basis- 
næringer, som navnet sier, basisen i økonomien som skaper livsgrunnlag 
for stedet. Når basisnæringene er etablert, kommer andre næringer til for 
å betjene basisnæringene og befolkningen. En kan også se på statlige insti- 
tusjoner som basisnæringene. En institusjon som Brønnøysundregistrene 
sysselsetter mange ansatte og er en hjørnesteinsbedrift i Brønnøy kom- 
mune. Inntektene til å drive registrene og lønne de ansatte kommer fra 
staten. De mange ansatte betaler skatt til kommunen og genererer igjen 
økt lokal etterspørsel og ringvirkninger. 

Dette perspektivet er intuitivt forlokkende som forklaring på variasjoner 
i vekst mellom steder. Det synes også å forklare mye av den historiske fram- 
veksten av steder. I de første versjonene av attraktivitetsmodellen brukte vi 
også dette perspektivet. Vi skilte da ut basisnæringer og besøksnæringer 
og beregnet vekst og attraktivitet for basis- og besøksnæringer. Tanken var 
da at dette var de næringene som skaffet kapital til stedet, og så ville andre 
bransjer komme til som en ringvirkning av disse basisnæringene. Et av 
problemene med dette er at den delen av næringslivet som vi ikke regner 
som basis- eller besøksnæringer, det vi kaller regionale næringer, er stor. Vi 
snakker da om næringer som bygg og anlegg, transport, forretningsmes- 
sig tjenesteyting, finans, eiendom og private omsorgs- og helsetjenester. 
Faktisk utgjør de regionale næringene omtrent halvparten av næringslivet, 
målt i ansatte. Ikke bare utgjør de regionale næringene den klart største 
delen av næringslivet. Det er også her den største veksten er. Og da vi for- 
søkte å finne en sammenheng mellom vekst i basis- og besøksnæringene 
og de regionale næringene, fant vi ingen slik sammenheng. Ser vi på byene 

på Østlandet, har de fleste hatt en sterk nedgang i basisnæringene. Det har 
ikke hindret disse byene fra å ha en utmerket vekst i næringslivet likevel, 
takket være en sterk vekst i de regionale næringene. 

I attraktivitetsmodellen forlot vi da perspektivet om basisnæringer og 
deres betydning og ringvirkninger, ettersom det ikke lot til være noe empi- 
risk belegg for dette perspektivet i den regionale utviklingen i Norge de 
siste tjue årene. 


Attraktivitetsmodellen vs. perspektivet om 
innovasjon i klynger og næringsmiljøer 

Dette perspektivet omfatter også teorier om regionale innovasjonssystemer 
og om triple helix — altså samspillet mellom næringsliv, kunnskapsinstitu- 
sjoner og offentlige institusjoner. I triple helix-teorier tillegges tilstedevæ- 
relsen av høgskoler, universiteter og forskningsmiljøer stor betydning for 
utviklingsevnen til næringslivet på et sted (f.eks. Etzkowitz & Leydesdorff, 
1995). Dette har vi forsøkt å finne statistisk belegg for, uten å lykkes. Hvis 
vi hadde funnet at tilstedeværelse av slike kunnskapsinstitusjoner hadde 
betydning for veksten i næringslivet, hadde vi kunnet inkorporere en slik 
effekt i attraktivitetsmodellen. 

Det er også mye teori om næringsklynger, der idéen er at bedrifter som 
driver innenfor en klynge (en geografisk konsentrasjon av bedrifter som 
har «noe» til felles) har bedre vekstmuligheter enn bedrifter som ikke er 
innenfor en slik klynge. Klyngeteorien er full av interessante caser: Silicon 
Valley, finansmiljøet i London, industrimiljøer i Tyskland, vinregioner i 
Italia og så videre. Det har gitt inspirasjon til Subsea Valley, som er navnet 
på en klynge bestående av bedrifter innenfor undervannsteknologi mellom 
Oslo og Kongsberg. Innovasjon Norge har adoptert perspektivene som 
klyngeteorien representerer, blant annet gjennom Arena-programmet og 
NCE-programmet (Norwegian Center of Expertise). 

Smart spesialisering er en variant i denne familien av tiltak. Dette er en 
metode EU har utviklet for regionale vekststrategier. Her er prinsippet at 
en skal bygge på regionale fortrinn og utvikle nye næringer og produkter 
som er beslektet med det som finnes fra før. 

Når vi arbeider med statistikk, er klynger dessverre vanskelige å iden- 
tifisere og avgrense. I Norge har vi sett klyngebegrepet brukt om svært 
små klynger. I den internasjonale klyngeteorien er det snakk om store 
klynger i internasjonal forstand, altså langt større klynger enn vi kan se 

på som mulige i lille Norge. De færreste kommuner eller regioner i Norge 
har noe som likner på en klynge i den skalaen som klyngeteorien egentlig 
handler om. Noen har likevel en helt utmerket næringsutvikling, men det 
kan være vanskelig å finne statistisk bevis for at dette henger sammen med 
en klyngedannelse. 


Attraktivitetsmodellen vs. perspektivet om 
bærekraftig samfunns- og næringsutvikling 


FNs bærekraftsmål er et sentralt utgangspunkt for perspektivet om bære- 
kraftig samfunnsutvikling. FN har definert 17 bærekraftsmål. Ofte grup- 
peres disse i tre: miljømessig, sosial og økonomisk bærekraft. På mange 
måter er dette å betrakte som et altomfattende perspektiv, ettersom det er 
vanskelig å finne noen samfunnsmessige aspekter som ikke er inkludert. 
Bærekraftsmålene representer ikke noen modell for hvordan de ulike for- 
holdene henger sammen, eller en modell for hva som driver utviklingen. 
Det er mer snakk om å minne politikere på internasjonalt, nasjonalt og 
lokalt nivå om at det er mange aspekter som er viktige for å skape gode 
samfunn. Det er vanskelig å være uenig i bærekraftsmålene, men de svarer 
egentlig ikke på hvordan ulike forhold henger sammen eller hva som er 
drivkrefter i utviklingen. Sånn sett er det ikke noen motsetning mellom 
prinsippene i bærekraftsmålene og de andre perspektivene vi har trukket 
fram. Bærekraftsmålene har blitt førende for politikk og planlegging på 
nasjonalt, regionalt og lokalt nivå i Norge. 

Attraktivitetsmodellen svarer på deler av bærekraftsmålene, hoved- 
sakelig på det som går på økonomisk og demografisk bærekraft. I noen 
grad vil økonomisk bærekraft også påvirke sosial bærekraft. Vekst i antall 
arbeidsplasser i næringslivet er bra for sysselsettingsandelen i befolknin- 
gen, og en høy sysselsettingsandel reduserer fattigdom og ulikheter. Når 
det gjelder helse og miljømessig bærekraft, vil dette være forhold som 
attraktivitetsmodellen ikke omfatter. Attraktivitetsmodellen er ment å 
være en teori som skal kunne la seg teste og bekrefte med empiri og data 
fra små geografiske områder, som for eksempel kommuner. Det er begren- 
set hvor mange dimensjoner og faktorer en slik modell kan ta inn, siden 
kompleksiteten øker med hvert nytt element som inkluderes. I tillegg er 
det i dag mangel på gode data og indikatorer for miljømessig bærekraft 
på region- eller kommunenivå. Vi tror ikke det vil være mulig å utvi- 
kle modeller som tar inn i seg alle elementene i bærekraftsperspektivet. 

En modell må være enkel nok til at vi kan forstå den. En slik altomfattende 
modell ville bli for kompleks. 


Forskning om flyttemotiver 


Hvis du søker etter forskning om flytting, vil du finne et stort antall fors- 
kningsprosjekt, artikler og bøker om temaet, både fra Norge og fra andre 

land. Fra Norge er spesielt de store flyttemotivundersøkelsene fra 1972 og 

2008 kjent. I rapporten Hvorfor flytte? Hvorfor bli boende? (Sørlie et al., 
2012) er det en grundig gjennomgang av resultatene fra disse to undersøkel- 
sene. Flyttemotivundersøkelsene var, som navnet sier, store undersøkelser 
som undersøkte hva folk som flyttet oppga som motiv for flyttingen. I 

2008-undersøkelsen ble det også gjort mer for å undersøke hva folks motiv 
var for å bli boende. I rapporten framkommer det en interessant sammen- 
likning av forekomsten av ulike flyttemotiv i 1972 og 2008: 


Tabell 1 Fordeling av flyttemotiver i 1972 og 2008. Prosent 


1972 2008 Endring 
Arbeid 37 20 -17 
Bolig 29 25 -4 
Sted/miljø 9 21 +12 
Familie 13 27 +14 
Helse 2 3 +1 
Utdanning 10 4 -6 


Vi kan se noen av disse flyttemotivene gjenspeilet i modellen vår for flyt- 
ting. Arbeid er et av de vanligste flyttemotivene. Vi finner da også at det er 
en statistisk sammenheng mellom steders vekst i antall arbeidsplasser og 
deres nettoflytting. Bolig er en av de andre hovedmotivene for flytting, noe 
vi også finner igjen i flyttestatistikken gjennom at det er en sterk positiv 
korrelasjon mellom nettoflytting og boligbyggingstakt. Flyttemotivet som 
handler om sted og miljø kan ha en parallell til det vi kaller bostedsat- 
traktivitet. Steder som har uventet høy nettoinnflytting kan ha steds- eller 
miljøkvaliteter som gjør at mange ønsker flytter inn til stedet. Motivet knyt- 
tet til familie, som viser til at mange oppgir det å komme nærmere familie 
og venner som flyttemotiv, vil ikke ha samme betydning for det regionale 
flyttemønsteret. Det er fordi vi ser på nettoflyttingen til steder relativt til 
antall innbyggere. Sannsynligheten for at en tilfeldig person har familie og 
venner på et sted vil da bli omtrent proporsjonalt med innbyggertallet på 

stedet. Familie var det hyppigst forekommende flyttemotivet i 2008, men til 
vårt formål er dette likevel ikke relevant som forklaringsfaktor. Frekvensen 
av de ulike flyttemotivene kan altså ikke overføres til forklaringsfaktorer i 
en modell som skal forklare flyttestrømmene mellom ulike steder. 

Flyttemotivene endret seg ganske mye fra 1972 til 2008. Andelen som 
oppga arbeid som motiv for flyttingen ble betydelig lavere i 2008 enn i 1972. 
Dette kan tolkes som at arbeid har blitt mindre viktig som forklaring til flyt- 
testrømmene. Dette har forskerne diskutert ganske inngående i rapporten. 
Sysselsettingsandelen i 2008 var mye høyere enn i 1972, særlig blant kvinner. 
Likevel sank andelen kvinner som oppga arbeid som motiv for sin flytting. 
Et forhold som kan ha stor betydning, er tilstanden på arbeidsmarkedet. 
2008 var et år med svært høy økonomisk vekst og svært lav arbeidsledighet. 
Dermed kan mange ha opplevd at det var god tilgang på arbeid overalt, slik 
at det å få arbeid var noe man kunne ta for gitt. I tider der det er vanskelig 
å få jobb, vil det være langt flere som knytter motivet for flytting til arbeid. 
Det samme resonnementet brukes også til å forklare hvorfor utdanning ble 
et langt sjeldnere flyttemotiv i 2008 enn i 1972, til tross for at langt flere tok 
utdanning i 2008. I 2008 var det utdanningstilbud på langt flere steder enn 
det var i 1972. I en slik situasjon kan en person velge mellom mange studi- 
esteder og velge sted å flytte til ut fra andre kriterier. Da svekkes utdanning 
som et bevisst flyttemotiv, men det er fremdeles slik at utdanningstilbudet 
vil være viktig, siden det er mange steder som blir utelukket fordi de ikke 
har noe utdanningstilbud. 

I rapporten trekker Sørlie et al. (2012) fram mange ulike forklaringer til 
endringene i flyttemotiver, altså om disse endringene knyttet til arbeidsmo- 
tivet i hva som (1) ses som selvsagt og ikke trenger å bli forklart, (2) hva som 
ses som rammer og handlingsrom, (3) uttrykk for endringer i flytteadferd, 
(4) endring i de økonomiske og kulturelle betydningene av arbeid, eller 
(5) knyttet til velferdsøkning. Det er svært vanskelig å tolke flyttemotivene 
og endringen i flyttemotivene. 

Siden det er så stor usikkerhet knyttet til hvorfor flyttemotivene endres, 
er det også vanskelig å se hvordan resultatene kan brukes i praksis. Hvis 
endringene var direkte knyttet til faktisk endring i flytteadferd, ville det ha 
hatt betydning for hvordan modellen vår ble utformet. Da kunne vi ikke 
regnet med at en modell som beregnet sammenhengen mellom flytting 
og arbeidsplassvekst så lik ut på to ulike tidspunkt. Som vi skal se senere i 
denne rapporten, har vi beregnet den statistiske sammenhengen mellom 
arbeidsplassvekst og flytting hvert år i den siste tjueårsperioden. Når vi 

finner at denne statistiske sammenhengen ikke har noen bestemt trend i 
noen retninger, antar vi at betydningen av arbeid er den samme for vårt 
formål, selv om folk i mindre grad oppgir arbeid som motiv for flytting. 

I rapporten Hvorfor flytte? Hvorfor bli boende? er det også en god over- 
sikt over «flytteforskning» (Sørlie et al., 2012). Det er gjort mye forskning 
på hva som driver enkeltindivider til å flytte eller å bli boende, hvordan 
dette skifter gjennom ulike livsfaser og hvordan den kulturelle konteksten 
påvirker bostedspreferanser. I vår modell har vi hoppet bukk over hele 
dette feltet. Vi har i stedet sett på hvordan vi kan forklare at noen steder 
frastøter innbyggere (har nettoutflytting), mens andre steder trekker til 
seg innbyggere gjennom nettoinnflytting. Det er altså det akkumulerte 
resultatet av all faktisk flytting som vi forsøker å forklare gjennom terri- 
torielle egenskaper til stedene. Noen vil kanskje mene at dette er en (for) 
grov forenkling, men den store fordelen er at vi kan lage en håndterlig 
modell som kan brukes til å forstå og forutse det regionale flyttemønste- 
ret. Kvaliteten til prediksjonene som modellen gir vil være testen på om 
modellen er god eller ikke. 


Framskrivinger fra Statistisk sentralbyrå 


SSB lager framskrivinger av folketallet i alle kommuner annet hvert år. 
Framskrivingene for kommuner er basert på nasjonale framskrivinger av 
viktige størrelser som fruktbarhet, dødelighet og nasjonal innvandring. 
I disse framskrivingene beregnes flyttestrømmene til alle kommuner. 
Disse framskrivingene regnes kanskje ikke som forskning, fordi hensik- 
ten ikke er å forklare hvorfor flyttingen skjer. I stedet er framskrivingene 
er øvelse som skal svare på: Hvordan blir befolkningsendringene i kom- 
munene dersom de historiske (siste ti års) flyttemønstrene fortsetter som 
før? Befolkningsframskrivingene til SSB forsøker ikke å forklare historisk 
adferd, slik at det er attraktivitetsmodellens prediksjoner vi kan sammen- 
likne med. Framskrivingene til SSB er basert på en liknende tilnærming 
som attraktivitetsmodellen, nemlig at vi ser etter historiske mønstre, basert 
på faktisk flytteadferd, og dernest bygger opp en modell som skal gi predik- 
sjoner av framtidig flytting. SSBs framskrivinger og attraktivitetsmodellen 
skiller lag når det gjelder hva slags historiske flyttemønstre som legges til 
grunn. SSB beregner hva som har vært historiske sannsynligheter for utflyt- 
ting i hver kommune, for begge kjønn og alderstrinn, og dernest bereg- 
ner de hvor de som flytter ut har pleid å flytte til. Attraktivitetsmodellens 

beregning av framtidig utflytting er basert på hvilke typer steder som histo- 
risk har hatt netto inn- eller utflytting. Siden begge disse modellene bruker 
fortidige flyttemønstre for å predikere framtidig flytting, hadde vi forventet 
at resultatene ble ganske like. Det har likevel vist seg at framskrivingene er 
veldig ulike. Dette skal vi vise og drøfte mer inngående senere i denne boka. 


Richard Florida: The Rise of the Creative Class 


Richard Floridas (2002) bok The Rise of the Creative Class er kanskje en av 
de mest kjente og leste bøkene blant regionalutviklere, også i Norge. Florida 
mente å vise, gjennom empiriske analyser, at noen steder var mer attraktive 
for kreative mennesker. Denne attraktiviteten var igjen påvirket av stedegne 
egenskaper, som kunne påvirkes lokalt. Byenes estetiske kvaliteter og fore- 
komsten av ameniteter (en fellesbetegnelse på ulike tilbud og goder som 
kan gjøre steder attraktive) som de kreative satte pris på, var eksempler på 
egenskaper som fremmet stedenes attraktivitet. Vår attraktivitetsmodell 
har blitt sammenliknet med Floridas teorier. Forfatteren av denne boka 
har faktisk blitt introdusert som «Norges Richard Florida» i forbindelse 
med et foredrag i Bergen. I likhet med Florida mener vi å påvise at folks 
flyttemønster er en viktig drivkraft for utvikling av steder, og at steder i 
ulik grad er attraktive. Forskjellen er at Florida brukte dette til å forklare 
at steder hadde en ulik næringsutvikling, blant annet gjennom at bedrif- 
ter flytter til steder som er attraktive for kreative mennesker. Dette gjaldt 
særlig bedrifter som hadde bruk for kreative ansatte. I vår modell skiller 
vi ikke mellom kreative og andre innbyggere Steder som tiltrekker seg 
mange innflyttere får i stedet en generell økning i lokal etterspørsel slik at 
næringslivet vokser mer på grunn av det. Senere i denne boka skal vi se at 
det faktisk ikke har skjedd noen systematisk flytting av bedrifter og deres 
ansatte fra distriktene til sentrale strøk. Et annet sentralt element i Floridas 
teorier er at kreative næringer har sterkere vekst enn andre næringer. Det 
finner vi heller ikke har skjedd i Norge. 


Edward Glaeser: Triumph of the City 

Edward Glaeser er en amerikansk økonom som har hatt en betydelig inn- 
flytelse også her i Norge. I boka Triumph of the City (Glaeser, 2011) pro- 
paganderer han ganske hemningsløst for urbanisering og fordelene med 
storbyene. Ifølge Glaeser er innbyggerne i store byer mer innovative og 

produktive og dermed mer økonomisk effektive enn innbyggere i spredt- 
bygde strøk. De er også lykkeligere. 

Glaeser bygger sine teorier på fortellinger fra virkelig store byer i USA, 
blant annet New York, samt noen utvalgte metropoler fra andre deler av 
verden, som for eksempel Bangalore, Kinshasa og London. I Norge har 
vi ikke byer av denne størrelsen. Selv Oslo blir som en landsby i denne 
sammenhengen. Likevel synes det som om mange trekker paralleller fra 
Glaesers beskrivelser til den norske regionale virkeligheten. 

Glaesers forklaring til at storbyene er mer produktive og innovative 
enn rurale strøk er hovedsakelig at tettheten av mennesker gjør at idéer 
flyter lettere. 


In America and Europe, cities speed innovation by connecting their smart inhabitants 
to each other. Athens flowered because of small random events that then multiplied 
through urban interaction. Om smart person met another and sparked a new idea. 
That idea inspired someone else, and all of a sudden something really important 
had occurred. Not every city will succeed, because not every city has been adept at 
adapting to the age of information, in which ideas are the ultimate creator of wealth. 
(Glaeser, 2012, s. 19) 


Glaeser synes å mene at storbyer blir mer produktive som følge av at tett- 
heten av mennesker gjør at idéer flytter lettere fra person til person. Siden 
storbymennesker er mer produktive enn andre, vil bedrifter helst lokalisere 
seg i storbyer: 


The only reason why companies put up with the high labour and land costs of being in 
a city is that the city creates productivity advantages that offset those costs. Americans 
who live in metropolitan areas with more than e million residents are, on average, 
50 percent more productive than Americans that live in smaller metropolitan areas. 
(Glaeser, 2012, s. 6) 


Ifølge Glaeser blir altså innbyggerne i en storby mer produktive som følge 
av at de er presset sammen i et lite område. Samtidig er det store produkti- 
vitetsgevinster knyttet til å skalere opp byene fra under en million innbyg- 
gere til flere millioner. Hvis vi skal følge denne logikken i en norsk kontekst, 
betyr det at sentralisering er et ubetinget gode. Det å flytte innbyggere fra 
distriktene til Oslo vil gjøre oss mer produktive og lykkelige. 

Hvis vi måler produktiviteten i næringslivet på ulike sentralitetsnivå 
i Norge, finner vi faktisk at de minst sentrale kommunene (de 113 minst 

sentrale kommunene i sentralitetsklasse 6) i sum har en høyere produkti- 
vitet i næringslivet enn de mest sentrale kommunene (Oslo og nabokom- 
muner). Det skyldes at næringslivet i distriktene i Norge er konsentrert 
til bransjer med høy produktivitet, som elproduksjon, fiske, havbruk og 
prosessindustri. Hvis vi korrigerer for næringsstrukturen finner vi at byene, 
og særlig Oslo, har en høyere produktivitet. 

Det er imidlertid flere alternative forklaringer til det, enn at høy tetthet 
av innbyggere gjør at innbyggerne blir mer produktive. Glaeser (2012, s. 10) 
nevner også at byene har skalafordeler som gjør det mer lønnsomt å drive 
ulike virksomheter: «Urban scale makes it possible to support the fixed 
costs of theaters, museums and restaurants.» Det er sikkert mange andre 
typer virksomheter hvor byene har skalafordeler, noe som kan forklare at 
byene har høyere produktivitet enn mer grisgrendte strøk. 

En annen forklaring til at næringslivet i byene har høyere produktivi- 
tet, er at kostnadene i byene er høyere. Bedrifter med lav produktivitet vil 
kunne bli presset ut av byene til strøk med lavere kostnader. Altså at det 
er filtreringsmekanismer som gjør at bare produktive bedrifter vil ha råd 
til å være lokalisert i byen. Vi kan også se at innbyggere i Oslo er rikere 
og har høyere utdanning enn resten av landet. Det er mer nærliggende 
å anta at det skyldes at boligene i Oslo er kostbare, og at det derfor er de 
velbemidlede og høyt utdannede som har råd til å bo der, enn at folk blir 
rike og utdannende fordi de bor i Oslo. 

Det er store politiske konsekvenser knyttet til hvilken teori en anven- 
der. Hvis vi tror på Glaesers teori om at innbyggere automatisk blir mer 
produktive i byer, er det store gevinster å hente på økt sentralisering. Hvis 
vi tror at byene er mer produktive fordi de mest produktive bedriftene har 
samlet seg der, er det kanskje ikke noen slik gevinst å hente ved å sentra- 
lisere. Når vi tar i betraktning at distriktskommunene i Norge faktisk har 
høyere produktivitet enn byene, vil vi kanskje tvert imot blir fattigere som 
følge av sentralisering. 

Når Glaeser skal forklare hvorfor ulike storbyer har varierende suksess 
og vekst, er det først og fremst utdanningsnivået i befolkningen som han 
mener avgjørende: «A share of the population with college degrees increa- 
ses by 10 percent, per capital gross metropolitan product rises by 22 per- 
cent» (Glaeser, 2012, s. 27). Vi vet at det er store regionale forskjeller i Norge 
når det gjelder utdanningsnivå. Vi har forsøkt å teste om utdanningsnivået 
har noen sammenheng med vekst og produktivitet i næringslivet, men vi 
finner at utdanningsnivået ikke forklarer variasjoner i næringslivets vekst 

mellom norske regioner. Det finnes regioner med lavt utdanningsnivå med 
høy vekst, og det finnes godt utdannede regioner med lav vekst. Det er 
også nesten ingen sammenheng mellom utdanningsnivå og produktivitet 
i regionens næringsliv. Det betyr ikke nødvendigvis at Glaeser tar feil; det 
kan godt være slike sammenhenger i de stedene han henter sin empiri fra. 
Men hvis vi bruker empiri fra norske kommuner og regioner, finner vi 
ikke at utdanningsnivået har noen betydning for næringslivets vekst eller 
produktivitet. Det kan hende at vi har et så høyt utdanningsnivå i Norge 
at nivået allerede er optimalt, slik at det ikke er gevinster å hente gjennom 
å øke det formelle utdanningsnivået ytterligere. 

Vi har så langt trukket fram elementer fra Triumph of the City som vi 
mener ikke bør overføres til den regionale utviklingen i Norge, men det er 
på den annen side mange sammenhenger i boka som kan overføres. Glaeser 
trekker fram at mange byer har blitt mer attraktive av andre årsaker enn 
tilgjengelighet til jobber, og nevner for eksempel at folk rett og slett synes 
det er gøy å bo i byer som London, San Fransisco og Paris, og at det i slike 
byer kan være lettere å finne venner med like interesser som en selv. I til- 
legg nevner Glaeser at det bor flere enslige i byer, noe som kan gjøre det 
lettere å finne en å dele livet med. 

Som vi skal se senere i denne boka, mener vi at den viktigste drivkraften 
for sentraliseringen i Norge er at folk flytter fra distrikt til sentrale strøk, 
tilsynelatende fordi de ønsker å bo mer sentralt, ikke på grunn av arbeids- 
markedet. Dette skaper igjen grobunn for at de sentrale strøkene får høyere 
vekst i antall arbeidsplasser. Siden unge har langt høyere tilbøyelighet til å 
flytte enn eldre, vil sentrale strøk også få en yngre befolkning, mens distrik- 
tene får en stadig aldrende befolkning med fødselsunderskudd. Glaesers 
forklaring kan være en grunn til at så mange unge flytter fra periferien til 
de største byene i Norge. 


Oppsummering: Attraktivitetsmodellen i en 
kunnskapskontekst 


Attraktivitetsmodellen skiller seg fra mange andre teorier ved at den ser på 
næringsutvikling og demografi samtidig og hvordan disse gjensidig påvir- 
ker hverandre. Mange av de teoretiske perspektivene vi har gått gjennom her, 
har utgangspunkt i økonomien. I så måte har attraktivitetsmodellen noen 
likheter med Floridas teorier, siden den tar inn bostedspreferanser som en 
mulig årsak til økonomiske utvikling. Attraktivitetsmodellen er i teorien 

åpen for at økonomi i form av arbeidsplassvekst kan være den vesentlige 
drivkraften for flyttestrømmene, men åpner for andre forklaringer. 

Når vi bruker modellen for å analysere data for arbeidsplassvekst og 
flytting i norske kommuner, kommer det fram at næringsutvikling og 
arbeidsplassvekst spiller en langt mindre framtredende rolle for sentra- 
liseringen som har skjedd i Norge de siste 20 årene enn mange synes å 
tro. Mekanismene for sentraliseringen i Norge er i stor grad knyttet til 
bostedspreferanser og forskjeller i næringsutvikling, og økonomisk vekst 
er i hovedsak en sekundær effekt som følger av flytting forårsaket av 
bostedspreferansene. 

Attraktivitetsmodellens modell for flytting baserer seg på relativt 
enkle kvantitative sammenhenger mellom stedes territorielle egenskaper 
(sentralitet, arbeidsplassvekst, demografisk sammensetning) og stedets net- 
toflytting. Modellen hopper ganske enkelt bukk over flyttemotivene til de 
som flytter og tar dermed ikke inn særlig mye fra annen flytteforskning. 
Modellen fokuserer heller ikke på bruttoflyttestrømmene, altså det faktum 
at det er ganske store flyttestrømmer inn til og ut fra steder selv om net- 
toflyttingen er nær null. Modellen forklarer ikke hvorfor folk flytter, men 
hvorfor steder har fått den nettoflyttingen de faktisk har. Det er ikke noen 
egentlig motstrid mellom attraktivitetsmodellen og forskningen knyttet til 
flyttemotiver. Angrepsmåten og formålene er forskjellige. 

Sentralitet og 
sentralisering 


Sentralisering er en svært viktig mekanisme med stor betydning for den 
regionale utviklingen, både i Norge og globalt. Fenomenet sentralisering 
handler om at innbyggere og arbeidsplasser flytter ut fra distriktene og 
konsentreres til folketette områder. Sentraliseringen er også et viktig tema 
i politikken, og da spesielt knyttet til om — og hvis svaret er ja - hvordan 
sentraliseringen kan stoppes eller bremses. 

For å forstå sentraliseringsmekanismene må vi først ha en presis metode 
for å måle sentralitet. Vi må kunne fastslå hvilke egenskaper som gjør noen 
steder sentrale mens andre er usentrale. Vi må kunne måle steders sentrali- 
tet med en tilstrekkelig grad av nøyaktighet. Dernest må vi kunne beskrive 
de mekanismene som skaper bevegelsene av innbyggere og arbeidsplasser 
fra de usentrale til de mer sentrale stedene; altså hvorfor denne observerte 
sentraliseringen skjer. 

I dette kapittelet skal vi først gjøre rede for hvordan sentralitet kan 
defineres presist. Vi vil da beskrive SSBs nye metode for å måle sentralitet, 
en metode vi mener er svært godt egnet og som vi bruker direkte i våre 
modeller. Dernest skal vi vise hvordan sentralitet, befolkningsvekst og 
arbeidsplassvekst henger sammen i Norge, med bruk av tall for perioden 
2000-2021. Vi nøyer oss i dette kapittelet med å beskrive samvariasjonen 
mellom sentralitet, befolkningsvekst og arbeidsplassvekst rent deskriptivt. 
I kapittel 3 skal vi dykke dypere inn i tallmaterialet for å vise hvordan vi 
har utviklet en flyttemodell som kan forklare hvordan sentraliseringsme- 
kanismene fungerer i praksis. 

SSBs sentralitetsindeks 


I 2017 publiserte SSB et notat med tittelen Ny sentralitetsindeks for kom- 
munene (Høydahl, 2017). Her blir hver kommunes sentralitet målt ut fra 
to kriterier: 


1. Antall arbeidsplasser innbyggerne kan nå med bil innenfor 90 minutters 
reisetid. 

2. Antalltype servicefunksjoner som innbyggerne kan nå med bil innenfor 
90 minutters reisetid. 


I målingene blir det tatt hensyn til at innbyggerne bor på ulike steder 
(grunnkretser) i kommunen. Det blir også tatt hensyn til reiseavstand til 
arbeidsplasser og servicefunksjoner ved at arbeidsplasser og serviceinsti- 
tusjoner som ligger fjernt vektes lavere enn de som ligger nært. Senere har 
sentralitetsindeksen blitt oppdatert, slik at siste versjon så langt er fra 2020 
(Høydahl, 2020). 

Det har blitt gjort målinger av sentralitet tidligere også, av SSB og av By- 
og regionforskningsinstituttet NIBR. Vi skal ikke bruke tid på å beskrive 
hvordan disse sentraliseringsmålingene ble gjort, fordi disse målingene 
ikke var brukbare til vårt formål. Den nye sentralitetsindeksen er imidlertid 
glimrende. Den gir et kvantitativt og finkornet mål for sentralitet som er 
lett å forholde seg til og tolke. I sentrale strøk kan man bo og samtidig nå 
mange arbeidsplasser og servicetilbud. I usentrale strøk når man få arbeids- 
plasser og servicetilbud innenfor praktisk reiseavstand. Den nye metoden 
er også objektiv. Man har ikke definert på forhånd hva som er sentralt. 

I mangel på en god sentralitetsindeks har vi tidligere brukt en kombina- 
sjon av antall innbyggere i kommunene og kommunens arbeidsmarkeds- 
integrasjon i våre modeller. Små kommuner som hadde liten pendling ut 
og inn av kommunen ble da «usentrale», mens sentrale kommuner hadde 
enten et høyt folketall eller stor pendling ut og inn av kommunen. Med 
denne metoden ble ikke den interne rangeringen av sentralitet mellom 
kommunene veldig forskjellig fra den nye sentralitetsindeksen til SSB, men 
sentralitetsindeksen er mer presis. Mer nøyaktig måling av sentralitet gjør 
at modellberegningene vi skal vise senere i denne boka blir mer presise 
enn i tidligere versjoner av attraktivitetsmodellen. 

I kartet under kan vi se hvordan kommunenes sentralitetsindeks 
varierer. 

n: 356 u:643,27 6:143,22 


1 Oslo 1000 
2 Lørenskog 976 
3 Bærum 971 
4 Rælingen 939 
5 Lillestrøm 938 
6 Nordre Follo 929 
7 Drammen 916 
8 Ullensaker 915 
9 — Asker 914 
10 Moss 909 
346 Vega 383 
348 Røst 369 
349 Vevelstad 368 
349 Loppa 368 
351 Hasvik 351 
352 Solund 350 
352 Lurøy 350 
354 Rødøy 330 
355 Træna 315 
356 Utsira 295 


Figur 1 Kommunene i Norge etter SSBs sentralitetsindeks 2020. Tabellen viser de ti 
kommunene med høyest sentralitet og de ti kommunene med lavest 


De mest sentrale kommunene ligger sentralt i Oslo-regionen. Bergen, 
Trondheim og Stavanger har høyest sentralitet av kommunene utenfor 
Oslo-regionen som nummer 13, 14 og 15. De minst sentrale kommunene 
er typisk små øykommuner. Utsira, Træna, og Rødøy er kommunene med 
lavest sentralitet i denne indeksen. 

Sentralitet og befolkningsvekst 


Vi skal nå se på hvordan sammenhengene er mellom kommunenes sen- 
tralitet og noen viktige størrelser: befolkningsvekst, nettoflytting, fødselso- 
verskudd og arbeidsplassvekst. Vi starter med sammenhengen mellom 
sentralitet og befolkningsvekst i kommunene. 

Figur 2 Endring i folketall i kommunene 2000-2021, samt kommunenes 
sentralitetsindeks, kommunestruktur 2020 (356 kommuner) 


Det er en sterk korrelasjon mellom sentralitet og befolkningsvekst. Når 
vi studerer korrelasjon mellom to størrelser på denne måten, er det to 
faktorer som sier noe om hvorvidt sammenhengen er sterk eller svak. Det 
første er helningsgraden på regresjonslinjen. Jo brattere den er, dess ster- 
kere sammenheng. Det andre er i hvilken grad kommuneprikkene ligger 
spredt fra denne linjen. Stor spredning betyr svakere sammenheng. Denne 
spredningen kan vi måle med adjusted R-squared, heretter R°. I figuren 
kan vi se at R° er 0,67. En forenklet tolking av denne verdien på R* er at 
kommunenes sentralitet forklarer 67 prosent av variasjonene i kommuners 
befolkningsvekst. 

Det er altså en sterk sammenheng mellom sentralitet og befolknings- 
vekst i kommunene. Når vi skal bore videre for å finne ut av hvorfor og 
hvordan denne sammenhengen oppstår, kan det være nyttig å splitte 
befolkningsveksten i den delen som skyldes flyttinger og den delen som 
skyldes fødselsoverskudd. 

Figur 3 Kommunens sentralitet og deres befolkningsvekst. Befolkningsveksten er 
dekomponert i nettoflytting og fødselsoverskudd i perioden 2000-2021 


Figuren viser at det er en sterk sammenheng både mellom sentralitet og 
nettoflytting og sentralitet og fødselsoverskudd. Sammenhengen mellom 
sentralitet og fødselsoverskudd skyldes ikke at folk i sentrale strøk har høy- 
ere fruktbarhet eller at de har lavere dødelighet. Sammenhengen skyldes 
at sentrale strøk har en lavere andel eldre og en høyere andel kvinner i 
fødedyktig alder. Denne sammensetningen er skapt gjennom at sentrale 
strøk har nettoinnflytting fra usentrale strøk. Unge har vesentlig høyere 
flyttetilbøyelighet enn eldre. Steder som får innflytting, får derfor en yngre 
befolkning og dermed også et høyere fødselsoverskudd. Det er altså netto- 
flyttingen som er årsaken til at sentrale strøk har høyere fødselsoverskudd 
enn usentrale. 

Slike tofaktoranalyser viser at det er en samvariasjon (korrelasjon) mel- 
lom to forhold, men de sier ikke nødvendigvis at det er et årsaksforhold. Vi 
kan dermed ikke vite at den ene faktoren er årsaken til den andre. Det kan 
være slik at kommuners sentralitet er en årsak til variasjonen i nettoflyt- 
tingen. Hvis det er slik at folk foretrekker å bo i en kommuner med høy 
sentralitet, kan nettopp det være årsaken til at vi finner at det er en positiv 
korrelasjon mellom sentralitet og nettoflytting. 

Når det gjelder sammenhengen mellom sentralitet og fødselsoverskudd, 
er det neppe slik at sentraliteten er en direkte årsak. Mekanismen er hel- 
ler at sentraliteten påvirker nettoflyttingen, som igjen fører til endringer i 
alderssammensetningen i kommunene og som igjen fører til at det generelt 
er høyere fødselsoverskudd i sentrale kommuner enn i usentrale. Det kan 
være slik at kommuners sentralitet er en årsak til mønstrene i nettoflyttin- 
gen, mens sentrum-periferi-mønsteret i fødselsbalansen er en sekundær 
effekt som er forårsaket av nettoflyttingen. 

Forskjeller i nettoflyttingen mellom sentrale og usentrale strøk må nød- 
vendigvis ikke være forårsaket av sentraliteten på en direkte måte. Det kan 
også tenkes at nettoflyttingen fra usentrale til sentrale strøk skyldes at det er 
høyere arbeidsplassvekst i sentrale strøk, og at nettoflyttingen er et resultat 
av at folk flytter etter jobbene. 


Sentralitet og arbeidsplassvekst 


Det er en klar tendens til at sentrale kommuner har høyere arbeidsplass- 
vekst enn usentrale. I figur 4 har vi plottet inn alle kommunenes arbeids- 
plassvekst og deres sentralitet. 

Det er større spredning rundt regresjonslinjen i dette plottet for arbeids- 
plassvekst og sentralitet enn i plottene for befolkningsvekst og nettoflytting 
og sentralitet. Det reflekteres i R°, som er 0,36 i dette plottet, mens den var 
0,67 for befolkningsvekst og sentralitet og 0,62 for nettoflytting og sen- 
tralitet. Regresjonslinjen er imidlertid brattere i dette plottet. Det er stor 
forskjell på veksten i antall arbeidsplasser i de mest sentrale kommunene 
og de minst sentrale. 

Det er altså en systematisk samvariasjon mellom kommuners sentralitet 
og deres arbeidsplassvekst. Når vi skal forsøke å finne ut av hvilke meka- 
nismer som skaper denne sammenhengen, kan det være nyttig å skille 
mellom arbeidsplasser i privat sektor (næringslivet) og arbeidsplasser i 
offentlig sektor. Det kan være helt forskjellige mekanismer som ligger bak 
utviklingen i antall arbeidsplasser i privat og offentlig sektor. 


SENTRALITET OG SENTRALISERING 35 


200 % 


y = 0.00łx - 0.5222 


150% 


100 % 


50% 


0% 


Vekst i antall arbeidsplasser 


-50 % 


-100 % 
0 200 400 600 800 1000 1200 


Sentralitetsindeks 


Figur 4 Prosentvis arbeidsplassvekst i perioden 2000-2021 i kommunene i Norge og 
sentralitet 

Figur 5 Prosentvis arbeidsplassvekst i offentlig (røde prikker) og privat sektor (blå 
prikker) i perioden 2000-2021 i kommunene i Norge og sentralitet 

Det er en positiv sammenheng mellom arbeidsplassveksten og sentrali- 
tet både når det gjelder privat og offentlig sektor. Sammenhengen er klart 
sterkere i offentlig sektor enn i det private næringslivet. Det har altså vært 
en sterkere sentralisering av offentlige arbeidsplasser enn det har vært i 
næringslivets arbeidsplasser siden 2000. 

Arbeidsplassene i offentlig sektor kan deles opp i tre sektorer: kommu- 
ner, fylkeskommuner og stat. Antall arbeidsplasser i kommunene blir i stor 
grad påvirket av kommunenes inntekter, som igjen blir påvirket av antall 
innbyggere på ulike alderstrinn gjennom det kommunale inntektssystemet. 
Kommuner med vekst i antall innbyggere får i regelen større inntekter og 
kan dermed også ansatte flere. Dermed er det en årsakssammenheng som 
gjør at innbyggervekst fører til flere arbeidsplasser i kommunene. Når det 
gjelder arbeidsplassutviklingen i statlig sektor, er det ikke så lett å peke på 
årsakssammenhenger. Utviklingen i statlig sektor er i hovedsak politisk 
bestemt. 


Arbeidsplassvekst og nettoflytting 


Vi har nå slått fast at det er en sterk sammenheng mellom kommuners 
sentralitet og befolkningsvekst, nettoflytting og arbeidsplassvekst. Men 
hva er da årsaken til sentraliseringen? Er det arbeidsplassene som sen- 
traliseres først og forårsaker den sentraliserende flyttingen? Eller er 
det flyttingen som skjer først og forårsaker at sentrale strøk får høyere 
befolkningsvekst? 

I figur 6 ser vi at det er en sterk sammenheng mellom arbeidsplass- 
vekst og nettoflytting. Dette kan skyldes minst to årsaker: at folk flytter 
fra steder med nedgang i arbeidsplasser til steder med sterk vekst — folk 
flytter dit mulighetene til jobb er større. Det kan også tenkes at det blir 
større arbeidsplassvekst i områder med innflytting og påfølgende befolk- 
ningsvekst. På steder med økende befolkning vil det bli flere kunder til 
næringsliv rettet mot det lokale markedet. Det blir også flere arbeids- 
plasser i kommunale tjenester, og kommunene får også overført mer 
midler gjennom det kommunale inntektssystemet og får råd til å ansette 
flere. 

Det finnes mye litteratur som beskriver sentraliseringen av bosetting 
og arbeidsplasser. Det er mindre av litteratur som forklarer årsakene. Vi 
mener det er to hovedforklaringer til sentraliseringen av bosettingen. 

Figur 6 Nettoflytting i prosent av folketallet og prosentvis arbeidsplassvekst i 
kommunene i perioden 2000-2019 


Den ene er at mange folk ganske enkelt foretrekker å bo i sentrale strøk. Det 
betyr naturligvis ikke at alle ønsker å bo sentralt, men at det er flere som 
velger å flytte sentralt enn den andre veien. Dermed flyttes det fra perifere 
områder til sentrale byer og tettsteder. Dette skaper igjen ekstra arbeids- 
plassvekst i sentrale strøk fordi det blir flere innbyggere og høyere lokal 
etterspørsel. Den andre forklaringen er at det er høyere produktivitet og 
økonomisk vekst i sentrale strøk enn i periferien. Det skaper vekst i antall 
arbeidsplasser og høyere lønnsnivå. Folk flytter dit fordi det er lettere å få 
jobb og fordi de kan få bedre lønn. 

Vi har sett at det foregår en sentraliserende flytting og at arbeidsplass- 
veksten er bedre i sentrale strøk. Begge disse forklaringene kan passe, eller 
kanskje det er en kombinasjon av begge? Hvis en ønsker å bremse eller 
stoppe sentraliseringen, er det ikke likegyldig hva som er drivkreftene til 
sentraliseringen. Dersom det er folks bostedspreferanser som er drivkraf- 
ten, vil løsningen kunne være å skape likeverdige bostedskvaliteter i bygd 

som i by - hvis det er mulig. Dersom det er den økonomiske utviklingen 
som er drivkraften, vil økonomiske virkemidler være løsningen. slik at 
forskjellene mellom by og land utjevnes. 

Norsk distriktspolitikk er ganske sterkt fokusert på arbeidsplasser og 
basert på teori om markedssvikt. Det har gjort at mesteparten av distrikts- 
politikken er rettet mot å skape bedre vekstbetingelser for næringslivet i 
distriktene. Kanskje dette utgangspunktet er feil? For å finne ut av dette må 
vi se på sentralitet, flytting og arbeidsplassvekst i sammenheng, og da helst 
sammen med andre faktorer som har påvirkning på flytting og arbeids- 
plassvekst. Vi må derfor ha en modell for hvordan sentralitet, flytting og 
arbeidsplassvekst henger sammen for å komme videre. 


KAPITTEL 3 


Drivkrefter for flytting 


I dette kapittelet skal vi vise hvordan vi har analysert oss fram til de struktu- 
relle drivkreftene bak den flyttingen som har skjedd til og fra ulike steder i 
Norge etter 2000. Målet er å få utviklet en generell modell som kan forklare 
nettoflyttingen til ulike steder. Det er flere årsaker til at det er verdifullt 
å ha en slik modell. For det første vil en slik modell øke vår forståelse av 
drivkreftene for flytting. For det andre kan vi beregne hva som er normal, 
eller forventet, nettoflytting til alle steder. Da kan vi også identifisere steder 
som har hatt unormal god nettoflytting. Det er vår definisjon av å være 
et attraktivt bosted. Vi kan da lære av hvordan disse stedene har oppnådd 
å få bedre tilflytting og befolkningsvekst enn de strukturelle betingelsene 
skulle tilsi. For det tredje kan vi bruke denne modellen til å lage prognoser 
for framtidig flytting og befolkningsvekst. 

Som vi så i det forrige kapittelet, er det åpenbart at utviklingen i antall 
arbeidsplasser påvirker flyttemønstrene, og at sentralitet er en viktig faktor. 
Arbeidsplassutvikling og sentralitet er derfor sentrale årsaker til flyttingen, 
men vi må komme fram til en mer presis modell for å se hvordan arbeids- 
plassutvikling og sentralitet henger sammen med nettoflyttingen. 

I den første delen av dette kapittelet skal vi gå gjennom den nye model- 
len vi etablerte i 2019. Denne modellen var en vesentlig forbedring av 
modellen som var omtalt i boka Hvorfor vokser steder? (Vareide, 2018), i 
og med at vi i 2019 hadde fått tilgang til den nye sentralitetsindeksen fra 
SSB. Dernest skal vi gjøre rede for den aller siste modellen anno 2022. 
Det nye i denne siste utgaven av modellen at vi har fått med hvordan den 
demografiske sammensetningen av befolkningen på et sted påvirker sam- 
menhengen mellom arbeidsplassutvikling og flytting. 

Flytting og arbeidsplassvekst 


Det virker innlysende at flyttetallene til en kommune blir påvirket i posi- 
tiv retning av vekst i antall arbeidsplasser i kommunen. Men; hvordan er 
denne sammenhengen? Kan vi for eksempel predikere hvor mange nye 

innflyttere det kommer til en kommune dersom det blir en plutselig vekst 

på hundre arbeidsplasser? Alternativt hvor mange som flytter ut dersom 

det skjer en konkurs med bortfall av hundre arbeidsplasser? Vi er med 

andre ord ute etter å finne en generell metode for å beregne hvor mye net- 
toflyttingen i en kommune påvirkes ved en endring i antall arbeidsplasser 
i kommunen. 


Relativ vekst i antall arbeidsplasser 
Arbeidsplassveksten i Norge varierer mye fra år til år, som vi kan se av 


figuren under. 

Figur 7 Prosentvis vekst i antall arbeidsplasser i Norge 2001-2021. 
Kilde: SSB registerbasert sysselsettingsstatistikk, bearbeidet av Telemarksforsking 


I 2007 var det en vekst på fire prosent i antall arbeidsplasser i Norge, 
mens i 2015 var det en nedgang på to prosent. Hvis vi tenker oss at en 
kommune fikk vekst på hundre arbeidsplasser i 2007, kan det tenkes 
at denne veksten var lavere enn fire prosent for denne kommunen. Da 
ville den prosentvise veksten i antall arbeidsplasser i kommunen faktisk 
være lavere enn arbeidsplassveksten i resten av landet. Da vil det være 

mest naturlig å anta at flyttetallene til denne kommunen ble påvirket 
negativt, siden arbeidsplassveksten var svakere enn i andre kommuner. 
Hvis kommunen i stedet hadde fått en vekst på hundre arbeidsplas- 
ser i 2015, ville arbeidsplassveksten blitt positiv, mens resten av landet 
hadde nedgang. Da vil vi anta at flyttetallene ble sterkt påvirket i posi- 
tiv retning. Derfor vil vi anta at det er den relative arbeidsplassveksten 
i kommunene som påvirker nettoflyttingen. Altså: I kommuner hvor 
arbeidsplassveksten er høyere enn landsgjennomsnittet vil vi anta at flyt- 
tetallene blir påvirket positivt, mens i kommuner hvor arbeidsplassvek- 
sten er lavere enn gjennomsnittet vil vi anta at flyttetallene blir påvirket 
negativt. Den relative arbeidsplassveksten vil være kommunens arbeids- 
plassvekst i prosent fratrukket landets arbeidsplassvekst i prosent i det 
samme året. 


Pendlingslekkasje og nabovekst 


Arbeidsplassendringer vil slå ut forskjellig i kommuner med mye pendling 
ut og inn av kommunen enn i kommuner med lite pendling. Ytterpunktene 
blant kommunene i Norge når det gjelder dette forholdet, er kommunene 
Tromsø og Rælingen. I Tromsø har 92,5 prosent av alle sysselsatte innbyg- 
gere jobb i egen kommune. I Rælingen har bare 15,2 prosent av de sys- 
selsatte innbyggerne arbeidssted i sin egen kommune (SSB-tall fra 2021). 
Dermed må vi anta at nettoflyttingen til en kommune som Tromsø vil bli 
langt sterkere påvirket av den relative arbeidsplassveksten i sin egen kom- 
mune enn en kommune som Rælingen. Rælingen har mer enn dobbelt så 
mange innbyggere som pendler til Oslo enn som arbeider i egen kommune. 
Det er også flere som pendler til Lillestrøm fra Rælingen enn rælinger som 
arbeider i egen kommune. Det betyr at den relative arbeidsplassveksten i 
Oslo og Lillestrøm antakelig har større betydning for nettoflyttingen til 
Rælingen enn arbeidsplassveksten i egen kommune. Dette poenget betyr at 
vi må ta i betraktning at arbeidsplassvekst i nabokommuner som innbyg- 
gerne pendler til også har en betydning for nettoflyttingen til en kommune. 
Den relative arbeidsplassveksten i nabokommunene (som vi heretter vil 
kalle nabovekst) kan altså være like viktig for noen av kommunene som 
arbeidsplassveksten i egen kommune. Vi kan illustrere hvordan vi tenker 
oss at nettoflyttingen i en kommune blir påvirket av arbeidsplassveksten 
i egen kommune og nabokommuner. Vi bruker da Rælingen kommune 
som et eksempel. 

Tabell 2 Prosentvis andel av de sysselsatte i Rælingen etter arbeidskommune 
og den relative arbeidsplassveksten i hver av disse kommunene i 2021, samt 
arbeidsplassutviklingens effekt på nettoflyttingen til Rælingen 


Navn Andel av sysselsatte Relativ arbeidsplassvekst Effekt på flytting 
Oslo 37,0 % 14% 5,2 
Lillestrøm 20,8 % 12% 2,4 
Rælingen 15,2% -1,2 % -1,8 
Lørenskog 13,0% 0,1% 0,2 
Bærum 2,6% -1,3 % -0,3 
Ullensaker 2,4% 57% 1,4 
Nittedal 12% 0,0 % 0,0 


Denne tabellen illustrerer hvordan vi tenker oss at arbeidsplassutviklingen 
i 2021 påvirker nettoflyttingen til Rælingen kommune. I første kolonne 
viser vi hvor mange prosent av de sysselsatte innbyggerne i Rælingen som 
har sitt arbeid i de enkelte kommunene. Vi tar bare med kommuner hvor 
denne andelen er over én prosent i denne tabellen. I andre kolonne viser 
vi den relative arbeidsplassveksten i hver av disse kommunene. Vi kan se at 
Rælingen hadde en relativ arbeidsplassvekst på -1,2 prosent, som betyr at 
veksten i antall arbeidsplasser i Rælingen var 1,2 prosentpoeng lavere enn 
landsgjennomsnittet. Rælingen hadde altså en svak arbeidsplassvekst i egen 
kommune. Denne svake arbeidsplassveksten hadde en negativ innvirkning 
på nettoflyttingen i 2021. 

Effekten som arbeidsplassveksten i disse kommunene har på netto- 
flyttingen til Rælingen vil da være hvor sterk arbeidsplassveksten er i 
hver enkelt kommune multiplisert med andelen av sysselsettingen. Vi 
får da ut et uttrykk for effekten gjennom å multiplisere andelen med 
den relative arbeidsplassveksten i hver enkelt kommune. Dette effekt- 
tallet gir ikke så mye mening alene, men viser hvilke kommuner hvor 
arbeidsplassutviklingen påvirker nettoflyttingen til Rælingen mye eller 
lite. Vi kan se at Rælingen samlet sett hadde et betydelig positivt bidrag 
til sin nettoflytting fra veksten i Oslo og Lillestrøm. Effekten av arbeids- 
plassutviklingen i de øvrige kommunene blir svak fordi det er en liten 
andel av innbyggere i Rælingen som pendler til disse kommunene. Den 
positive effekten på nettoflyttingen som følge av sterk arbeidsplassvekst i 
Oslo og Lillestrøm er betydelig sterkere enn den negative effekten av lav 
arbeidsplassvekst i egen kommune. Arbeidsplassutviklingen gjorde altså 
at nettoflyttingen til Rælingen ble positivt stimulert i 2021, fordi effekten 
av arbeidsplassveksten i nabokommunene var sterkt positiv. Vi antar altså 

at nettoflyttingen til en kommune blir påvirket av arbeidsplassutviklingen 
ikke bare i egen kommune, men i alle kommuner som det er pendling til 
fra denne kommunen. 

Vi har resonnert oss fram til at det det er den relative arbeidsplass- 
veksten som har betydning for nettoflyttingen til en kommune. Det er 
arbeidsplassveksten på stedet fratrukket den nasjonale veksten i samme 
perioden. Dernest må vi ta hensyn til at innbyggerne pendler. Det betyr 
at det er den relative arbeidsplassveksten på de steder hvor innbyggerne 
jobber som har betydning. Det betyr at vi må beregne den relative arbeids- 
plassveksten for alle kommuner som det pendles til og deretter beregne 
et veid gjennomsnitt av veksten. Vektene vil være andelen av innbyggerne 
som pendler til hver enkelt kommune. Vi skal bruke forkortelsen VRA for 
dette begrepet — veid relativ arbeidsplassvekst. Til slutt må vi ta høyde for 
at VRA kan ha betydning for nettoflyttingen ut over ett år. 

Formelen for VRA for en kommune vil da være: 


1% Relativ arbeidsplassvekst * andel av sysselsetting 


Vi må da bruke alle kommunene som innbyggerne i den aktuelle kom- 
munen arbeider i for å beregne VRA. Det kan i teorien være alle, det vil 
si 356 kommuner. I praksis vil VRA hovedsakelig være bestemt av et lite 
antall kommuner, jf. illustrasjonen i tabell 2. For kommuner med svært 
liten utpendling er det i hovedsak arbeidsplassveksten i egen kommune 
som teller. 


Tidsdimensjonen 


Vi arbeider altså nå med en hypotese om at den relative arbeidsplassvek- 
sten påvirker nettoflyttingen i kommunene - altså at endringer i antall 

arbeidsplasser er en årsak til flyttestrømmene. Det betyr at endringene 

i arbeidsplasser vil komme først og deretter påvirke flyttetallene. Vi må 

imidlertid ta høyde for at denne påvirkningen vil ta tid, kanskje også flere 

år. Tidligere forskning har også vist oss at effekten arbeidsplassvekst har på 

flytting fordeler seg over flere år (Vareide, 2018). Det betyr at nettoflyttingen 

til kommunene i 2018 ikke bare påvirkes av arbeidsplassveksten i 2018. Vi 

må også regne med at arbeidsplassutviklingen i 2017, 2016 og eventuelt flere 

år tilbake er med å påvirke nettoflyttingen i 2018. Den relative nettoflyt- 
tingen til en kommune i et år blir da bestemt av formelen: 

Nettoflytting; = a + bl*VRA; + b2*VRA;-1+ b3 * VRA; > 


Vi velger den enklest mulige formelen, der nettoflyttingen er en lineær 
funksjon av arbeidsplassveksten. Her vil størrelsen for verdiene for bl, b2 
og b3 si hvor mye nettoflyttingen til et sted blir påvirket av arbeidsplass- 
veksten, mens a er et konstantledd. 


Relativ nettoflytting - innvandring 


Vi har så langt gjort rede for hvordan vi i teorien tenker oss at arbeidsplass- 
veksten påvirker nettoflyttingen til kommuner på en presis måte som gjør 
at vi kan gjøre statistiske beregninger. Det trengs en tilsvarende presis måte 
å definere nettoflyttingen på. En kommunes nettoflytting er antall som 
flytter inn til kommunen fratrukket antallet som flytter ut. Siden vi kom- 
mer til å bruke den prosentvise relative arbeidsplassveksten som variabel 
i modellen, vil det være naturlig å også bruke nettoflyttingen i prosent av 
folketallet som avhengig variabel. 

Et spørsmål vi må ta stilling til, er hvorvidt vi bør skille mellom 
kommunenes innenlandske nettoflytting og nettoflytting mot utlandet 
(nettoinnvandring). Det kan være minst to gode grunner til det. En grunn 
er at nettoinnvandringen til Norge har variert mye fra år til år. Fra 2000 
til 2018 har nettoinnvandringen til Norge variert fra litt under 8 000 i 
2001 til over 47 000 i 2012. En annen grunn er at arbeidsplassveksten 
kan ha ulik påvirkning på netto innenlands flytting og nettoinnvandring. 
Nettoinnvandring av flyktninger vil kanskje bli lite påvirket av arbeids- 
plassvekst i kommunen, men først og fremst av om kommunen ønsker å 
ta imot flyktninger. Kommuner med synkende folketall er ofte interessert 
i å bosette flykninger, og slike kommuner har ofte også synkende antall 
arbeidsplasser. Derfor kan det være slik at flyktninger ofte blir bosatt i kom- 
muner med svak arbeidsplassutvikling. På den annen side er det naturlig 
å anta at arbeidsinnvandringen blir sterkt påvirket av arbeidsplassutvik- 
lingen i kommunene. Hvorvidt nettoinnvandringen til kommunene blir 
påvirket av arbeidsplassveksten, vil sannsynligvis avhenge av hvilken type 
innvandring det er snakk om. 

Bosetting av flyktninger representerer et problem når vi skal analysere 
sammenhengen mellom arbeidsplassvekst og nettoflytting fordi de kan 
skape høy nettoinnflytting i kommuner uten at det har noe å gjøre med 
arbeidsplassveksten i kommunen eller pendlingskommunene. Dette kunne 

vi løst gjennom å utelate innvandring fra typiske flyktningland fra nettoflyt- 
tingen. Men dette skaper et annet problem, nemlig at flyktninger som blir 
bosatt i en kommune uten arbeidsplassvekst ofte flytter videre til en annen 
kommune etter kort tid. Denne flyttingen blir registrert som innenlands 
flytting. Hvis vi hadde utelatt innvandring av flyktninger når vi beregner 
nettoflyttingen, ville vi likevel fått med den sekundære flyttingen som skjer 
når en bosatt flyktning flytter videre til en annen norsk kommune. Det 
skjer svært mange slike flyttinger. Løsningen vi har valgt, er å ta med all 
flytting. Det skaper problemer i enkeltkommuner i år hvor disse har stor 
flyktninginnvandring, men dette jevner seg ut over tid fordi disse i stor grad 
flytter ut igjen. Det gjør at modellen blir enklest mulig, noe som alltid er 
en fordel når vi skal tolke resultatene. 

Da har vi utledet en teoretisk modell for hvordan nettoflyttingen til en 
kommune tenkes å bli påvirket av arbeidsplassveksten i alle kommuner 
hvor innbyggerne arbeider. Da er vi klar til å gjøre empiriske analyser 
med faktiske tallverdier. Dette vil gi oss verder for koeffisientene a, bl, 
b2 og b3 i formelen. Da kan vi sette inn verdier for arbeidsplassvek- 
sten og beregne forventet nettoflytting for alle kommunene, basert på 
arbeidsplassutviklingen. 


Sammenhengen mellom arbeidsplassvekst og 
nettoflytting i empirien 

Vi har nå en teoretisk modell for hvor mye nettoflyttingen til et sted 
påvirkes av arbeidsplassveksten i områder der befolkningen arbeider. 
Modellen har da en generell formel for denne mekanismen som er lik 


for alle steder. Da kan vi bruke en regresjonsanalyse for å sjekke ut 
følgende forhold: 


1. Har arbeidsplassveksten en signifikant påvirkning på kommuners net- 
toflytting samme år eller etter ett eller to år? 

2. Nøyaktig hvor mye påvirkes nettoflyttingen av arbeidsplassveksten i 
samme år, ett år tidligere og to år tidligere? 

3. Hvor mye av nettoflyttingen mellom kommuner kan forklares av 
arbeidsplassvekst? 


Vi har data for nettoflyttingen for alle kommunene fra 2000 til og med 
2021. Samtidig har vi arbeidsplassveksten i alle kommunene fra 2001 til 

og med 2021 (SSBs registerbaserte sysselsettingsstatistikk). Siden vi har en 
modell der arbeidsplassveksten påvirker flyttingen i to år etter, vil vi kunne 
bruke observasjoner fra alle årgangene fra 2003 til og med 2021. Vi har 
altså 19 årganger med 72 regioner, til sammen 1 368 enkeltobservasjoner. 
Resultatene fra denne regresjonsanalysen er vist i vedlegg 1. For det første 
viser resultatene at arbeidsplassveksten har en sterk signifikant betydning 
for nettoflyttingen, både i samme år, ett år etter og to år etter. For det 
andre kan vi se av de estimerte betaverdiene hvor mye nettoflyttingen blir 
påvirket av endringene i antall arbeidsplasser. De estimerte verdiene kan 
vi sette inn i formelen: 


Nettoflytting = 0,0014 + 0,19 * VRA ; + 0,13 * VRA; 1+ 0,09*VRA; > 


Hva sier denne formelen? Hvis vi tenker oss at den relative arbeidsplass- 
veksten i en kommune er bedre enn gjennomsnittet i alle kommuner hvor 
innbyggerne arbeider, for eksempel én prosent bedre hvert år i de tre siste 
årene, vil nettoflyttingen bli 0,42 prosent bedre i dette året. En prosent 
ekstra vekst i antall arbeidsplasser betyr altså over 0,4 prosent ekstra vekst 
i folketallet. Siden sysselsettingsandelen i Norge er omtrent 50 prosent (den 
varierer mellom 40 og 60 prosent i kommunene), vil effekten på antall 
innbyggere vil dobbelt så stor. 

I en kommune uten pendling ut og inn vil 100 ekstra arbeidsplasser i 
ett år da føre til at det flytter inn 38 ekstra innbyggere samme år, 26 ekstra 
innbyggere året etter og 18 ekstra innbyggere to år etter, til sammen 82 
ekstra innbyggere. 

Det er også interessant å legge merke til verdien R?, som er 0,32. Det 
kan tolkes slik at nesten 32 prosent av variasjonen i nettoflytting i norske 
regioner skyldes variasjoner i arbeidsplassveksten. Det betyr samtidig at 
hele 68 prosent av forskjellene i nettoflyttingen mellom regionene må ha 
andre forklaringer. Sammenhengen mellom nettoflyttingen og arbeids- 
plassveksten er altså sterkt signifikant, men forklarer bare en del av for- 
skjellene i nettoflytting. 


Nettoflytting og sentralitet 


Hvilke regioner har «for høy» nettoflytting i forhold til arbeidsplassveksten, 
og hvilke har «for lav»? Vi kan sette verdiene i et kart. Da kommer det fram 
et tydelig mønster. 

n:73 u:0,00 c:0,06 


-14% 5% 5% 14% 24% 


1 — Øvre Romerike 23,7 % 
2 Nedre Romerike 141% 
3 — Mosseregionen 13,1 % 
4 — Søndre Viken 11,3 % 
5  Tønsbergregionen 10,9 % 
6 Indre Østfold 81% 
7  Drammensregionen 7,8 % 
8 Ringerike 6,9 % 
9 Hamarregionen 6,8 % 
10 Arendalregionen 6,3 % 


64 Sunnfjord og HAFS -5,7 % 


65 HALD 57 % 
66 Midt-Troms -6,4 % 
67 Ytre Namdal -6,5 % 
68 Nord-Troms -6,9 % 
69 Indre Namdal -7,0 % 
70 Vest-Finnmark 7,3 % 
71 Øst-Finnmark -84% 
72 Ytre Helgeland -12,6 % 
73 Midt-Finnmark -14,2 % 


Figur 8 Gjennomsnittlig avvik mellom faktisk og forventet nettoflytting ut fra 
arbeidsplassveksten i perioden 2003-2021. 73 politiske regioner. Tallene i tabellen 
angir avviket i prosent av folketallet 


De blå regionene har høyere nettoflytting enn forventet ut fra arbeids- 
plassveksten, mens de røde har lavere. Vi kan se at de blå er konsentrert til 
det sentrale Østlandet. Samtidig er Bergen og Trondheims-regionen også 
blå. Av de ti regionene med høyest positivt avvik er alle sentrale regioner. 
Alle de ti regionene med størst negativt avvik er regioner med lav sentra- 
litet. Tallene i tabellen forteller om avviket mellom faktisk nettoflytting og 

forventet nettoflytting ut fra arbeidsplassveksten. For Øvre Romerike, på 
toppen av tabellen, betyr det at de har hatt en ekstra nettoinnflytting på 
23,7 prosent av folketallet i perioden 2003-2021. 

Det betyr at sentraliteten har stor betydning for kommuners nettoflyt- 
ting også etter at vi har korrigert for ulikheter i arbeidsplassvekst. Det 
sentraliserende flyttemønsteret forklares ikke av arbeidsplassveksten alene. 
Vi kan tallfeste hvor mye av den arbeidsplasskorrigerte nettoflyttingen som 
skyldes sentralitet. Vi kjører da en ny regresjon hvor vi legger inn regione- 
nes sentralitet som en ny variabel. 


Nettoflytting; = a + bl* VRA, + b2*VRA, 1 + b3 * VRA: > + 
b4*Sentralitetsindeksen 


Resultatet er vist i vedlegg 2. 

Sentralitetsindeksen har vi omtalt i tidligere og er i sin originale form et 
tall mellom 295 for Utsira og 1000 for Oslo. I regresjonsanalysen har vi ska- 
lert sentralitetsindeksen slik at den varierer fra 0,295 til 1 i stedet (dividert 
med 1 000) og trukket fra gjennomsnittet. Når vi beregner sentralitetsin- 
deksen for regioner bestående av flere kommuner, lager vi et gjennomsnitt 
som er veid med folketallet i hver kommune. Vi kan se at formelen for 
forventet nettoflytting med denne modellen blir 


Nettoflytting = 0,002 + 0,13*VRA ; + 0,09*VRA; 1+ 0,04*VRA; 23 + 
0,02*sentralitet 


Analyser av regioner som grunnlag for modell for 
kommuner og fylker 


Tidligere lagde vi ulike modeller for kommuner, regioner og fylker. 
Modellene var alle på samme form, men betaverdiene (som vi fant gjen- 
nom regresjonsanalysene) varierte. Når vi bruker data fra regioner som 
input i modellen, er generelt betaverdiene høyere enn når vi bruker data fra 
kommuner. Hvilket geografisk nivå vi bruker vil naturligvis få konsekvenser. 
Hvis vi tenker oss at vi brukte et større geografisk nivå med fem landsdeler, 
ville det blitt få observasjoner. Hvis vi brukte et lite geografisk nivå med 
kretser, ville vi fått svært mange observasjoner, men hvis vi brukte krets- 
nivået til slike analyser vil betydningen av arbeidsplassvekst bli svært liten. 
For svært små geografiske områder vil befolkningsveksten hovedsakelig 


DRIVKREFTER FOR FLYTTING 


avspeile utvikling i antall boliger. For øvrig har vi ikke datagrunnlag for å 
lage analysene våre på kretsnivå, så det er uansett ikke noe alternativ. 

Det finnes nok et teoretisk perfekt geografisk nivå for slike analyser. Vi 
tror at det regionnivået vi bruker nå ligger nært opp til det som er reelle 
arbeidsmarkedsregioner, og at dette nivået derfor er bedre enn å bruke fyl- 
ker eller kommuner. Vi har derfor kommet til at regresjonsanalysene med 
bruk av data på regionnivå gir det beste estimatet for den «sanne» sammen- 
hengen mellom nettoflytting, arbeidsplassvekst og sentralitet. Derfor har vi 
fra 2022 begynt å bruke resultatene fra regresjonsanalysene fra regionnivået 
som gjeldende for å beregne forventet nettoflytting for kommuner og fylker. 
I praksis betyr det at arbeidsplassutviklingen blir tillagt større betydning 
for forventet nettoflytting for kommuner. 


Indikator for sentralitet 


Vi har omtalt sentralitetsindeksen til SSB flere ganger allerede. Sentra- 
litetsindeksen gir et mål for antall arbeidsplasser og antall servicetilbud 
en innbygger med bosted i en kommune kan nå. Både arbeidsplasser og 
servicetilbud er vektet med reisetid, slik at det som ligger nærmest hjem- 
met teller mer enn de som ligger lenger vekk. Siden det er to ulike mål, 
arbeidsplasser og servicetilbud, har sentralitetsindeksen gjort en vekting, 
slik at målet for arbeidsplasser teller dobbelt så mye som målet med antall 
servicetilbud. Vi har så langt vist av denne sentralitetsindeksen har en sterk 
signifikant betydning for nettoflyttingen, også for forventet nettoflytting 
justert for arbeidsplassutviklingens betydning. Men er sentralitetsindeksen 
konstruert optimalt for vårt formål? Er det antall arbeidsplasser som kan 
nås, eller er det antall servicetilbud som kan nås som har størst betydning 
for nettoflyttingen? Eller kan vi vekte disse to størrelsene annerledes, slik 
at modellen vår gir en mer presis forventning for nettoflyttingen? 

For å teste dette, har vi gjort regresjonsanalyser der vi har forsøkt ulike 
varianter. Den varianten som vi fant predikerte nettoflyttingen best, var 
den der vi bare brukte den del av sentralitetsindeksen som målte antall 
arbeidsplasser innbyggerne kunne nå innenfor kort reiseavstand. Vi tester 
da med å bruke den samme modellen, men bytte ut sentralitetsindeksen 
med en modifisert sentralitetsindeks som beskrevet: 


Nettoflytting = 0,002 + 0,13*VRA ;+ 0,09*VRA;-1+ 0,04*VRA; 2 + 
0,02*sentny 

Resultatene fra denne regresjonsanalysen er vist i vedlegg 3. 

Modellen blir ikke særlig annerledes, men vi kan se at R? økte fra 
0,5064 til 0,5234. Vi får altså en bedre prediksjon av nettoflyttingen når 
vi bruker en modifisert sentralitetsindeks som bare tar hensyn til antall 
arbeidsplasser innbyggerne når og som ignorerer tilgangen til ulike 
servicetilbud. Denne modifiserte sentralitetsindeksen er mye enklere, 
ettersom den bare er en funksjon av antall arbeidsplasser. Vi slipper da 
å ta hensyn til forhold som vekting av betydning av arbeidsplasser og 
servicetilbud. 


Nytt i 2022-modellen: Nettoflytting og 
demografisk sysselsettingstilgang 


I 2022 kom vi over et nytt forhold som har signifikant betydning for 
regioners nettoflytting. Utgangspunktet var at vi ved en tilfeldighet ble 
oppmerksom på at det var en positiv sammenheng mellom antall som 
døde (i prosent av befolkningen) og bostedsattraktiviteten. Det er veldig 
vanskelig å forestille seg at et sted blir mer attraktivt å bo i på grunn av at 
mange dør, så denne sammenhengen måtte skyldes noe annet, men som 
har sammenheng med dødelighet. 

Et av formålene med modellen for nettoflytting er å bruke residualene 
som mål for bostedsattraktivitet. Tankegangen er at dette målet skal være 
uavhengig av strukturelle forhold. Altså skal residualene, eller bostedsat- 
traktiviteten, ikke ha noen klare og forutsigbare mønstre. Hvis noen for- 
hold viser seg å ha en systematisk og signifikant sammenheng med disse 
residualene, er det et signal på at modellen har en mangel. Dermed startet 
jakten etter en ny variabel i modellen. I denne boka skal vi bare vise slutt- 
produktet av denne forskningen. Underveis har vi hatt mye prøving og 
feiling som ville kunne fylt en bok alene. 

Det vi har kommet fram til, er at den underliggende faktoren er det 
vi vil kalle demografisk sysselsettingstilgang. Det er et utslag av at steder 
har helt forskjellig demografisk struktur. Noen steder har en struktur 
med mange unge som skal inn i arbeidsmarkedet, slik at det blir flere 
innbyggere som er på jakt etter jobber som følge av at befolkningen blir 
ett år eldre. Andre steder har en stor andel eldre arbeidstakere som er 
på vei ut i pensjonsalder eller død. Da blir det flere ledige arbeidsplasser 
som skal fylles opp. 

Yrkesdeltakelse og alder 


Yrkesdeltakelsen varierer etter alder. Tidligst mulige tidspunkt for å bli 
registrert som sysselsatt i SSBs statistikker er ved 15 år. Da er det en liten 
andel som arbeider. Sysselsettingsandelen øker så fram til omtrent 30 år. 
Denne økningen er ikke helt systematisk, siden det faktisk er større sys- 
selsettingsandel blant 19-åringer enn 20-åringer. For menn er det også høy- 
ere sysselsettingsandel blant 20-åringer enn blant 21-åringer. Fra omtrent 
30 år til 60 år er det ganske små variasjoner i sysselsettingsandelene. Fra 
62-årsalderen begynner sysselsettingsandelen å falle ganske raskt. 

Figur 9 Sysselsettingsandeler for kvinner og menn på ulike alderstrinn 


I figuren over kan vi se hvordan sysselsettingsandelen varierer etter alder 
for kvinner og menn i 2021. Den effekten vi er ute etter, er hvordan arbeids- 
styrken blir påvirket på et sted fra ett år til et annet. Vi ser da bort fra flytting, 
men skal måle endringen av arbeidsstyrken som følge av at alle innbyggerne 

på stedet blir ett år eldre. Vi kan beregne hvor mange som har gått ut og inn 

i arbeidsstyrken i Norge. Tallene for 2004-2021 er vist i figuren under. 

Figur 10 Tilgang og avgang til arbeidsstyrken i Norge som følge av at folk 
blir ett år eldre, samt frafall som følge av dødsfall. Kilde: SSB registerbasert 
sysselsettingsstatistikk, bearbeidet av Telemarksforsking 


Tilstrømmingen til arbeidsmarkedet har vært forholdsvis konstant. Fram- 
veksten av unge som trer inn i arbeidsmarkedet har vært mellom 45 000 og 
55 000 personer årlig. Avgangen fra arbeidsmarkedet har økt i alle årene 
siden 2004. I 2004 var den demografiske nettotilveksten til arbeidsstyrken 
14 636. I 2021 var tilveksten redusert til 1 190. Det er et utslag av at det blir 
stadig flere av de eldre arbeidstakerne som trer ut av arbeidslivet. 

I de neste årene vil nettotilveksten gå mot null og deretter bli negativ, 
dersom sysselsettingsandelene på de ulike alderstrinnene ikke endres. Det 
var 1 933 398 innbyggere som er under 30 år den 1. januar 2022. Det er disse 
som skal inn i arbeidsstyrken i løpet av de neste 30 årene. Samtidig var det 
I 940 332 som var fra 45 til 74 år som skal ut av arbeidsstyrken i løpet av 
de neste tretti årene. Dersom Norge ikke får nettoinnvandring, vil det altså 
bli en nedgang i antall sysselsatte i Norge. 

Tilgangen og avgangen av arbeidskraft i Norge er imidlertid ikke 
poenget i denne sammenhengen. Det vi ønsker å analysere, er hvordan 
tilgangen og avgangen varierer fra sted til sted, og hvordan dette påvirker 

nettoflyttingen. Variasjonen i tilgang og avgang skyldes at steder har ulike 
alderspyramider. Noen steder kan ha en stor andel innbyggere som nærmer 
seg pensjonsalder. Da blir det mange personer som trer ut av arbeidslivet 
som følge av at de pensjonerer seg, blir uføre eller dør. Samtidig er det noen 
steder som har en stor andel yngre som er i ferd med å tre inn i arbeidslivet. 
Da blir det en stor lokal tilvekst av arbeidstakere. 

Vi skal illustrere forskjellen mellom kommunene ved å ta fram to 
ekstreme eksempler: Gjesdal kommune, som har hatt størst netto tilvekst, 
og Hvaler kommune, som har hatt størst netto avgang. 

Figur 11 Alderspyramider for Gjesdal kommune (til venstre) og Hvaler kommune 
til høyre. Gjennomsnitt for årene 2004-2021. Skyggen viser fordelingen i Norge. 
Kilde: SSBs befolkningsstatistikk, bearbeidet av Telemarksforsking 


Gjesdal har hatt en stor andel unge i denne perioden som etter hvert kom 
inn i arbeidslivet og en liten andel eldre som var på vei ut av arbeidslivet. 
Hvis ingen hadde flyttet inn eller ut av Gjesdal, ville det blitt en nettovekst 
av arbeidstakere tilsvarende over 0,6 prosent av folketallet hvert år i denne 
perioden. Beregner vi nettotilgangen på arbeidskraft som andel av antall 
arbeidsplasser i Gjesdal, får vi at den demografiske nettotilgangen tilsvarer 
hele 1,9 prosent av antall arbeidsplasser i kommunen hvert år i perioden 
2014-2021. Det betyr at det kunne vært en vekst i antall arbeidsplasser på 
1,9 prosent hvert år i Gjesdal som har blitt kunnet dekket med arbeidskraft 
fra egen befolkning, uten tilflytting eller økt innpendling. På motsatt ende 
av skalaen finner vi Hvaler, som er et populært bosted for eldre. Her har 
det vært en demografisk netto årlig avgang tilsvarende 0,9 prosent av antall 
arbeidsplasser i kommunen. I Hvaler kommune ville det vært nødvendig 

med økt innpendling eller nettoinnflytting til kommunen selv om antall 
arbeidsplasser sto stille i denne perioden. 

Denne demografiske nettotilgangen på arbeidskraft er noe vi ikke har 
tatt hensyn til tidligere versjoner av attraktivitetsmodellen. Det har gjort at 
vi har overvurdert forventet nettoflytting i kommuner som har stor netto 
demografisk tilvekst i arbeidsmarkedet sitt, som Gjesdal og kommuner 
med liknende alderspyramide. Tilsvarende har vi undervurdert forventet 
nettoflytting i kommuner som Hvaler. Det gjør at modellen for flytting må 
modifiseres for å ta inn denne demografiske effekten. Første trinn er å lage 
en ny variabel som fanger opp denne demografiske sysselsettingseffekten, 
som vi heretter forkorter til DS. DS for et sted blir beregnet etter følgende 
formel i absolutte tall: 


DS abs = X7; Befolki * (diff sysselsettingsandel) — Befolki * dødssannsynligheti 


Det vil si at vi tar folketallet i ett alderstrinn og multipliserer med end- 
ringen i (den nasjonale) sysselsettingsandelen på dette alderstrinnet og 
neste alderstrinn. Vi repeterer for alle alderstrinn mellom 14 og 74 år. Vi 
gjør det for menn og kvinner separat. Da får vi et tall for demografisk net- 
totilførsel til arbeidsmarkedet i absolutte tall. I tillegg beregner vi frafall 
fra arbeidsmarkedet som følge av dødsfall. Dette tallet gjør vi så om til en 
andel av sysselsettingen i kommunen. Til slutt normaliserer vi tallet for alle 
kommunene slik at de blir gjort relativt til gjennomsnittet. Da er vi klar for 
å kjøre en ny regresjonsanalyse med modellen: 


Nettoflytting = a + bl*VRA 1 + b2*VRA; 1 + b3*VRA; > + 
b4*sentny + b5*DS 


I denne nye modellen har vi fem koeffisienter som skal beregnes, i tillegg 
til konstantleddet (a). Resultatene fra regresjonsanalysen er vist i vedlegg 4. 

Etter at vi har innført den nye variabelen DS, har R? økt til 0,5422. Denne 
nye modellen predikerer altså nettoflyttingen til regioner mer nøyaktig. 
Samtidig ble betaverdiene for arbeidsplassveksten og sentralitetsindeksen 
høyere. Denne nye modellen sier altså at arbeidsplassvekst og sentralitet 
har større betydning for nettoflyttingen enn den gamle modellen. Det betyr 
at den formelen vi nå bruker for å beregne nettoflyttingen til et sted er slik: 


Nettoflytting = 0,14* VRA, + 0,10* VRA. + 0,05*VRA;> + 
0,027*sentny - 0,4*DS 


DRIVKREFTER FOR FLYTTING 


Oppsummert: Hva er nytt i forhold til den 
gamle modellen fra 2018? 


I boka Hvorfor vokser steder? presenterte vi en modell for flytting som så 
slik ut: 


Nettoflytting = a + bl*RA; + b2*RA; 1 + b3*RA; 3 + b4*NV, + 
b5*NV,ı + b6*%; > + b7*LNfolketall + b8*AMI 


Her står RA for relativ arbeidsplassvekst i egen kommune. NV er nabovekst, 
som er arbeidsplassveksten i nabokommuner veid med pendlingsandeler. 
LN folketall er da logaritmen av kommunens folketall og AMI et mål for 
arbeidsmarkedsintegrasjonen til kommunen. Det vil si at det var åtte koef- 
fisienter som måtte estimeres med regresjonsanalyser (i tillegg til konstant- 
ledd). I 2019 modifiserte vi modellen til følgende: 


Nettoflytting; = a + bl* VRA, + b2*VRA; 1+ b3 * VRA; > +b4* 
Sentralitetsindeksen 


I denne 2019-modellen skiller vi ikke mellom arbeidsplassvekst i egen 
kommune og arbeidsplassvekst i andre kommuner som innbyggerne 
pendler til, men ser dette under ett. Dermed er antall variabler som har 
med arbeidsplassvekst blitt redusert fra seks til tre. Samtidig har vi fått 
sentralitetsindeksen fra SSB som vi bruker i stedet for kommunens inn- 
byggertall og arbeidsmarkedsintegrasjon. Samlet sett har vi altså halvert 
antall variabler og står igjen med bare fire koeffisienter som trenger å bli 
beregnet. Er det en forbedring å redusere antall variabler? Her mener vi 
svaret er absolutt ja, dersom modellen predikerer like godt. I dette tilfel- 
let er til og med prediksjonen mer presis. Når det er færre variabler, blir 
beregningene mer robuste. En enklere modell gjør det også mye lettere 
å tolke og forstå modellen. Det å ha en intuitiv forståelse for en modell 
er et ubetinget gode. Det er faktisk en av hensiktene med å ha en modell: 
at den skal hjelpe oss å forstå en komplisert virkelighet. Nå har vi halvert 
antall variabler, samtidig med at presisjonen har blitt bedre. Det var en 
stor forbedring. 

I den siste 2022-versjonen av modellen har vi så gjort følgende endrin- 
ger i forhold til 2019-versjonen: 

e  Sentralitetsindeksen er modifisert, noe som gir litt bedre presisjon. 

e Vi har tatt inn en helt ny variabel: demografisk sysselsettingstilgang. 

e Vi bruker det regionale nivået for å beregne koeffisientene for både 
kommuner, regioner og fylket. 

e Vi har forlatt bruken av tostegs regresjonsanalyse for beregning av 
koeffisientene. 


Attraktive bostedskommuner og regioner 


Vi har så langt gjort rede for modellen for beregning av forventet nettoflyt- 
ting og skal i dette kapittelet vise hvilke resultater som modellen gir. Et av 
formålene med modellen er å finne ut om noen steder eller områder har 
bedre eller dårligere flyttetall enn forventet. Steder med høyere nettoinn- 
flytting enn forventet er steder som av en eller annen årsak trekker til seg 
flere innbyggere enn det som er forventet ut fra de strukturelle betingelsene. 
De er da attraktive steder etter vår definisjon. 


Attraktive regioner 
n: 73 u:-0,05 o: 0,09 n: 73 u:-0,00 o: 0,04 


-21% -10% 1% 13% 24% så -8% -2% 4% 10% 16% "Ad 


1 Øvre Romerike 242% 1 Øvre Romerike 16,2 % 
2 Nedre Romerike 16,2 % 2 Hitra/Frøya 15,1 % 
3 Hitra/Frøya 10,2% 3 Alesundregionen 5,0% 
4 Mosseregionen 91% 4 Arendalregionen 46% 
5 Follo 72% 5 Nedre Romerike 42% 
6 Trondheimsregionen 5,8% 6 Kristiansandregionen 37% 
7 Tønsbergregionen 58% 7 Stjørdalregionen 37% 
8 Søndre Viken 57% 8 Søndre Viken 37% 
9 Drammensregionen _5,3% 9 Sogn 3,6% 


10 Asker og Bærum 5,0% 10 Oppdal/Rennebu 34% 


64 Hardanger -13,9% 64 Gjøvikregionen -3,0% 
65 Mosjøregionen -13,9 % 65 Indre Namdal -31% 
66 Ofoten -14,0% 66 Kongsbergregionen __-31 % 
67 Nord-Gudbrandsdal -141% 67 mr -3,2% 
68 Indre Namdal -147 % 68 Storfjor -34% 
69 Nord-Troms -147 % 69 Mosjøregionen -34% 
70 Storfjord -15,8% 70 Kongsvingerregionen -3,6 % 
71 Øst-Finnmark -174 % 71 Asker og Bærum -4,71% 
72 Ytre Helgeland 97% 72 MIAE Amak -51 % 
73 Midt-Finnmark -21,3 % 73_Oslo -8,2 % 


Figur 12 Faktisk nettoflytting (relativ) i regionene i prosent av folketallet i 
årene 2003-2021 til venstre og avvik fra forventet nettoflytting i samme periode 
til høyre 

Øvre Romerike er den regionen i landet som har hatt den høyeste net- 
toinnflyttingen i perioden 2003-2021. Det er også den regionen som har det 
høyeste positive avviket fra forventet nettoflytting og er dermed den mest 

attraktive bostedsregionen i landet. Nettoflyttingen til Øvre Romerike har 
vært 16,2 prosent høyere enn hva modellen vår forventet. Nedre Romerike 

er den femte mest attraktive bostedsregionen i den samme perioden. Den 

høye innflyttingen til Romerike må vi se i sammenheng med at det har vært 

mye lavere nettoinnflytting til Oslo i den samme perioden. Oslo er faktisk 
den minst attraktive bostedsregionen i den samme perioden. Også Asker 
og Bærum og Follo er regioner med lav bostedsattraktivitet. Et forhold 

som kan forklare både den høye bostedsattraktiviteten til Øvre og Nedre 

Romerike og samtidig forklare den lave bostedsattraktiviteten til Oslo, 
Asker og Bærum og Follo, er boligbyggingen. Det har vært en mye høyere 

boligbyggingstakt (antall nye boliger per 1 000 innbyggere) på Romerike 

enn i Oslo, Asker og Bærum og Follo. Sammenhengen mellom boligbyg- 
ging, boligpriser og bostedsattraktivitet skal vi komme tilbake til senere, 
siden denne sammenhengen kan forklare forskjeller i bostedsattraktivitet 

i mange områder i landet. 

Regionen Hitra/Frøya har hatt nesten like høy bostedsattraktivitet som 
Øvre Romerike. Nettoinnflyttingen til Hitra/Frøya har vært 15,1 prosent 
høyere enn forventet i perioden 2003-2021. Hitra/Frøya har hatt en used- 
vanlig høy vekst i antall arbeidsplasser i næringslivet i denne perioden, men 
det er ikke forklaringen til den høye nettoinnflyttingen, fordi vi har tatt 
hensyn til denne høye arbeidsplassveksten når vi har beregnet forventet 
nettoflytting. Hitra/Frøya er en distriktsregion som ligger utenfor pend- 
lingsomlandet til en større by. Den høye attraktiviteten til Hitra/Frøya må 
derfor skyldes interne forhold i regionen, mens forklaringen til den høye 
attraktiviteten til Romerike i stor grad må forklares med regionens eksterne 
forhold til naboregioner og spesielt Oslo. 

Øvre Romerike, Hitra/Frøya og Oslo er de tre regionene med klart høy- 
est avvik fra forventet innflytting. Utenom disse regionene er det Ålesund- 
regionen som har høyest positivt avvik (+5,0 prosent) og Midt-Finnmark 
som har det største negative avviket på -5,1 prosent. Tatt i betraktning at 
dette er avvik i en periode på 18 år, er det egentlig ganske små avvik. Det 
kan vi illustrere med å vise et plott med faktisk og forventet nettoflytting 
til regionene, som vist i figur 13. Da ser vi tydelig at de fleste regionene har 
hatt en nettoflytting som ligger ganske tett på forventet verdi. Det betyr 
samtidig at det er relativt sjeldent at en region har oppnådd en nettoflytting 

Figur 13 Faktisk og forventet nettoflytting for regionene i perioden 2003-2021 


som er særlig forskjellig fra forventet verdi. Men andre ord er det få eksem- 
pler på regioner som har oppnådd å skaffe seg vesentlig flere innflyttere 
enn forventet ut fra de strukturelle betingelsene. 


Attraktive kommuner 


Hvilke kommuner har vært mest attraktive som bosted? Kartet i figur 14 
med bostedsattraktiviteten til kommunene har tilsynelatende ingen regio- 
nale mønstre. Det er attraktive og uattraktive kommuner i alle landsdeler. 

Ullensaker kommune har hatt den høyeste nettoinnflyttingen av alle i 
perioden 2003-2021. Det er også den kommunen som har hatt det største 
positive avviket fra forventet nettoflytting, som betyr at den har vært mest 
attraktiv som bosted av alle norske kommuner. Nannestad er nummer tre 
på dette attraktivitetsbarometeret, mens Eidsvoll er nummer fire. De er alle 
tre kommuner i regionen Øvre Romerike. Som vi skal se senere, er dette 
kommuner som har en høy bostedsattraktivitet knyttet til at de er en del 
av den funksjonelle bo- og arbeidsmarkedsregionen rundt Oslo og som 
har hatt høy boligbyggingstakt. Hemsedal har hatt nest høyest bostedsat- 
traktivitet i den samme perioden, mens Frøya kommune er nummer fem. 
Dette er distriktskommuner der man ut fra strukturelle forhold hadde lave 
forventninger om innflytting. 

n: 356 u: -0,07 6:0,10 n:358 u:0,00 6:0,06 

1 Ullensaker 494% 
2 Nannestad 29,6 % 
3 Eidsvoll 26,8 % 


4 Lørenskog 23,8 % 


5 Hvaler 23,3% 
6 — Våler 22,6 % 
7 As 21,5 % 
8 Vestby 20,6 % 


9 Lillestrøm 191% 
10 Gjerdrum 19,0% 


347 Vanylven -23,5% 


348 Vardø -23,9 % 
349 Fedje -241% 


350 Berlevåg -243% 
351 Hattfjelldal -24,8 % 
352 Kautokeino -25,4 % 
353 Røyrvik -271% 
354 Rødøy -28,6 % 
355 Røst -28,9 % 
356 Loppa -30,2 % 


1 Ullensaker 391% 
2 Hemsedal 281% 
3 Nannestad 20,0% 
4 


Eidsvoll 19,77% 
5 Frøya 17,9 % 
6 Træna 16,4 % 
7 Våler 16,3 % 
8 Vegårshei 147% 
9 Hvaler 13,9% 
10 Giske 12,5 % 
347 Sørfold -9,0% 
348 Flakstad -9,4% 


349 Hattfjelldal -94% 
350 Enebakk -101% 


351 Lunner -101% 
352 Krødsherad -10,5 % 
353 Rælingen -10,7 % 
354 Vanylven -11,5% 
355 Aremark -11,7% 


356 Siljan -12,7% 


Figur 14 Faktisk nettoflytting (relativ) i regionene i prosent av folketallet i årene 
2003-2021 til venstre og avvik fra forventet nettoflytting i samme periode til høyre 

Figur 15 Faktisk og forventet nettoflytting for kommunene i perioden 2003-2021 

I figur 15 har vi plottet inn alle de 356 kommunene i landet med deres fak- 
tiske og forventede nettoflytting i perioden 2003-2021. De ni mest attrak- 
tive kommunene er navngitt. Bostedsattraktiviteten vil være avstanden fra 
prikken som viser kommunen ned til den prikkede linjen. Av figuren kan 
vi se at kommunene Ullensaker, Nannestad, Eidsvoll, Våler og Hvaler er 
kommuner som i utgangspunktet hadde en høy forventet nettoinnflytting. 
De er blant de mest attraktive kommunene i landet fordi nettoinnflyttingen 
ble enda mye høyere enn forventet. 

Kommunene Hemsedal, Frøya og Vegårdshei er kommuner der vi forven- 
tet en nettoutflytting og nedgang i folketallet. Dette er eksempler på kommu- 
ner som har fått nettoinnflytting til tross for at de strukturelle betingelsene 
tilsa at det skulle ha vært nettoutflytting. Træna er en kommune som har hatt 
nettoutflytting i perioden, men utflyttingen har vært vesentlig mindre enn 
forventet som følge av at kommunen har greid å gjøre seg attraktiv. 

Hvis vi ser på forskjellene i bostedsattraktivitet mellom de mest attrak- 
tive og de mest uattraktive kommunene, kan vi se at de tre mest attraktive 
kommunene har økt folketallet med over tjue prosent mer enn forventet 
i perioden 2003-2021. De seks minst attraktive kommunene har hatt mer 
enn ti prosent lavere befolkningsvekst enn forventet i den samme perioden. 
Det er altså langt større avvik fra forventet nettoflytting for kommuner enn 
hva vi finner for regioner. Det betyr at mange kommuner har oppnådd høy- 
ere innflytting og befolkningsvekst enn forventet, altså vært attraktive som 
bosteder, mens det var få eksempler på regioner med høy bostedsattrakti- 
vitet. Regelen synes å være at dess mindre geografisk område vi ser på, dess 
større betydning har bostedsattraktiviteten. For større geografiske områder 
vil arbeidsplassutviklingen være av større betydning for befolkningsveksten 
enn for mindre områder. Årsaken til dette er at kommuner i samme region 
konkurrerer med de andre kommunene i samme region om innflyttere. En 
innflytter kan bare flytte til en av kommunene. Når det gjelder arbeidsplas- 
ser, er dette mer å betrakte som et fellesgode for regionen. Hvis det kom- 
mer en ny etablering med hundre nye arbeidsplasser til en kommune i en 
region, vil de ansatte normalt komme fra alle kommunene i regionen hvis 
det ikke er urimelig lang reiseavstand mellom kommunene. Med andre ord 
vil det lønne seg for en region at kommunene samarbeider om nærings- og 
arbeidsplassutvikling, siden det kommer alle kommunene til gode. Når det 
gjelder bostedsattraktivitet, er det en reell konkurranse mellom kommunene. 

Spørsmålet mange kommuner vil stille seg, er hvordan de kan oppnå 
en høy bostedsattraktivitet og oppnå denne økte befolkningsveksten. 

De statistiske analysene som er presentert her svarer ikke på dette spørs- 
målet. Denne modellen identifiserer hvilke kommuner som har hatt mer 
innflytting enn normalt. For å finne ut hva det er som skaper denne attrak- 
tiviteten, må vi bruke helt andre metoder. Det skal vi bruke det siste kapit- 
telet i denne boka til. 


Variasjon i fruktbarhet og dødelighet 


Fruktbarheten og dødeligheten varierer fra sted til sted og varierer også 
over tid. Fruktbarheten i befolkningen har stor betydning for landets 
befolkningsvekst på lang sikt. Her har det skjedd store endringer de siste 
20 årene både i befolkningen som helhet og i de ulike landsdelene. Dette 
skal vi komme tilbake til i kapittelet om framtidsscenarioene. Dødeligheten 
(eller levealderen) har også forandret seg over tid i Norge, men for dødelig- 
heten har det vært en stabil utvikling mot stadig lavere dødelighet, altså at 
den gjennomsnittlige levealderen har blitt stadig lenger. Det vi skal se på 
i dette kapittelet, er forskjellene mellom steder når det gjelder fruktbarhet 
og dødelighet. Hvor mye betyr disse forskjellene for befolkningsveksten 
som har vært de siste årene? 

Figur 16 Prosentvis avvik fra forventet antall fødte (fruktbarhet) og prosentvis avvik 
fra forventet antall døde (dødelighet) i kommunene i perioden 2012-2021 

I figur 16 har vi plottet inn kommunene i Norge etter deres fruktbarhet og 
dødelighet i det siste tiåret, det vil si i perioden 2012-2021. Metoden vi har 
brukt, er å beregne hvor mange fødte kommunen ville ha hatt dersom fød- 
selsratene har vært som gjennomsnittet for alle kvinner på alle alderstrinn. 
Tilsvarende har vi beregnet antall døde ut fra den nasjonale dødelighets- 
sannsynligheten for alle alderstrinn for kvinner og menn. Dernest har vi 
sett hvor stort avvik kommunen har for antall fødte og antall døde. Det er 
dette avviket i prosent som er aksene i figuren. 

I øverste venstre kvadrant i figur 16 har vi kommuner som har både lav 
dødelighet (lengre levealder) og høy fruktbarhet. Her skal vi bruke Giske 
kommune som et eksempel. I motsatt kvadrant finner vi kommuner med 
høy dødelighet og lav fruktbarhet, der Vardø kan være et eksempel. 

Først til Giske kommune, som altså er kjennetegnet av en vital befolkning 
som både lever lenge og kvinner som får flere barn enn landsgjennomsnittet. 

Figur 17 Forventet antall fødte og døde i Giske og avvik fra forventet antall fødte og døde 


I figuren har vi beregnet forventet antall fødte ut fra antall kvinner på hvert 
alderstrinn, der vi har forutsatt at deres sannsynlighet for å få barn er lik 

landsgjennomsnittet. I 2021 ville det gitt 84 fødte i kommunen. I 2021 ble 
det imidlertid født hele 120 barn i Giske. Det er altså 36 flere enn forventet. 
Altså var det et positivt avvik på 36 barn dette året. 

Tilsvarende var det beregnet et normalt antall døde på 63 innbyggere 
i 2021. Det døde bare 59, altså var det et avvik på fire dette året. Vi kan se 
at Giske har hatt flere fødte og færre døde enn forventet i nesten alle de 
20 siste årene. Det regionale variasjonene i fruktbarhet og dødelighet er 
ganske stabile over tid. Dermed vil det være sannsynlig at Giske også vil 
ha høyere fruktbarhet og lavere dødelighet også i framtiden. Dette skal 
vi bruke når vi skal lage en modell for framtidig befolkningsvekst senere. 

Vardø kommune har hatt kombinasjonen av høy dødelighet og lav 
fruktbarhet. 

Figur 18 Forventet antall fødte og døde i Vardø og avvik fra forventet antall fødte og døde 


Vi kan se at forventet antall barn har sunket i Vardø, en følge av at det har 
blitt færre kvinner i fødedyktig alder i kommunen. I 2021 var det forven- 
tet 16 nyfødte innbyggere i kommunen, forutsatt at fødselsratene var som 
landsgjennomsnittet på alle alderstrinn. Det ble født 13, altså var det et 
negativt avvik på tre. Samtidig var det forventet 20 dødsfall i kommunen, 
mens det døde 32. Vi ser av figuren at det har vært et negativt avvik i både 
barnefødsler og dødsfall i nesten alle de 20 siste årene. 

Giske kommune, med sin vitale befolkning har fått en ekstra vekst i 
folketallet på 4,3 prosent i løpet av de siste ti årene, på grunn av at fruktbar- 
heten har vært høy og dødeligheten lav. Vardø har på sin side fått redusert 
sitt folketall med 5,7 prosent på grunn av lav fruktbarhet og høy dødelighet. 

Forskjellen i befolkningsvekst mellom den mest vitale kommunen 
Giske og den minst vitale kommunen Vardø, er altså ett prosentpoeng per 
år. Forskjellene i fruktbarhet og dødelighet mellom kommunene kan altså 
være så stor at det får en betydelig innvirkning på befolkningsveksten. Vi 
skal ikke gå nærmere inn på årsakene til variasjonene i fruktbarhet og 
dødelighet her, men nøye oss med å konstatere at det er store forskjeller 
som får vesentlig innvirkning på befolkningsveksten, og at disse forskjel- 
lene synes å være stabile over tid. Det er forhold vi må ta med oss når vi 
skal lage beregninger av framtidig befolkningsvekst. 


Modell for befolkningsvekst 


Vi har så langt vist hvordan vi har kommet fram til en modell for nettoflyt- 
ting til et sted og hvordan årsakene til antall fødte og døde kan dekompo- 
neres i tre forhold. Summen av fødte, døde og nettoflytting vil da være den 

Figur 19 Modell for befolkningsvekst 

samlede endringen i antall innbyggere på et sted. I figuren under er denne 
modellen vist skjematisk. 

Denne modellen kan vi bruke til å analysere drivkreftene til befolk- 
ningsendringer på ethvert sted både på kort og lang sikt. SSB kommer med 
befolkningsstatistikk hvert kvartal. Denne statistikken leses av mange, sær- 
lig i kommunesektoren, siden innbyggertallet har en direkte betydning for 
kommunens inntekter via det kommunale inntektssystemet. Med denne 
modellen kan vi få fram hvorfor et sted har vekst eller nedgang. Vi skal 
vise noen eksempler på slike analyser av kommuner, der vi har plukket ut 
noen interessante eksempler. 


Ullensaker: Den mest attraktive bostedskommunen 
Ullensaker har hatt den høyeste befolkningsveksten av alle kommu- 
nene i landet i perioden 2003-2021. I figuren under har vi dekomponert 
befolkningsveksten i Ullensaker i de ulike årsaksforholdene som model- 
len angir. 

Figur 20 Befolkningsveksten i Ullensaker i perioden 2003-2021, dekomponert i ulike 
drivkrefter. Tallene viser gjennomsnittlig årlig endring i antall innbyggere 

Fargene i figuren er laget med en skala som angir sterkere blått der kom- 
munen er rangert høyt og sterkere rødt der kommunen er rangert lavt. Helt 
til høyre kan vi se at Ullensaker har hatt en gjennomsnittlig årlig vekst på 
981 innbyggere i denne perioden, hvorav 205 nye innbyggere har kommet 
som et fødselsoverskudd og 776 som nettoinnflytting. 

Går vi nærmere inn på bakgrunnen for disse hovedtallene ser vi 
at forventet antall fødte basert på landsgjennomsnittet for fruktbarhet 
var 384 per år, mens det vi kan kalle «overfruktbarheten» til kvinnene 
i Ullensaker har tilført kommunen 14 barn ekstra. Forventet antall 
døde basert på landsgjennomsnittet for dødelighet var 178 per år. Det 
er relativt lavt, siden det er en forholdsvis liten andel eldre i kommu- 
nen. Like fullt har antall døde vært 16 høyere per år enn forventet. Høy 
lokal dødelighet (lav levealder) har altså redusert befolkningsveksten i 
Ullensaker. 

Vi kan se at nettoflyttingen til Ullensaker har vært 776 innbyggere årlig. 
Denne nettoflyttingen kan vi igjen dekomponere i seks ulike drivkrefter. 
Den nasjonale innvandringen ville gitt 180 nye innbyggere hvert år dersom 
Ullensaker hadde hatt gjennomsnittlig innvandring i forhold til folketallet 
i perioden. Ullensaker har en høy sentralitet, noe som resulterte i at inn- 
flyttingen økte med 93 innbyggere hvert år. Arbeidsplassveksten har vært 
høy, både i selve Ullensaker og i nabokommuner. Det har resultert i økt 
innflytting med henholdsvis 27 og 22 innbyggere hvert år. Den demogra- 
fiske nettotilveksten har imidlertid redusert nettoflytting med 18 innbyg- 
gere hvert år. Til slutt har Ullensakers bostedsattraktivitet bidratt med en 
ekstra gjennomsnittlig innflytting tilsvarende 472 innbyggere hvert år i 
perioden 2003-2021. 

Et blikk på figuren vil fortelle oss at Ullensaker har hatt gode betin- 
gelser for å få vekst i folketallet. Det er mange kvinner i fødedyktig alder, 
få eldre, høy sentralitet og sterk arbeidsplassvekst både i og rundt kom- 
munen. Men nettoinnflyttingen på 776 innbyggere per år har altså vært 
langt over de forventede 304 som modellen predikerer. Denne ekstra 
innflyttingen, eller bostedsattraktiviteten, blir ikke forklart i modellen. 
Modellen forteller oss at Ullensaker av en eller annen grunn tiltrekker 
seg langt flere innflyttere enn normalt, men for å finne ut hvorfor, må vi 
bruke andre metoder. Vi skal senere i denne boka komme inn på årsakene, 
som først og fremst handler om boligbygging og Ullensakers relasjoner 
innad i Oslo-regionen. 

Vardø: Høy dødelighet og lav fruktbarhet 

Vardø kommune har vi omtalt tidligere, siden det er den kommunen i 
landet som har tapt flest innbyggere på grunn av kombinasjonen av høy 
dødelighet og lav fruktbarhet. I figuren under kan vi se hvordan dette har 
vært med på å forklare befolkningsnedgangen. 

Figur 21 Befolkningsveksten i Vardø i perioden 2003-2021, dekomponert i ulike 
drivkrefter. Tallene viser årlig gjennomsnittlig endring i antall innbyggere 


Vardø har hatt en lokal fruktbarhet som tilsvarer fire færre fødte hvert år enn 
forventet ut fra landsgjennomsnittet i denne perioden og en overdødelighet 
som har gitt ni flere døde i gjennomsnitt hvert år. Fødselsunderskuddet i 
Vardø har i gjennomsnitt vært på 13 innbyggere hvert år, men dette ville 
ha blitt redusert til null dersom fruktbarheten og dødeligheten hadde vært 
som landsgjennomsnittet. 

Vi kan se at Vardø også har hatt en nettoutflytting fra kommunen som 
tilsvarer 19 innbyggere per år. Svak arbeidsplassutvikling i egen kommune 
har ført til en ekstra utflytting på 12 innbyggere per år, mens lav bosted- 
sattraktivitet har redusert innflyttingen (eller økt utflyttingen) med sju 
innbyggere hvert år. Modellen forteller oss at befolkningsnedgangen i 

Vardø har skjedd som en følge av lav arbeidsplassvekst i egen kommune, 
lav bostedsattraktivitet, lav fruktbarhet og høy dødelighet. De strukturelle 
betingelsene for befolkningsvekst i Vardø har vært slik at man skulle ha 
hatt et helt stabilt folketall i denne perioden. 


Årdal: Arbeidsplassnedgang har gitt 
befolkningsnedgang 

Årdal er en annen kommune som har hatt befolkningsnedgang i de siste 
20 årene. Modellen vår kan forklare hvorfor. 

Figur 22 Befolkningsveksten i Årdal i perioden 2003-2021, dekomponert i ulike 
drivkrefter. Tallene viser gjennomsnittlig årlig endring i antall innbyggere 


Nedgangen i folketallet i Årdal har tilsvart 24 færre innbyggere årlig i denne 
perioden. Noen av nedgangen skyldes at befolkningen er relativt gam- 
mel med en forholdsvis lav andel kvinner i fødedyktig alder. Mesteparten 
av nedgangen skyldes imidlertid nettoutflytting fra kommunen, og det 
skyldes igjen at arbeidsplassutviklingen i kommunen har vært svak. 
Arbeidsplassutviklingen i Årdal har redusert forventet nettoflytting til 
kommunen med 26 innbyggere per år. Hvis arbeidsplassutviklingen i Årdal 

hadde vært som landsgjennomsnittet, ville kommunen fått en liten vekst i 
folketallet i stedet for nedgang. Årdal er en kommune som har lite pendling 
ut og inn av kommunen. Det gjør at arbeidsplassutviklingen i egen kom- 
mune får stor betydning for flyttetallene. 

Vi har vist tre eksempler på hvordan vi kan forklare befolkningsendrin- 
gene på et sted med hjelp av modellen for befolkningsvekst. På nettstedet 
regionalanalyse.no kan en se mange andre eksempler, og der kan en også 
velge hvilken periode som skal analyseres. 


Modellen år for år 


Vi har laget en universell modell som skal beregne forventet nettoflytting 
for alle steder ut fra arbeidsplassveksten, sentraliteten og den demografiske 
sysselsettingstilveksten. Vi har beregnet koeffisientene ved å bruke alle 
årene fra 2000 til og med 2021. Tanken er at dette gir mer nøyaktige bereg- 
ninger ettersom antall observasjoner er større. Det forutsetter imidlertid 
at mekanismene som påvirker nettoflyttingen har vært de samme i hele 
perioden. Det er mulig å tenke seg at disse mekanismene kan forandre seg, 
på minst to måter: 

Vi har en modell som viser at nettoflyttingen bli høyere i områder med 
høyere sentralitet og lavere i områder med lav sentralitet. Denne sentrali- 
serende flyttingen er det naturlig å tolke som et utslag av folks preferanser 
for bosted. Hva om disse preferansene endres slik at det blir mer populært 
å bo på små steder? Da vil jo også modellen bli annerledes, i den forstand 
at sentraliteten får mindre betydning for nettoflyttingen. Hvis det over tid 
blir mer populært å bo ruralt i spredtbygde strøk, vil modellen som styrer 
nettoflyttingen også bli annerledes. Sentraliteten til steder vil da få mindre 
betydning for nettoflyttingen. 

Betydningen av arbeidsplassveksten kan også endres over tid. Økt 
pendling og bruk av fjernarbeid vil kunne gjøre at arbeidsplassveksten får 
mindre betydning for nettoflyttingen til steder. Det gjør at folk i større grad 
kan velge å bo på andre steder enn der de arbeider. Dermed vil arbeids- 
plassveksten få mindre betydning for flyttingen. 

Det kan altså være trender som gjør at modellen ikke er konstant over 
tid. Når vi bruker data for hele perioden (2000-2021) samtidig, vil vi ikke 
fange opp slike trender. Dette kan vi teste ved å kjøre den samme regre- 
sjonsanalysen, men i stedet for å bruke alle årgangene lager vi en analyse for 
hvert enkelt år. Da vil vi se om vi kan fange opp slike trender. Vi skal derfor 

vise hvordan koeffisientene blir dersom vi kjører regresjonene enkeltvis 
år for år. 


Tabell 3 Koeffisienter for arbeidsplassvekst, sentralitet og demografisk 
sysselsettingstilvekst, beregnet med data fra ett år om gangen. Gule celler viser 
ikke-signifikante verdier 


Årgang VRA: VRA: 1 VRA:-2 Sum VRA —Sentralitet Syss.tilvekst 
2003 0,110 0,053 0,020 0,18 0,027 -0,42 
2004 0,055 0,078 0,027 0,16 0,034 -0,28 
2005 0,079 0,054 0,079 0,21 0,045 -0,42 
2006 0,069 0,088 0,146 0,30 0,038 -0,63 
2007 0,187 0,169 -0,003 0,35 0,043 -0,69 
2008 0,073 0,051 0,054 0,18 0,032 -0,07 
2009 0,172 0,082 0,051 0,31 0,020 -0,45 
2010 0,164 0,108 0,106 0,38 0,021 -0,37 
2011 0,121 0,137 0,137 0,39 0,031 -0,88 
2012 0,192 0,028 -0,010 0,21 0,018 0,20 
2013 0,161 0,021 0,104 0,29 0,021 -0,37 
2014 0,080 0,089 0,032 0,20 0,017 -0,04 
2015 0,085 0,120 0,126 0,33 0,016 -0,32 
2016 0,143 0,077 0,079 0,30 0,006 -0,05 
2017 0,141 0,092 0,018 0,25 0,028 -0,31 
2018 0,073 0,128 0,104 0,30 0,027 -0,05 
2019 0,189 0,089 0,120 0,40 0,036 -0,53 
2020 0,101 0,147 0,043 0,29 0,027 -0,38 
2021 0,166 0,092 0,012 0,27 0,034 -0,57 
Alle år 0,136 0,096 0,053 0,29 0,027 -0,40 


Den nederste raden viser hvilke koeffisienter vi bruker for de fem varia- 
blene i den generelle modellen, der vi har brukt data fra alle årene. Vi får 
da en formel som viser hva forventet nettoflytting vil bli for et sted når vi 
setter inn stedets verdier for arbeidsplassvekst, sentralitet og demografisk 
sysselsettingstilvekst. Det som er poenget med denne modellen, er å se 
hva vi ville ha fått av resultater dersom vi brukte data fra andre tidspunkt. 
Vi skal spesielt studere om betydningen av arbeidsplassvekst og sentralitet 
har endret seg over tid. 


Betydningen av arbeidsplassvekst over tid 


Disse koeffisientene viser hva de enkelte faktorene betyr for nettoflyt- 
tingen. Vi har summert koeffisientene for arbeidsplassveksten i de tre 

årene i kolonnen som viser «Sum VRA». Dette tallet viser hvor mye net- 
toflyttingen til et sted blir påvirket av den relative arbeidsplassveksten på 
stedet (og steder hvor befolkningen pendler). Hvis tallet er 0,29 når vi 
bruker alle årene (siste rad i tabellen), betyr det at en prosent ekstra årlig 
vekst i antall arbeidsplasser innebærer at nettoflyttingen blir 0,29 prosent 
høyere. I tabellen kan vi se hvordan dette tallet har endret seg over tid 
når vi bruker den samme metoden, men bare legger inn data fra ett år 
av gangen. 

Hvis arbeidsplassveksten har fått mindre betydning for nettoflyttin- 
gen, ville det innebære at betaverdien for «Sum VRA» hadde blitt mindre. 
I figuren under viser vi hvilke betaverdier vi får ut når vi har kjørt denne 
analysen år for år: 

Figur 23 Koeffisienter for samlet vektet arbeidsplassvekst siste tre år 


Betaverdiene har ikke hatt noen synkende trend siden 2000. Det er tvert 
imot en svakt stigende trend. I den generelle modellen har vi en betaverdi 
på 0,29. Verdien for årgangen 2021 er riktignok marginalt lavere (0,27), 
men i 2018 og 2019 var verdien høyere. Den aller høyeste verdien fikk vi i 
2019, mens den aller laveste verdien kom i 2004. 

Det er derfor ingen tegn til at arbeidsplassutviklingen har fått mindre 
betydning for folks nettoflytting enn tidligere. Dette har vært et tema 

som har vært diskutert særlig mye etter at koronarestriksjonene kom 
og mange måtte bruke hjemmekontor. Noen har sett for seg at dette 
kunne skape nye, desentraliserende mønstre der folk kunne flytte ut fra 
trange og dyre boliger i Oslo og heller bo billig og med mye bedre plass 
på landet og samtidig beholde den samme jobben. Til tross for at noen 
aviser har funnet enkelte eksempler på folk som har gjort dette, viser 
statistikken at arbeidsplassutviklingen i covid-19-årene 2020-2021 har 
minst like stor betydning for flyttemønstrene som tidligere. Mange mer 
rurale steder har også begynt å lage kontorfellesskap for fjernarbeidere. 
Det kan godt hende at dette kan ha betydning lokalt, men det generelle 
bildet er at arbeidsplasser påvirker nettoflytting i samme grad nå som 
tidligere. 


Betydningen av sentralitet over tid 


Hva med betydningen av sentralitet? Er folks flyttemønster blitt mer eller 
mindre påvirket av sentraliteten til et sted? Igjen skal vi studere resulta- 
tene av regresjonsanalysene for hver årgang og se om koeffisienten for 
sentralitet har endret seg. I figuren under kan vi se hvordan koeffisienten 
for sentralitet har variert fra 2003 til 2021. Det er da tall fra tabell 2 som 
er vist i figuren. 

Figur 24 Koeffisienter for sentralitet 

Koeffisientene for sentralitet har variert mye over tid. Fra 2003 til 2008 
hadde sentraliteten svært stor betydning for flyttestrømmene. I årene fra 
2009 til 2016 hadde sentraliteten mindre betydning for flyttingen. I 2016 
hadde ikke sentralitet noen signifikant betydning for nettoflyttingen til 
norske kommuner, mens fra 2017 til og med 2021 har sentraliteten igjen 
fått større betydning. I den generelle modellen bruker vi en verdi på 0,027. 
Kjøringen av årgangene fra 2017 til og med 2021 har verdier lik eller over 
dette. 

Perioden hvor sentraliteten hadde lavest betydning for nettoflyt- 
tingen sammenfaller med årene da Norge hadde størst nettoinnvand- 
ring. Nettoinnvandringen har fordelt seg temmelig jevnt i kommunene. 
Innvandrerne til Norge har bestått av to ulike grupper i denne perioden. Den 
ene gruppen er arbeidsinnvandrere, som vi må anta vil velge bostedskom- 
mune ut fra muligheten til arbeid. For disse vil arbeidsplassutviklingen ha 
stor betydning. Den andre gruppen er flyktninger. Flyktninginnvandrerne 
blir fordelt til kommuner, hovedsakelig etter kommunenes interesse for 
å bosette flyktninger. Mange distriktskommuner har vært motivert til å 
bosette flyktninger for å motvirke nedgang i folketallet. Distriktskommuner 
som har bosatt flyktninger har dermed fått økt innflyttingen. Vi kan legge 
merke til at sentralitet praktisk talt ikke hadde noen betydning for kommu- 
ners nettoflytting i 2016. I dette året ble det bosatt svært mange flyktninger 
fra Syria. I 2017 og 2018 økte betydningen av sentralitet igjen samtidig som 
det ble langt lavere innvandringstall til Norge. Det virker derfor sannsyn- 
lig at kommunenes sentralitet får lavere betydning for nettoflyttingen i år 
hvor innvandringen, og da særlig flyktningeinnvandringen, er relativt stor. 

Det at sentraliteten betydde mindre for flyttemønstrene fra 2008 til 2016 
skyldes at distriktene fikk tilførsel av immigranter i den perioden. De siste 
fem årene har innvandringen blitt lavere og nettoflyttingen blitt sterkere 
påvirket av sentraliteten igjen. Den siste femårsperioden har sentralitetens 
betydning for nettoflyttingen vært større enn den har vært i gjennomsnitt 
for alle årene fra 2003 til 2021. I 2022 kom det svært mange flyktninger 
fra Ukraina til Norge. Vi har ikke fått analysert flyttingen for 2022 ennå, 
men forventer at sentralitetens betydning for flytting blir lav dette året, 
siden mange distriktskommuner har tatt imot mange flyktninger. Men 
hvis denne flyktningstrømmen blir kortvarig, vil det normalt være mange 
av flyktningene som flytter mot mer sentrale strøk senere. 

Konklusjonen er at det sentraliserende flyttemønsteret fortsetter. Det 
er ingenting som tyder på at folks preferanser for bosted har blitt endret. 

Teller alle typer arbeidsplasser like mye? 


Har alle typer arbeidsplasser samme betydning for bosetting og flytting? 
Eller er det noen typer arbeidsplasser som har større betydning for flyt- 
ting enn andre? Stikkordet er tilstedeværelse. Den vanligste arbeidsplassen 
er en åtte til fire-jobb som krever oppmøte daglig. For å ha en slik jobb 
må arbeidstakeren reise mellom bosted til arbeidssted ti ganger i uka. 
Andre jobber krever mindre tilstedeværelse. Det kan være kontorjobber 
der arbeidstakeren kan arbeide fra hjemmekontor. Hvis en arbeidstaker 
kan jobbe hjemmefra tre dager i uken, blir antall reiser mellom bosted 
og arbeidssted redusert til to til fire ganger per uke, i stedet for ti. Da er 
det naturlig å tenke seg at arbeidstakeren kan akseptere en mye lengre 
avstand og reisetid fra hjem til jobb. Det vil gjøre at det pendles mer til 
denne typen arbeidsplass. Fordi det oftere pendles til slike arbeidsplasser, 
vil en endring i antall arbeidsplasser av denne typen i mindre grad føre 
til flytting. 

Det finnes også arbeidsplasser hvor det faktiske arbeidsstedet langt 
på vei er frikoblet fra det stedet arbeidsplassen er registrert i statistik- 
ken. Eksempler på slike arbeidsplasser er bygg- og anleggsarbeid. Her vil 
arbeidstakerne faktisk arbeide på helt andre steder enn der arbeidsplassen 
blir registrert. Det samme kan også gjelde for langtransport eller oljearbeid 
i Nordsjøen, for å nevne noen andre eksempler. 

I bransjen «utleie av arbeidskraft» vil nesten ingen av de ansatte ha 
oppmøte på kontoret hvor de ansatte er registrert i statistikken, men jobbe 
helt andre steder hvor de er leid ut til. Når vi gransker endringene i antall 
arbeidsplasser, kan vi også se at antall ansatte i slike bedrifter ofte kan 
variere svært mye over tid. Samtidig er det også hyppige flyttinger mellom 
kommuner av bedrifter som driver med utleie av arbeidskraft. Når en slik 
bedrift flytter fra en kommune til en annen, innebærer det i praksis at et 
kontor med ganske få ansatte flytter, men i statistikken følger det kanskje 
flere hundre utleide ansatte med. I praksis betyr ikke flyttingen av kontoret 
noe for de ansatte som er utleid. 

Vi kan få fram forskjeller mellom bransjene når det gjelder krav til til- 
stedeværelse gjennom å se på andelen av de ansatte som pendler. I tabellen 
på neste side kan vi se at det er bransjen (produksjon av) «olje og gass» som 
har den klart høyeste andelen av sysselsatte som pendler ut, det vil si at de 
bor i en annen kommune enn der arbeidsplassen er registrert. 72 prosent 
av de som arbeidet i denne bransjen var registrert som pendlere i 2021. 

Dernest var det bransjene «agentur og engros» og «utleie av arbeidskraft» 
som hadde nest høyest pendlingsandel i 2021. Bransjen «tele og IKT» og 
«godstransport» hadde også høye andeler pendlere. 


Tabell 4 Andeler som pendler i ulike bransjer 


Bransje, andel av totalen: 2008 2012 2016 2018 2020 2021 
Anna industri 2,30 % 0,31 0,32 0,34 0,34 0,35 0,35 
Næringsmiddelindustri 1,85 % 0,35 0,35 0,35 0,34 0,34 0,34 
Prosessindustri 1,24 % 0,31 0,33 0,35 0,35 0,35 0,34 
Øvrig verkstedindustri 3,36 % 0,37 0,38 0,40 0,41 0,41 0,41 
Elproduksjon 0,59 % 0,32 0,34 0,38 0,39 0,39 0,40 


Produksjon av oljeplattformer 0,48 % 0,50 0,49 0,46 0,44 0,43 


Fiske og havbruk 0,61 % 

Landbruk 1,55 % 

Teknisk/vitenskap 2,87 % 0,40 0,41 0,40 0,39 0,39 0,39 
Tele og IKT 2,56 % 0,47 0,47 0,48 0,46 0,46 0,47 
Aktiviteter 3,31 % 0,26 0,25 0,24 0,25 0,24 0,25 
Butikkhandel 9,32 % 0,27 0,28 0,29 0,30 0,30 0,31 
Overnatting 1,02 % 0,28 027 0,28 0,28 0,28 0,29 
Servering 2,31 % 0,30 0,30 0,29 0,29 0,28 0,29 
Agentur og engros 4,36 % 0,47 0,49 0,50 0,50 0,50 0,51 
Bygg og anlegg 8,06 % 0,36 0,37 0,38 0,40 0,40 0,41 
Andre tjenester 8,96 % 0,30 OS! 0,28 0,26 0,26 0,27 
Finans, eiendom, utleie 3,12 % 0,36 0,37 0,38 0,38 0,38 0,38 
Forretningstjenester 5,36 % 0,36 0,36 0,37 0,37 0,37 0,37 
Helsetjenester 16,22 % 0,27 0,28 0,30 0,30 0,31 0,32 
Barnehager og undervisning 12,03 % 0,23 0,23 0,23 0,24 0,24 0,25 
Utleie av arbeidskraft 1,76 % 0,44 0,45 0,47 0,50 0,49 0,51 
Persontransport 1,65 % 0,44 0,43 0,42 0,42 0,41 0,41 
Godstransport 3,12 % 0,35 0,39 0,42 0,43 0,44 0,45 
Totalsum 0,35 0,36 0,36 0,37 0,37 0,37 


Ulikheter i pendlingsandelene kunne vi brukt i modellen, men det ville 
gitt en utrolig mye mer komplisert modell. Vi måtte da ha splittet opp 
arbeidsplassveksten i alle bransjene og beregnet effekten på nettoflyttin- 
gen separat. Vi har forsøkt dette tidligere, men fant at det ga helt margi- 
nal forbedring av modellens presisjon. Som tidligere nevnt, må vi veie 

modellens presisjon opp mot kompleksiteten. I dette tilfellet vurderte vi 
det slik at den lille forbedringen av presisjonen ikke var verd den langt 
høyere kompleksiteten. Men vi kan ta med oss det faktum at bransjene 
har ganske forskjellig pendlingsandel. Steder som har vekst i bransjer som 
olje og gass, agentur og engros og utleie av arbeidskraft vil i prinsippet 
få mindre effekt på flyttetallene og befolkningsveksten. Det vil spesielt 
være aktuelt når vi ser på utviklingen i små enkeltkommuner. Da vil det 
være nyttig å se i hvilke bransjer arbeidsplassutviklingen har vært spesielt 
god eller dårlig, og ta i betraktning om dette er bransjer som har liten 
tilstedeværelse. 


Boligmarkedet, flytting og 
bostedsattraktivitet 


På et seminar forfatteren deltok i om næringsutvikling fikk vi høre om 
produksjon av edderdunsdyner på Vega. Spesielt interessant var det å 
høre om metoden man brukte for å samle dun. Man bygget hus for 
ærfuglene på steder hvor disse fuglene hadde et næringsgrunnlag, helst 
nær stranden. Etter en tid ble disse oppdaget av fuglene som flyttet inn i 
husene. Så var det bare å vente til en passende tid for innhøsting av dun. 
Kanskje denne metoden fungerer like godt på folk som for ærfugler? Vil 
folk også flytte inn der det bygges hus der det også er næringsgrunnlag 
(jobber) i nærheten? Hvis vi tenker i et langt perspektiv, for eksempel 
hundre år, og dernest forutsetter at levetiden for boliger er hundre år 
eller mindre, er det åpenbart at befolkningen i Norge om hundre år vil 
bo der det blir bygget boliger de neste hundre årene. De boligene som 
eksisterer nå vil da ha falt ned, og folk må på det tidspunktet bo i de 
boligene som blir bygget i framtiden. Innbyggertallet og boligmassen 
er dermed størrelser som henger svært nøye sammen på lang sikt. På 
kort sikt er det ikke alltid like lett å se sammenhengen mellom boliger 
og befolkningsvekst. 

Vi kan lett se om det er en sammenheng mellom bostedsattraktivitet 
og boligbygging i kommunene. Vi måler da boligbyggingen i kommunene 
som antall fullførte nye boliger per 1000 innbyggere og får da et mål vi kan 
kalle boligbyggingstakt. Vi kan da se sammenhengen mellom bostedsat- 
traktiviteten og boligbyggingstakten i figuren under. 

Figur 25 Bostedsattraktivitet og boligbyggingstakt i perioden 2006-2021 for 
kommunene 


Det er en klar positiv sammenheng mellom bostedsattraktivitet og bolig- 
byggingstakten i kommunene. Hvis vi lager tilsvarende figur for regionene 
er sammenhengen klart svakere enn når vi bruker kommunenivået. Det er 
altså spesielt på kommunenivået at boligbyggingstakten er sterkt korrelert 
med bostedsattraktiviteten. Kunne vi da bygget inn boligbyggingstakten 
i modellen for forventet flytting? Problemet er at det ikke er sikkert at 
boligbyggingstakten er årsaken til at et sted har høy bostedsattraktivitet, 
altså høyere nettoinnflytting enn forventet. Det kan like gjerne være slik 
at det bygges mange boliger fordi kommunen er attraktiv. Det er derfor 
uklart hva som er årsak og hva som er virkning. Dessuten ønsker vi å 
ha en modell som estimerer forventet nettoflytting til steder basert på 
strukturelle forhold, det vil si forhold som kommunene i liten grad kan 
påvirke. Kommunene kan ha stor påvirkning på boligbyggingstakten gjen- 
nom sin arealplanlegging og godkjenning av boligbygging. Spesielt har 
kommunene makt til å begrense boligbyggingen. En tilsvarende analyse 
av sammenhengen mellom boligpriser og bostedsattraktiviteten kan vi 
se av figuren under. 

Figur 26 Bostedsattraktivitet og gjennomsnittlig pris per m2 eneboliger i perioden 
2006-2021 for kommunene. Kilde: SSB, bearbeidet av Telemarksforsking 


Det er nesten ingen sammenheng mellom bostedsattraktivitet og bolig- 
priser. I den grad det er en sammenheng, er den positiv. De to prikkene 
som er lengst til høyre i figuren, er Oslo og Bærum. De har de høyeste 
boligprisene, men har hatt lav bostedsattraktivitet. Det er altså ikke noen 
trend at folk flytter fra kommuner med høye boligpriser til kommuner med 
billige boliger. Boligprisene dannes i markedet. Boligprisene blir høye der 
det er mange som ønsker å kjøpe boliger. Vi kan av og til lese at «folk blir 
presset ut av Oslo på grunn av de høye boligprisene». Det kan nok gjelde 
for enkeltindivider, men hver gang noen flytter fra en bolig i Oslo, vil det 
være en annen som overtar boligen og flytter inn. Når vi skal se på hvordan 
boligmarkedet påvirker flyttingen og bostedsattraktiviteten, er det altså 
boligbyggingen som er viktigst. 

Boligbyggingstakten er aller viktigst for kommuner som har en høy 
forventet befolkningsvekst. I kommuner der det ikke er forventet befolk- 
ningsvekst, vil det som regel være nok boliger. Når vi ser på antall boliger 
per innbygger i distriktene, kommer det fram at distriktene har langt flere 
boliger per innbygger enn sentrale strøk. I sentrale strøk hvor vi forventer 
befolkningsvekst er det langt lavere antall boliger i forhold til folketallet. 

Boligmassen er dermed den begrensende faktoren for befolkningsveksten 
i de mest sentrale kommunene. Dette kan vi illustrere ved å se på sammen- 
hengen mellom bostedsattraktivitet og boligbyggingstakt som vi gjorde 
i figur 25, men nå bare for de 73 kommunene hvor vi forventet høyeste 

Figur 27 Bostedsattraktivitet og boligbyggingstakt i perioden 2006-2021 for de 73 
kommunene hvor vi forventet nettoinnflytting høyere enn landsgjennomsnittet 


Når vi forholder oss til kommuner med høy forventet befolkningsvekst 
blir sammenhengen mellom bostedsattraktivitet og boligbyggingstakt vel- 
dig sterk. R? på 0,51 kan vi tolke (litt forenklet) til at boligbyggingstakten 
forklarer over halvparten av variasjonen i bostedsattraktivitet til de kom- 
munene hvor vi i utgangspunktet forventer høy nettoinnflytting. Vi kan 
se at Ullensaker har både høyest boligbyggingstakt og høyest bostedsat- 
traktivitet. Oslo og Enebakk er eksempler på kommuner med relativt lav 
boligbyggingstakt og også lav bostedsattraktivitet. 

Vi har altså påvist at boligbyggingstakten og bostedsattraktiviteten 
henger sammen, spesielt for kommuner der vi forventer vekst i folketal- 
let. Men hva er årsak til hva? Er det slik at høy boligbyggingstakt er årsak 
til bostedsattraktiviteten, eller er det slik at steder som er attraktive å bo 

i får økt boligbygging? Når vi ser på sammenhengen mellom boligbyg- 
gingstakt i kommunene i og rundt de største byene, kan det se ut til at 
forskjeller i boligbyggingstakten virkelig er en forklaring til variasjonene 
i bostedsattraktivitet. Kommunene i den funksjonelle Oslo-regionen som 
har hatt høyest bostedsattraktivitet har også hatt den høyeste boligbyg- 
gingstakten. Effekten av den høye boligbyggingstakten i disse kommu- 
nene blir ekstra sterk, fordi Oslo og noen av de andre kommunene, som 
for eksempel Bærum, har en svært lav boligbyggingstakt. Den underlig- 
gende virkelige variabelen synes å være tilgjengelighet til boligarealer: 
altså at bostedsattraktiviteten blir lav i Oslo og Bærum fordi det ikke 
er tilgjengelig areal til å bygge de nye boligene som er nødvendig for å 
huse de nye innbyggerne. I stedet blir befolkningsveksten i Oslo-området 
kanalisert til kommuner hvor det bygges mye, som i Ås, Lørenskog, 
Nannestad og Ullensaker. 

Vi kan se at det også er en positiv sammenheng mellom boligbyggings- 
takt og bostedsattraktivitet i distriktene, der vi ikke forventet nettoinnflyt- 
ting og befolkningsvekst. Men i distriktene er det mer naturlig å anta at 
de kommunene som har hatt høy boligbyggingstakt har fått denne høye 
boligbyggingstakten fordi de er attraktive som bosted, eller kanskje fordi 
de har hatt høy næringsattraktivitet og arbeidsplassvekst. Vi tror derfor at 
årsaksforholdet mellom boligbyggingstakt og bostedsattraktivitet er for- 
skjellig for sentrale kommuner og distriktskommuner. En kommune med 
sentral beliggenhet kan skape høy bostedsattraktivitet gjennom å sørge 
for at det er regulert mye tilgjengelig boligareal. For en distriktskommune 
virker ikke dette; der er det nok boliger fra før. Distriktskommunene må 
først skape vekst, og så øke etterspørselen etter å bo i kommunen. 


Flyttemønstre for ulike grupper 


Vi har så langt brukt attraktivitetsmodellen for å analysere nettoflyttingen 
til steder. Da ser vi på samlet nettoflytting uten å skille mellom ulike grup- 
per av personer. Dette å se befolkningen som en ensartet gruppe har blitt 
kritisert, blant annet i en rapport fra By- og regionforskningsinstituttet 
NIBR, hvor det heter: «Ellers er denne «teorien» som behandler befolk- 
ningen som en ensartet gruppe noe blind nettopp for ulike grupper. Det vil 
for eksempel si hvilke sosiale grupper snakkes det om når steders attrak- 
tivitet beskrives. Stedskvaliteter oppfattes forskjellig blant ulike grupper» 
(Onsager et al., 2022, s. 23). 

Det er naturligvis helt riktig at ulike grupper har ulike preferanser for 
hva som er et attraktivt bosted. Det er faktisk slik at ulike individer vil 
ha helt forskjellige preferanser for hva som er et godt bosted. Når vi har 
fokusert på samlet flytting og forsøkt å forklare hvorfor noen steder har 
nettoinnflytting mens andre steder har nettoutflytting, er det fordi den 
samlede befolkningsveksten er det forholdet som er aller viktigst for de 
fleste steder. Når vi har funnet en teori som kan kaste lys over den samlede 
flyttingen, kan vi bore videre for å se om vi kan finne forskjeller mellom 
ulike grupper. Ulike grupper av mennesker vil kanskje reagere ulikt på end- 
ringer i antall arbeidsplasser på stedet. Noen grupper vil kanskje være raske 
til å flytte dersom jobben forsvinner, mens andre blir boende? En del, som 
for eksempel pensjonister og trygdede, har ikke arbeid i utgangpunktet, og 
vil antakelig ikke legge vekt på mulighetene for arbeid når det gjelder valg 
av bosted. Ulike grupper vil kanskje også verdsette sentralitet forskjellig når 
de velger bosted. Vi skal derfor først sjekke ut om ulike grupper reagerer 
forskjellig på arbeidsplassutvikling og sentralitet. 


Flytting og kjønn 
Er det forskjell på flyttemønstrene for menn og kvinner? Menn er litt mer 
mobile enn kvinner, i den forstand at de flytter litt oftere. 

Figur 28 Andel av befolkningen som flytter fra en kommune til en annen i Norge 

Vi kan se av figur 28 at andelen menn som flytter har vært litt større enn 
andelen kvinner som flytter fra en kommune til en annen. Menn har hatt 
litt større flyttesannsynlighet enn kvinner i alle årene fra 2000 til 2021, og 
forskjellen har vært ganske stabil. Vi kan også se at andelen som flytter har 
økt. Andelen som flyttet fra en kommune til en annen var større i 2021 enn 
i noen av de foregående årene. Flyttinger skjer ofte som følge av et skifte 
mellom livsfaser, som i overgangen fra obligatorisk skolegang til studier, 
fra skolegang til yrkesliv eller fra singel- til familieliv. Derfor ser vi mye 
større flytteaktivitet i noen aldersgrupper, der disse livsfaseendringene 
oftest skjer. 

Den høyeste sannsynligheten for flytting skjer i det 25. året av livet, 
både for kvinner og menn. Da bytter 16,8 prosent av alle kvinner bosteds- 
kommune, mens 15,3 prosent av alle menn flytter fra en kommune til en 
annen. 


18% 


16% 


14% 


12% 


10% 


8% 


Andel som flytter 


6% 


4% 


2% 


0% ——— 
0 4 8 12 16 20 24 28 32 36 40 44 48 52 56 60 64 68 


Alder 


æ Kvinner Menn 


Figur 29 Andel som flytter fra en kommune til en annen, gjennomsnitt for årene 
2017-2021 


I figur 29 kan vi se hvordan flyttetilbøyeligheten for menn og kvinner 
varierer etter alder. For barn opp til 17 år er flyttetilbøyeligheten svært lik 

for kvinner og menn. Mellom 18 og 27 år har kvinner en større tilbøyelig- 
het for å flytte enn menn. Fra 27 til 50 år har menn større tilbøyelighet 
til å flytte enn kvinner. Etter fylte 50 år er flyttetilbøyeligheten ganske 
lik for kvinner og menn. Menn har altså en høyere flyttetilbøyelighet 
enn kvinner hvis vi ser på alle aldersgrupper samlet, men det gjelder 
altså ikke for alle aldersgrupper. For kvinner som er 20 år er sannsyn- 
ligheten for å flytte nesten 50 prosent større enn for menn i samme 
alder. 

Det som kan være interessant å utforske, er om kvinner og menn har 
ulike preferanser for hvor de vil flytte. Har de ulike preferanser for å bo 
sentralt? Flytter de i samme grad etter arbeidsplassene? For å se om flyt- 
temønstrene til kvinner og menn er forskjellige, kan vi kjøre den samme 
regresjonsanalysen som vi brukte for å finne koeffisientene i den gene- 
relle modellen, men nå med nettoflyttingen for kvinner og menn i stedet 
for samlet nettoflytting. Resultatene fra denne regresjonsanalysen er vist 
i tabellen under. 


Tabell 5 Koeffisienter for arbeidsplassvekst, demografisk sysselsettingstilvekst og 
sentralitet for nettoflyttingen til menn, kvinner og alle 


VRA: VRA;-1 VRA:-2 Sum VRA Syss.tilvekst Sentralitet 
Menn 0,08 0,06 0,03 0,17 -0,23 0,013 
Kvinner 0,05 0,04 0,02 0,11 -0,18 0,014 
Alle 0,14 0,10 0,05 0,29 -0,40 0,027 


Her har vi splittet opp flyttingen for kvinner og menn og kjørt den samme 
regresjonsmodellen som vi har gjort tidligere. Hensikten er å se om vi fin- 
ner forskjeller i flyttemønsteret for kvinner og menn. Koeffisientene som 
er vist for «Alle» er de samme som vi har vist tidligere. Menn og kvinner 
har tilsynelatende litt forskjellig flyttemønster. Menn flytter i større grad 
enn kvinner til steder med arbeidsplassvekst, mens kvinner i større grad 
enn menn flytter mot steder med høyere sentralitet. Det er ikke veldig 
stor forskjell på flyttemønstrene til kvinner og menn, men tendensen er 
klar. Det må vel også bety at kvinneandelen synker i distriktene og øker i 
sentrale strøk? Det kan vi sjekke ut. 

I figuren under har vi vist andelen kvinner av totalbefolkningen 
i de ulike sentralitetsklassene og hvordan denne har utviklet seg 
over tid. 

Figur 30 Andel kvinner i ulike sentralitetsklasser 


Kvinneandelen i befolkningen har sunket litt siden 2000. Det var tidli- 
gere flere kvinner enn menn i befolkningen, selv om det blir født flere 
menn. Det er fordi kvinner lever lenger. Menn har imidlertid økt den 
gjennomsnittlige levealderen mer enn kvinner slik at det blir flere eldre 
menn. 

Det er systematisk høyest kvinneandel i de mest sentrale kommu- 
nene. Forskjellen mellom kvinneandelen i de mest og minst sentrale 
kommunene har imidlertid bare endret seg helt marginalt. Da har vi 
sett på menn og kvinner i alle aldersgrupper. Distriktskommunene har 
fått en eldre befolkning, og blant de eldre er det som regel flest kvinner 
fordi de lever lenger. Hva om vi ser på kvinneandelen i aldersgruppen 
20-40 år? 

Når vi ser på kvinneandelen i aldersgruppen 20 til 40 år, kan vi se at 
det er en systematisk høyere andel unge kvinner i de mest sentrale områ- 
dene. Sentralitetsklasse 1 skiller seg ut med å ha klar høyest andel kvinner 

Figur 31 Andel kvinner i aldersgruppen 20-40 år i ulike sentralitetsklasser 


i befolkningen og avstanden til landsgjennomsnittet ser ut til å øke. I sen- 
tralitetsklasse 1 er Oslo dominerende. Det ser derfor ut til at Oslo er en 
attraktiv by for unge kvinner. De andre større og mellomstørre byene ligger 
stort sett i sentralitetsklasse 2 og 3. Sentralitetsklasse 2 og 3 hadde høyere 
kvinneandel enn landsgjennomsnittet for 20 år siden, men lavere andel 
nå. For de andre sentralitetsklassene er bildet ikke så tydelig. Det var fak- 
tisk en liten økning i kvinneandelen i de minst sentrale kommunene fra 
2000 til rundt 2010. Så kom det en nedgang i kvinneandelen i distriktene 
igjen, men fra 2015 til og med 2021 var kvinneandelen i sentralitetsklasse 
6 omtrent uendret. 

Så vi kan slå fast at kvinner synes å ha en litt sterkere preferanser for 
å bo sentralt enn menn, men at forskjellene mellom kvinner og menn er 
ganske små. Det har vært en litt større sentralisering av kvinner enn menn 
i noen perioder, men det er ikke grunnlag for å hevde av «unge kvinner 
rømmer landsbygda», som vi av og til kan lese i avisene. 

Flytting og alder 

Som vi har vært inne på, har folk helt ulik tilbøyelighet til å flytte i ulike 
livsfaser. Det er svært mange som flytter mellom 18 og 35 år. Mange små- 
barnsforeldre flytter, slik at det blir mange flyttinger av de minste barna. 
Samtidig er det få eldre som flytter. Men er dette flyttemønsteret stabilt 
over tid? Statistikken viser at det skjer noen endringer. Det kan vi illus- 
trere tydelig gjennom å se hvor stor andel av befolkningen som flytter 
fra sin kommune til en annen kommune i ulike alderstrinn i årene 2000 
og 2021. 

Figur 32 Prosentvis andel av befolkningen som har flyttet fra kommunen i ulike 
aldersgrupper 


I figuren har vi vist flyttetilbøyelighet etter alder i 2000 og 2021. Vi kan 
se at flyttetilbøyeligheten for barn har blitt klart lavere. Denne endringen 
skjedde i hovedsak mellom 2000 og 2005. Det betyr at barnefamilier flyt- 
ter mindre enn før. Samtidig har mobiliteten økt for alle aldre fra 18 år 
og oppover. 25-åringer hadde høyest flyttetilbøyelighet i 2021. Da flyttet 
17,9 prosent av befolkningen av 25-åringer fra en kommune til en annen. 
I 2000 var andelen 25-åringer som flyttet 13 prosent. Flere flyttinger av 

folk i 20-årene kan være et resultat av at andelen som tar høyere utdan- 
ning øker. 

Et annet poeng vi kan lese av figuren er at andelen av eldre som flytter 
øker. I 2000 var det bare 1,04 prosent av 67-åringene som flyttet mel- 
lom kommuner i Norge. I 2021 hadde denne andelen økt til 1,93 pro- 
sent. Flyttesannsynligheten for 67-åringer har nesten blitt fordoblet. For 
74-åringer var flyttesannsynligheten i 2000 0,54 prosent. I 2021 var den 
økt til 1,12 prosent. Hvis vi ser på gruppen av de minst sentrale kom- 
munene, altså kommunene i sentralitetsklasse 6, har flyttesannsynlig- 
heten for en 67-åring økt fra 0,76 prosent i 2000 til 2,50 prosent i 2021. 
Sannsynligheten for at en 67-åring i en distriktskommune skal flytte fra 
kommunen har altså blitt mer enn tre ganger så stor. Tidligere har vi 
regnet med at eldre ble boende i den samme kommunen. Hvis denne 
trenden fortsetter, vil de eldres flytting bety mer og mer for flyttemøn- 
strene. Det er et poeng vi må ta med oss når vi skal lage prognoser for 
framtidig befolkningsutvikling. 

Det er kanskje ikke bare flyttetilbøyeligheten som er forskjellig i de 
ulike aldersgruppene? Vi skal nå se om de også har andre drivkrefter for 
flyttingen. Vi kan da kjøre den samme modellen og den samme regresjons- 
analysen som vi gjorde for å se på ulikheter mellom kvinner og menn, men 
nå for ulike aldersgrupper. 


Tabell 6 Koeffisienter for arbeidsplassvekst, demografisk sysselsettingstilvekst og 
sentralitet for nettoflyttingen til ulike aldersgrupper. Gule celler er signifikante 
verdier, grå celler er ikke-signifikante på nivå 0,05 


Alder VRA: VRA:-1 VRA:-2 Sum VRA Syss.tilvekst Sentralitet 
0-5 0,008 0,008 0,003 0,019 -0,093 0,002 
6-17 0,008 0,009 0,004 0,020 -0,065 0,003 
18-29 0,060 0,041 0,024 0,124 0,198 0,013 
30-39 0,032 0,025 0,012 0,070 -0,153 0,006 
40-49 0,015 0,010 0,007 0,033 -0,103 0,002 
50-59 0,009 0,003 0,003 0,015 -0,091 0,000 
60+ 0,004 0,000 0,000 0,004 -0,098 0,001 


De ulike aldersgruppene har forskjellig flyttemønster. I aldersgruppen fra 
18 til 29 år flytter de mest til steder med høy arbeidsplassvekst og høy 
sentralitet. Det kan vi se ved at denne gruppen har de høyeste koeffisien- 
tene for «Sum VRA» og sentralitet. Koeffisienten for sysselsettingstilvek- 
sten er positiv for denne aldersgruppen, mens den er negativ for de andre 

gruppene. Altså flytter personer i gruppen fra 18 til 29 år mot områder som 
har en stor andel i denne gruppen, selv om det gir høyere konkurranse på 
arbeidsmarkedet — det er få som pensjonerer seg og mange som skal inn 
på arbeidsmarkedet. Det kan tolkes som at unge i denne aldersgruppen i 
hovedsak flytter fra steder hvor det er en liten andel i denne gruppen til 
steder der det er en stor andel; altså at unge tiltrekkes til steder hvor det 
er mange unge fra før. Det gir mening. Noen lesere vil kanskje undre seg 
over hvorfor ikke utdanningssteder er trukket inn i denne analysen, siden 
mange unge studerer mens de er i akkurat denne aldersgruppen. Da må 
det vel ha mye å si hvor studiestedene, altså høgskoler og universiteter lig- 
ger? Det er et høyst relevant poeng som vi vil vie oppmerksomhet til i et 
senere kapittel. 

Fra 30 til 39 år påvirkes flyttestrømmene også sterkt av arbeidsplassvekst 
og sentralitet. Riktignok påvirkes 30-åringene litt mindre av arbeidsplass- 
vekst og sentralitet enn unge i alderen 18 til 29 år, men de påvirkes mer av 
disse faktorene enn noen av de andre aldersgruppene. Personer i 40-årene 
blir også påvirket av arbeidsplassvekst og sentralitet, men da noe mindre 
enn 30-åringene. Godt voksne, det vil si 50-åringer og de over 60 år, trekkes 
også mot steder med arbeidsplassvekst og høy sentralitet, men i stadig min- 
dre grad ettersom alderen øker. Barn har nesten det samme flyttemønsteret 
som de mellom 40 og 49 år, det kan vi godt forstå fordi disse antakelig er 
foreldrene deres. 

Alle aldersgrupper trekkes altså mot steder med høy arbeidsplassvekst 
og sentralitet, men det er spesielt de unge voksne som i størst grad har en 
slik flytteadferd. Siden de unge voksne også er de som flytter desidert mest, 
er det først og fremst de unge voksnes flytting som skaper det sentralise- 
rende flyttemønsteret. 


Endringer i de eldres flyttemønster 


I forrige kapittel kom vi fram til at også de eldres flytting blir signifikant 
positivt påvirket av sentraliteten; altså at de har en tendens til å flytte 
fra usentrale kommuner til kommuner med høyere sentralitet, alt annet 
likt. Dette var overraskende for oss, siden vi tidligere har analysert oss 
fram til at dette ikke var tilfelle. Tvert imot har vi tidligere funnet at 
personer i 50-årene har et desentraliserende flyttemønster. Nå finner vi 
altså at også de eldre trekkes mot sentrale strøk, i likhet med de unge. 
Hva har skjedd? 

En anekdote om besteforeldre 


For litt tid siden hadde jeg en samtale med en ansatt i Sametinget. Samtalen 
handlet om den litt foruroligende utviklingen i befolkningsutviklingen i 
kommunene med stor samisk befolkning. Dette er kommuner som kan 
karakteriseres som distriktskommuner. Som distriktskommuner flest har 
de nettoutflytting og befolkningsnedgang. Da sa han: «Du vet, før var det 
vanlig at unge mødre flyttet hjem til der foreldrene deres bor, men nå flytter 
mange eldre i stedet etter barna sine dit barnebarna deres bor.» Jeg merket 
meg dette, siden det vil få direkte konsekvenser for analyser av den typen 
vi gjør. Etterpå har jeg erfart at mange andre kommer opp med liknende 
eksempler fra sin egen bekjentskapskrets, når jeg har tatt opp dette temaet. 
Hvis dette virkelig er en generell adferdsendring, vil det få stor betydning 
for flyttemønstrene. Av bitter erfaring stoler vi aldri på at slike anekdotiske 
fortellinger faktisk stemmer. Men hva sier statistikken? Her kan modellen 
vår gi svar. Vi kjører da den samme analysen som vi gjorde for flyttemøn- 
steret for 50-åringer og de over 60 som vi gjorde i forrige kapittel, men nå 
kjører vi denne analysen i forskjellige tidsperioder og ser om det har vært 
noen endring. Siden vi har data til denne analysen for årene fra 2003 til 
og med 2021, kan vi kjøre en analyse for niårsperioden fra 2003 til og med 
2011 og deretter samme analysen med nå med data fra 2012 til og med 2021. 
I tabellen under kan vi se resultatene. 


Tabell 7 Koeffisienter for arbeidsplassvekst, demografisk sysselsettingstilvekst og 
sentralitet for nettoflyttingen til ulike aldersgruppe i to ulike perioder. Gule celler er 
signifikante verdier, grå celler er ikke-signifikante på nivå 0,05 


Alder Periode VRA:  VRA4 VRA-2 SumVRA Syss.tilvekst Sentralitet 


50-59 2003-2011 0,008 0,006 0,003 0,017 -0,080 -0,0001 
60+ 2003-2011 0,002 0,000 0,004 0,006 -0,074 0,0001 
50-59 2012-2021 | 0,010 0,000 0,003 0,014 -0,107 0,0009 
60+ 2012-2021 0,005 0,001 -0,007 -0,001 01139 0,0023 


Når vi kjører analysen for flyttingen til 50-åringene med data for perioden 
2003-2011, finner vi at sentralitet ikke har noen signifikant betydning for 
flyttingen i den perioden. Verdien til koeffisienten var negativ, altså hadde 
flyttemønsteret en tendens til å gå mot usentrale strøk, men resultatet var 
altså langt fra signifikant. For de over 60 hadde heller ikke sentraliteten 
noen signifikant betydning for flyttingen. Det var altså ingenting som tilsa 
at flyttingen til de over 50 ble påvirket av sentraliteten i denne perioden. 

Når vi kjører akkurat samme modell, men med data fra perioden 2012-2021, 
har sentraliteten fått en positiv og signifikant koeffisient for begge disse 
aldersgruppene. I de siste årene har altså de eldres flyttemønster blitt påvi- 
selig mer påvirket av sentralitet. Nå flytter også de eldre mot sentrale strøk, 
mens dette ikke var tilfelle tidligere. Samtidig så vi i figur 32 at det har blitt 
en lavere flyttemobilitet blant barn i løpet av de siste 20 årene. Det er også 
som forventet, dersom barn i mindre grad flytter dit besteforeldrene bor. 
Altså har anekdoten om besteforeldres endrede flyttemønster støtte i den 
statistiske analysen. 

Det at flere eldre enn tidligere flytter etter barna sine, vil få store konse- 
kvenser for utviklingen i distriktene og framtidsutsiktene deres. Distriktene 
har en stor andel eldre. Disse eldre har ofte barn som bor i mer sentrale 
kommuner. Tidligere har vi kunnet anta at de som er over 50 år for det meste 
blir boende, noe som stabiliserer folkemengden i distriktene. Distriktene 
har en stor andel over 50 år i befolkningen og en liten andel unge voksne 
som flytter mest. De har altså en stor andel av folk som sjelden flytter, og 
en liten andel av de som oftest flytter til sentrale strøk. Nå har vi sett to 
forhold som endrer dette bildet: for det første at de eldre flytter mer enn 
tidligere, og for det andre at de nå har fått et sentraliserende flyttemønster 
som de ikke hadde før. 

I demografiutvalgets rapport, Det handler om Norge, kan vi sitere fra 
sammendraget: 


Befolkningsnedgangen i distriktene har over tid vakt stor politisk bekymring, men 
blir ikke nødvendigvis den største utfordringen framover. Flyttestrømmen fra 
distriktene forventes å bli mindre. Det har sammenheng med at det blir færre unge, 
en gruppe som erfaringsvis flytter mye, og flere eldre, en gruppe som erfaringsvis 
flytter lite. (NOU 2020: 15, s. 11) 


Demografiutvalget støttet seg til SSBs framskrivinger. Ifølge disse framskri- 
vingene skulle det samlede folketallet i de 113 minst sentrale kommunene 
(sentralitetsklasse 6) bare synke med mindre enn én prosent fram til 2050. 
Dette var et resultat som mange var svært overrasket over, siden folketallet i 
disse kommunene sank med mellom 11 og 12 prosent mellom 2000 til 2022. 
Demografien i distriktene tilsier at fødselsunderskuddet skal blir gradvis 
større, men ifølge SSBs framskrivinger skulle det bli en sterk forbedring 
av flyttebalansen i distriktene. Denne bemerkelsesverdige forbedringen 
av flyttebalansen ble forklart av at distriktene ville få en stadig mindre 

unge som var i alderen der de var mest mobile og stadig flere eldre «som 
erfaringsvis flytter lite». Men når de eldre både flytter oftere enn de erfa- 
ringsmessig har gjort og samtidig i større grad flytter mot sentrale strøk, 
holder ikke dette argumentet. 


Studiesteder og flyttemønstre 


Vi så tidligere at unge personer i 20-årene flytter oftere enn alle andre 
aldersgrupper. Det er åpenbart at mye av denne flyttingen skyldes at unge 
flytter til steder der de skal studere. Det er registrert studenter på studi- 
esteder i 53 av de 356 kommunene i landet. Det betyr at 303 kommuner 
ikke har utdanningsinstitusjoner for høyere utdanning. I noen kommuner 
er utdanningsinstitusjonene relativt store, i betydningen at det er relativt 
mange studenter i forhold til folketallet. I andre kommuner er antall stu- 
denter ganske lavt i forhold til folketallet. Vi lager derfor en variabel som er 
antall registrerte studenter i forhold til folketallet. Da får vi en positiv verdi 
for kommuner med studiesteder, mens kommuner uten studietilbud får 
verdien null. Steder hvor det er mange studenter i forhold til folketallet får 
en høyere verdi enn steder hvor det er få studenter i forhold til folketallet. 
Kommuner som Åmot, Volda, Ås, Sogndal og Midt-Telemark har høyest 
verdi. Det er de kommunene som har flest studenter i forhold til folketal- 
let i sine kommuner. Deretter kan vi legge inn den nye variabelen (ST) i 
regresjonsanalysen vi har brukt tidligere: 


Nettoflytting = a + bl* VRA: + b2*VRA; 1 + b3*VRA; 2 + b4*sentny + 
b5*DS +b6*ST 


Den siste variabelen (ST) er da antall studenter registrert på stedet i forhold 
til folketallet. Ved å kjøre denne regresjonen kan vi teste om koeffisienten 
b6 har en signifikant positiv verdi. Hvis den har en positiv signifikant verdi, 
vil vi kunne tolke dette som at steder med utdanningsinstitusjoner har en 
systematisk høyere nettoinnflytting enn steder uten utdanningsinstitusjo- 
ner. Resultatene av denne regresjonsanalysen er vist i vedlegg 5. 
Resultatet er at variabelen ST, som altså forteller om stedet har en utdan- 
ningsinstitusjon, ikke har noen signifikant verdi. Variabelen er faktisk nega- 
tiv, men R° på 0,835 forteller at fortegnet i praksis ikke spiller noen rolle. 
Regioner med utdanningsinstitusjoner har altså ikke bedre nettoflytting 
enn steder uten utdanningsinstitusjoner. Dette er et overraskende resultat. 

Det å ha en utdanningsinstitusjon burde naturligvis tiltrekke unge men- 
nesker til et sted. Det er også gjort flere kartlegginger som viser at mange 
studenter blir boende på studiestedet etter endt utdanning. SSB har gjort 
to kartlegginger, en i 2013 (Stambøl, 2013) og en i 2022 (Moafi, 2022), som 
viser at en stor andel av de som studerer blir boende nært studiestedet. Men 
når vi ser på hele befolkningen på som en ensartet gruppe, synes ikke det 
å ha en utdanningsinstitusjon å ha noen betydning. For å finne ut mer av 
dette, har vi kjørt den samme regresjonen, men da for de ulike aldersgrup- 
pene vi brukte i tabell 7, men nå med den ekstra variabelen. 


Tabell 8 Resultater for regresjonsanalysen (Nettoflytting = a + bT*VRA; + b2*VRA:-1 + 
b3*VRA:-2 + b4*sentny + b5*DS + b6*ST) på kommunenivå for årene 2003-2021 


Alder VRA: VRA; VRA.:  SumVRA Syss.tilvekst Sentralitet Studenter 


0-5 -0,002 -0,001 0,000 -0,003 0,015 0,000 -0,004 
6-17 -0,004 -0,006 -0,002 -0,013 0,055 -0,001 -0,002 
18-29 0,013 0,010 0,003 0,027 0,017 0,016 0,016 
30-39 0,004 0,003 0,002 0,009 0,011 0,002 -0,007 
40-49 0,003 0,000 0,001 0,004 -0,039 -0,001 -0,001 
50-59 0,002 0,003 0,000 0,005 -0,068 -0,001 -0,001 
60+ -0,004 -0,000 -0,001 -0,005 -0,030 -0,000 -0,001 


Det er spesielt den siste kolonnen som er interessant i denne sammen- 
hengen. Den viser hvor mye nettoflyttingen blir påvirket av studietilbudet 
i kommunen. 

Som ventet har variabelen for studenter en sterk signifikant positiv verdi 
for flyttingen i aldersgruppen 18 til 29 år. Steder med studiesteder trekker 
altså til seg tilflyttere i denne aldersgruppen. Det å ha et studiested i kom- 
munen har imidlertid en negativ effekt på nettoflyttingen til alle andre 
aldersgrupper. Steder med studietilbud får altså en gevinst når det gjelder 
nettoflyttingen til aldersgruppen 18 til 29 år, men taper tilsvarende mange 
når det gjelder nettoflyttingen til andre grupper. I sum blir ikke nettoflyt- 
tingen for hele befolkningen påvirket. En forklaring til dette er at steder 
som får ekstra tilflytting av nye studenter på grunn av at de har et studie- 
tilbud får en tilsvarende utflytting når studentene er ferdige med studiene. 
Dermed går vinningen opp i spinningen. 

Midt-Telemark (sammenslått i 2020 av Bø i Telemark og Sauherad) 
og Sogndal er eksempler på kommuner som har studiesteder og samtidig 
høy bostedsattraktivitet. Det er vanskelig å neglisjere betydningen av disse 


DRIVKREFTER FOR FLYTTING 


utdanningsinstitusjonene når vi skal forklare hvorfor disse kommunene har 
hatt høy bostedsattraktivitet og befolkningsvekst de siste 20 årene. Begge 
disse studiestedene er kjennetegnet av at det er en stor andel av studentene 
som bor på campus. Det er også populære studiesteder som har hatt et økt 
antall studenter. 

Andre studiekommuner, som for eksempel Horten, Levanger og Gjøvik, 
har hatt lav bostedsattraktivitet. Vi finner altså at kommuner med høgsko- 
ler eller universiteter kan være både attraktive og uattraktive. Nøkkelen 
synes altså ikke å være det å ha et studiested i kommunen, men å ha et 
studiested som vokser og trekker til seg stadig flere studenter som velger 
å bo i kommunen. 


Flytting for trygdede (ikke alderspensjonister) 


Personer som lever av trygd eller andre sosiale ytelser kan tenkes å ha andre 
bostedspreferanser enn de som arbeider. Trygdede kan velge bosted uten 
å skjele til mulighetene for arbeid. Dermed vil flyttemønstrene til denne 
gruppen kanskje ikke bli påvirket av arbeidsplassvekst. De har også lavere 
inntekt enn de som har arbeid, og vil derfor måtte ta mer hensyn til bolig- 
prisene når de velger bosted. 

I kartet til venstre i figur 33 kan vi se andelen av befolkningen mellom 
15 og 74 år som mottar ytelser av ulik art, som for eksempel uføretrygd, 
sosialhjelp, ulike arbeidsmarkedstiltak og så videre. Det er altså den delen 
av befolkningen som ikke arbeider, studerer eller er alderspensjonert. 
Kongsvinger-regionen har høyest andel av befolkningen i denne gruppen, 
med 13,1 prosent, mens Asker og Bærum er den regionen med lavest andel 
av befolkningen i samme gruppe. Forskjellen er ganske stor; det er langt 
over dobbelt så stor andel som mottar ytelser i Kongsvinger-regionen enn 
det er i Asker og Bærum. 

I kartet til høyre kan vi se nettoflyttingen av personer som mottar ytel- 
ser. Kongsvinger-regionen og Søndre Viken, som er regionene med høyest 
andel, har også den høyeste nettoinnflyttingen av denne gruppen. Dermed 
er det åpenbart at forskjellene i andeler helt eller delvis skyldes flytting. 
Steder med en høy andel av befolkningen i utenforskap har som oftest 
en nettoinnflytting av personer i denne gruppen. Det er også åpenbart at 
denne gruppen har et annet flyttemønster enn resten av befolkningen. Oslo, 
Asker og Bærum, Follo, Tromsø-regionen, Bergens-regionen, Trondheims- 
regionen og Stavanger-regionen har alle nettoutflytting av personer som 

n:73 u:0,09 0:0,02 n:73 u:0,00 0:0,00 : 
t 
d K 
5% 7% 9% 11% 13% EY -14% -0,8% -0,3% 0,33% 0,8% 4 
"p Pt 
1 Kongsvingerregionen 13,10 % 1 Tromsøregionen 0,79 % 
2 Søndre Viken 12,38 % 2 Vest-Finnmark 0,65 % 
2 Fy 3 Arendalregionen 12,07 % 3 Øst-Finnmark 0,56 % 
4 Ofoten 11,40 % 20 4 HALD 049 % 
1 5 Mosseregionen 1115 % S o] 5 Oslo 048 % 
6 Indre Østfold 11,08 % S7 6 Lofoten 0,47 % 
7 Kristiansandregionen 10,90 % y 7 Storfjord 0,44% 
8 Gjøvikregionen 10,85 % 5 8 Midt-Finnmark 0,44 % 
9 Grenland 10,75 % 9 Bodøregionen 0,40 % 
10 Sandefjord/Larvik 10,70 % 10 Hardanger 0,39 % 
64 Nord-Gudbrandsdal 6,65 % 64 Oppdal/Rennebu -0,59 % 
65 Hallingdal 6,51 % 65 Indre Østfold -0,62 % 
66 Hardanger 6,44 % 66 Fosen -0,63 % 
67 Rørosregionen 638% : 67 Øvre Romerike -0,68 % 
68 Nordfjord 6,37 % 68 Mosseregionen 0,69 % 
69 Sogn 6,27 % 69 Ringerike -0,72% 
70 Storfjord 6,19 % 70 Sør-Østerdal -0,90 % 
71 Fjellregionen 6,11% 71 Stjørdalregionen =0,94 % 
72 Sunnfjord og HAFS 5,86 % 72 Søndre Viken -118 % 
73 Asker og Bærum 547 % 73 Kongsvingerregionen -1,36 % 


Figur 33 Andel av befolkningen mellom 15 og 74 år som mottar ytelser til venstre 
(2020). Nettoflytting (i prosent av folketallet) i perioden 2009-2020 av personer som 
mottar ytelser til høyre 


lever av trygd eller sosialhjelp. I boka Triumph of the City skriver Glaeser 
(2011) at mange store byer har et fattigdomsproblem, men at det skyldes at 
fattige flytter inn til byene fordi de har større muligheter der. Det faktiske 
mønsteret i Norge er motsatt. De største byene har nettoutflytting av per- 
soner som står utenfor arbeidsliv og utdanning. Vi kan også se at regionene 
i nord og vest stort sett har nettoutflytting av trygdede, mens regionene 
på Østlandet utenom det mest sentrale Oslo-området har nettoinnflytting. 
Regionene i Agder har også innflytting av trygdede. Hvis vær og klima 
spiller en rolle for flyttetilbøyeligheten til denne gruppen, kan det være 
en forklaring. 

Det er ellers nærliggende å anta at boligprisene spiller en vesentlig rolle 
for flyttemønstrene til denne gruppen. De som lever av trygd har fast, men 
lav inntekt. De vil ha mye mer igjen for å velge et bosted der boligkostna- 
dene er lave, samtidig som det gode arbeidsmarkedet i byene ikke har noe 
å si for denne gruppen. De perifere regionene på Østlandet har i tillegg 
et bedre klima og nærhet til Sverige og rimeligere handlemuligheter der. 
Vi kan altså se at ulike grupper av personer kan ha preferanser for bosted 

som har andre mønstre og drivkrefter enn hva som attraktivitetsmodel- 
len omhandler. I attraktivitetsmodellen er det samlet flytting som teller, 
men hvis vi begrenser oss til deler av befolkningen, kan mønstrene være 
annerledes. 

Årsaken til at vi har laget denne statistikken for trygdede, er at det er 
et svært aktuelt tema, både nasjonalt og lokalt. Nasjonalt vil det være en 
stor økonomisk gevinst å ha en størst mulig andel av befolkningen i arbeid. 
For kommunene er det også en gevinst i å ha mange i arbeid, og spesielt 
å ha få som mottar sosiale ytelser. Årsakene til at noen kommuner har en 
stor andel trygdede er altså ikke nødvendigvis knyttet til egen befolkning 
eller arbeidsmarked. Det kan også være at kommunen av ulike grunner 
har tiltrukket seg slike innbyggere. Det vil kunne gi forskjellige strategier 
for å løse problemene lokalt. 

Drivkrefter for 
arbeidsplassvekst 


Vi har i forrige kapittel sett at arbeidsplassveksten er en av de viktigste 
drivkreftene bak de flyttemønstrene vi har sett siden 2000. I flytteana- 
lysen har vi imidlertid bare vurdert arbeidsplassendringenes effekt på 
nettoflyttingen og sett bort fra at nettoflyttingen også kan ha en effekt 
på arbeidsplassveksten. Det skal vi bøte på i dette kapittelet. Vi skal 
også se på hvilke andre faktorer som er viktige forklaringsfaktorer for 
arbeidsplassveksten og bygge en modell som kan forklare den lokale 
arbeidsplassveksten. 


Bransjer og sektorer 


For å analysere og forstå endringene i antall arbeidsplasser, må vi splitte 
opp arbeidsplassene i ulike sektorer og bransjer. Det er fire sektorer: stat, 
fylkeskommune, kommune og privat sektor. Vi vil kalle privat sektor 
næringsliv, selv om privat sektor også omfatter ikke-kommersielle foren- 
inger og liknende. Det er helt ulike drivkrefter som påvirker veksten i antall 
arbeidsplasser i de ulike sektorene. 

Privat sektor, eller næringslivet, er størst og omfatter omtrent to av 
tre arbeidsplasser i landet. Det er vanlig å dele opp næringslivet i ulike 
bransjer, og det finnes mange ulike måter å gjøre dette på. Vi bruker 
slike bransjeinndelinger til analyseformål og til å beskrive utviklin- 
gen. En egnet bransjeinndeling består av passe mange bransjer som 
er delt opp slik at det ikke er noen bransjer som er svært store eller 
svært små. 

Vi har konstruert denne bransjeinndelingen: 


Tabell 9 Bransjeinndeling brukt i analysene 


Bransje Kategori 


Anna industri * 


Næringsmiddelindustri * 


Olje og gass * 


Prosessindustri * 


Øvrig verkstedindustri * 


Elproduksjon * Basis-næringer 


Produksjon av oljeplattformer * 


Fiske og havbruk * 
Landbruk * 


Teknisk/vitenskap 
Tele og IKT 
Aktiviteter 
Butikkhandel 


- Besøks-næringer 
Overnatting 


Servering 


Agentur og engros 


Bygg og anlegg 
Andre tjenester 


Finans, eiendom, utleie 


Forretningstjenester 


- Regionale næringer 
Helsetjenester 


Barnehager og undervisning 


Utleie av arbeidskraft 


Persontransport 


Godstransport 


Kommune 
Fylke Offentlig 
Stat 


Næringslivet er altså delt opp i 25 bransjer. Disse 25 bransjene har vi grup- 
pert i tre kategorier: basisnæringer, besøksnæringer og regionale næringer. 
Basisnæringene er de mest konkurranseutsatte bransjene. Det er bransjer 
som stort sett omsetter produkter og tjenester til et nasjonalt eller inter- 
nasjonalt marked. Besøksnæringene har det til felles at salget skjer med 
personlig oppmøte fra kundene. Det betyr at salget fra besøksbransjene i 
en kommune enten skjer til egne innbyggere eller til personer som besøker 

kommunen. Kommuner som er attraktive å besøke vil da få flere kunder 
til sine besøksbransjer. De regionale næringene er bransjer som verken er 
besøksbransjer eller basisnæringer. Det er bedrifter som i hovedsak har et 
regionalt marked. 


Betydningen av næringsstrukturen — 
bransjeeffekten 


Bransjene vokser i ulik takt. I figuren under kan vi se veksten i de ulike 
bransjene i perioden 2016-2022. 


Fiske og havbruk EE 35,1 % 
Tele og IKT 26,9 % 
Utleie av arbeidskraft E 25,9 % 
Servering E 15,9 % 
Bygg og anlegg ee 11,9 % 
Teknisk/vitenskap me 8,0 % 
Aktiviteter mn 6,8 % 
Forretningstjenester mm 5,0 % 
Landbruk mm 3,6% 
Overnatting E17% 
Helsetjenester 10,2% 

Barnehager og undervisning -07% I 
Finans, eiendom, utleie -07% I 
Anna industri -2,5 % m 
Næringsmiddelindustri -2,7 % m 
Elproduksjon -2/8 % m 
Olje og gass -3,4% mm 
Prosessindustri -4,4% mm 
Agentur og engros -5,9% mmm 
Butikkhandel -6,5 % mmm 
Andre tjenester -8,4% mmm 
Persontransport -9,1 % m 
Øvrig verkstedindustri -11,2% m 
Godstransport -127% m 


Produksjon av oljeplattformer -34,2 % mammum 


-40 % -30 % -20 % -10% 0% 10% 20% 30% 40% 


Figur 34 Relativ vekst i antall ansatte ulike bransjer i perioden 2. kvartal 2016-2. 
kvartal 2022 


I denne perioden er det bransjen fiske og havbruk som har hatt sterkest 
vekst. Antall ansatte har økt med hele 35,1 prosent i denne seksårsperio- 
den. Det betyr at steder hvor en stor andel av arbeidsplassene er i fiske og 
havbruk har hatt gode tider i denne perioden, og at de dermed har hatt 
en betydelig større sannsynlighet for å få vekst i næringslivet. Bransjer 
som tele og IKT, utleie av arbeidskraft, servering og bygg og anlegg har 
også hatt sterk vekst i denne perioden. Dette er altså bransjer som har 
vært gunstig å ha mye av i denne perioden. Steder som har en stor andel 

av arbeidsplassene i slike vekstnæringer, har hatt gode betingelser for å 
få vekst i næringslivet. 

Bransjer som har hatt svakest utvikling i denne perioden er pro- 
duksjon av oljeplattformer, godstransport og øvrig verkstedindustri. 
Disse bransjene har hatt sterk nedgang, slik at steder hvor en stor del av 
næringslivet er i disse bransjene har hatt en sterk ulempe når det gjelder 
å få vekst i næringslivet. Hva som er vekstbransjer og hva som er ned- 
gangsbransjer vil kunne være svært forskjellig fra periode til periode. I 
2020, det året vi fikk koronarestriksjonene, var veksten i de ulike bran- 


sjene slik: 
Fiske og havbruk 6,9 % 
Tele og IKT 5,2 % 
Elproduksjon E 3,3 % 
Helsetjenester EE 2,2% 
Prosessindustri mm 2,0% 
Barnehager og undervisning mm 2,0% 
Næringsmiddelindustri m 1,6% 
Finans, eiendom, utleie m 14% 
Teknisk/vitenskap mi 1,3% 
Olje og gass E 1,2% 
Bygg og anlegg E 1,0% 
Butikkhandel E 07% 
Agentur og engros E 0,7% 
Godstransport -0,9% m 
Landbruk -1,2% m 
Anna industri -1,33% m 
Forretningstjenester -1,9 % mm 
Produksjon av oljeplattformer -24% mm 
Øvrig verkstedindustri -2,5% m 
Aktiviteter -4,4% m 
Andre tjenester -5,7% M 
Persontransport -7,9% EEE 
Utleie av arbeidskraft -114% HE 
Servering -13,5%| M 


Overnatting -25,6 % mm 
-30% -25% -20% -15% -10% -5% 0% 5% 10% 


Figur 35 Relativ vekst i antall ansatte ulike bransjer i 2020 


Bransjer som fiske og havbruk og tele og IKT fortsatte veksten uten å bli 

særlig påvirket av restriksjonene. IKT-bransjen ble antakelig positivt sti- 
mulert gjennom en sterk økning i behovet for hjemmekontor og digitale 

møteplasser. Bransjer som overnatting, servering, utleie av arbeidskraft 
og persontransport fikk en kraftig nedgang. De bransjene som ble hardest 
rammet av koronarestriksjonene fikk imidlertid den sterkeste veksten når 
restriksjonene ble opphevet, slik at det ikke ser ut til å være noen langsik- 
tige effekter. 

Bransjeeffekten 


Bransjeeffekten er et mål for hvor mye veksten i antall arbeidsplasser på 
et sted blir påvirket av bransjestrukturen på stedet. Prinsippet er ganske 
logisk: Steder med en stor andel av arbeidsplassene i vekstbransjer får et 
positivt stimuli til veksten, mens steder med en stor andel av arbeidsplas- 
sene i nedgangsbransjer blir negativt påvirket. Vi skal vise hvordan vi 
regner ut denne bransjeeffekten helt nøyaktig, med et eksempel fra Oslo. 
Vi bruker da en såkalt shift/share-modell som først ble tatt i bruk i 1942 
(Creamer, 1942). 


Tele og IKT N 3 106 
Utleie av arbeidskraft E 624 
Servering E 61 
Forretningstjenester E 585 
Teknisk/vitenskap H 221 
Aktiviteter I 60 
Overnatting -8 
Landbruk -59 I 
Fiske og havbruk +473 E 
Bygg og anlegg -997 E 
Øvrig verkstedindustri N 1 626 
Butikkhandel N 1 345 
Produksjon av oljeplattformer mH 768 
Godstransport E 660 
Olje og gass E 440 
Anna industri E 234 
Næringsmiddelindustri E 187 
Prosessindustri E 154 
Barnehager og undervisning I 52 
Persontransport I 47 
Elproduksjon 113 
Helsetjenester -61 I 
Finans, eiendom, utleie -239 W 
Agentur og engros -471 E 


Andre tjenester -1508 MEmMEME 
-2000 -1000 0 1000 2000 3000 4000 


Figur 36 Bransjeeffekten målt i utviklingen av antall ansatte i Oslo i perioden 2. 
kvartal 2016-2. kvartal 2022. Blå søyler er bransjer med høyere vekst enn 
gjennomsnittet, mens røde søyler er bransjer med lavere vekst enn gjennomsnittet 


Bransjeeffekten er altså positiv for et sted hvis stedet har en høy andel av 
de ansatte i en bransje som har høyere vekst enn gjennomsnittet. I figuren 
kan vi se at bransjeeffekten for Oslo for bransjen tele og IKT tilsvarer en 
økning på 3 106 ansatte i denne perioden. Det er fordi Oslo har mye høyere 
andel av arbeidsplassene i tele og IKT enn landsgjennomsnittet. Hvis Oslo 
hadde en normal vekst (som landsgjennomsnittet, det vil si 26,9 prosent, 
jf. figur 36), ville det gjort at Oslo «tjener» 3 106 ansatte i form av en ekstra 

vekst. Oslo har lave andeler i bransjer som bygg og anlegg og fiske og hav- 
bruk. Det teller negativt, fordi Oslo «gikk glipp av» den veksten som disse 
bransjene har hatt i denne perioden. Det er nesten ingen arbeidsplasser i 
fiske og havbruk i Oslo, men mangelen på arbeidsplasser i vekstbransjer 
har likevel en betydning for forventet vekst. Det å ikke ha arbeidsplasser i 
en bransje kan ha stor betydning for veksten, fordi vi sammenlikner med 
andre steder. 

De røde søylene i figur 36 er bransjer som har hatt lavere vekst enn 
gjennomsnittet. Her er det om å gjøre å ha små andeler for å få en positiv 
bransjeeffekt. Når Oslo får en bransjeeffekt på 1 626 ansatte for bransjen 
øvrig verkstedindustri, er det fordi det er relativt få arbeidsplasser i denne 
bransjen i Oslo. Den samlede bransjeeffekten for Oslo er 6 915 ansatte i 
denne seksårsperioden. Det betyr at dersom Oslo hadde nøyaktig samme 
vekst i hver enkelt bransje som landsgjennomsnittet, ville den samlede 
veksten i næringslivet bli 6 915 ekstra ut over den veksten som tilsvarer 
den prosentvise veksten for landet. 


Regionale mønstre i bransjeeffekten 


Vi har nå sett at forskjeller i bransjestruktur mellom steder har en stor 
betydning for veksten i næringslivet. Forskjellen skapes av ulike bransjer 
vokser ulikt. Hva som er vekstbransjer og hva som er nedgangsbransjer vil 
være helt avhengig av tidsperioden vi ser på. Dermed kan bransjeeffekten 
for et sted være positiv i en periode, men negativ i en annen periode. Det 
er likevel et visst mønster på lang sikt. Vi brukte Oslo som et eksempel på 
et sted med en positiv bransjeeffekt. Vi kunne også brukt en annen av de 
store byene, som for eksempel Bergen, Trondheim, Stavanger, Kristiansand 
eller Tromsø. De største og mest sentrale stedene har alle hatt en positiv 
bransjeeffekt i et langt tidsperspektiv. Et spørsmål vi har stilt oss i denne 
sammenhengen er om dette er en tilfeldighet knyttet til denne tidsperioden, 
eller om det er en mekanisme som gjør at sentrale steder får en positiv 
bransjeeffekt. Er det slik at de store byene trekker til seg de vekstkraftige 
bransjene? Eller støter store byer fra seg bransjer som har nedgang? 

Hvis vi ser på industriens framvekst i Norge i et lengre perspektiv, ser 
vi at de store byene hadde mye industri da industrien var en vekstnæring. 
Det er ikke så mange tiår siden det var verkstedindustri på Aker Brygge 
i Oslo. Oslo var i stor grad en industriby så sent som på 1970-tallet. Da 
IT-næringen begynte å vokse fram, var det mange som var optimistiske 

på distriktenes vegne. Det var en bransje som like godt kunne ha gode 
vekstvilkår i distriktene. I stedet har IT-næringen blitt sterkt konsentrert 
til Oslo og de andre største byene. Også i andre land har sentrale strøk en 
mye mer positiv bransjeeffekt enn distriktene. Vi har laget analyser over 
den regionale utviklingen i Sverige og Danmark hvor dette er enda mer 
tydelig enn i Norge. I kartet under har vi vist bransjeeffektens variasjon 
mellom regioner i Norge, da for hele perioden 2001-2021. 


n: 73 u:-0,05 6:0,05 


-19% -12% -4% 3% 11% 


Figur 37 Bransjeeffekten i perioden 2001-2021 


1 Asker og Bærum 11,0 % 
2 —Stavangerregionen 28% 
3 Oslo 44% 
4 — Bergenregionen 3,8% 
5 Trondheimsregionen 34% 
6 Tromsøregionen 28% 
7 Vest-Finnmark 27% 
8 Lofoten 25% 
9  Lillehammerregionen 1,6 % 
10 Harstadregionen 15% 
64 Fjellregionen -10,0 % 
65 Sogn -10,1 % 
66 Indre Namdal -10,4 % 
67 Hardanger -10,9 % 
68 Dalane -111% 
69 _Midt-Finnmark -11,9 % 
70 _Rørosregionen -12,0 % 
71 Sunnhordland -12,4 % 
72 Storfjord -15,5 % 


73 Kongsbergregionen 19,3 % 

Bransjeeffekten for Asker og Bærum er en økning på 11 prosent. Det betyr at 
hvis hver enkelt bransje i Asker og Bærum hadde samme vekst som lands- 
gjennomsnittet for bransjen, ville veksten i næringslivet samlet sett blitt 11 
prosentpoeng høyere enn landsgjennomsnittet. For Kongsberg-regionen 
har bransjeeffekten vært en nedgang på 19,3 prosent. Kongsberg-regionen 
kunne ha hatt gjennomsnittlig vekst som landsgjennomsnittet i hver enkelt 
bransje, men ville likevel fått 19,3 prosentpoeng lavere vekst enn landsgjen- 
nomsnittet samlet sett. 

Det betyr at forskjellene i bransjestruktur gir store forskjeller i forven- 
tet vekst mellom regionene. Forskjellene er så store at vi alltid må ta med 
bransjestrukturen i betraktning når vi sammenlikner veksten i næringslivet 
fra sted til sted. Bransjestrukturen er også viktigere for analyser av lengre 
tidsperioder enn for korte. 


Befolkningseffekten 


Hvilke bransjer blir påvirket av befolkningsendringer lokalt? Det er noen 
bransjer hvor det er ganske åpenbart at produksjon og salg i liten grad 
er knyttet til den lokale befolkningsutviklingen. Det gjelder det meste av 
industri og basisnæringer som produserer for et nasjonalt eller internasjo- 
nalt marked. Konkurranseutsatte tjenester, som IKT, tele og vitenskapelige 
tjenester, konkurrerer stort sett også i et nasjonalt eller internasjonalt mar- 
ked, men i disse bransjene er innsatsfaktoren kompetent arbeidskraft. Det 
gjør at også disse bransjene øker mer i områder der det er befolkningsvekst. 
Andre bransjer, som butikkhandel, private barnehager og skoler, frisørvirk- 
somhet og helsetjenester, som har den lokale befolkningen som marked, 
må åpenbart bli påvirket. Stiger folketallet, får bedrifter i disse bransjene 
flere kunder og må øke antall ansatte. På steder som har innflytting og 
befolkningsvekst vil det også være behov for flere boliger, slik at vi kan 
forvente at antall arbeidsplasser i bygg- og anleggsbransjen øker. Dermed 
vil de fleste bransjer få stimulert veksten positivt av befolkningsvekst på 
stedet, selv om det kan være ulike mekanismer som skaper denne sammen- 
hengen. Unntakene er bransjene som hører til primærnæringer og industri. 


Modell for arbeidsplassvekst i næringslivet 


Modellen for forventet arbeidsplassvekst i næringslivet er ganske enkel: 
Vi forventer i utgangspunktet at antall arbeidsplasser i alle bransjer har 

samme utvikling som landsgjennomsnittet. Dernest reduserer vi eller øker 
veksten i bransjer som er befolkningssensitive proporsjonalt med den rela- 
tive befolkningsveksten på stedet. 


Arbeidsplassvekst 
næringsliv 


Arbeidsplassvekst 


Figur 38 Modell for arbeidsplassvekst 


Forventet vekst i antall arbeidsplasser i næringslivet på et sted vil da være 
summen av den nasjonale veksten (i prosent), bransjeeffekten, befolk- 
ningseffekten og næringsattraktiviteten til stedet. Befolkningseffekten 
antas å virke i ettertid, altså får befolkningsveksten i ett år betydning for 
veksten i antall arbeidsplasser i næringslivet i det neste året. I praksis bru- 
ker vi gjennomsnittlig relativ befolkningsvekst for de tre foregående årene. 
Næringsattraktiviteten er et restledd som er differansen mellom faktisk og 
forventet vekst. 

Den samlede arbeidsplassveksten på et sted vil være summen av vek- 
sten i næringslivet og det offentlige. Offentlig sektor kan vi splitte opp i 
kommunal, fylkeskommunal og statlig sektor. Når vi beregner effekten 
som arbeidsplassveksten har på flyttingen, vil offentlige arbeidsplasser ha 
samme effekt som næringslivets arbeidsplasser. Vi har imidlertid ikke noen 
egen modell for arbeidsplassutviklingen i offentlig sektor. 

Modellen illustrert i figur 38 kan vi anvende for å dekomponere 
arbeidsplassutviklingen i kommuner og regioner. Da kan vi få fram 
hvilke drivkrefter som har ført til denne arbeidsplassutviklingen. Vi 
skal ta fram noen eksempler på kommuner. Vestby kommune har hatt 
den høyeste næringsattraktiviteten av alle kommunene i perioden 
2003-2021. 

Nasjonalt bidrag 4 


Privat 


Bransjeeffekt 


Befolkningseffekt 
Arbeidsplassvekst 
Næringsattraktivitet 


Kommune Offentlig 


Fylke 
Stat 


Figur 39 Arbeidsplassveksten i Vestby i perioden 2003-2021, dekomponert i ulike 
drivkrefter. Tallene viser gjennomsnittlig vekst i antall arbeidsplasser per år i 
perioden 


Dette er en type figur vi bruker i de digitale regionanalysene våre. Fargene 
gjenspeiler kommunens rangering for hvert element blant alle landets kom- 
muner. Der fargen er sterk blå, er kommunen rangert helt i toppen. For 
Vestby kan vi se at befolkningseffekten, næringsattraktiviteten, veksten i 
privat sektor og kommunal sektor er svært høy. 

I figuren har vi anvendt modellen for å dekomponere arbeidsplass- 
veksten i Vestby. Vi ser helt til høyre at det har vært en vekst på 287 
arbeidsplasser per år i disse årene. Mesteparten av veksten har vært 
i næringslivet, som har vokst med 246 arbeidsplasser årlig. Den for- 
ventede veksten i næringslivet i Vestby er summen av nasjonalt bidrag 
(41), bransjeeffekten (-7) og befolkningseffekten (16). Normalt skulle 
næringslivet i Vestby ha vokst med 50 arbeidsplasser årlig. Den faktiske 
veksten har vært langt over dette, tilsvarende en ekstra vekst på 196 
arbeidsplasser hvert år, som vi betegner som næringsattraktivitet. Vestby 
har altså hatt en unormalt høy vekst i næringslivet. Nærmere analyser 
av næringsutviklingen i Vestby viser at det har vært usedvanlig mange 
bedrifter som har flyttet fra andre kommuner og inn til Vestby i denne 
perioden. Vestby kommune har altså trukket til seg bedrifter og deres 
ansatte i stort monn. 

Sarpsborg er den kommunen i landet som har hatt den sterkeste veksten 
i antall arbeidsplasser i offentlig sektor. 

Nasjonalt bidrag 144 

Figur 40 Arbeidsplassveksten i Sarpsborg i perioden 2003-2021, dekomponert i 
ulike drivkrefter. Tallene viser gjennomsnittlig vekst i antall arbeidsplasser per år i 
perioden 


Vi ser i figuren at det har vært en gjennomsnittlig arbeidsplassvekst på 351 
arbeidsplasser per år i denne perioden. I det offentlige har arbeidsplass- 
veksten vært 367 arbeidsplasser i gjennomsnitt. All vekst har derfor vært 
i offentlig sektor. Det har vært vekst i både kommunal, fylkeskommunal 
og statlig sektor. Vi ser av fargene at den prosentvise veksten har vært høy, 
sammenliknet med andre kommuner i landet. Mesteparten av veksten har 
vært i statlig sektor. Årsaken til denne sterke veksten er at det ble bygget et 
nytt fylkessykehus i Sarpsborg i 2015. Mange arbeidsplasser ble da flyttet 
fra det gamle sykehuset i nabokommunen Fredrikstad. Antall arbeids- 
plasser i næringslivet har sunket med 16 per år. Det til tross for at det var 
forventet en vekst på 116 arbeidsplasser per år. Arbeidsplassutviklingen i 
næringslivet i Sarpsborg har således vært langt under forventet som følge 
av svak næringsattraktivitet. 

Når vi har dette diagrammet, er det lett å se hva som har vært drivkref- 
tene for arbeidsplassveksten i Sarpsborg i denne perioden: Det har vært 
vekst i offentlig sektor, særlig i staten. Denne sterke veksten har gjort at det 
har blitt en betydelig arbeidsplassvekst i kommunen, selv om næringslivet 
har hatt nedgang til tross for at de strukturelle forholdene skulle gitt en 
forventet vekst. 

Bærum er en av kommunene med den høyeste positive bransjeeffekten. 
Det er fordi en stor andel av næringslivet i Bærum er i bransjer med sterk 

vekst, som tele og IKT og vitenskapelige tjenester. Samtidig har Bærum 
bare en liten andel av næringslivet i nedgangsbransjer. 


Nasjonalt bidrag 462 


Privat 


Bransjeeffekt 


Befolkningseffekt 
Arbeidsplassvekst 


Næringsattraktivitet 

Stat (e 


Figur 41 Arbeidsplassveksten i Bærum i perioden 2003-2021, dekomponert i ulike 
drivkrefter. Tallene viser gjennomsnittlig vekst i antall arbeidsplasser per år i 
perioden 


I diagrammet kan vi se at Bærum har hatt en arbeidsplassvekst på 765 i 
gjennomsnitt per år i denne perioden. Mesteparten av veksten har kom- 
met i næringslivet, som har vokst med 628 arbeidsplasser per år. Den 
viktigste drivkraften for denne veksten har vært det nasjonale bidraget 
på 462 arbeidsplasser per år. Det er ensbetydende med at Bærum ville ha 
hatt en vekst på 462 arbeidsplasser per år dersom arbeidsplassveksten i 
næringslivet i Bærum hadde vært nøyaktig den samme som landsgjen- 
nomsnittet i denne perioden. Den nest sterkeste positive drivkraften 
er bransjeeffekten, som har økt veksten med 332 arbeidsplasser per år. 
Bærum har også en positiv befolkningseffekt som har økt veksten med 
44 arbeidsplasser per år. Normal vekst i næringslivet er derfor summen 
av disse, som er 837 arbeidsplasser årlig. Siden veksten ble bare på 628, 
er det et negativt avvik på 209 arbeidsplasser årlig. Dermed har Bærum 
hatt en negativ næringsattraktivitet. Det har vært en sterk vekst i antall 
arbeidsplasser i kommunen, men det skyldes utelukkende at de struk- 
turelle betingelsene for vekst har vært svært gode. Når vi justerer for 
næringsattraktiviteten, kommer det fram at vekstkraften i næringslivet 
i Bærum egentlig er svak. 

Attraktive næringsregioner 


Hvilke steder har hatt høy næringsattraktivitet, det vil si bedre vekst i antall 
arbeidsplasser i næringslivet enn forventet? 


n:73 u:0,10 6:0,13 n: 73 u:0,00 o: 0,09 


Å kue 

-12% 4% 20% 35% 51% ss -12% 0% 12% 24% 36% AA 
f H a 
1 Hitra/Frøya 50,6 % 1 Hitra/Frøya 
2 Follo 440% 2 Kongsbergregionen 
3 Nedre Romerike 39,5% 3 Follo 
4 Stavangerregionen 375 % av 4 Nedre Romerike 
5 Øvre Romerike 29,0% eo 5 Setesdal 
6 Kristiansandregionen 28% | 3 6 Nordhordland 
7 Trondheimsregionen 275% 7 Orkdal 
8 Bergenregionen 26,5 % 8 Kristiansandregionen 
9 Vest-Finnmark 26,3 % å 9 Sunnhordland 
10 Oslo 26,2 % om 10 Øvre Romerike 
64 Sør-Østerdal -24% 64 Storfjord 
65 Nord-Troms -2,5% 65 Tønsbergregionen 
66 Oppdal/Rennebu -31% 66 Kongsvingerregionen -81% 
67 Mosjøregionen -4,3% 67 Oppdal/Rennebu 
68 Øst-Telemark -49% 68 Nord-Gudbrandsdal 
69 Kongsvingerregionen -5,4% 69 Øst-Telemark 
70 Hardanger 72% 70 Søndre Viken 
71 Storfjord -8,9 % 71 Nord-Troms 


72 Nord-Gudbrandsdal 10,6 % 


72 Harstadregionen 


73 Midt-Gudbrandsdal -11,6% 


73 Midt-Gudbrandsdal 


Figur 42 Vekst i antall arbeidsplasser i næringslivet i perioden 2003-2021 til venstre. 
Næringsattraktivitet, det vil si avvik fra forventet vekst, til høyre 


I kartet til venstre kan vi se at regionen Hitra/Frøya har hatt den høyeste 
veksten i antall arbeidsplasser i næringslivet i perioden 2003-2021. Det har 
vært en vekst i antall arbeidsplasser i næringslivet på Hitra/Frøya på over 
50 prosent, og det er 36,2 prosentpoeng mer enn forventet ut fra modellen 
vår. Hitra/Frøya har også det største positive avviket og har derfor også den 
høyeste næringsattraktiviteten av regionene i denne perioden. 

Kongsberg-regionen er nummer to på rangeringen av regionene med 
hensyn til næringsattraktivitet, med en arbeidsplassvekst i næringslivet 
som har vært 23 prosentpoeng over forventet verdi. Follo er nummer to 
av regionene for faktisk arbeidsplassvekst i næringslivet og nummer tre 
når det gjelder positivt avvik fra forventet vekst, det vil si næringsattrakti- 
vitet. Vi kan se at det er attraktive og mindre attraktive næringsregioner i 
alle landsdeler, som det også bør være når vi har korrigert for forskjeller i 
strukturelle vekstbetingelser. 

Attraktive næringskommuner 


n: 356 u: 0,10 0:0,25 

-48% 1% a 94% 141% d; A 
1 Vestb 176,9 % 1 Vestb 141,0 % 
2 Nannestad 103,6 % 2 Flatanger 69,5 % 
3 Sola 91,9 % 3 Flå 68,6 % 
4 Froland 904% 4 Froland 672 % 
5 Råde 82,6 % 5 Klepp 619 % 
6 Rælingen 79,8 % 6 Nannestad 607% 
7 Flatanger 78,7 % 7 Kvitsøy 60,7 % 
8 Kvitsøy 778 % 8 Råde 56,4 % 
9 Klepp 771% 9 Sola 54,2 % 
10 Flå 704% 10 Rælingen 481% 
347 Vaksdal -30,0 % 347 Måsøy -34,0% 
348 Utsira -30,8 % 348 Høyanger -34,0% 
349 Meråker -33,7 % 349 Bindal -349 % 
350 Vevelstad -348% 350 Meråker -35,7 % 
351 Bindal -357 % 351 Utsira -38,5 % 
352 Høyanger -35,8% 352 Ulvik -41,5% 
353 Loppa -41,9 % 353 Loppa -43,8 % 
354 Ulvik -42,7 % 354 Fedje -441% 
355 Bygland -49,8 % 355 Modalen __ -444% 
356 Fedje 50,3 % 356 Bygland -48,4 % 


Figur 43 Vekst i antall arbeidsplasser i næringslivet i perioden 2003-2021 til venstre. 
Næringsattraktivitet, det vil si avvik fra forventet vekst, i kartet til høyre 


Hvilke kommuner har vært mest attraktive for næringsliv? 

Vestby, Nannestad og Sola har hatt høyest vekst i antall arbeidsplasser i 
næringslivet i perioden 2003-2021 blant kommunene i Norge. Vestby har 
hatt en vekst på hele 176,9 prosent i antall arbeidsplasser i næringslivet. 

Veksten i Vestby har vært 141 prosentpoeng over forventet verdi, slik 
at Vestby også har hatt høyest næringsattraktivitet i denne perioden. Etter 
Vestby er det Flatanger og Flå som er nummer to og tre av kommunene 
når det gjelder næringsattraktivitet. Disse to kommunene har strukturelle 
betingelser som skulle tilsi lav vekst, men har altså slått forventningene 
kraftig. 


Sentralitet og arbeidsplassvekst 


Modellen for forventet arbeidsplassvekst i næringslivet har ikke med noen 
variabel for sentralitet. Hvis vi ser på sammenheng mellom bare de to 
faktorene arbeidsplassvekst og sentralitet, kan det tilsynelatende se ut til 
at det er en sammenheng, som vi kan vise i figuren under. 

Figur 44 Kommunenes sentralitet og arbeidsplassveksten i næringslivet i perioden 
2003-2021 


Regioner med høy sentralitet har en klar tendens til å ha høyere arbeids- 
plassvekst i næringslivet enn regioner med lav sentralitet. I modellen vår 
har vi korrigert for forskjeller i bransjestruktur og befolkningsvekst. Vi har 
også sett at sentrale regioner har en næringsstruktur med en konsentrasjon 
av bransjer som er i vekst. Bransjeeffekten er åpenbart positivt korrelert 
med sentraliteten. Samtidig har vi korrigert arbeidsplassveksten for befolk- 
ningseffekten. Denne befolkningseffekten er enda mer positiv korrelert 
med sentraliteten, siden sentrale områder har klart bedre befolkningsvekst 
enn distriktene. 

Spørsmålet blir da: Kan forskjeller i bransjestruktur og befolknings- 
vekst være forklaringen på at sentrale områder har bedre vekst i antall 
arbeidsplasser i næringslivet? En måte å finne ut av dette, er å se om det 
er en sammenheng mellom næringsattraktivitet og sentralitet. Hvis det 
er slik at det er en signifikant positiv sammenheng mellom sentralitet og 
næringsattraktivitet, vil det bety at vi burde ta med stedenes sentralitet i 
modellen vår. I figuren under har vi plottet inn regionenes sentralitet og 
næringsattraktiviteten. 

Figur 45 Regioners sentralitet og næringsattraktivitet i perioden 2003-2021 


Sammenhengen mellom regionenes sentralitet og næringsattraktiviteten 
er svært nær null. Det er riktignok en positiv sammenheng, men R? er nå 
så lav som 0,0043, altså forsvinnende liten. Regionen med høyest nærings- 
attaktivitet, Hitra/Frøya, har lav sentralitet. Regionen med aller lavest sen- 
tralitet, Ytre Helgeland, har en positiv næringsattraktivitet, mens Oslo har 
en helt nøytral næringsattraktivitet i denne perioden. 

Det betyr at det ikke er noen grunn til å ta med regionenes sentralitet i 
modellen vår for arbeidsplassvekst i næringslivet. Regioner med høy sen- 
tralitet har generelt bedre arbeidsplassvekst i næringslivet, men det kan 
fullt ut forklares med av de sentrale regionene har en mer gunstig nærings- 
struktur og bedre befolkningsvekst. 


Basisnæringenes betydning for andre næringer 


Begrepet basisnæringer indikerer at noen bransjer er basis for andre bran- 
sjer. Tradisjonelt ble begrepet brukt om næringsvirksomhet som produserer 
varer som kan selges, gjerne internasjonalt. Teorien var at basisnæringene 
skaffet inntekter til stedet gjennom at de selger varer, pengene strømmer 
inn, og dermed blir det ringvirkninger til andre næringer. I dagens verden 
er det absolutt relevant å inkludere tjenesteprodusenter som har et større 

marked i basisnæringsbegrepet. IT-tjenester er for eksempel en interna- 
sjonal handelsvare på linje med aluminium og fisk. Et land som India har 
store eksportinntekter dette tjenestesalget. På denne bakgrunnen er det 
intuitivt at basisnæringene nettopp er en basis for inntektene som tilføres 
et sted og som gir grunnlaget også for annen næringsvirksomhet gjennom 
ringvirkninger. 

Hvis dette er en universell mekanisme som gjelder for den regionale 
næringsutviklingen i norske regioner, burde vi kunne se en positiv sam- 
menheng mellom basisnæringenes vekst og veksten i andre næringer. 

Vekst i antall arbeidsplasser i basisnæringer 


Figur 46 Vekst i antall arbeidsplasser i perioden 2001-2021 i basisnæringer og 
regionale næringer i regionene i Norge 


I figuren over har vi plottet inn veksten i basisnæringene i norske regioner 
langs den horisontale aksen og veksten i de regionale næringene langs 
den vertikale aksen. Det er nesten ingen sammenheng mellom veksten i 
basisnæringene og de regionale næringene. Regionen Hitra/Frøya skiller 
seg riktignok ut gjennom å ha svært sterk vekst i begge disse næringstypene, 
slik at det kan se ut til at i akkurat denne regionen har en sterk vekst i basis- 
næringene forplantet seg til de regionale næringene. Men andre regioner 
som har hatt sterk vekst i de regionale næringene, som Nedre Romerike, 

Stjørdals-regionen, Nordhordland og Follo, har alle hatt nedgang eller 
nullvekst i sine basisnæringer. Samtidig kan vi se at regioner som Asker 
og Bærum, Stavanger-regionen og Vest-Finnmark er blant regionene med 
sterkest vekst i basisnæringene (dog med helt forskjellige basisnæringer) 
og samtidig forholdvis lav vekst i de regionale næringene. 

Det betyr at et sted med vekst i basisnæringene ikke alltid har særlig 
vekst i andre næringer, og at steder kan ha sterk vekst i andre bransjer 
selv om det går dårlig i basisnæringene. Basisnæringene blir dermed ikke 
viktigere enn andre næringer. Kanskje var det annerledes i tidligere tider? 
Men hvis vi skal forstå den regionale utviklingen i Norge etter 2000, er det 
helt andre modeller vi må finne. 


Utdanningsnivå 


Hvordan blir næringsutviklingen påvirket av utdanningsnivå? Det finnes 
forskere som mener å ha funnet at utdanningsnivå er sterkt korrelert med 
vekst. Glaeser (2011) påstår at utdanningsnivået betyr svært mye. Men hva 
viser de norske tallene? La oss se på figuren under. 

Andel av innbyggere med høyere utdanning 


Figur 47 Regioner i Norge etter vekst i antall arbeidsplasser og utdanningsnivå i 
befolkningen i perioden 2001-2021 

Det er tilsynelatende en positiv korrelasjon mellom utdanningsnivå 
og vekst i antall arbeidsplasser i næringslivet. Hvis vi tenker oss at det 
er slik at et høyt utdanningsnivå påvirker veksten i næringslivet posi- 
tivt og at trendlinjen i diagrammet viser dette årsaksforholdet korrekt, 
vil det være en forventet vekst på 30 prosent i antall arbeidsplasser i 
regionen med høyest utdanningsnivå, mens det ville knapt vært vekst 
i det hele tall i regionen med det laveste utdanningsnivået. Det er der- 
for lett å tro at utdanningsnivået i befolkningen har stor betydning for 
næringsutviklingen, dersom en bare ser på disse to faktorene. Det er 
nettopp denne typen tofaktoranalyse som Glaeser brukte i Triumph of 
the City som bevis for at utdanningsnivået påvirket den økonomiske 
veksten. 

Vi har imidlertid sett at både bransjestrukturen og befolkningsveksten 
har en sterk innvirkning på veksten i antall arbeidsplasser i næringslivet. 
Hva hvis vi ser på sammenhengen mellom næringsattraktiviteten og utdan- 
ningsnivået etter at vi har fjernet effektene av bransjestruktur og befolk- 
ningsvekst? Da får vi et helt annet bilde. 

Figur 48 Regioner i Norge etter næringsattraktivitet og utdanningsnivå i befolkningen 
i perioden 2001-2021 

Figuren viser at det faktisk ikke er noen positiv sammenheng mellom 
regionenes næringsattraktivitet og utdanningsnivå i befolkningen. Det at 
regioner med høyt utdanningsnivå har en tendens til sterkere vekst i antall 
arbeidsplasser i næringslivet forklares fullt og helt gjennom at de har en 
gunstig bransjestruktur og høy befolkningsvekst. Når vi tar disse forhol- 
dene med i regnestykket, er det ingenting som tyder på at et høyere utdan- 
ningsnivå i befolkningen har noen betydning for veksten i næringslivet. 


Litt om verdiskaping og produktivitet 


I vår modell konsentrerer vi oss om arbeidsplassene og arbeidsplassveksten. 
Vi mener det er den sysselsettingen næringslivet genererer som er den vik- 
tigste drivkraften for flytting og befolkningsvekst. Andre teorier tar heller 
utgangspunkt i næringslivets verdiskaping og produktivitet. 
Verdiskapingen i en bedrift er det kronebeløpet som produksjonen 
genererer. Vi kan finne denne verdiskapingen med å ta salgsinntekter 
fratrukket innkjøpte varer og tjenester, alternativt gjennom å summere 
driftsresultatet og lønnskostnadene. Produktiviteten til en bedrift finner 

Figur 49 Produktivitet i næringslivet i ulike sentralitetsklasser i 2021. 
Data: Enhetsregisteret og regnskapsregisteret, bearbeidet av Telemarksforsking 

vi gjennom å beregne verdiskaping per ansatt. Hvis et sted har høyere 
produktivitet i sitt næringsliv, vil det kunne være en forklaring til at stedet 
har høyere vekst. Høy produktivitet vil gjøre at bedriftene kan betale høyere 
lønninger, at eierne av bedriften kan få høyere overskudd eller begge deler. 
Noen ganger kan vi finne at sentraliseringen forklares ved at de store byene 
har høyere produktivitet og derfor kan tilby bedre lønninger, altså at dette 
er drivkraften for at folk flytter fra distrikter til større byer. 

Vi har beregnet produktiviteten til næringslivet i de ulike sentralitets- 
klassene i Norge. Vi finner da at produktiviteten i næringslivet er høyest 
i sentralitetsklasse 6, som består av de 113 minst sentrale kommunene i 
landet. Sentralitetsklasse 1, som er Oslo og nabokommunene, har nest 
høyest produktivitet. Det er liten forskjell på produktiviteten i de andre 
sentralitetsklassene. 

Glaeser (2011) argumenterer for at de store byene er langt mer produk- 
tive fordi tettheten av mennesker og det høye utdanningsnivået i byene 
gjør at næringslivet blir mer innovativt. De store byene trekker til seg folk 
fra distriktene fordi byene gir langt bedre muligheter til å komme seg ut av 
fattigdom. Dette kan godt være tilfelle for de storbyene som Glaeser henter 
sine eksempler fra. Men det passer ikke for situasjonen i Norge. I Norge er 
faktisk verdiskapingen per ansatt høyere i distriktene enn i de største byene. 

Årsaken til at vi har høy produktivitet i distriktene i Norge er den spesi- 
elle næringsstrukturen som våre distrikter har. I norske distriktskommuner 
er det en høy konsentrasjon av arbeidsplasser i fiske, havbruk, elproduksjon 
og prosessindustri. Dette er næringer som har en svært høy verdiskaping 
per ansatt. I det siste tiåret har også dette vært næringer med en høy vekst 
i verdiskapingen. Kommunene i de minst sentrale kommunene i Norge har 
faktisk økt sin andel av landets verdiskaping i det siste tiåret. Forskjeller i 
næringslivets produktivitet kan dermed ikke forklare den sentraliseringen 
vi ser i Norge. I stedet må vi spørre oss om hvorfor distriktene i Norge har 
fraflytting og nedgang i folketallet til tross det skapes stadig større verdier 
i næringslivet. Svaret på det er at det har vært en sterk nedgang i offent- 
lige arbeidsplasser i distriktene i Norge. Samtidig har de bransjene som 
distriktene har mye av ikke fått særlig vekst i antall arbeidsplasser selv om 
verdiskapingen har økt. Stadig mer av verdiskapingen til næringslivet har 
kommet i bedriftenes overskudd. Mye av næringslivet i distriktene er eid 
utenfra. De største konsernene innen fiskeri, havbruk, elproduksjon og 
prosessindustri har sine hovedkontor og eiere i sentrale strøk i Norge eller 
sågar i utlandet. 

Lokal vekstmodell - samlet attraktivitet 


Vi har så langt gjort rede for de to modellene som er sentrale: en modell for 
forventet flytting og arbeidsplassvekst og en modell for forventet arbeids- 
plassvekst. Vi kan kombinere disse to modellene til en samlet regional 
vekstmodell, som skissert i figuren under. 

Figur 50 Lokal vekstmodell — beregning av attraktivitetsverdier 


Skissen i figuren over viser hvordan vi kan forklare endringene vekst i 
næringsliv, arbeidsplasser og befolkningsendringer på et sted i ett år. Når 
vi skal bruke modellen for flere år, må vi ta hensyn til at befolkningsendrin- 
gene i ett bestemt år påvirker antall kvinner, aldersfordeling, befolkningsef- 
fekten på arbeidsplasser og den demografiske sysselsettingstilveksten i det 
påfølgende året. 

Hva kan stedet selv påvirke? I modellen er det næringsattraktiviteten og 
bostedsattraktiviteten som kan påvirkes. De andre forholdene hører til de 
forholdene som vi kaller strukturelle og som er lite påvirkbare. Dette er en 
forenkling av virkeligheten. Senere skal vi forsøke å nyansere dette bildet 
og diskutere om og hvordan steder kan påvirke de strukturelle forholdene. 

Drivkreftene bak 
sentraliseringen 


Distriktsnæringsutvalget fungerte i 2019 og 2020 og arbeidet resulterte i 
NOU 2020: 12, Næringslivets betydning for levende og bærekraftige lokal- 
samfunn. I utredningens første kapittel kan vi lese: 


Hensikten med utvalget er å utrede næringslivets betydning for å nå distriktspolitiske 
mål. En viktig del av arbeidet vil handle om å beskrive hva god nasjonal, regional 
og lokal næringspolitikk er, og synliggjøre hva som fremmer eller hemmer lønnsom 
næringsvirksomhet i distriktene. (NOU 2020: 12, s. 14) 


Forfatteren av denne boka var med i dette distriktsnæringsutvalget. Min 
tolkning av mandatet var at de viktigste distriktspolitiske målene er knyttet 
til befolkningsutviklingen i distriktene, og at den store utfordringen er å 
stoppe eller begrense utflytting fra distrikt til sentrale strøk for å unngå at 
distriktene gradvis avfolkes. Det neste spørsmålet vil da være hvor viktig 
næringslivet er for den sentraliseringen vi har sett så langt og hvor viktig 
næringslivet vil være for sentraliseringen i framtiden. I den forbindelse 
spilte vi inn vår analyse av næringslivets betydning for den sentraliserin- 
gen vi har sett i den siste tiårsperioden. De analysene som vi spilte inn til 
utvalget vil vi gjengi her i denne boka. Befolkningsutviklingen i de ulike 
sentralitetsklassene er vist i figur 51. 

Her kan vi se at folketallet i sentralitetsklasse 6 har gått ned med 
2,3 prosent siden 2010, mens folketallet i Norge som helhet har økt med 
10,5 prosent. De mest sentrale kommunene i sentralitetsklasse I har hatt 
en vekst på 17,7 prosent i denne perioden. Vi kan se at det er et svært 
regelmessig mønster hvor befolkningsvekst og sentralitet henger nøye 
sammen. 


120 


KAPITTEL 5 
120 

1177 
115 

113.3 

111 
110 Eeee 110.5 

°.. 

107.0 
105 

101.3 
100 

977 
95 - r 


2010 2011 2012 2013 2014 2015 2016 2017 2018 2019 2020 


æ» Sentralitetsklasse6 ===> Sentralitetsklasse 5 
æ=» Sentralitetsklasse4 ===> Sentralitetsklasse 3 
===> Sentralitetsklasse2 «=> Sentralitetsklassel ee**** Norge 


Figur 51 Utvikling i folketallet for ulike sentralitetsklasser av kommuner, fra 1. januar 
2010 til 1. januar 2020. Indeksert slik at nivået i 2010 = 100 


Vi skal illustrere hvilke drivkrefter som virker for sentralisering gjennom 
å vise en regional analyse for en region bestående av de minst sentrale 
kommunene etter SSBs klassifisering. Dette er de kommunene som har 
sentralitetsklasse 6 (SK6) i SSBs sentralitetsindeks. Det er 113 av de 356 
kommunene i landet som hadde denne klassifiseringen i sentralitetsin- 
deksen for 2020 og i fortsettelsen benevner vi disse kommunene som 
SK6-kommunene.* Vi skal så formulere et presist spørsmål som kan kvan- 
tifiseres og hvor svarene kan representere årsaker til sentraliseringen: Hva 
er årsakene til at de minst sentrale kommunene har 12,8 prosentpoeng lavere 
befolkningsvekst enn landsgjennomsnittet i denne perioden? Vi kan først 


3 Denne regionale analysen foreligger i digital form på denne adressen: https://2020.regionalanalyse.no/ 
rapport/12011/0/1 

dekomponere endringen i folketallet i sentralitetsklasse 6 i de ulike driv- 
kreftene med hjelp av vekstmodellen. 

Figur 52 Årlige endringer i antall innbyggere (gjennomsnitt årlige endringer i antall 
personer) i perioden 2010-2019 for 113 kommuner i sentralitetsklasse 6. Fordelt på 
fødselsbalanse og nettoflytting og dekomponert i ulike drivkrefter. Fargene illustrerer 
utviklingen i prosent i forhold til fylkene i Landet 


Her kan vi se at SK6-kommunene har hatt en nedgang på 556 innbyggere 
årlig de ti siste årene. Fødselsunderskuddet sto for 724 innbyggere per år, 
mens det var en positiv flyttebalanse på 153 innbyggere per år (inkludert 
innvandring). 

Nettoflyttingen til distriktskommunene er dekomponert i fem ulike 
drivkrefter. Vi starter øverst blant disse og forklarer: 


Nasjonal innvandring: Nettoflytting fra utlandet til distriktskommunen 
dersom de hadde samme nettoinnvandring i prosent av folketallet som 
landsgjennomsnittet. Det er altså ikke den faktiske nettoinnvandringen, 
men et teoretisk tall. Den faktiske innvandringen har for øvrig vært 
ganske lik dette teoretiske tallet. 

Sentralitet: Effekten på nettoflyttingen som modellen vår beregner ut 
fra sentraliteten til kommunene. Dette kan tolkes som nettoflytting i et 
tenkt tilfelle der den prosentvise arbeidsplassveksten var den samme i 

alle kommunene. Ettersom denne delen av flyttemønsteret ikke skyldes 

arbeidsplassvekst, må den skyldes bostedspreferanser. 

Arbeid: Effekten av arbeidsplassveksten i egen kommune ut fra model- 
len. Her er denne effekten negativ, tilsvarende 418 innbyggere per år, 
fordi arbeidsplassutviklingen i SK6-kommunene har vært svakere enn 

landsgjennomsnittet i den aktuelle perioden. 

Nabovekst: Effekten av arbeidsplassveksten i nabokommuner, eller mer 
presist effekten av arbeidsplassveksten i kommunene som befolkningen 

pendler til. 

Bostedattraktivitet: Dette er avviket mellom faktisk nettoflytting og for- 
ventet nettoflytting, altså et restledd som blant annet inneholder virk- 
ningen av lokale tiltak og forhold. 


Vi har nå vist hvordan vi dekomponerer nettoflyttingen i ulike drivkrefter 
når vi bruker absolutte tall. Vi skal så sette inn relative forskjeller i den 
prosentvise befolkningsveksten i SK6-kommunene og landsgjennomsnittet 
i stedet for disse tallene. 

Figur 53 Årlige endringer i antall innbyggere i perioden 2010-2019 i prosentpoeng avvik 
fra Landsgjennomsnittet. Fordelt på fødselsbalanse og nettoflytting og dekomponert i 
ulike drivkrefter. Fargene illustrerer utviklingen i prosent i forhold til fylkene i Landet 


Når vi ser på de relative forskjellene, forsvinner nasjonal innvandring som 
drivkraft. Det er fordi vi antar at den nasjonale innvandringen fordeler 


DRIVKREFTENE BAK SENTRALISERINGEN 


seg i forhold til folketallet over hele landet (som den i praksis nesten 
gjør). Nå ser vi at SK6-kommunene har hatt en befolkningsvekst som er 
1,26 prosentpoeng lavere per år enn landsgjennomsnittet de ti siste årene. 
Over halvparten av dette avviket på 1,3 prosentpoeng skyldes forskjeller 
i fødselsbalansen. Vi kan se at fødselsoverskuddet er 0,66 prosentpoeng 
lavere i SK6-kommunene. Forskjellene i fødselsbalanse mellom SK6- 
kommuner og landsgjennomsnittet er forårsaket av at SK6-kommunene 
også tidligere hadde nettoutflytting til mer sentrale strøk. 

Den negative fødselsbalansen i SK-kommunene skyldes altså også flyt- 
ting, men flytting som skjedde forut for den perioden vi har valgt, altså 
flytting som skjedde mer enn for ti år siden. Det er også noen små for- 
skjeller i fruktbarhet og dødelighet mellom SK6-kommunene og lands- 
gjennomsnittet. Fruktbarheten er noe nøyere i SK6-kommunene, noe 
som har gitt en ekstra befolkningsvekst på 0,02 prosentpoeng per år. 
Dødeligheten er også høyere, noe som har redusert befolkningsveksten med 
0,05 prosentpoeng. Samlet sett betyr SK6-kommunenes fruktbarhet og 
dødelighet 0,03 prosentpoeng lavere befolkningsvekst. Det er så lite at vi 
kan ignorere disse forskjellene. 

Nettoflyttingen til SK6-kommunene er 0,63 prosentpoeng lavere enn 
landsgjennomsnittet. Flyttetallene bidrar til litt under halvparten av den 
lavere befolkningsveksten til SK6-kommunene. Nettoflyttingen er deretter 
dekomponert i fire ulike drivkrefter. Her er sentralisering den klart sterkeste. 
Den lave sentraliteten til SK6-kommunene bidrar til at flyttebalansen blir 
0,52 prosentpoeng lavere. Dette kan forstås som at SK6-kommunene ville ha 
hatt 0,52 prosentpoeng svakere nettoflytting enn landsgjennomsnittet selv 
om den prosentvise arbeidsplassveksten var helt lik på alle steder i landet. 
Det er rimelig å anta at denne sentralitetseffekten skyldes bostedspreferanser. 

Arbeidsplassveksten i SK6-kommunene har bidratt til å svekke flyttebalan- 
sen med 0,17 prosentpoeng. Arbeidsplassveksten i nabokommunene til SK6- 
kommunene har også bidratt til en svekkelse av nettoflyttingen, tilsvarende at 
nettoflyttingen har blitt 0,03 prosentpoeng svakere per år. Nabokommunene 
til SK6-kommunene kan være kommuner med ulik sentraliseringsklasse. 
Bostedsattraktiviteten til SK6-kommunene har bidratt positivt tilsvarende 
0,12 prosentpoeng per år. Det betyr at nettoflyttingen til distriktskommunene 
har vært litt bedre enn hva modellen forventer de ti siste årene. 

Før vi går videre og ser nærmere på arbeidsplassutviklingen i SK6- 
kommunene, skal vi se på hvordan drivkreftene for flytting og bostedsat- 
traktiviteten har utviklet seg over tid. 

Figur 54 Drivkrefter for flytting, forventet flytting, bostedsattraktivitet og faktisk 
nettoflytting i kommunene i sentralitetsklasse 6 


I denne figuren ser vi hvordan de ulike drivkreftene for flyttetallene til SK6- 
kommunene har utviklet seg over tid. Det som er slående, er at bostedsat- 
traktiviteten til SK6-kommunene var negativ fram til 2007, for deretter bli 
positiv til 2018, men negativ igjen i 2019. For å forklare dette fenomenet må 
vi igjen se på tabell 2, der vi viste koeffisienter i modellen når vi beregnet 
for enkeltår og ikke hele perioden. 

Modellen som genererer figuren over baserer seg på koeffisienter som 
er utregnet med bruk av alle årene fra 2000 til 2019. I tabellen kan vi se 
at disse koeffisientene har hatt ulike verdier når vi har beregnet dem med 
utgangspunkt i hvert enkelt år. I perioden fram til og med 2007, samt i 2018 
og 2019, var koeffisienten for sentralitet klart større enn i de mellomlig- 
gende årene. I modellen vår bruker vi imidlertid koeffisienter som er basert 
på hele perioden, det vil si de koeffisientene som er angitt nederst i tabellen. 

De lave koeffisientene for sentralitet i perioden 2008-2017 sammenfal- 
ler med den perioden hvor nettoinnvandringen til Norge var svært høy. 
Denne nettoinnvandringen fordelte seg over hele landet og gjorde at flyt- 
tetallene ble mer positive for SK6-kommunene. Det betyr at kommunenes 

sentralitet fikk mindre å si for nettoflyttetallene i disse årene. Men siden 
modellen bruker koeffisienter som er utregnet over hele perioden, er sen- 
tralitetseffekten i modellen den samme for hele perioden. Det er årsaken 
til at SK6-kommunene tilsynelatende framsto som attraktive for bosetting 
i perioden da innvandringen var høy. I 2019 er nettoinnvandringen til 
Norge lav igjen, og da er også bostedsattraktiviteten til SK6-kommunene 
igjen negativ. 

Dette vil ha betydning for SK6-kommunenes befolkningsutvikling 
i de neste årene. Det betyr nemlig at sentraliseringen blir sterkere hvis 
Norges nettoinnvandring er lav. Med fortsatt lav nettoinnvandring til 
Norge, som SSB har framskrevet, vil sentraliseringen av befolkningen 
bli enda sterkere. 

I figuren under har vi laget noen hypotetiske baner for kommunene i 
sentralitetsklasse 6. 


113 
111 


Hor 
109 4 
107 
105 
104,3 
103 
101 
99 
97,7 
97 
95 — T å T T T T T T T T 
e E g p Z 2 2 k Qg @ Q 
S A RaR EEE EEE 


= Faktisk == Fødselsbalanse === Sentralitet == Nabovekst 
= Arbeid 


Figur 55 Faktisk utvikling av folketallet i kommuner i sentralitetsklasse 6, med 
hypotetiske baner 


Nederst kan vi se den faktiske banen for folketallet i sentralitetsklasse 6. 
Banen for «fødselsbalanse» viser hvilken utvikling i folketallet det ville 
blitt dersom distriktskommunene hadde hatt samme fødselsbalanse som 
landsgjennomsnittet. Da ville folketallet ha økt med 4,3 prosent. Banen 
for sentralisering viser hvilken bane folketallet ville ha hatt dersom 

fødselsbalansen var den samme som landsgjennomsnittet og det ikke var 
et sentraliserende flyttemønster. Da ville folketallet i distriktskommunene 
vokst med 10,1 prosent. Dersom arbeidsplassveksten i alle kommuner som 
SK6-kommunene pendler til i tillegg var lik landsgjennomsnittet, ville 
SK6-kommunene ha hatt en samlet vekst i folketallet på 10,4 prosent, som 
vist i banen nabovekst. 

Den siste banen, arbeid, viser at veksten i folketallet ville økt fra 10,4 pro- 
sent til 12,1 prosent dersom også arbeidsplassveksten i SK6-kommunene 
var den samme som landsgjennomsnittet. Arbeidsplassveksten i SK6- 
kommunene har altså bidratt negativt, tilsvarende 1,7 prosentpoeng, av 
den svake veksten i disse kommunene i den siste tiårsperioden. Den 
hypotetiske befolkningsveksten for SK6-kommunene havnet til slutt på 
12,1 prosent. Det er en høyere vekst enn for landet, som vi så var 10,5 pro- 
sent. Det er fordi SK6-kommunene har hatt en positiv bostedsattraktivitet 
i denne tiårsperioden. Den faktiske utviklingen har altså vært noe bedre 
enn forventet. 

Med andre ord: Arbeidsplassutviklingen i SK6-kommunene forklarer 
1,7 prosentpoeng av avviket på 14,4 prosent i befolkningsvekst mellom de 
minst sentrale kommunene og landsgjennomsnittet. Svak arbeidsplass- 
utvikling i SK6-kommunene er en del av forklaringen til at de har lavere 
befolkningsvekst enn gjennomsnittet, men forklarer altså bare en brøkdel 
av sentraliseringen. Arbeidsplassutviklingen i SK6-kommunene kan også 
dekomponeres i ulike drivkrefter. 


Bransjeeffekt 


Befolkningseffekt 


Næringsattraktivitet Arbeidsplassvekst 

Figur 56 Prosentpoeng avvik i årlig vekstrate mellom kommuner i sentralitetsklasse 
6 og landsgjennomsnittet i perioden 2010-2019, dekomponert i ulike drivkrefter 

Diagrammet viser at arbeidsplassveksten i SK6-kommunene har vært 
0,9 prosentpoeng lavere per år i de siste ti årene. I offentlig sektor har 
vekstraten vært 1,4 prosentpoeng lavere. Offentlig sektor kan igjen deles i 
tre deler. Statlig sektor har hatt 2,8 prosentpoeng svakere årlig vekstrate i 
SK6-kommunene, fylkeskommunal sektor 1,5 prosentpoeng svakere, mens 
kommunal sektor har hatt 1,2 prosentpoeng svakere utvikling. Kommunal 
sektor er langt større i SK6-kommunene enn statlig sektor, så utviklingen 
i kommunal sektor betyr mer i absolutte tall. 

Privat sektor har hatt en arbeidsplassvekst som er 0,7 prosentpoeng 
lavere per år enn gjennomsnittet for Norge. Årsakene til denne svake 
veksten er dels bransjesammensetningen i SK6-kommunene. Et flertall 
av arbeidsplassene i disse kommunene er i bransjer som har lav vekst i 
Norge. Den svake befolkningsveksten i SK6-kommunene fører også til 
at arbeidsplassveksten blir lavere, fordi det blir svakere lokal etterspør- 
sel til den delen av næringslivet som har et lokalt marked. Når vi juste- 
rer for bransjesammensetningen og befolkningsutviklingen, er faktisk 

Figur 57 Drivkrefter til at kommuner i sentralitetsklasse 6 har lavere befolkningsvekst 
enn landsgjennomsnittet i årene 2010-2019 

arbeidsplassveksten i næringslivet i SK6-kommunene 0,1 prosentpoeng 
bedre enn forventet (per år) i denne tiårsperioden. Det betyr at det ute- 
lukkende er de strukturelle betingelsene som er årsaken til at næringslivet 
i distriktskommunene har lavere vekst enn gjennomsnittet. Vi ser videre 
at offentlig sektor i SK6-kommunene har hatt en klart svakere arbeids- 
plassutvikling (-1,4 prosentpoeng per år) i forhold til gjennomsnittet for 
landet enn næringslivet (-0,7 prosentpoeng per år). Men næringslivet 
har et større antall arbeidsplasser enn det offentlige. Når vi deler opp 
avviket i arbeidsplassvekst mellom offentlig og privat sektor i absolutte 
tall, finner vi at det offentlige har bidratt mest til den svake arbeidsplass- 
utviklingen i SK6-kommunene de siste årene. Vi kan da til slutt oppsum- 
mere med å se hvor mye de enkelte drivkreftene har bidratt til den svake 
befolkningsutviklingen i de minst sentrale kommunene, altså kommuner 
i sentralitetsklasse 6. 

Figur 57 oppsummerer hvordan de ulike drivkreftene har bidratt til svak 
befolkningsutvikling i de minst sentrale kommunene i den siste tiårsperio- 
den. Den viktigste årsaken er demografien som distriktskommunene hadde 
i utgangspunktet. Andelen kvinner i fødedyktig alder var lav, mens andelen 
eldre var høy. Det fører til at det blir få fødte og mange døde i perioden, noe 
som gir et lavere fødselsoverskudd. Dette forklarer 46 prosent av forskjel- 
len i befolkningsveksten mellom kommuner i sentralitetsklasse 6 og landet. 
Den resterende delen, 54 prosent, relaterer seg til flyttestrømmene, spesielt 
nettoflyttingen, til SK6-kommunene i denne tiårsperioden. 

Bryter vi dette tallet ned ser vi at den nest viktigste drivkraften er det 
sentraliserende flyttemønsteret som ikke har med arbeidsplassveksten å 
gjøre. Unge, spesielt 20-åringer, flytter fra periferi til sentrum. Dette synes 
å ha med de unges bostedspreferanser å gjøre. Det at de fleste universite- 
ter og høgskoler ligger i sentrale kommuner, kan være en medvirkende 
årsak. Sentraliteten, altså det sentraliserende flyttemønsteret, forklarer 41 
prosent av forskjellen i befolkningsveksten. Arbeidsplassutviklingen i SK6- 
kommunene har vært svakere enn ellers i landet. Dette forklarer imidlertid 
bare 13 prosentpoeng av forskjellene i befolkningsvekst de siste ti årene. 
Disse 13 prosentpoengene kan igjen deles i tre deler: Arbeidsplassveksten 
i kommuner som det pendles til forklarer to prosentpoeng. De resterende 
11 prosentpoengene er knyttet til arbeidsplassveksten i SK6-kommunene 
selv. Svak arbeidsplassvekst i offentlig sektor står for seks av disse prosent- 
poengene, mens svak arbeidsplassvekst i næringslivet står for fem. 

Denne måten å analysere drivkreftene på er naturligvis svært forenklet. 
En vesentlig forenkling er at vi nå har betraktet de ulike drivkreftene som 
uavhengige av hverandre. Hvis arbeidsplassveksten hadde vært bedre i 
SK6-kommunene hadde kanskje bostedspreferansene vært mindre sentra- 
liserende? Kanskje unges bostedspreferanse til sentrale strøk blir forsterket 
av at de forventer at det er her veksten kommer og at det i framtiden blir 
stadig færre arbeidsplasser i distriktene? Likevel vil en slik modell som 
tallfester drivkrefter kunne illustrere hva kommunene og nasjonal politikk 
bør arbeide med for å snu en eventuelt uønsket utvikling. 

En av konklusjonene vi kan trekke, er at det er en svært liten del av sen- 
traliseringen som skyldes at næringslivet i distriktene har lav arbeidsplass- 
vekst. Med denne modellen forklarer lav arbeidsplassvekst i næringslivet 
bare fem prosent, eller en tjuendedel, av sentraliseringen av bosettingen. 
Hvis vi ser på hvordan distriktspolitikken i Norge er innrettet, vil vi se at 
mesteparten av innsatsen er rettet mot næringslivet. Lavere sats for arbeids- 
giveravgift er det distriktspolitiske virkemidlet som er størst, målt i kroner. 
Lavere arbeidsgiveravgift er et virkemiddel som er dirkete innrettet for 
å gjøre arbeidskraft relativt billigere i distriktene. Men vi har sett at den 
svake arbeidsplassutviklingen i offentlig sektor har vært minst like viktig 
for sentraliseringen, og at bostedspreferanser har mye større betydning enn 
arbeidsplassutvikling. Kanskje burde mer av innsatsen i distriktspolitikken 
settes inn på de forholdene som har mye større betydning enn nærings- 
utviklingen? Dette ble da også anbefalt både fra distriktsnæringsutvalget 
og demografiutvalget. Det gis blant annet redusert skatt og nedskriving 
av studielån i tiltakssonen i Finnmark og Nord-Troms. Flyttetallene tilsier 
ikke at disse tiltakene har hatt særlig stor effekt, men er kanskje fordi de 
ikke har vært kraftige nok. 

Framskrivingsmodell 


Vi har nå så langt laget en modell som forklarer utviklingen fra 2000 til 
2021. De sammenhengene vi har avdekket kan vi også bruke til å skue 
framover i tid. I dette kapittelet skal vi forsøke å bruke modellen for å 
lage en scenariomodell for den regionale utviklingen i de neste årene, 
fram til 2050. 

Når vi bruker modellen til å predikere framtidig utvikling, må vi gjøre 
noen forutsetninger om noen grunnleggende nasjonale utviklingstrekk 
som vil ha betydning for utviklingen. Dette er trekk vi kunne ta for gitt i 
de historiske analysene. Når vi skal bruke modellen for framskrivinger, må 
vi i stedet forsøke å legge inn de mest sannsynlige forutsetningene basert 
på den informasjonen vi har i dag. 

Vi trenger å legge inn forutsetninger om følgende nasjonale forhold: 


e Den nasjonale innvandringen til Norge 

e Fruktbarhet og levealder i Norge 

e Samlet arbeidsplassvekst i Norge 

e Hvordan arbeidsplassveksten fordeler seg på bransjer og sektorer 


Vi har også historiske forhold knyttet til hvert enkelt sted som vi kan bruke 
i scenariomodellen: 


e Fruktbarhet 

e Dødelighet 

e Bostedsattraktivitet 
e Næringsattraktivitet 
e Flytteprofil 


Videre bruker vi stedenes bransjestruktur og den demografiske profilen 
til stedet i begynnelsen av framskrivingsperioden. Med bruk av disse 

nasjonale og lokale forutsetningene kan vi bruke modellen til å lage fram- 
skrivinger for utviklingen av antall arbeidsplasser og folketall ikommuner 
og regioner i Norge. 


Nasjonale forutsetninger for scenarioene 


Innvandring til Norge 

Nettoinnvandringen til Norge har hatt stor betydning for befolkningsutvik- 
lingen. Nettoinnvandringens størrelse vil også naturligvis få stor betydning 
for framtidig befolkningsvekst. 

Figur 58 Nettoinnvandring til Norge i prosent av folketallet i begynnelsen av året 


På 1950-tallet var det flere som flyttet ut av Norge enn inn. Først på 1970- 
tallet begynte nettoinnvandringen å bidra vesentlig til befolkningsveksten 
i Norge. Etter 1971 har det vært nettoinnvandring til Norge i alle årene 
unntatt i 1989. Etter 2007 økte innvandringen svært mye, som følge av 
økt arbeidsinnvandring fra Øst-Europa. Det har også vært ulike bølger av 
flyktninger, senest fra Syria i 2015 og fra Ukraina i 2022. 

I figuren under kan vi se hvordan nettoinnvandringen til Norge har 
utviklet seg fra 2000 til og med 2021. Nettoinnvandringen til Norge falt 
mye fra 2013 til 2020, og i 2020 var nettoinnvandringen svært lav. Det var 
sannsynligvis en følge av koronautbruddet dette året. Figuren viser også 
hvordan SSB i sin nasjonale framskriving tenker seg at den vil utvikle seg 
de neste årene i sin siste framskriving fra juli 2022. 

== Historisk === Hovedalterntiv === Lav nasjonal vekst 
— Høy nasjonal vekst 


Figur 59 Nettoinnvandringen til Norge, i prosent av folketallet. Faktiske tall fram til 
2021 og SSBs tre framskrivinger etter 2021 


SSB har mange alternative framskrivinger. Den midterste linjen er SSBs 
hovedalternativ (MMM).* Det er hva de anser som den mest sannsynlige 
utviklingen. De har et alternativ med lav vekst (LLL) og et alternativ med 
høy vekst (HHH). Vi bruker disse nasjonale framskrivingene til SSB i våre 
scenarioer, og i resten av dette kapittelet skal vi holde oss til de nasjonale 
framskrivingene i hovedalternativet. 

SSB har bommet ganske kraftig i sine framskrivinger av nettoinnvand- 
ringen tidligere. Da innvandringen økte, tok det tid før SSB fikk denne 


4 Betegnelsen hovedalternativ brukes om MMM-alternativet, som angir at mellomnivået er brukt for alle 
komponentene: fruktbarhet, levealder og innvandring (Gleditsch et al., 2020). 

økningen med seg i sine prognoser. De undervurderte dermed framtidig 
innvandring. Etter at nettoinnvandringen til Norge begynte å synke, tok 
det igjen tid for SSB å justere denne ned, slik at nettoinnvandringen og 
befolkningsveksten i Norge ble overvurdert i prognosene. Det er likevel 
vanskelig å kritisere SSB for dette. Det er vanskelig å se hvordan de kunne 
forutsett disse svingningene i innvandringen. Det betyr at det også er bety- 
delig usikkerhet i framskrivingene av innvandringen til Norge. 

I de nyeste SSB-framskrivingene (fra 2022) vil nettoinnvandringen til 
Norge øke i 2022, men deretter ligge ganske lavt i forhold til tidligere fram- 
skrivinger. Økningen i nettoinnvandringen i 2022 skyldes at det er forven- 
tet økt innvandring fra Ukraina. I hovedalternativet vil nettoinnvandringen 
til Norge ligge på rundt 0,2 prosent av folketallet fram til 2050. I alternativet 
med høy vekst vil nettoinnvandringen være rundt 0,3 prosent av folketallet, 
mens i alternativet med lav nasjonal vekst blir nettoinnvandringen stipulert 
til omtrent 0,1 prosent av folketallet. 

Som nevnt er det svært vanskelig å forutse innvandringen til Norge. 
Uforutsette hendelser utenfor Norge kan føre til bølger av flyktninger og 
innvandrere. Det kan gi langt høyere innvandringstall. Innvandringen til 
Norge blir også kraftig påvirket av den nasjonale politikken, som heller 
ikke er helt forutsigbar. Etter at krigen i Ukraina startet, har myndighetene 
i Norge vært mye mer villige til å ta imot mange flyktninger enn tidligere. 
På den annen side har det vært perioder med netto utvandring fra Norge, 
selv om det er mange år siden. Hvis vi får en situasjon med svak økonomi 
og høy arbeidsledighet, kan vi få en situasjon med netto utvandring fra 
Norge. Det er mange immigranter fra Polen og andre land i Øst-Europa 
som bor i Norge. Hvis økonomien blir dårlig i Norge og det blir økono- 
misk vekst i Øst-Europa, kan mange innvandrere fra disse landene velge 
å returnere. Dermed er det tenkelig at nettoinnvandringen kan bli både 
høyere enn alternativet med høy vekst eller lavere enn alternative med lav 
vekst. Selv om SSBs framskrivinger av innvandringen kan diskuteres, vil vi 
legge denne til grunn for våre framskrivinger av folketallet. 

Hovedalternativet til SSB har en lavere nettoinnvandring til Norge enn 
tidligere framskrivinger. Lavere nettoinnvandring til Norge vil redusere 
befolkningsveksten i landet og redusere forventet befolkningsvekst i alle 
kommunene. I vår scenariomodell vil Norges nettoinnvandring påvirke 
alle steder likt. Det er fordi innvandringen historisk har fordelt seg ganske 
jevnt over hele landet. 

Fødselsbalansen 


Fødselsbalansen er antall fødte fratrukket antall døde. På 1950- og 1960-tal- 
let var det et høyt fødselsoverskudd i Norge. Dette fødselsoverskuddet 
skapte vekst i folketallet. 

Figur 60 Fødselsoverskuddet i Norge, prosent av folketallet i begynnelsen av året 

Gjennom 1970-tallet sank fødselsratene betydelig og fødselsoverskud- 
det ble lavere. I 1985 var fødselsoverskuddet rekordlavt og tilsvarte bare 
0,16 prosent av folketallet. Denne rekorden sto seg til 2022. Etter det har 
fødselsoverskuddet gått i bølger, med et høydepunkt i 2009. Da tilsvarte 
fødselsoverskuddet 0,42 prosent av folketallet. Etter 2010 har fødselsover- 
skuddet falt, men i 2021 ble det igjen en liten økning. 

Fødselsoverskuddet blir bestemt av tre forhold: befolkningens sammen- 
setning på alder og kjønn, fruktbarheten og dødeligheten. Når det gjelder 
befolkningens sammensetning, er det spesielt tallet på kvinner i fruktbar 
alder som har betydning for fødselstallene, mens tallet på antall eldre har 
størst betydning for antall døde. I figuren under kan vi se hvordan SSB 
framskriver fødselsbalansen. 

Figur 61 Fødselsbalansen i Norge, prosent av folketall 


Hovedalternativet til SSB har en fallende fødselsbalanse. Det blir ifølge 
denne framskrivingen et fødselsunderskudd i 2049. I alternativet med 
lav nasjonal vekst blir det fødselsunderskudd allerede i 2025. Alternativet 
med høy nasjonal vekst har et fødselsoverskudd i alle årene fram til 2050. 
Hovedalternativet til SSB har altså et synkende fødselsoverskudd. Det kan 
være interessant å se om dette skyldes færre fødte eller flere døde. 

Her kan vi se at det har vært små endringer i andelen av befolkningen 
som dør, men det har vært noen lange bølger. Andelen som døde økte fra 
1951 til 1990. I 1990 døde 1,09 prosent av befolkningen. Da var det en liten 
eldrebølge som skyldes at det ble født relativt mange på 1920-tallet. Etter 
1990 sank andelen døde fram til 2020. Dette året var det 0,76 prosent av 
befolkningen som døde. Andelen døde forventes å øke fram til 2050, selv 
om levealderen forventes å øke. Det skyldes at det blir stadig flere eldre. De 
store etterkrigskullene har begynt å komme opp i høy alder. 

Derimot har det vært ganske store endringer i antall fødte. Endringene i 
antall fødte blir påvirket av antall kvinner i fødedyktig alder og hvor mange 
barn de får. Vi skal senere se nærmere på fruktbarhetstallet og hvordan 
dette har utviklet seg. Den sterke nedgangen i andelen nyfødte fram til 
1970-tallet var et resultat av fallende fruktbarhet. SSBs framskriving viser 

Figur 62 Antall fødte og døde i prosent av folketallet i begynnelsen av året. Faktiske 
tall fram til 2021. SSBs framskriving, hovedalternativet fra 2022 


en liten nedgang i andel fødte fram mot 2050. Nedgangen skyldes at det 
blir en lavere andel kvinner i fruktbar alder. Siden andelen døde blir høyere 
enn andelen fødte i 2049, får vi et fødselsunderskudd. 

Ut fra statistikken over antall kvinner som føder innenfor hvert alders- 
trinn kan vi beregne et fruktbarhetstall. Dette fruktbarhetstallet forteller 
hvor mange barn en gjennomsnittskvinne vil få i løpet av livet. Hvis tallet 
er 2, betyr det at en kvinne i gjennomsnitt får to barn i løpet av livet. Det 
trengs et fruktbarhetstall på 2,1 for at folketallet skal holde seg stabilt. 

Fram til begynnelsen av 1970-tallet var fruktbarhetstallet godt over 2,1, noe 
som gjorde at folketallet i Norge økte uten innvandring. I første halvdel av 
1970-tallet sank fruktbarheten sterkt. I 1983 var fruktbarhetstallet 1,66. Etter 
det økte fruktbarhetstallet. Fra 2002 til 2009 var det en økning i fruktbarheten. 
I 2009 var fruktbarhetstallet 1,98. Det var det høyeste tallet siden 1974. Etter 
2009 falt fruktbarhetstallet hvert år fram til 2020. Da var fruktbarhetstallet 
1,48. Det var det laveste som er målt i Norge. I 2021 økte fruktbarhetstallet 
til 1,55. Antall fødsler i Norge økte markant ni måneder etter at de første 
koronarestriksjonene startet. Derfor er det sannsynlig at økningen i fødsels- 
hyppigheten hang sammen med denne spesielle situasjonen. I første halvår 
i 2022 er antall fødsler lavere enn noensinne. Økningen i fruktbarhetstallet i 

2021 ser derfor ut til å være forbigående og varsler derfor ikke noen ny trend. 

Figur 63 Fruktbarhetstallet til norske kvinner, faktiske tall fram til 2021, deretter SSBs 
tre hovedalternativer 


SSB har bommet på framskrivingene når det gjelder fødselstallene. 
Økningen i norske kvinners fruktbarhet fram til 2009 var overraskende. 
En populær forklaring var at vi i Norge hadde gode betingelser i form 
av lange, fullt betalte fødselspermisjoner. Den sterke nedgangen i norske 
kvinners fruktbarhet etter 2009 var heller ikke forventet. Hvis det var gode 
velferdsordninger som førte til økningen i fruktbarheten fram til 2009, hva 
er forklaringen på den sterke nedgangen etter 2009? Vi har forsøkt å lete 
etter gode forklaringer på denne nedgangen i fruktbarheten, men det er 
ikke lett å finne tilfredsstillende svar. 

I hovedalternativet til SSB og alternativet med høy vekst vil fruktbar- 
hetstallet blir høyere enn dagens etter noen år. I alternativet med lav vekst 
synker fruktbarhetstallet og blir liggende lavt. Årsaken til at SSB har en 
økende fruktbarhet i sine framskrivinger, er at de antar at det synkende 
fruktbarhetstallet i Norge skyldes at kvinner har hatt en tendens til å utsette 
fødsler, noe som gjør at fruktbarhetstallet blir kunstig lavt når det beregnes 
år for år. SSBs framskrivinger fra 2018 og 2020 var begge litt optimistiske 
med hensyn til fruktbarheten, og resultatet ble liggende mellom hovedal- 
ternativet og det lave alternativet. Det kan derfor virke som at det har skjedd 
en endring ut over dette. Det betyr at hovedalternativet til SSB kanskje er 

litt for optimistisk når det gjelder den framtidige fruktbarheten. Vi velger 
likevel å bruke SSBs nasjonale framskrivinger av fruktbarheten i vår modell. 
Det har en verdi å ha de samme nasjonale forutsetningene i modellene fra 
SSB og Telemarksforsking, fordi vi da kan se hvordan ulike modeller gir 
ulike framskrivinger med de samme nasjonale forutsetningene. 

SSB lager også framskrivinger av levealder. Det er også viktige forut- 
setninger for framtidig befolkningsutvikling. Her har utviklingen historisk 
sett vært mye mindre dramatisk enn utviklingen av fruktbarhet og inn- 
vandring. Levealderen har økt jevnt og trutt i mange år. I SSBs framskriving 
fortsetter denne økningen. Vi bruker disse framskrivingene av levealder i 
våre scenarioer og går ikke nærmere inn på dem i denne boka. 


Arbeidsplassvekst i bransjer og sektorer 


På samme måte som vi trenger å legge inn nasjonale forutsetninger om 
befolkningsvekst i Norge, trenger vi å legge inn forutsetninger om arbeids- 
plassutviklingen nasjonalt. Det vi da må ta stilling til, er hvordan samlet 
antall arbeidsplasser i landet vil utvikle seg og hvordan denne veksten vil 
fordele seg på bransjer og sektorer. 

Vi har allerede nasjonale framskrivinger av befolkningen og hvordan 
befolkningen fordeler seg på kjønn og alder. En måte vi kan beregne fram- 
tidig arbeidsplassvekst på, er å se hvor mange sysselsatte vi får hvis vi for- 
utsetter at sysselsettingsandelen i befolkningen på hvert alderstrinn holder 


40m 


= Arbeidsplasser 


Figur 64 Årlig endring i antall arbeidsplasser. Historisk til og med 2019 


139 


140 


KAPITTEL 6 


seg konstant for både menn og kvinner. Sysselsettingsandelen i Norge har 
beveget seg opp og ned siden 2000, men har ikke vist noen klar langsiktig 
trend. Sysselsettingsandelen har sunket når antall arbeidsplasser har utvi- 
klet seg svakt, og den har økt når det har vært rask vekst. Det er derfor ikke 
urimelig å tenke seg at sysselsettingsandelen i den norske befolkningen skal 
holde seg stabil de neste årene. 

I figuren over kan vi se hvordan endringene i antall arbeidsplasser blir 
hvis vi bruker SSBs hovedalternativ for den nasjonale befolkningsveksten 
og antar at sysselsettingsandelen skal holde seg konstant på hvert alders- 
trinn for både kvinner og menn. Det blir så vidt vekst fram til 2030, og 
deretter blir det en svak nedgang. Med denne befolkningsutviklingen blir 
det altså ikke vekst i antall arbeidsplasser i Norge fram mot 2040, fordi det 
ikke blir flere innbyggere i arbeidsdyktig alder. 


Hvilke bransjer og sektorer vil vokse? 


I de historiske analysene legger vi stor vekt på bransjestrukturens betyd- 
ning for veksten i antall arbeidsplasser. Det er innlysende at bransjestruk- 
turen også vil få betydning for den framtidige utviklingen. I de historiske 
analysene kjenner vi til hvilke bransjer og sektorer som vokser og hvilke 
som synker. Da kan vi beregne bransjeeffekten. I scenarioene må vi legge 
inn forutsetninger om utviklingen i bransjer og sektorer. 

Den faktiske utviklingen i antall arbeidsplasser i de siste årene er et 
utgangspunkt. I tabellen under har vi vist gjennomsnittet av arbeidsplass- 
veksten i hver enkelt bransje og sektor i den første tallkolonnen. 


Tabell 10 Prosentvis vekst innenfor bransjer og sektorer i prognosene 


Bransje Gjennomsnitt Korreksjon Prognose 
Anna industri -0,07 -0,07 
Næringsmiddelindustri 03 [OJ] 
Olje og gass 0,56 -2,56 

Prosessindustri 0,13 

Øvrig verkstedindustri -0,97 

Elproduksjon 125 


Produksjon av oljeplattformer 


Fiske og havbruk 
Landbruk -0,23 -0,23 
Teknisk/vitenskap 1,89 


Tele og IKT 

Bransje Gjennomsnitt Korreksjon Prognose 
Aktiviteter 1,24 Hør 
Butikkhandel -0,27 -0,27 
Overnatting 0,34 0,34 
Agentur og engros 0,05 0,05 
Bygg og anlegg 2,05 -1,55 0,5 
Andre tjenester 0,43 0,43 
Finans, eiendom, utleie 0,55 0,55 
Forretningstjenester 12 er 
Helsetjenester 1,8 

Barnehager og undervisning U73 =1,23 

Utleie av arbeidskraft asal -1,51 

Persontransport -0,76 

Godstransport -0,85 

Kommune 0,98 -0,48 0,5 
Fylke 0,83 -0,33 0,5 
Stat 1,68 -1,18 0,5 


Vi kunne naturligvis brukt den historiske veksten i hver enkelt bransje, 
men vi har valgt å legge inn korreksjoner i bransjer der vi mener det er 
en god grunn til å anta at den framtidige veksten blir annerledes enn den 
historiske. 

I noen bransjer har det vært sterk vekst i den siste tiårsperioden. Det 
gjelder bransjer som fiske og havbruk, tele og IKT og servering. Her har 
vi justert veksten ned til to prosent for å unngå en svært høy eksponentiell 
vekst i disse bransjene. Vi har justert nedgangen i produksjon av oljeplatt- 
former til to prosent. Ingen bransjer har således fått vekst over to prosent 
eller nedgang større enn to prosent. 

Olje og gass, det vil si utvinning og tjenester knyttet til utvinning av olje 
og gass, har hatt en vekst på 0,56 prosent i gjennomsnitt de ti siste årene. 
Det er imidlertid grunn til å anta at denne veksten går over til nedgang. En 
årsak er at norsk sokkel er moden, og det er få nye felt som skal bygges ut. 
En annen grunn er klimautfordringene. Derfor legger vi stedet inn en ned- 
gang på to prosent årlig i denne bransjen, i stedet for den historiske veksten. 

Bygg og anlegg har vært en vekstnæring. En driver har vært at Norge 
har hatt en historisk høy befolkningsvekst, noe som skaper behov for 
flere boliger. Arbeidsplassveksten har også vært høy, og det har ført til 
at både det offentlige og næringslivet har måttet utvidet sine bygninger. 

Siden befolkningsveksten ligger an til å bli mye lavere enn tidligere og 
det kanskje ikke blir vekst i antall arbeidsplasser i det hele tatt, virker det 
naturlig å legge inn en lavere vekst i denne bransjen. 

Vi legger også inn høyere vekst i helsetjenester og lavere vekst i skoler og 
barnehager. Det blir en sterk økning i antall eldre, noe som vil føre til at det 
blir større etterspørsel etter helsetjenester. Antall barn vil synke. Dermed 
blir det mindre behov for arbeidskraft i denne bransjen. Til slutt har vi 
også redusert veksten i offentlig sektor i forhold til den historiske veksten. 

Når vi legger inn den prosentvise veksten i hver enkelt bransje og sektor, 
vil den samlede veksten i antall arbeidsplasser kunne avvike fra det vi har 
forventet for den samlede veksten. Det er derfor nødvendig å gjøre noen 
små korreksjoner for å sikre at vi skal få den forventede samlede veksten til 
slutt. Dernest har vi lagt inn at veksten i de ulike bransjene skal konvergere 
langsomt slik at alle bransjer og sektorer får samme vekst etter 15 år. Det er 
fordi det er vanskelig å forutse hva som vil være vekst- og nedgangsbransjer 
på lang sikt. 


Forutsetninger om hvert enkelt sted 


Vi har nå gjort rede for hvilke forutsetninger vi har gjort for den nasjonale 
utviklingen i scenario-modellen. Samtidig må vi også gjøre noen forutset- 
ninger knyttet til hvert enkelt sted. 


Fruktbarhet og dødelighet 


Vi har tidligere vist til SSBs framskrivinger av fruktbarhet og dødelighet 
på nasjonalt nivå. Disse nasjonale framskrivingene bruker vi i vår scena- 
riomodell. Men det er nokså klare regionale mønstre når det gjelder både 
fruktbarhet og dødelighet. Noen områder av landet har stort sett alltid 
hatt høyere fruktbarhet enn landsgjennomsnittet, og noen områder har 
over lang tid hatt lavere dødelighet. Siden disse mønstrene har vært stabile 
over tid, er det rimelig å anta at disse mønstrene vil vedvare de neste årene. 
I scenarioene antar vi at alle kommuner beholder sitt avvik fra nasjonal 
dødelighet og fruktbarhet fra de siste ti årene. 


Flytteprofil 
Vi har en modell som beregner nettoflytting til alle steder. Denne modellen 
beregnet et samlet tall for nettoflyttingen, men vi trenger å bestemme alder 

og kjønn til de som flytter. Det er fordi vi må vite hvor mange kvinner i 
fruktbar alder det er på stedet for å beregne fødselstallene. Samtidig må vi 
vite befolkningens sammensetning på alder og kjønn for å beregne hvor 
mange som dør. Vi må da ha en metode for å beregne hvordan flyttingen 
fordeler seg på alder og kjønn på stedet. Vi bruker da det vi kaller for ste- 
dets historiske flytteprofil. 

— Nettoinnflytting M Innflytting Æ Utflytting 


Figur 65 Flytteprofil for Oslo etter alder på flytterne. Antall innflyttinger, utflyttinger 
og nettoflytting i tusen innbyggere. Kilde: SSB befolkningsstatistikk, bearbeidet av 
Telemarksforsking 


I figuren over kan vi se flytteprofilen til Oslo. Denne flytteprofilen er 
basert på flyttetallene fra 2000 til 2020. Oslo har en stor nettoinnflytting 
av innbyggere mellom 20 og 30 år. Samtidig er det nettoutflytting av 
alle andre aldersgrupper. Når vi har en modell som predikerer nettoflyt- 
tingen til Oslo samlet sett, vil det normalt være sterk nettoinnflytting av 
20-åringer selv om det samlet sett ikke er særlig nettoflytting til byen. 
Det må vi ta hensyn til, slik at vi får riktig fordeling av befolkningen 
på alder og kjønn i framtiden, ellers vil vi få helt feil tall på antall fødte 
og døde. Vi forutsetter da at alle steder har sin typiske flytteprofil, og at 
denne flytteprofilen vil være den samme i framtiden som den har vært 
i de siste 20 årene. 

Flytteprofilen i Oslo er ganske spesiell. Vi kan vise flytteprofilen til 
Larvik, som har en flytteprofil som er ganske vanlig for norske kommuner 
utenom de største byene. 

Figur 66 Flytteprofil for Larvik etter alder på flytterne. Antall innflyttinger, utflyttinger 
og nettoflytting i tusen innbyggere 


Larvik har nettoutflytting av 20-åringer, samtidig som de har nettoinn- 
flytting i andre aldersgrupper. Flytteprofilen er motsatt av Oslo. Det er 
ikke tilfeldig, siden mesteparten av flyttestrømmene er innenlands flytting. 
Innenlands flytting er et nullsumspill. Siden Oslo har mange innbyggere og 
trekker til seg et stort antall 20-åringer, vil de fleste andre kommuner ha en 
nettoutflytting av 20-åringer. Samtidig eksporterer Oslo mange 30-åringer 
og barn, som vi finner igjen som innflyttere til andre kommuner. Som vi 
viste tidligere, finner vi også nettoinnflytting av 20-åringer i andre kom- 
muner som har større universiteter og høgskoler. Bergen, Trondheim og 
Tromsø har alle nettoinnflytting av denne aldersgruppen. 


Framtidig attraktivitet 


Noen steder har hatt høyere nettoinnflytting enn forventet, mens andre 
har hatt lavere. Det er i vår terminologi ensbetydende med at noen steder 

har hatt høy bostedsattraktivitet, mens andre har hatt lav. Samtidig har 
noen steder hatt høy næringsattraktivitet, i betydningen av arbeidsplass- 
veksten i næringslivet har vært høyere enn forventet av modellen, mens 
andre steder har hatt lav næringsattraktivitet. Vi kan da velge å ta hensyn 
til den historiske attraktiviteten til steder i scenariomodellen. Vi har der- 
for et scenario som vi kaller «historisk attraktivitet». I dette scenarioet 
forutsetter vi at steder har en attraktivitet for bosetting og næringsliv i 
framtiden som er lik den attraktiviteten som stedet har hatt i de siste ti 
årene. Et alternativt scenario er at steder i framtiden har en attraktivitet 
lik gjennomsnittet, som vi har kalt scenario med nøytral attraktivitet. Da 
vil det bare være de strukturelle betingelsene som bestemmer framtidig 
vekst. Ingen kommuner har i dette scenarioet oppnådd å skape en vekst 
ut over det som er forventet. 

De fleste kommunene har ambisjoner om å bli attraktive og trekke til 
seg innbyggere og skape vekst i arbeidsplasser. Hvis vi leser kommunenes 
samfunnsplaner, vil dette ofte være eksplisitt uttrykt. Mange kommuner har 
også tallfestet hvilken befolkningsvekst de ønsker. Denne ønskede veksten 
vil nesten alltid være over prognosene. Vi har derfor et scenario som viser 
befolkningsutviklingen i kommunen dersom de lykkes med å skape høy 
attraktivitet. Siden vi har tall for attraktiviteten i kommunene for årene 
mellom 2003 og 2021, kan vi også beregne hva som er rimelige verdier for 
et slikt scenario. Med rimelige verdier for attraktivitet mener vi verdier som 
kommuner har oppnådd tidligere. Dersom en kommune har målsettinger 
om befolkningsvekst som implisitt innebærer at kommunen må være mer 
attraktiv en noen kommune noensinne har vært, er det åpenbart at målset- 
tingen er urealistisk. Vi har faktisk sett flere eksempler på kommuneplaner 
som har slike urealistiske mål. 

Til slutt har vi også et scenario som viser hvilken utvikling kommu- 
nen får dersom de har lav attraktivitet i framtiden. Dette scenarioet er det 
få kommuner som er interessert i, men scenarioet med lav attraktivitet 
vil ha samme sannsynlighet for å bli realisert som scenarioet med høy 
attraktivitet. 

De fire alternativene for lokal attraktivitet er satt slik at de sam- 
svarer med kommunenes variasjon i attraktivitet i de siste ti årene. I 
figur 67 har vi vist attraktivitetsverdiene for alle kommuner i landet 
i den siste tiårsperioden, sammen med de fire verdiene vi bruker i 
scenarioene. 

Figur 67 Attraktivitetsverdier for alle kommunene i årene 2012-2021 (grå prikker) og 
attraktivitetsverdier brukt i scenariomodellen 


Attraktivitetsverdiene for bostedsattraktivitet er den vertikale aksen. Seks 
kommuner har verdier over en prosent, som betyr at de har hatt en net- 
toinnflytting som har vært mer enn én prosent høyere enn forventet per 
år i den siste tiårsperioden. Attraktivitetsverdiene for næringsattraktivitet 
viser avvik fra forventet årlig vekst i antall arbeidsplasser i næringslivet i 
den siste tiårsperioden. Fire kommuner har hatt en årlig vekst som er over 
fire prosent høyere enn forventet i denne perioden. 

De fire prikkene med farger viser attraktivitetsverdiene som ligger til 
grunn for de fire scenarioene. Den blå prikken er i origo, som brukes i sce- 
narioet med nøytral attraktivitet. I dette scenarioet får kommunen en vekst 
presis som forventet, både når det gjelder flytting og arbeidsplassvekst. Den 
gule prikken er kommunens historiske attraktivitetsverdier for den siste 
tiårsperioden. Her har vi brukt Lillestrøm som eksempel. Lillestrøm har 

hatt en bostedsattraktivitet litt over middels, det vil si at nettoflyttingen 
til kommunen har vært litt høyere enn forventet i denne tiårsperioden. 
Samtidig har veksten i antall arbeidsplasser i næringslivet vært langt høyere 
enn forventet. I scenarioet med historisk attraktivitet legger vi til grunn at 
Lillestrøm beholder den samme attraktiviteten i framtiden som de hadde i 
den siste tiårsperioden. Det betyr at vi forutsetter at Lillestrøm får en net- 
toinnflytting som er litt høyere enn forventet, og at arbeidsplassveksten i 
næringslivet blir langt over forventet i all framtid. 

En kan diskutere om det er scenarioet med nøytral eller historisk attrak- 
tivitet som gir de mest treffsikre prognosene. Det avhenger av hvordan vi 
tolker de fortidige avvikene fra forventet vekst. Attraktiviteten, eller his- 
torisk avvik fra forventet vekst, kan ses på som et resultat av tilfeldighe- 
ter. I så fall vil det være best å se bort i fra den historiske attraktiviteten. 
Hvis stedet har vært attraktivt av tilfeldige årsaker, er det ingen grunn til 
å anta at stedets attraktivitet vil fortsette. Men hvis kommunen har vært 
attraktiv som følge av at stedet av en eller annen grunn har hatt en større 
vekstkraft, for eksempel som følge av at kommunen har vært dyktige til å 
drive utviklingsarbeid, vil det være grunn til å anta at stedet fortsetter å 
være attraktivt. 

Den grønne prikken viser attraktivitetsverdiene for scenarioet med 
høy attraktivitet. Det er valgt slik at 80 prosent av kommunene har lavere 
bostedsattraktivitet samtidig som at 80 prosent av kommunene har lavere 
næringsattraktivitet. Statistisk sett vil det være fire prosent av kommunene 
som oppnår dette. Det betyr at vi teoretisk sett kan forvente at fire prosent 
av kommunene vil få en høyere vekst enn i scenarioet med høy attrakti- 
vitet i løpet av en tiårsperiode. I praksis har det vært noe flere kommuner 
som har hatt høyere befolkningsvekst enn i scenarioet med høy attrakti- 
vitet, fordi bostedsattraktiviteten betyr mer for befolkningsveksten enn 
næringsattraktiviteten. Scenarioet med høy attraktivitet er derfor ganske 
optimistisk, men det vil være en del kommuner som klarer å oppnå vekst 
som tilsvarer eller overstiger denne veksten. 

Den røde prikken viser attraktivitetsverdiene for scenarioet med lav 
attraktivitet. Disse verdiene er bestemt slik at 80 prosent av kommunene 
har høyere attraktivitet både for bostedsattraktivitet og næringsattraktivitet. 
Dette scenarioet er i teorien like sannsynlig som scenarioet med høy attrak- 
tivitet. Når vi senere skal vise befolkningsutviklingen i en kommune i de 
fire scenarioene, vil vi kunne tolke scenarioene med lav og høy attraktivitet 
som et område som dekker omtrent 90 prosent av sannsynlighetsrommet 

for befolkningsutviklingen i kommunen, gitt at de øvrige forutsetningene 
(innvandring, fruktbarhet, dødelighet osv.) holder stikk. 


Attraktivitet og kommunestørrelse 


Er det slik at små kommuner har større muligheter til å påvirke sin egen 
vekst enn store kommuner? Dette virker intuitivt riktig. Det er lett å 
tenke seg at kommuner med få innbyggere i større grad kan sette i verk 
tiltak for å påvirke veksten enn større. Videre er det lett å tenke seg at 
veksten i de største kommunene blir mer bestemt av strukturelle faktorer. 
Hvis det var slik, ville dette kunne ha betydning for modellen, spesielt 
framskrivingsmodellen. 

Vi kan lett sjekke om det er slik, ved å se om absoluttverdiene for bosted- 
sattraktivitet varierer sterkere i de minste kommunene enn i de største. 
Vi starter med å se verdiene for bostedsattraktivitet i kommunene der vi 
ordner kommunene etter hvor mange innbyggere de har. 

Figur 68 Bostedsattraktivitet i alle kommunene i perioden 2003-2019 ordnet etter 
kommunestørrelse (antall innbyggere) med økende kommunestørrelse mot høyre 
(1000 innbyggere) 


Med det blotte øye synes det ikke å være spesielt stor forskjell mellom de 
minste kommunene til venstre og de største til høyre. Vi kan også måle 
standardavviket for bostedattraktiviteten for den den minste halvdelen av 

kommunene, det er 4,3. For de 211 største kommunene er standardavviket 
3,5. Det er altså noe større variasjon i bostedattraktivitet blant de mindre 


kommunene enn blant de større, men forskjellen er liten. 

Figur 69 Næringsattraktivitet i alle kommunene ordnet etter kommunestørrelse 
(antall innbyggere) med økende kommunestørrelse mot høyre 


Heller ikke næringsattraktivitetens spredning synes å være vesentlig 
større blant de minste kommunene enn blant de større. Her er stan- 
dardavviket 15,1 blant de 211 minste kommunene, mens det er 10,9 blant 
de største. 

Det er altså visse forskjeller i spredningen i attraktivitet mellom små 
og store kommuner. De små kommunene har noe større variasjon enn de 
største. Forskjellene er imidlertid ikke så store at det er grunn til å bygge 
dette inn i modellen. Det at variasjonen er større i de minste kommunene 
kan også tolkes som at de minste blir mer påvirket av helt tilfeldige hen- 
delser, altså at det ikke er noen grunn til å anta at det ligger en systematisk 
forskjell mellom store og små kommuner. 

Vi har da slått fast at store kommune kan påvirke sin prosentvise vekst 
i (nesten) like stor grad som små. Attraktivitet for bosetting og næringsliv 
er derfor like relevant for de store kommunene som for de små. 

Resultater fra scenariomodellen 


Scenariomodellen beregner framtidig folketall og fordelingen av innbyg- 
gere på alder og kjønn i alle kommuner fram til 2050. Vi skal vise noen 
resultat fra disse beregningene. Vi starter med befolkningsveksten fram 
til 2040. 


De fleste kommunene vil få befolkningsnedgang 

4 Bærum 19,93 % 4 Frøya 49,19 % 

5 Ås 19,78 % 5 Våler 40,83 % 

Figur 70 Befolkningsvekst i kommunene i årene 2022-2040. Scenario med nøytral 
attraktivitet til venstre og scenario med historisk attraktivitet til høyre 


I figuren over har vi vist beregnet vekst i folketallet for to av scenarioene, 
scenario med nøytral attraktivitet til venstre og scenario med historisk 
attraktivitet til høyre. Scenarioet med nøytral attraktivitet beregner netto- 
flyttingen ut fra de strukturelle betingelsene og forventet arbeidsplassvekst 
uten å ta hensyn til om kommunen har hatt høy eller lav nettoflytting eller 
høy eller lav arbeidsplassvekst tidligere. Scenarioet med historisk attrak- 
tivitet tar hensyn til om kommunen har hatt høyere eller lavere vekst enn 
forventet i den siste tiårsperioden, altså om kommunen har hatt høy eller 
lav attraktivitet som bosted eller for næringsliv. I scenarioet med historisk 

attraktivitet forutsettes det at kommunen beholder sin attraktivitet for den 
siste tiårsperioden i framtiden. 

Kommunene som er røde vil få befolkningsnedgang fram til 2040. I sce- 
narioet med nøytral attraktivitet vil 244 kommuner få nedgang i folketallet, 
mens 112 vil få vekst. Nesten 7 av 10 kommuner vil få færre innbyggere i 
2040 enn i 2022. I scenarioet med historisk attraktivitet vil det bli vekst i 
122 kommuner og nedgang i 234 kommuner. 

Vi har altså to ulike scenarioer, med nøytral og med historisk attrak- 
tivitet. Et naturlig spørsmål er hvilket av disse scenarioene som er mest 
sannsynlig. Det er faktisk ikke lett å svare på. I noen tilfeller har en kom- 
mune hatt høyere vekst enn forventet i den siste tiårsperioden, men kanskje 
denne sterke veksten skyldes tilfeldige forhold som det ikke er noen grunn 
til å tro vil vedvare. I så fall vil scenarioet med nøytral attraktivitet være 
det mest sannsynlige. I andre tilfeller kan vi tenke oss at den historiske 
attraktiviteten skyldes forhold som vi tror vil vedvare i framtiden. Da vil 
scenarioet med historisk attraktivitet være det beste. 

Oslo er en kommune som har hatt lav historisk bostedsattraktivitet. Det 
skyldes høyst sannsynlig at boligbyggingen har vært for lav til at den høye 
forventede nettoinnflyttingen har blitt realisert. Hvis vi tror at Oslo vil fort- 
sette å ha samme boligbyggingstakt de neste årene, vil det være scenarioet 
med historisk attraktivitet som gir den mest sannsynlige framskrivingen. 
Slik det ser ut nå, er det ingen grunn til å tro at boligbyggingen i Oslo vil 
ta seg vesentlig opp. Det samme resonnementet kan vi gjøre for Bergen og 
Stavanger, som også har hatt forholdsvis lav boligbyggingstakt. Mange av 
nabokommunene til Oslo, Bergen og Stavanger har hatt høy bostedsattrak- 
tivitet de siste årene. Det er de kommunene hvor det har vært høy boligbyg- 
gingstakt. Hvis disse kommunene fortsetter å ha høy boligbyggingstakt, er 
det rimelig å anta at de også får høy bostedsattraktivitet de neste årene. Da er 
det scenarioet med historisk attraktivitet som synes å være mest sannsynlig. 

For andre kommuner, som ligger utenfor storbyområdene, kan attrak- 
tiviteten ofte være forbigående. Det er mange kommuner som har svært 
høy eller lav attraktivitet i perioder, men hvor attraktiviteten blir nøytral 
eller til og med negativ i neste periode. En kan altså ikke ta for gitt at en 
kommunes attraktivitet i en periode skal bli den samme i neste periode. 

Det innebærer at vi har to ulike scenarioer for framtidig befolknings- 
utvikling for alle kommuner. For noen kommuner ville vi velge det ene, 
mens for noen kommuner vil vi velge det andre. I figur 70 har vi to kart 
som viser befolkningsveksten i kommunene. Når vi kommer til 2040, vil 

det sikkert være en del kommuner som har hatt vekst til tross for forventet 
nedgang. Da vil kartet med historisk attraktivitet være nærmest den fak- 
tiske utviklingen, siden vi finner «blå» kommuner i distriktene som har hatt 
vekst. Det vil si at kartet med scenarioet med historisk attraktivitet vil likne 
mest, men vi tror ikke det vil være nøyaktig de samme kommunene som 
vil være attraktive i framtiden. Mest sannsynlig vil det bli nye kommuner 
i distriktene som overrasker positivt de neste årene. 


Scenarioer med høy og lav attraktivitet 


Vi lager to scenarioer som viser hvordan kommunenes befolkningsutvik- 
ling blir med henholdsvis høy og lav attraktivitet. Disse scenarioene er 
ment å illustrere mulighetene for befolkningsutviklingen i en enkelt kom- 
mune når de nasjonale forutsetningene holdes uendret. Scenarioet med 
høy attraktivitet viser utviklingen dersom kommunen greier å skape en 
høy attraktivitet for både bosetting og næringsliv i framtiden. Disse sce- 
narioene kan vi også vise i kartene, selv om dette er scenarioer som aldri 
vil bli realisert. 

Figur 71 Befolkningsvekst i kommunene i årene 2022-2040. Scenario med høy 
attraktivitet til venstre og scenario med lav attraktivitet til høyre 

Årsaken til at scenarioene aldri vil bli realisert, er at attraktivitet er et null- 
sumspill. Hvis en kommune har høy bostedsattraktivitet, betyr det at den 
får bedre flyttetall enn forventet. Da må det være andre områder i landet 
som har dårligere flyttetall enn forventet. Alle kommuner kan for så vidt ha 
bedre arbeidsplassvekst i næringslivet enn forventet, men da blir det samlede 
antall arbeidsplasser i landet langt høyere enn antall potensielle arbeidstakere. 

I kartet til venstre er det et kart med befolkningsendringer i kommu- 
nene dersom alle kommunene har høy attraktivitet. Selv om dette er sce- 
narioer som, som nevnt, ikke kan bli realisert, er det teoretisk interessant 
at hele 148 kommuner av 356 vil få nedgang i folketallet selv om de har 
høy attraktivitet, det vil si bedre vekst enn forventet, både når det gjelder 
bosetting og arbeidsplasser i næringslivet. Over 40 prosent av kommu- 
nene har nedgang i folketallet i dette scenarioet. Svært mange kommuner 
har altså en svært liten sannsynlighet for å unngå befolkningsnedgang. I 
kartet til høyre kan vi se at 52 kommuner vil få vekst i folketallet selv om 
attraktiviteten er lav. En kan si at disse kommunene er «dømt til vekst». 

En av årsakene til at vi har så tilsynelatende pessimistiske scenarioer 
for mange kommuner, er endringer i fødselsbalansen, som er et resultat av 
hvordan alderspyramiden har blitt endret. 

1 Klepp 10,8 % 1 Oslo 20,27 % 
2 Time 10,2 % 2 Klepp 12,67 % 
3 Askøy 10,1 % 3 Gjesdal 12,18 % 
4 Hå 10,0 % 4 Time 11,69 % 
5 Sola 99% 5 Sandnes 11,55 % 
6 Sandness 9,6% 6 Sola 11,22 % 
7 Alta 9,5% 7 Hå 11,20 % 
8 Gjesdal 95% 8 Ås 10,51 % 
9 Randaberg 94% 9 Rælingen 10,42 % 
10 Ullensaker 93% 10 Trondheim 10,27 % 
347 Åsnes -6,7 % 347 Vega -18,21% 
348 Våler 7,0% 348 Stor-Elvdal -18,64 % 
349 Holtålen -71% 349 Loppa -19,44 % 
350 Beiarn -71% 350 Lødingen _ -19,48 % 
351 Stor-Elvdal -71% 351 Hvaler -19,51% 
352 Grue 74% 352 Dyrøy -19,76 % 
353 Bø -8,5% 353 Nesseby -20,26 % 
354 Flå -9,0% 354 Engerdal -20,35 % 
355 Rendalen -11,0% 355 Rendalen -22,71% 
356 Ibestad -12,9% 356 Ibestad -24,44 % 


Figur 72 Fødselsbalanse i prosent av folketallet. Til venstre for perioden 2000-2009, 
til høyre forventet fødselsbalanse for perioden 2022-2039 

I kartet til venstre kan vi se fødselsbalansen i kommunene i tiårsperioden 

2000-2009. I den perioden hadde 170 av 356 kommuner fødselsoverskudd. 
Det var 48 prosent av kommunene, altså nesten halvparten. I kartet til høyre 

kan vi se forventet fødselsoverskudd i de neste 18 årene, fra 2022 til 2039. Da 

er det bare 88 av kommunene som har et forventet overskudd på fødsels- 
balansen. Det blir altså stadig flere kommuner som får fødselsunderskudd, 
og i nesten alle disse kommunene blir det et økende fødselsunderskudd. I 

kartet med forventet fødselsoverskudd til høyre har vi brukt SSBs nasjonale 

prognoser for utviklingen av fruktbarheten i Norge. Som vi har sett tidligere, 
har SSB lagt inn at fruktbarheten skal bli høyere. Hvis ikke fruktbarheten blir 
høyere, vil det bli en enda større andel kommuner med fødselsunderskudd 
i de neste årene. Vi kan vise hvordan befolkningspyramiden i Norge så ut i 
2000 og sammenlikne med hvordan den ser ut i 2022 i figuren under. 

Figur 73 Befolkningens fordeling på alder og kjønn i Norge. Alder på den vertikale aksen 


Går vi tilbake til 2000, kan vi se at det var en lav andel av befolkningen 
som var over 60 år. Da ble det også få som døde. Samtidig var det en høy 
andel kvinner rundt 30 år, altså den mest fruktbare alderen. Det ga mange 
barnefødsler. Dette gjorde at det var et fødselsoverskudd selv om fruktbar- 
hetstallet var under to. På lang sikt må fruktbarhetstallet være over 2 for 
at befolkningen skal øke. 

12022 har vi langt flere eldre i befolkningen enn for 20 år siden. Dermed 
stiger antall døde. Samtidig vil det bli bare en liten tilvekst av kvinner i de 

mest fruktbare aldersgruppene. Det er en forholdvis stor andel kvinner i 
30-årene i 2022, men andelen vil bli gradvis lavere. Alderspyramiden vi 
har i 2022 er dermed langt mindre gunstig for fødselsbalansen enn den 
alderspyramiden Norge hadde i 2000. Det er dette som gjør at stadig flere 
kommuner har fått fødselsunderskudd. Etter hvert vil de fleste kommunene 
få en ytterligere forverring av fødselsbalansen. 


Telemarksforskings scenarioer og SSBs framskrivinger 
SSBs framskrivinger av folketall har lenge vært enerådende som underlag 
for samfunnsplanlegging i Norge. Disse framskrivingene brukes både til 
planlegging i kommunene, i institusjoner som helseforetakene og i utformin- 
gen av nasjonal regional- og distriktspolitikk. Framskrivingene av folketall i 
kommunene med Telemarksforskings modell viser en helt annen utvikling 
i mange kommuner enn SSBs framskriving. Forskjellene er så store at enten 
vi eller SSB (eller begge) vil vise seg å ta grundig feil når vi får fasiten i 2040. 

Vi kan illustrere forskjellene gjennom å se på norgeskartene over fram- 
skrevet befolkningsvekst. 

Figur 74 Framskrivinger av befolkningsendringer neste 20 år i kommunene, 
Telemarksforskings scenario med nøytral attraktivitet til venstre og SSBs framskriving, 
hovedalternativet til høyre 


1 Oslo 35,85 % 1 Våler 36,53 % 
2 Rælingen 25,77 % 2 Nannestad 31,21% 
3 Lørenskog 24,78 % 3 Bykle 28,45 % 
4 Bærum 22,09 % 4 Hvaler 28,29 % 
5 Ås 21,74 % 5 Hurdal 2713 % 
6 Lillestrøm 21,58 % 6 Lørenskog 27,02 % 
7 Ullensaker 20,87 % 7 Gamvik 25,83 % 
8 Gjerdrum 20,06 % 8 Ullensaker 25,66 % 
9 Nannestad 20,03 % 9 Ås 24,26 % 
10 Nittedal 19,58 % 10 Hemsedal 24,24 % 
347 Utsira -25,00 % 347 Snåsa -14,22% 
348 Vevelstad -25,97 % 348 Rødøy -14,66 % 
349 Namsskogan -26,04% 349 Skjåk -15,06 % 
350 Røyrvik -26,30 % 350 Vik -15,23 % 
351 Loppa -26,54 % 351 Årdal -15,28 % 
352 Måsøy -27,02 % 352 Vanylven -1612 % 
353 Lierne -27,20 % 353 Lesja -16,52 % 
354 Nesseby -27,40 % 2 354 Rindal -16,87 % 
355 Vega -2749 % Å 355 Lierne -17,95 % 
356 Ibestad -28,08 % M å 356 Høylandet -19,36 % 
4 Lå 

I vårt scenario med nøytral attraktivitet vil bare 112 av kommunene få vekst, 
mens 244 av kommunene vil få nedgang. Sju av ti kommuner vil altså få 
nedgang i folketallet de neste 20 årene. I SSBs framskriving, hovedalternati- 
vet, vil 216 kommuner få vekst, mens 140 kommuner får nedgang. Altså vil 
de fleste, tre av fem, kommuner få vekst i folketallet de neste 20 årene der- 
som SSBs framskriving viser seg å bli riktig. Både vi og SSB antar at det blir 
befolkningsvekst i de største byene og deres nabokommuner. Forskjellene 
er at vi tror de fleste kommunene i distriktene vil få nedgang i folketallet, 
mens SSB tror bare halvparten av distriktskommunene vil få nedgang. 

De ulike modellene som vi og SSB bruker, gir altså ganske forskjellige 
framskrivinger for distriktskommunene. Dette blir spesielt tydelig dersom 
vi ser på hva som er forventet utvikling i sentralitetsklasse 6, som består av 
de 113 kommunene i landet med lavest sentralitet. 

Figur 75 Faktisk befolkning i sentralitetsklasse 6 fra 2000 til 2022 og ulike 
framskrivinger av folketallet fra 2023 til 2050 


Samlet folketall i sentralitetsklasse 6 har gått ned fra 260 851 innbyggere 
i 2000 til 232 075 innbyggere i 2022. Nedgangen tilsvarer 11 prosent. I de 
neste årene forventes det at befolkningsveksten i landet skal bli lavere enn i 
perioden 2000-2022. Samtidig har distriktene nå en vesentlig mer ugunstig 

aldersstruktur enn før, slik at fødselsunderskuddet kommer til å øke. I 
scenarioet med nøytral attraktivitet vil folketallet i 2050 bli 175 530. Det er 
en nedgang på 24 prosent i forhold til folketallet i 2022. I scenarioet med 
historisk attraktivitet er nedgangen 19 prosent. Det blir da 188 015 innbyg- 
gere i kommuner i sentralitetsklasse 6 i 2050. Våre scenarioer viser altså 
en sterk nedgang folketallet i distriktene. 

Ifølge SSBs framskriving skal det bli 228 165 innbyggere i sentralitets- 
klasse 6 i 2050. Det er en nedgang på 1,6 prosent i løpet av disse 28 årene. 
SSB har altså en framskriving for distriktskommunene hvor folketallet står 
praktisk talt stille fram til 2050, mens vi mener at folketallet i distriktskom- 
munene vil synke mellom 19 og 24 prosent til 2050. Det er to helt forskjel- 
lige virkelighetsbeskrivelser. Siden befolkningsutviklingen er så forskjellig i 
våre og SSBs framskrivinger for den samlede befolkningsutviklingen i SK6, 
vil det naturligvis være mange enkeltkommuner som har vidt forskjellige 
framskrivinger. SSB har mange framskrivinger for enkeltkommuner i dis- 
triktene som vi mener er helt urimelige. Vi skal forsøke å begrunne denne 


påstanden med noen kontrete eksempler. 

Figur 76 Faktisk befolkning i Loppa kommune fra 2000 til 2022 og ulike framskrivinger 
av folketallet fra 2023 til 2050 

I figur 76 kan vi se de ulike framskrivingene for folketallet i Loppa kom- 
mune. Loppa hadde 1 426 innbyggere i starten av 2000. Fram til 2022 sank 
folketallet til 859 innbyggere. Nedgangen fra 2000 til 2022 var på over 40 
prosent. I SSBs framskrivinger skal nedgangen ta slutt i 2023, og folketallet 
skal nå øke jevnt fram til 2050. Telemarksforskings scenarioer viser alle en 
sterk nedgang i folketallet. Befolkningen i Loppa er svært gammel. Etter våre 
beregninger vil fødselsunderskuddet tilsvare omtrent én prosent per år de 
neste 20-30 årene. Det er for oss nærmest uforståelig at Loppa skal få en vekst 
i folketallet de neste årene med de forutsetningene som våre scenarioer og 
SSBs framskrivinger bruker. Eksempelet med Loppa er ikke enestående. Det 
er mange kommuner blant de minst sentrale som ifølge SSB vil få en nærmest 
mirakuløs endring i befolkningsutviklingen fra 2023 og framover til 2050. 

Her har vi tatt fram 20 slike eksempler på distriktskommuner som har 
befolkningsvekst i SSBs framskrivinger, men hvor vi mener at det med stor 
sannsynlighet vil bli nedgang. 

Figur 77 Befolkningsendringer fra 2022 til 2042 ifølge SSBs framskriving (hovedalter- 
nativet) og Telemarksforskings scenarioer (gjennomsnitt av nøytralt og historisk scenario) 


FRAMSKRIVINGSMODELL 


Alle disse distriktskommunene får vekst i folketallet ifølge SSBs framskri- 
ving, mens våre scenarioer har sterk nedgang. Vi kan finne mange flere 
eksempler på distriktskommuner hvor vi mener SSBs framskrivinger er 
urimelig optimistiske. Vi mener derfor at SSBs framskrivinger for de minst 

sentrale kommunene har en systematisk feil som gjør at framskrivingene 

blir altfor optimistiske. Siden mye av politikkutformingen både på lokalt, 
regionalt og nasjonalt nivå bruker SSBs framskrivinger, vil det kunne føre 

til at planer og strategier blir laget på feil grunnlag. 

Et eksempel på dette er det viktige arbeidet til demografiutvalget som 
sto bak NOU 2020: 15, Det handler om Norge. Her kan vi lese tidlig i sam- 
mendraget: «Befolkningsnedgangen i distriktene har over tid vakt stor 
politisk bekymring, men blir ikke nødvendigvis den største utfordringen 
framover. Flyttestrømmen fra distriktene forventes å bli mindre» (NOU 
2020: 15, s. 11). Utvalget går ganske langt i å avlyse befolkningsnedgangen 
i distriktene for de neste tiårene. Bakgrunnen for dette var nettopp SSBs 
framskrivinger fra 2020. Utvalget baserte altså sin NOU på framskrivinger 
som tilsa at distriktene ikke ville få en vesentlig befolkningsnedgang de 
neste tiårene. Vi mener dette er feil. Det er svært sannsynlig at distriktene 
vil få en sterk nedgang i folketallet. Vi kan se på hvordan SSBs og våre 
framskrivinger for sentralitetsklasse 6 så ut på det tidspunktet: 

Figur 78 Faktisk befolkning i sentralitetsklasse 6 fra 2000 til 2022 og ulike 
framskrivinger av folketallet fra 2023 til 2040 fra framskrivinger gjort i 2020 

Siden 2020 har Telemarkforskings scenariomodell blitt endret, slik at 
scenarioene for folketallet i sentralitetsklasse 6 har blitt litt hevet. Dette 
er en følge av at vi innførte den nye variabelen for demografisk sysselset- 
tingstilvekst. Siden distriktene har en stor andel eldre og en liten andel 
yngre, gjorde dette at forventet nettoutflytting ble litt lavere i distrikts- 
kommunene. SSBs modell later til å være den samme i 2022 som den var 

i 2020. Vi kan også se på hvordan utviklingen i folketallet i sentralitets- 
klasse 6 ble mellom 2020 og 2022, for å se hvilke av disse modellene som 

Figur 79 Framskrivinger fra 2020 av SSB og Telemarksforsking og faktisk utvikling i 
2020 og 2021 


I figuren ser vi den faktiske befolkningsutviklingen i sentralitetsklasse 6 i 
2020 og 2021 sammenliknet med de ulike scenarioene og SSBs framskri- 
ving. Befolkningen i sentralitetsklasse 6 var litt høyere enn i scenarioet med 
historisk attraktivitet. Vi tror at flyttetallene til sentralitetsklasse 6 ble litt 

positivt påvirket av koronarestriksjonene. Samtidig var det uventet høye 
fødselstall i 2021. Det forklarer hvorfor utviklingen ble noe bedre enn vi 
ventet. SSBs framskriving ble uansett for optimistisk, som vi spådde på 
forhånd. Den faktiske utviklingen i 2020 og 2021 støtter dermed opp om 
vår påstand om at framskrivingene til SSB undervurderer befolkningsned- 
gangen i distriktene. 


KAPITTEL 7 


Attraktivitet 


Struktur og attraktivitet 


Så langt i denne boka har vi vist hvordan vi kan konstruere en lokal vekst- 
modell som kan forklare utviklingen i antall innbyggere og antall arbeids- 
plasser i fortiden, samt predikere sannsynlig utvikling i årene framover. 
I denne modellen inngår en del faktorer som en kommune i liten grad kan 
påvirke. Vi har kalt disse faktorene strukturelle. Som vi har vist, vil ikke 
modellen predikere utviklingen helt presist. I noen tilfeller får vi ganske 
store avvik fra forventet utvikling. Hva skyldes disse avvikene? 

En forklaring er at avvikene skyldes at kommuner selv kan påvirke 
sin egen vekst gjennom adferd og ulike tiltak. Kommuner som lykkes i å 
påvirke sin egen vekst vil da vokse mer enn de strukturelle faktorene tilsier. 
Vi tror også at evnen til å påvirke egen vekst varierer mye fra kommune 
til kommune. Dette vil føre til at mange kommuner får avvikende vekst 
fra den som modellen predikerer. Noen kommuner har greid å skape mer 
vekst enn forventet, og det er dette vi kaller attraktivitet. Den samlede 
veksten i en kommune er da kombinasjonen av strukturelle forhold, som 
påvirker veksten utenfra, og kommunens egen attraktivitet, som påvirker 
veksten innenfra. 

En annen forklaring er at utviklingen blir påvirket av tilfeldige hen- 
delser. Kommuner som har hatt høyere vekst i næringslivet enn forventet, 
det vil si at de har vært attraktive for næringsliv, har vært heldige å ha hatt 
enkeltbedrifter som har lykkes i å skape høy vekst, kan ha hatt en større 
bedrift som har flyttet inn til kommunen av tilfeldige årsaker. Kommuner 
som har hatt større innflytting enn forventet kan ha hatt stor boligbygging 
som følge av at en entreprenør har valgt å satse på å bygge mange boliger 
i kommunen. Kanskje har kommunen blitt populær som bosted av helt 
tilfeldige årsaker. Disse to forklaringene kan kokes ned til at kommuner 
har blitt attraktive enten som følge av dyktighet eller av flaks. Når vi har 

gått inn og gjort casestudier av spesielt attraktive kommuner, har vi erfart 
at det er ikke alltid lett å skille mellom flaks og dyktighet. Men det er klart 
at tilfeldigheter spiller en rolle for utviklingen i mange kommuner. 


Hvor attraktiv eller uattraktiv kan 
en kommune bli? 


Hvis vi ser på utviklingen de siste 20 årene, kan vi se hvor stort avvik kom- 
munene har hatt mellom faktisk nettoflytting og forventet nettoflytting i 
figuren under. 

Figur 80 Faktisk og forventet nettoflytting i kommunene i perioden 2003-2022, i 
prosent av folketallet 


Kommunene med høyest og lavest bostedsattraktivitet er navngitt i figuren. 
De to kommunene med høyest bostedsattraktivitet har i gjennomsnitt økt 
folketallet med 21 prosent i denne tjueårsperioden. Det gir en ekstra vekst 
på omtrent én prosent av folketallet. De ti minst attraktive kommunene 
har i gjennomsnitt hatt en nettoflytting på 10 prosentpoeng lavere enn 
gjennomsnittet i denne tjueårsperioden. 


ATTRAKTIVITET 


En kommune kan altså, gjennom å være svært attraktiv som bosted, 
øke sin befolkningsvekst med én prosent årlig over en tjueårsperiode. Da 
må de altså være blant de ti mest attraktive bostedskommunene i landet. 
Kommuner kan også oppleve at bostedsattraktiviteten er negativ, slik at de 
taper en halv prosent hvert år hvis de er blant de ti minst attraktive bosteds- 
kommunene. Empirien antyder dermed at det er mulig å oppnå omtrent 
en prosent ekstra vekst per år gjennom bostedsattraktivitet, men at det er 
usannsynlig å være mer attraktiv over tid. Som vi nevnte tidligere, vil anta- 
kelig tilfeldige hendelser kunne være noe av forklaringen til at en kommune 
får uventet høy vekst. For de ti kommunene som har høyest attraktivitet i en 
periode, vil det antakelig ofte være en kombinasjon av dyktighet og heldige 
omstendigheter som gjør at kommunen har fått en høy attraktivitet. Andre 
kommuner kan ha vært like dyktige, men har kanskje vært uheldige. 

Det er også interessant å se at de mest attraktive kommunene har økt sin 
nettoflytting dobbelt så mye (en prosent) de minst attraktive kommunene 
har tapt (en halv prosent). Det kan vært på grunn av at de mest attraktive 
kommunene har kommet inn i positive spiraler, der økt vekst har gitt høy- 
ere boligpriser, en «boost» i boligbygging, flere arbeidsplasser i bygg og 
anlegg, økt optimisme, bedre omdømme og så videre. En kunne tenke seg 
at kommuner som har lav vekst kommer i negative spiraler, der nedgang 
avler pessimisme og videre fraflytting og nedgang. Det ser ikke ut til å skje. 
Årsaken er antakelig at kommuner med nedgang vil ha et antall boliger og 
en infrastruktur som er dimensjonert for et høyere folketall. Slike kommu- 
ner vil få lave boligpriser og god tilgang til billige næringsarealer og lokaler. 
Den gode tilgangen på billige boliger og næringslokaler vil da stimulere 
veksten i neste omgang. Når boligene blir billige blir det også vanskelig for 
folk å flytte ut av kommunen, siden de må selge boligen sin billig og kjøpe 
en dyrere bolig der de ønsker å flytte til. 


Hvor de statistiske modellene slutter 


De statistiske modellene vi har konstruert måler den forventede utviklin- 
gen. Denne forventede utviklingen kan vi deretter sammenlikne med den 
faktiske. Vi får da målt avviket mellom den faktiske utviklingen og den 
forventede. Dette avviket har vi brukt som et objektivt mål for kommunens 
attraktivitet. Bostedsattraktivitet er avviket mellom faktisk nettoflytting og 
forventet nettoflytting. Næringsattraktivitet er avviket mellom faktisk og 
forventet arbeidsplassvekst i næringslivet. 

Den statistiske modellen kan altså fortelle oss hvilke kommuner som 
har oppnådd å være attraktive. Det store spørsmålet blir da hvorfor disse 
kommunene har blitt attraktive. Dette spørsmålet vil ikke kunne besvares 
med samme metode. Hvis det er spesielle kjennetegn knyttet til kommuner 
som er attraktive, ville dette ha vært et strukturelt kjennetegn vi kunne ha 
bygd inn i modellen. For å finne ut hvorfor en kommune har blitt attraktiv, 
må vi gå inn med kvalitative undersøkelser som ser på hva som faktisk har 
skjedd i kommunen og hvordan dette har kunnet påvirke veksten i kom- 
munen i den konteksten som kommunen befant seg i. Det betyr at vi er 
nødt til å behandle hver kommune individuelt for å finne årsaken til den 
høye attraktiviteten. 


Hvor ligger handlingsrommet? 


Et sentralt poeng i vår attraktivitetsmodell er at vi har splittet opp driv- 
krefter for vekst i to: strukturelle forhold (som stedet ikke kan påvirke) og 
attraktivitet. Dernest har vi to attraktivitetsdimensjoner: bostedsattrakti- 
vitet og næringsattraktivitet. 


Figur 81 Attraktivitetsmodellen — en modell for lokal vekst 


ATTRAKTIVITET 


I denne visuelle framstillingen av modellen har vi vist hvordan nærings- og 
bostedsattraktiviteten påvirker befolkningsendringer på et sted. Forholdene 
som er vist i grå rektangler er eksogene variabler. Disse variablene har vi 
forutsatt at stedet ikke kan påvirke i modellen vår, men det er en forenkling. 
Vi skal bruke litt tid til å nyansere dette. 


Kan sentraliteten påvirkes? 


Steders sentralitet er en av disse eksogene variablene. Som tidligere nevnt 

forteller sentraliteten til et sted hvor mange arbeidsplasser og hvor mange 

servicetilbud befolkningen kan nå innenfor en praktisk reiseavstand. 
Sentraliteten er ikke en helt fast størrelse, men kan påvirkes til en viss grad, 
for eksempel gjennom å få bedre kommunikasjoner (bedre og raskere veier, 
tog, tunneler eller nye broer) med raskere reisetid til andre steder. På den 

måten utvides arbeidsmarkedet for befolkningen på stedet, og befolknin- 
gen kan da nå flere servicetilbud på de stedene hvor de kan nå på kortere tid 

enn tidligere. Vi har også i noen tilfeller forsøkt å beregne effekter av endret 

sentralitet med bruk av attraktivitetsmodellen for kommuner hvor forbe- 
drede kommunikasjoner har vært vesentlige, for eksempel for Levanger 
kommune (se Vareide, 2022). Levanger kommunes sentralitet blir høyere 

som følge av at E6 til Trondheim er planlagt utbedret, slik at reisetiden til 

Trondheim blir vesentlig kortere. Sørlige deler av Levanger kommune får 
redusert reisetiden til Trondheim fra 54 til 38 minutter og redusert reisetid 

til Stjørdal fra 21 til 11 minutter. Effekten for Levanger blir betydelig fordi 
Trondheim har mange arbeidsplasser som etter utbyggingen blir betydelig 
nærmere. Vi beregnet effekten av denne økte sentraliteten til en økt tilflyt- 
ting på 135 innbyggere i perioden 2025-2040. Det vil si at effekten var lavere 

enn ti ekstra innbyggere per år. Siden Levanger i utgangspunktet hadde 

over 20 000 innbyggere, må dette sies å være en ganske marginal effekt. 
Etter vår vurdering er det mange kommuner som har for store forvent- 
ninger om effekten av bedre kommunikasjoner. Rundt omkring i Norge 

er det svært mange prosjekt i nasjonal transportplan. Det vil være mange 

kommuner som får bedre kommunikasjoner til et større arbeidsmarked. 
Det gjelder spesielt mange kommuner rundt Oslo, Stavanger, Bergen og 
Trondheim. Etter at alle vei- og togprosjektene er gjennomført, vil det være 

et stort antall kommuner som har fått økt sin sentralitet. Det er ikke sann- 
synlig at alle disse kommunene skal få oppleve økt tilflytting i vesentlig 
grad. I så fall: Hvor skal de hente alle de nye innbyggerne fra? 

Et annet moment i forbindelse med at kommunikasjonene blir bedre, er 
at det skjerper konkurransen om å være et attraktivt bosted. Når reisetiden 
mellom steder blir kortere, gir det økt frihet for folk til å velge bosted. Bedre 
kommunikasjoner mellom to steder vil derfor favorisere det stedet som 
er mest attraktivt som bosted. Hvis et sted forventer forbedringer i sine 
kommunikasjoner som forstørrer arbeidsmarkedet, er det enda viktigere 
å satse på bostedsattraktiviteten enn før. 

Til slutt må vi også påpeke at de store vei- og togprosjektene som 
får vesentlig innflytelse på arbeidsmarkedene er nasjonale satsinger. 
Kommunene kan påvirke prosessene til en viss grad, noe også mange kom- 
muner bruker en del tid og økonomiske og politiske ressurser til å gjøre. 
Vi setter imidlertid spørsmålstegn ved hvor mye en kommune kan påvirke 
hvilke prosjekt som faktisk blir gjennomført. Store samferdselsprosjekt har 
som regel blitt gjenstand for grundige analyser på forhånd, der det legges 
vekst på samfunnsøkonomisk lønnsomhet i prosjektene. 


Arbeidsplasser i offentlig sektor 


Arbeidsplasser i offentlig sektor er også en eksogen variabel i modellen vår. 
Arbeidsplassveksten i offentlig sektor i en kommune får direkte betydning 
for flytting og befolkningsvekst på samme måte som arbeidsplassveksten 
i næringslivet. Kommuner forsøker da også i praksis å påvirke veksten i 
antall offentlige arbeidsplasser. Offentlig sektor kan deles opp i kommune, 
fylkeskommune og stat. Det som er særlig interessant for kommunene, 
er å få flere fylkeskommunale eller statlige arbeidsplasser. I de aller fleste 
kommuner er det flest offentlige arbeidsplasser i kommunal sektor, men 
sysselsettingen i kommunal sektor er en direkte utgift for kommunene som 
konkurrerer med mange andre ønskede satsinger. Arbeidsplasser i fylkes- 
kommunal eller statlig regi er imidlertid svært verdifulle for kommunene. 
Det gir direkte sysselsetting i og økte inntekter for kommunen. Mange 
kommuner arbeider derfor aktivt for å få tilflytting av nye arbeidsplasser, 
særlig gjelder det nye statlige arbeidsplasser. Når vi behandler arbeidsplass- 
veksten i offentlig sektor som en eksogen variabel i modellen vår, betyr ikke 
det at vi neglisjerer effekten. Tvert imot har arbeidsplassvekst i offentlig 
sektor samme betydning som arbeidsplassveksten i næringslivet. Men vi 
kan ikke se at vi kan lage en modell eller analyser som kan forklare eller 
forutse endringer i statlige eller fylkeskommunale arbeidsplasser eller hvor 
institusjonene vil flytte. Det er hovedsakelig en politisk prosess. Årsaken til 

endringer i fylkeskommunale eller statlige institusjoner er at de er bestemt 
av politiske prosesser. 


Næringsstruktur 


Næringsstrukturen på et sted har stor betydning for veksten i næringslivet. 
Kommuner kan i teorien få høyere vekst dersom de kan påvirke sin egen 

næringsstruktur, spesielt ved å få en økt andel av næringslivet i bransjer 
med høy vekst. I modellen vår har vi bransjeeffekten med som en eksogen 

variabel med signifikant betydning for arbeidsplassutviklingen. 

Det er imidlertid flere problemer med en slik strategi. For det første vet 

vi ikke sikkert hvilke bransjer som vil få vekst i framtiden. I de historiske 

analysene kan vi identifisere vekst- og nedgangsbransjer, og dermed vet vil 

hvilken betydning næringsstrukturen har hatt på arbeidsplassutviklingen 

i næringslivet. I framtiden kan vi ikke med stor grad av sikkerhet forutse 

hvilke bransjer som vil få vekst og hvilke som vil få nedgang. Selv om en 

kommune skulle lykkes med å endre sin næringsstruktur, er det ikke sik- 
kert at denne endringen vil bli positiv. Det vil nok i beste fall ta mange 

år å endre næringsstrukturen på et sted, og usikkerheten om hva som er 
framtidens vinnerbransjer er større dess lengre tidsperspektiv vi har. For 
det andre vil næringsstrukturen på et sted ha blitt materialisert på grunn 

av at stedet har gode forutsetninger for noen bransjer. Hvis en forsøker å 

endre næringsstrukturen på stedet, vil det derfor som oftest bety å satse på 

næringer som en ikke har gode forutsetninger for samtidig som en negli- 
sjerer de bransjene som stedet har mye av fordi forutsetningene er gode. 
For det tredje vil et sted som ønsker en annen næringsstruktur lett komme 

på kant med sitt eget næringsliv. En kommune som ønsker seg et annet 
næringslivet enn det de faktisk har, sender ut et negativt signal til sine egne 

bedrifter: «Vi ønsker oss noen andre bedrifter i kommunen enn det vi fak- 
tisk har.» Dette er minst tre grunner til at vi fraråder en slik strategi om å 

endre næringsstrukturen. Kommuner bør satse på det næringslivet de har. 


Kan fødselsbalansen påvirkes? 


Fødselsbalansen er i stor grad bestemt av demografien på stedet. Er det 
mange eldre, vil det bli mange døde. Er det mange kvinner i fruktbar 
alder, vil det bli mange nyfødte. Men, som vi har vist tidligere i denne 
boka, er det ganske store regionale variasjoner i fruktbarhet og dødelighet. 

Kommunene som har en kombinasjon av høy fruktbarhet og lav dødelighet 
har fått vesentlig bedre fødselsbalanse og befolkningsvekst enn kommuner 
med høy dødelighet og lav fruktbarhet. Det er noen eksempler på at kom- 
muner har gjort tiltak for å øke antall barnefødsler, gjerne med å bevilge 
pengestøtte. Disse får gjerne god omtale i pressen, men det er svært usik- 
kert om slike tiltak har noen effekt. Kommunens arbeid med folkehelse vil 
nok kunne øke levealderen og senke dødeligheten i kommunen, men slike 
tiltak er nok ikke forankret i ønsket om befolkningsvekst. Vi ser at varia- 
sjoner i fruktbarhet er sterke mellom ulike landsdeler, men at variasjoner 
mellom kommuner er langt mer tilfeldige. Så vi kan konkludere med at 
variasjoner i fruktbarhet og dødelighet har en reell effekt på befolknings- 
veksten, men at det ikke finnes verktøy og tiltak som er effektive for å endre 
lokal fruktbarhet eller dødelighet. 

Konklusjonen er at flere av de forholdene som vi kaller strukturelle i 
teorien kan påvirkes. Det er altså ikke et absolutt teoretisk skille mellom 
strukturelle forhold som ikke kan påvirkes lokalt og forhold som kommu- 
nen kan påvirke selv. Kommuner kan påvirke sin sentralitet, men det tar 
lang tid og har en svært liten effekt. Kommuner kan endre sin nærings- 
struktur, men det er usikkert om det er mulig eller hvilken endring som 
vil være positiv for framtiden. Kommuner kan lykkes med å trekke til seg 
statlige eller fylkeskommunale institusjoner. Det vil ha en uomtvistelig 
positiv effekt, men bare noen få vil kunne lykkes med dette. 

Vi står altså igjen med to forhold som vi mener er påvirkbare og som 
er klart mest vesentlige for variasjonene i veksten: bostedsattraktiviteten 
og næringsattraktiviteten. 


Steder kan være subjekter 
Kommunen som subjekt 


Vi har arbeidet i nært samarbeid med kommuner i mange år. Arbeidet 
med å utvikle vekstmodellen og konseptet med å skille mellom strukturelle 
faktorer og attraktivitet har grodd fram fordi det samsvarer med hvordan 
vi forstår hvordan kommunene tenker. Vi ser altså på kommuner som 
subjekter som tenker, ønsker, planlegger og reagerer på utviklingen i kom- 
munen og utviklingen utenfor. 

Som subjekter er kommuner ganske komplekse. De består av mange 
personer og mange ulike roller i selve kommuneorganisasjonen, blant 

annet ansatte og politikere, og kommuneorganisasjonen trekker med seg 
innbyggere, næringsliv, frivillig sektor og andre aktører inn når de skal 
sette opp sine mål og strategier for samfunnsutvikling - om enn i varier- 
ende grad. 


Hva gjør et geografisk område til et subjekt? 


Vi skal trekke fram tre egenskaper som er nødvendige for å betrakte et 
geografisk område som et subjekt. 


Stedsidentitet: Den første og helt nødvendige egenskapen er stedsidenti- 
tet. Folk som holder til et sted må ha en følelse av å høre til i et avgrenset 
område som har et eget navn. Omtrent alle mennesker har en slik sted- 
lig identitet, og de fleste har også et hierarki av ulike stedsidentiteter 
på ulike nivåer. En person kan identifisere seg som å komme fra bygda 
Lunde i kommunen Nome i fylket Telemark og landet Norge. I hvilken 
grad denne stedsidentiteten gjør seg gjeldende, vil naturligvis variere 
fra person til person. Et sted kan sies å ha en sterk identitet hvis en stor 
andel av de som bor der, og kanskje også de som er oppvokst der og 
flyttet ut, føler en identitet til stedet. 

Virkemidler: For at et geografisk område skal betraktes som et subjekt 
som kan reagere og påvirke sin egen utvikling, må stedet ha tilgang 
til virkemidler. Området må altså kunne sette inn tiltak for å påvirke 
utviklingen. Kommuner har mange slike virkemidler. For det første 
driver kommunene en rekke av de viktigste tjenestene på stedet, som 
barnehager, skoler og helse- og omsorgstjenester. For det andre kan 
de bestemme over arealbruk. De kan godkjenne eller nekte bygging av 
boliger og næringsbygg. De bestemmer også over åpningstider og hvem 
som har lov til å skjenke alkohol. De driver også mer og mindre aktiv 
sentrumsutvikling og har dermed stor innflytelse på miljøet til både 
beboere og næringsdrivende. De har som regel også noen ansatte som 
driver aktivt arbeid mot kultur og næringsliv. 


Kombinasjonen av stedsidentitet og virkemidler kan observeres når en 
kommune skal utforme sine kommuneplaner, særlig samfunnsplanen. 
Dette er en forholdsvis organisert prosess med strukturer og regler. En 
typisk samfunnsplan har overordnede visjoner og mål og definerer 
samfunnsområder som skal påvirkes. Populære samfunnsområder i en 


171 


172 


KAPITTEL 7 


samfunnsplan er folkehelse, oppvekst for barn, kultur og idrett, omsorg 
for eldre, næringsutvikling og attraktivitet. 

Hvor godt denne samfunnsplanen representerer kommunens utvi- 
klingsarbeid varierer fra kommune til kommune. Dersom alle kommuner 
hadde gjort prosessene med utforming av samfunnsplanene sine grundig 
og samtidig hadde fulgt opp måloppnåelsen systematisk, kunne vi fått et 
godt bilde på hvordan kommunen tenker og arbeider med samfunnsut- 
vikling. Kommunene prioriterer samfunnsplanen svært forskjellig. Noen 
kommuner har ikke engang en slik plan, selv om dette er pålagt. Andre har 
en gammel samfunnsplan som ikke brukes lenger. Det betyr ikke at kom- 
muner uten samfunnsplan ikke arbeider med samfunnsutvikling. Faktisk 
skal vi se eksempler på at selv svært attraktive kommuner kan være helt 
uten slike samfunnsplaner. 


Feedback: I samfunnsplanene kan vi kan observere at kommuner har 

stedsidentitet og at de har målsettinger om å påvirke samfunnsutvik- 
lingen. Det er ofte vanskeligere å se av samfunnsplanen hvilke tiltak 
og virkemidler som faktisk er iverksatt, men stort sett alle kommuner 
setter inn ulike former for tiltak for å påvirke samfunnsutviklingen. I de 

fleste tilfeller kan vi finne slike tiltak i kommunens årlige handlingsplan. 
Kommunene kan så overvåke utviklingen for å se hvorvidt de beveger 
seg i retning av de målene de har satt seg. Etter vår erfaring er dette 

arbeidet ofte mangelfullt. Mange kommuner har ikke gode rutiner for å 

skaffe seg kunnskap om utviklingen i kommunen slik at de kan justere 

sine tiltak og strategier. Kommunen kan ofte registrere at befolknings- 
utviklingen ikke er i tråd med målene i samfunnsplanen, men dette 

resulterer sjelden i at kommunen revurderer sine strategier og tiltak. 


Stedsidentitet Virkemidler 


Feedback 


Figur 82 Elementer som skal til for at et geografisk område skal betraktes som et subjekt 


ATTRAKTIVITET 


Det å betrakte kommunene som subjekter gjør at det geografiske nivået som 
kommunegrensene danner blir relevant. En kunne gjøre analyser hvor en 
brukte andre avgrensninger enn kommunegrensene. Kommunegrensene 
er ikke alltid logiske. Hvis en sto fritt til å dele inn landet, ville en kunne 
konstruere inndelinger som var optimale for å gjøre statistiske analyser. 
Men hvis vi tror at kommuner faktisk er subjekter som kan påvirke egen 
utvikling, ville en miste dette elementet hvis vi hadde anvendt analysene 
på et annet geografisk nivå enn kommunegrensene. 


Regioner 


Vi har så langt hovedsakelig omtalt modellen vår på kommunenivå, men 
attraktivitetsmodellen anvendes også for andre geografiske områder, spesi- 
elt kommuneregioner og fylker. Vi bruker regioner som begrep for grupper 
av kommuner som har et fast samarbeid, som interkommunalt regionalt 
råd eller regionale næringsutviklingsselskap. 

Noen slike regioner har en klar og sterk regional identitet. Eksempler 
på slike regioner er Lofoten, Hallingdal og Valdres. Vi kan finne personer 
fra slike regioner som vil oppgi at de kommer fra Lofoten, Hallingdal og 
Valdres, kanskje uten å oppgi hvilken kommune de kommer fra. Andre 
regioner har ikke samme regionale identitet. Vi må nok lete adskillig lenger 
før vi finner personer fra Fredrikstad eller Sarpsborg som vil si at de kom- 
mer fra Nedre Glomma-regionen. (I dag kalles for øvrig denne regionen 
Søndre Østfold, etter å ha kalt seg Søndre Viken i to år.) 

Noen kommuner har det motsatte problemet; at kommunen egent- 
lig ikke har en samlet identitet. Få innbyggere i Nome kommune vil si at 
de kommer fra Nome, men heller fra et av de to tettstedene Lunde eller 
Ulefoss, som også er de gamle kommunesentrene fra før 1964. Denne split- 
tede identiteten gjør seg gjeldende i kommunens styre og stell. Det blir 
viktig at kommunen ikke favoriserer det ene stedet i forhold til det andre 
for å unngå at mye av energien blir brukt til intern konkurranse. 

De fleste kommuner består av flere steder og ofte også flere sentre. Dette 
geografiske nivået (nivå lavere enn kommuner) har vi arbeidet lite med. For 
det første er det langt mindre statistikk på dette nivået, slik at vi har lite å 
mate modellen vår med. For det andre drives det lite stedsutvikling under 
kommunenivået, med mindre dette er organisert av kommunen. 

På nivå over kommuner finnes det regioner på flere nivå. Vi har kom- 
muneregioner bestående av typisk tre til ti kommuner som har regionråd 

eller felles næringsutviklingsselskap. Disse kaller vi politiske regioner, 
ettersom det er en politisk beslutning i kommunene hvorvidt de går inn i 
slike regionsamarbeid og med hvilke kommuner de ønsker å samarbeide 
med. Det er også større konstellasjoner over disse regionrådene, som for 
eksempel Oslo-regionen (med hele 83 kommuner), Greater Stavanger (nå 
nedlagt) og Trondheims-regionen. Business Region Bergen var også et 
eksempel på en slik region, men denne er visstnok lagt ned. 

Det finnes også flere andre regioninndelinger. SSB har delt opp kom- 
munene i det som kalles «økonomiske regioner». By- og regionforsknings- 
instituttet NIBR har også konstruert en regioninndeling som kalles «bo- og 
arbeidsregioner». Disse regionene er fastsatt etter objektive kriterier og 
gjenspeiler ikke stedsidentitet. Slike regioner er altså ikke subjekter. 

Fylkene danner et geografisk nivå, samtidig som de også kan karakteri- 
seres som subjekter på samme måte som kommunene. De har sine folke- 
valgte fylkesting og sine fylkesplaner med visjoner, mål og strategier. Når 
denne boka skrives er det 11 slike fylkeskommuner, men når den eventuelt 
leses vil vi ha 15 regioner, ettersom tre av de fylkeskommunene som ble slått 
sammen i 2020 har vedtatt å løse seg opp igjen fra og med 2024. 

Kan vi se på regioner og fylkeskommuner som subjekter på samme måte 
som kommuner? Da må vi spørre oss om disse geografiske enhetene har et 
apparat som registrerer utviklingen og reagerer med konkrete tiltak som 
påvirker utviklingen. Dette vil nok variere fra region til region, men vi vil 
hevde at i hvert fall fylkeskommunene og enkelte regioner er slike subjekter. 


Hvorfor er vekst viktig for kommunene? 


Et spørsmål som ofte dukker opp når vi presenterer attraktivitetsmodellen 
vår for en kommune, er: Er det egentlig så viktig med vekst? Er det ikke 
viktigere å skape gode kvaliteter for de som bor i kommunen, enten det 
blir få eller mange? Selv om dette ofte blir diskutert, ender diskusjonen 
oftest med at kommunen ønsker vekst i folketall og arbeidsplasser. Det er 
flere årsaker til det. 


Svak arbeidsplassutvikling betyr flere utenfor arbeidsmarkedet. I 
kommuner med svak utvikling i antall arbeidsplasser vil sysselset- 
tingsandelen normalt gå ned. Når det blir flere personer utenfor arbeids- 
markedet, får det negativ betydning for folkehelse og velferd. Det øker 
også de økonomiske ulikhetene. Det å ha god vekst i næringslivet gjør 

at det blir lettere å få flere personer ut av utenforskapet og inn i sys- 
selsettingen. 

Svak befolkningsvekst betyr en krympende kommuneorganisa- 
sjon. Inntektene til kommunen er hovedsakelig knyttet til antall 

innbyggere i ulike alderstrinn. Kommuner som etter hvert må nedbe- 
manne fordi inntektene til kommunen synker, vil som regel oppfatte 

dette som negativt. Det blir få nye stillinger utlyst og «forgubbing» i 

kommuneorganisasjonen. 

Befolkningsnedgang skaper pessimisme. Når statistikken viser stadig 

færre innbyggere, vil dette i seg selv skape pessimisme. Pessimisme 

fører til at færre vil investere i nye boliger og færre næringsdrivende 

vil investere. Pessimisme er også en negativ kvalitet i seg selv. 

Kvalitet bør gi vekst, hva ellers? Noen vil kanskje likevel holde på at 

kvalitet er viktigere enn vekst. Men hvis en kommune forbedrer sine 

kvaliteter som bosted og for næringslivet, burde ikke det føre til at færre 

flytter ut og flere flytter inn til kommunen? Som vi skal se senere, er 
de fleste strategier for å bli attraktive knyttet til å forbedre kvaliteter i 

lokalsamfunnet. Når vi ser det på denne måten, forsvinner dette å bli et 

dilemma. Kvalitet og attraktivitet hører sammen. Hvis kvalitet er målet, 
vil høy attraktivitet være en konsekvens av at mange har oppnådd målet. 
Kloden vår trenger ikke mer vekst, men mindre. I lys av klimatrus- 
selen er nok dette riktig. Hensikten med å skape attraktivitet i en kom- 
mune er imidlertid ikke å øke den globale veksten. Hensikten er å skape 

kvaliteter som gjør at dette ene stedet vokser. Så kan man innvende at 
bostedsattraktiviteten er et nullsumspill. Den enes attraktivitet har et 
motstykke i et annet steds u-attraktivitet. Steder konkurrerer altså om å 

være attraktive bosteder. Men man bidrar ikke til å redusere den globale 

veksten gjennom å ha utflytting til andre kommuner. Dersom alle kom- 
muner øker sine bostedskvaliteter like mye, vil det ikke bli noen vinnere 

eller tapere i flyttestatistikken, men alle steder blir bedre bosteder. Det 
må være en god ting? 

Stagnasjon betyr færre barn og mange flere eldre. Kvinner får færre 

barn enn tidligere. Kommuner som ikke får vekst i antall innbyggere 

i de neste årene vil oppleve at det blir nedgang i antall barn og vekst 
i antall eldre. Med synkende barnetall følger et press for å legge ned 
barnehager og skoler. De aller fleste vil oppfatte dette som negativt. 
Denne demografiske utviklingen gjør også at det for de fleste kommu- 
ner ikke vil være mulig å ha et stabilt folketall samtidig med en stabil 

aldersfordeling. Kommuner uten vekst i folketallet vil få en stor vekst i 
antall eldre og en nedgang i antall barn og innbyggere i arbeidsdyktig 
alder. Dette kan vi illustrere med et eksempel på en kommune som etter 
våre scenarioer vil ha et helt stabilt folketall fram til 2040, Lillehammer 
kommune. 

Innbyggere 0-15 år Innbyggere over 67 


Figur 83 Antall innbyggere 0-15 år og antall innbyggere over 67 år i Lillehammer. 
Tallene fra 2023 og utover er fra Telemarksforskings scenario med nøytral attraktivitet 


I figuren kan vi se at Lillehammer vil få en økning i antall eldre innbyg- 
gere, mens antall barn vil synke. Det samlede folketallet i Lillehammer er 
forventet å være nesten helt stabilt i dette scenarioet. Det er altså ikke mulig 
å opprettholde en status quo. Et uendret folketall betyr at det vil bli stadig 
færre barn i kommunen, mens antall eldre vil øke mye. Hvis kommunen 
ønsker at det skal være like mange barn i kommunen i framtiden som i 
dag, må det være befolkningsvekst i kommunen. Det er altså mange gode 
grunner til at kommunene ønsker seg vekst i folketallet. 


Attraktivitetsfaktorer 


Hvilke kvaliteter gjør et sted attraktivt som bosted? Og hvilke kvaliteter 
gjør at noen steder får høyere vekst i næringslivet enn forventet? Da vi 

utarbeidet de første versjonene av attraktivitetsmodellen søkte vi etter 
hypoteser for hva som gjorde et sted attraktivt fra ulike forskningsrappor- 
ter og utredninger. Listen over faktorer ble raskt svært lang. For å sortere 
de mange mulige attraktivitetsfaktorene, lagde vi en kategorisering med 
fire typer attraktivitetsfaktorer, som vist i tabellen under. 


Tabell 11 Kategorier av forhold som kan gjøre steder attraktive, og eksempler for tre 
ulike typer av attraktivitet 


Bosted Besøk Bedrift 
Areal og Boligtomter, arealer, Overnatting, hytter, Næringsareal, 
bygninger boliger hyttetomter næringsbygg 
Ameniteter Kommunale tjenester, Attraksjoner, aktiviteter, Service fra det 
fritidstilbud, natur natur offentlig og fra private. 
Økonomiske incentiver 
Omdømme Omdømme som Omdømme for besøk, Omdømme som 
bosted destinasjonsmarkedsføring  næringssted 
Stedlig kultur Lokal identitet, Gjestfrihet, service Risikovilje, vilje til 
og identitet åpenhet, optimisme vekst, samarbeidsånd, 


næringsvennlighet 


Disse fire kategoriene har ulikt innhold, alt etter hvilken type attraktivitet 
de er forbundet med. Her har vi definert tre ulike attraktivitetsdimensjo- 
ner: bosteds-, besøks- og bedriftsattraktivitet. De to sistnevnte utgjør til 
sammen næringsattraktiviteten. Her skiller vi mellom næringsliv som 
kan sende varer og tjenester ut fra stedet og det næringslivet vi kaller 
besøksnæringene, som er kjennetegnet av at kunden må være personlig 
til stede. 

Denne kategoriseringen har ofte blitt misforstått ved at den tolkes som 
at vi har fastslått at dette er faktorer som faktisk skaper attraktivitet. Det 
har vi ikke. Denne tabellen er et hjelpemiddel for å kunne sortere de mange 
tenkelige attraktivitetsfaktorene i noen prinsipielle kategorier. Erfaringen 
så langt er at disse kategoriene har vært nyttige hjelpemiddel, spesielt i 
forbindelse med at kommuner kan bruke disse kategoriene for å finne 
mulige tiltak for å øke sin attraktivitet. I den forbindelse er det endring 
som gjelder, det vil si å skape noe nytt eller forbedre. 

Vi skal gå gjennom de fire kategoriene av attraktivitetsfaktorer og se 
om vi kan finne ut mer om hva som kan påvirke attraktiviteten til kom- 
muner. Vi starter med den enkleste og mest konkrete kategorien, areal og 
bygninger. 

Areal og bygninger 


Vi har tidligere sett på sammenhengen mellom boligbygging og bosted- 
sattraktivitet. Vi kom da fram til at boligbyggingen kan være årsaken til 
bostedsattraktivitet for sentrale kommuner. Vi kan illustrere dette med å 
vise to eksempler fra Lørenskog og Askøy, som har gått hver sin vei. 

Lørenskog grenser til Oslo og er således en kommune med svært høy 
sentralitet. Da vi analyserte nettoflyttingen til Lørenskog fant vi en slående 
utvikling. 

Figur 84 Nettoflyttingen til Lørenskog, dekomponert i ulike drivkrefter. Tre års 
glidende gjennomsnitt 


Fram til 2014 var nettoflyttingen til Lørenskog mye lavere enn forventet. Da 
var Lørenskog en kommune med lav bostedsattraktivitet. Det var riktig- 
nok nettoinnflytting og befolkningsvekst til kommunen, men mye mindre 
innflytting og vekst enn forventet. Fra og med 2015 økte nettoinnflyttingen 
til Lørenskog radikalt. Fra å ha en nettoinnflytting på under én prosent 
av folketallet årlig, økte nettoinnflyttingen til rundt tre prosent årlig. Hva 
skjedde med Lørenskog? Når vi ser på boligbyggingstakten i Lørenskog, 
kan vi se følgende: 

Figur 85 Antall fullførte boliger per 1000 innbyggere i Lørenskog og Norge 


Fram til 2014 hadde Lørenskog en boligbyggingstakt som var omtrent 
som landsgjennomsnittet: litt over landsgjennomsnittet i noen år, under 
landsgjennomsnittet i andre år. Dette var ikke nok til å realisere forven- 
tet nettoflytting og befolkningsvekst i kommunen. Boligbyggingstakten 
begrenset hvor mange innbyggere som kunne flytte inn til kommunen og 
strupet innflyttingen. Fra 2015 økte boligbyggingstakten til et nivå som var 
nesten fire ganger så høyt som landsgjennomsnittet. På samme tid økte 
innflyttingen. Vi har fått opplyst fra Lørenskog kommune at de faktisk fikk 
regulert store boligarealer allerede før 2009, men at disse områdene ikke 
ble bebygd de første årene på grunn av finanskrisen. Etter noen år ble det 
imidlertid plutselig fart i boligbyggingen. Det virker ganske åpenbart at 
boligbyggingen er forklaringen og årsaken, både til at Lørenskog hadde 
lav bostedsattraktivitet fra til 2014 og den svært høye bostedsattraktivite- 
ten som Lørenskog har fått i årene etterpå. Samtidig må vi også ta med i 
forklaringen at Oslo i alle år har hatt en mye lavere boligbyggingstakt. 
Askøy er en kommune som grenser til Bergen. Det er flere innbyggere i 
Askøy som jobber i Bergen enn som har jobb i egen kommune. Lørenskog 
hadde også flere innbyggere som pendlet til Oslo enn som hadde arbeid i 
egen kommune. Askøy og Lørenskog er således ganske like. 

Askøy har vært en kommune med sterk befolkningsvekst. I perioden 


2000-2010 var det bare to kommuner i hele landet som hadde sterkere 


befolkningsvekst. Askøy hadde en befolkningsvekst på mellom to og tre 
prosent per år i perioden 2000-2014. I de fire siste årene har befolknings- 
veksten vært under én prosent årlig. Veksten de siste årene har kommet 
av en positiv fødselsbalanse. Innflyttingen til Askøy har stoppet opp. Når 
vi gjør en tilsvarende analyse av flyttetallene til Askøy som vi gjorde for 
Lørenskog, finner vi at disse to kommunene har gått i motsatt retning. 

Figur 86 Nettoflyttingen til Askøy, dekomponert i ulike drivkrefter. Tre års glidende 
gjennomsnitt 


Askøy hadde svært høy bostedsattraktivitet fram til 2010. Bostedsattrak- 
tiviteten sank deretter til å være bare litt over middels. De siste fire årene 
har Askøy fått en negativ bostedsattraktivitet. Flyttetallene i 2020 og 2021 
har bare så vidt vært på den positive siden og er nå langt under forven- 
tet. Lørenskog fikk en økt innflytting og positiv bostedsattraktivitet som 
følge av at boligbyggingen skjøt fart, men på Askøy kan vi se en motsatt 


utvikling. 

Figur 87 Antall fullførte boliger per 1000 innbyggere i Askøy og Norge 


Askøy hadde en langt høyere boligbyggingstakt enn landsgjennomsnittet 
fram til 2017. Fra 2017 til 2021 har boligbyggingstakten i Askøy blitt langt 
lavere enn landsgjennomsnittet. I 2020 og 2021 var boligbyggingstakten i 
Askøy bare rundt halvparten av landsgjennomsnittet. Det synes åpenbart 
at den lave boligbyggingstakten har vært hovedårsaken til at bostedsat- 
traktiviteten til Askøy har gått fra å være høy og positiv til å bli negativ. 
Den lave boligbyggingen i Askøy synes å ha blitt politisk bestemt. 
Flertallet ikommunestyret i de siste periodene har ikke vært opptatt av vekst. 
Tvert imot har det vært et politisk flertall for å begrense veksten. Større 
utbyggingsprosjekt har derfor blitt stoppet i kommunestyret. Lederen for 
Askøylista, som nå er nest største parti i kommunestyret, uttalte: 


Etter at jeg flyttet til søre Askøy for 15 år siden, har det vært en voldsom vekst i befolk- 
ningen. Nye byggefelt har kommet til hvor det før var grøntområder. Kommunen 
har slitt med å bygge ut tjenestetilbudet i takt med behovet. Det har bl.a. ført til 
plassmangel og knappe ressurser i skolene. Jeg mener at vi nå må begrense veksten 
på Askøy slik at vi kan styrke tjenestetilbudet til innbyggerne og ta bedre vare på 
miljøet vårt. (Askøylisten, 2019) 

Askøy er et av relativt få eksempler på kommuner hvor et flertall i kom- 
munestyret ønsker å redusere veksten i folketallet. For en kommune som 
Askøy, som ligger sentralt plassert i en av storbyregionene, er det relativt lett å 
begrense befolkningsveksten. Kommunen trenger bare å sørge for at det ikke 
blir regulert nye arealer til boligbygging. Slike kommuner har derfor en sterk 
negativ kontroll med innflytting og befolkningsvekst gjennom sin arealpo- 
litikk. For kommuner som ønsker det motsatte, nemlig å stimulere til vekst 
gjennom å tilrettelegge areal for boligbygging, er kontrollen litt svakere. En 
kommune kan regulere masse areal til boliger, men de kan ikke bestemme at 
boliger faktisk blir bygget. Eksempelet fra Lørenskog viste at boligbyggingen 
tok seg opp først flere år etter at de nye boligfeltene ble regulert. 

Eksemplene fra Lørenskog og Askøy viser at kommunen kan påvirke 
sin bostedsattraktivitet gjennom arealpolitikken. Dette er kommuner som 
har en svært sentral lokalisering og en høy forventet befolkningsvekst. 
Kommuner som ligger i distriktene er i en helt annen situasjon. Prisnivået 
i de fleste distriktskommunene er mye lavere enn i sentrale strøk. Dermed 
blir kostnaden til å bygge en ny bolig ofte langt lavere enn markedspri- 
sen. Samtidig har distriktene også flere boliger i forhold til folketallet. 
Distriktskommunene har som oftest rikelig med tilgjengelige boligtomter. 
Problemet er at disse blir stående tomme fordi det ikke lønner seg å bygge 
nye boliger. Dermed har det ingen hensikt å regulere mer boligareal. 

I den forrige boka vår hadde vi et eksempel fra Hamarøy kommune 
(Vareide, 2018). Hamarøy satte i gang et kreativt prosjekt ved å lyse ut et 
anbud for å bygge boliger til vanskeligstilte hvor utbygger også forpliktet 
seg til å bygge nye boliger for det ordinære boligmarkedet. Dermed ble det 
bygget 31 nye boliger i årene 2012, 2013 og 2014 (fra SSBs statistikk over 
fullførte nye boliger). Vi kunne da se at bostedsattraktiviteten til Hamarøy 
tok seg kraftig opp og nettoflyttingen til kommunen gikk fra å være negativ 
til positiv når de nye boligene ble tilgjengelige. Men hvordan har det gått 
med Hamarøy i årene etterpå? 

Oppsvinget i bostedsattraktiviteten til Hamarøy tok dessverre slutt. I 
de siste fire årene har kommunen igjen fått negativ bostedsattraktivitet og 
fraflytting. Innsatsen for å få økt boligbyggingen fikk bare en forbigående 
betydning for bostedsattraktiviteten. Tiltak for økt boligbygging ser ikke ut 
til å alene kunne skape varig høy bostedsattraktivitet i distriktskommuner. 
Gamvik er en av kommunene vi har fulgt med på. I perioder har Gamvik 
vært den mest attraktive kommunen i landet i både for næringsattraktivitet 
og bostedsattraktivitet. Dermed ble kommunen et studieobjekt i rapporten 
vår til distriktssenteret, Suksessrike kommuner anno 2018 (Vareide et al., 

Figur 88 Nettoflyttingen til Hamarøy, dekomponert i ulike drivkrefter. Tre års glidende 
gjennomsnitt 


2018). Gamvik hadde stor fraflytting og nedgang i antall arbeidsplasser 
fram til 2010. I 2011 startet en oppsiktsvekkende framgang, og i de påføl- 
gende årene ble det en sterk vekst i antall arbeidsplasser i kommunen og 
skyhøye innflyttingstall. 

I perioden 2012-2019 hadde Gamvik en sterk arbeidsplassvekst, som vi 
kan se ved at arbeidsplassveksten i kommunen (egenvekst i figuren) fikk 
en sterk positiv betydning for nettoflyttingen. Samtidig ble bostedsattrak- 
tiviteten sterkt positiv fordi nettoflyttingen til kommunen var mye høyere 
enn forventet, selv etter av vi hadde tatt høyde for den gode arbeidsplass- 
veksten. Nettoinnflyttingen til kommunen var nesten oppe i fire prosent av 
folketallet. I perioden 2012-2018 var Gamvik den kommunen i landet som 
hadde den høyeste samlede attraktiviteten. Dessverre var denne suksess- 
historien relativt kortvarig. I den siste perioden har det igjen blitt nedgang 
i arbeidsplassene og stor utflytting fra Gamvik. 

Hvis vi ser på boligmarkedet i Gamvik, vil vi kanskje kaste lys over 
både framgangen og tilbakegangen til kommunen. I 2010 var Gamvik den 
kommunen i landet som hadde flest boliger per innbygger. Ikke bare var 
det mange boliger i kommunen i forhold til folketallet, men det var også 

Figur 89 Nettoflyttingen til Gamvik, dekomponert i ulike drivkrefter. Tre års glidende 
gjennomsnitt 


tomme industrilokaler i kommunen. Suksesshistorien startet i 2010 etter 
at islandske eiere startet produksjon i Gamvik Seafood. Dette ble raskt den 
største bedriften i kommunen. Bakgrunnen til at denne bedriften kom til 
kommunen, var nettopp at det var ledige industrilokaler som bedriften 
kunne flytte inn til. Samtidig var det rikelig med boliger i kommunen til å 
huse de mange innflytterne som kom til kommunen i oppgangsårene. Den 
langvarige nedgangen som Gamvik hadde fram til 2010 hadde dermed gjort 
at kommunen hadde mye ledig infrastruktur, både til fiskeindustri, boli- 
ger og kaianlegg for fiskefartøyer. Dermed kunne både fiskeindustrien og 
befolkningen ekspandere uten at det krevde særlige investeringer. Mange 
distriktskommuner som har hatt nedgang har en overdimensjonert infra- 
struktur. Det er også mange ledige boliger, noe som gjør det mulig å ha 
innflytting uten ny boligbygging. Dette bidrar på kort sikt til å bremse 
nedgangen i slike distriktskommuner. På lang sikt er det derimot et stort 
problem at det ikke blir investert i nye boliger. I Gamvik er det ikke regis- 
trert en eneste ny bolig i kommunen siden 2001. Distriktskommuner som 
har ingen eller svært liten nybygging av boliger, vil etter hvert få en stadig 
eldre boligmasse. Før eller siden blir boligene uegnet til å boi. 


ATTRAKTIVITET 185 


Frøya er en annen kommune vi har fulgt i mange år. Allerede i 2012, 
da vi lagde rapporten Suksessrike distriktskommuner for Distriktssenteret, 
hadde Frøya utmerket seg med en høy attraktivitet (Kobro et al., 2012). I 
motsetning til Gamvik, har Frøya fortsatt sin suksesshistorie. 

Figur 90 Nettoflyttingen til Frøya, dekomponert i ulike drivkrefter. Tre års glidende 


gjennomsnitt 


Befolkningen i Frøya startet å vokse først i 2007. Forut for 2007 var det 
nettoutflytting fra kommunen. I figuren ser vi at det var en svak arbeids- 
plassutvikling i årene fram til 2007. Bostedsattraktiviteten til Frøya var 
positiv også før 2008, men det skapte ikke innflytting og befolkningsvekst, 
men gjorde at nettoutflytting ble lavere enn forventet. Fra 2008 startet en 
periode der arbeidsplassveksten ble sterk. Samtidig fortsatte Frøya å ha en 
positiv bostedsattraktivitet slik at nettoinnflyttingen ble mye høyere enn 
forventet. I de siste 15 årene har Frøya vært den mest attraktive kommunen 
i landet. 

Frøya har altså hatt en lang periode med svært høy attraktivitet. En 
nøkkel til å ha denne langvarige attraktiviteten, er at det har vært en høy 


boligbyggingstakt i kommunen. 

Figur 91 Antall fullførte boliger per 1000 innbyggere i Frøya og Norge. Kilde SSB, 
bearbeidet av Telemarksforsking 


Det var faktisk en høy boligbyggingstakt i Frøya kommune i årene forut 
for oppgangen. I 2001, 2002 og 2004 var boligbyggingstakten i kommu- 
nen langt over landsgjennomsnittet. Etter en periode med forholdsvis lav 
boligbyggingstakt fra 2005 til 2012, har boligbyggingstakten vært langt over 
landsgjennomsnittet i de fleste årene. 

Distriktskommuner som skal skape vekst gjennom sin attraktivitet må 
komme over en terskel der etterspørselen etter boliger blir så stor at det 
lønner seg å bygge nye boliger. Dersom de ikke når denne terskelen, vil 
de forbruke og slite ut de eksisterende boligene og undergrave framtidige 
vekstmuligheter. 

Andre distriktskommuner som har hatt høy attraktivitet og som sam- 
tidig har hatt høy boligbyggingstakt, er Hemsedal, Nærøysund, Midt- 
Telemark, Hitra, Sogndal, Aurland, Flatanger, Herøy (Nordland) og Åfjord. 
Det er distriktskommuner som synes å ha kommet i en situasjon som 
spiraliserer seg opp. Vi finner på kort sikt alltid distriktskommuner som 
overrasker positivt med høy attraktivitet. En titt på boligbyggingsstatistik- 


ken vil gi et varsel om det er et blaff, eller om kommunen har greid å finne 
en nøkkel til langvarig vekst. 

Hyttebygging 

Det bygges mange fritidsboliger i landet. Det var registrert 473 340 fritids- 
boliger i Norge i 2021, hvorav 60 889 er satt opp i løpet av de ti siste årene. 
Fritidsboligene er ujevnt fordelt i Norge. I noen kommuner er det flere 
fritidsboliger enn innbyggere. Andre kommuner har praktisk talt ingen. 
26 kommuner i landet har flere fritidsboliger enn innbyggere i kommunen. 
Dette er samtidig de kommunene med høyest antall nye hytter. Kan vi finne 


n: 356 pu:324,92 c:419,04 


1 722 1444 2166 2888 


1 Bykle 2888 
2 Åseral 2398 
3 Sirdal 2333 
4 Flå 2111 
5 Tydal 2092 
6 Etnedal 2022 
7 Nissedal 1714 
8 Rollag 1672 
9 Nore og Uvdal 1658 
10 Hjartdal 1563 
11 Vinje 1468 
12 Sigdal 1464 
13 Rendalen 1451 
14 Eidfjord 1367 
15 Engerdal 1317 
16 Flesberg 1302 
177 Hol 1297 
18 Vestre Slidre 1295 
19 Sør-Aurdal 1253 
20 Valle 1211 


Hr 
Figur 92 Variasjoner i antall fritidsboliger per 1000 innbyggere i 2021. Kilde SSB, 
bearbeidet av Telemarksforsking 

effekter av denne hyttebyggingen og fra etterspørselen av de mange hyt- 
teturistene som disse kommunene har? La oss se nærmere på utviklingen 
i de 20 kommunene i landet med høyest hyttetetthet. 

I lista til høyre for kartet kan vi se hvilke kommuner som hadde høyst 
hyttetetthet i 2021. Bykle har flest hytter i forhold til folketallet. Der var 
det 2 888 registrerte fritidsboliger per 1 000 innbyggere, altså nesten tre 
fritidsboliger per innbygger. Kan vi spore at antall arbeidsplasser i disse 
hyttekommunene har fått en påviselig forbedring av arbeidsplassveksten 
i næringslivet? 

Figur 93 Relativ arbeidsplassvekst i de 20 kommunene med høyest antall 
fritidsboliger i forhold til folketallet i perioden 2012-2021. Kilde SSB, bearbeidet av 
Telemarksforsking 

I figur 93 ser vi den relative arbeidsplassveksten i næringslivet i disse 20 hyt- 
tekommunene, det vil si den prosentvise veksten i antall arbeidsplasser fra- 
trukket den nasjonale veksten i samme periode. Ni av kommunene har hatt 
sterkere arbeidsplassvekst i næringslivet enn landsgjennomsnittet i den siste 
tiårsperioden, mens elleve av kommunene har hatt lavere vekst enn landet. 
Alle disse hyttekommunene er distriktskommuner. Dermed kan vi 
forvente at de fleste har hatt en ugunstig næringsstruktur for å få vekst. 
Samtidig er dette distriktskommuner som ikke har hatt samme befolk- 
ningsvekst som ellers i landet, noe som også svekker veksten i næringslivet. 
For å få et mer riktig bilde av om veksten har vært god eller dårlig, gitt disse 
betingelsene, kan vi måle næringsattraktiviteten i disse 20 hyttekommunene. 

Figur 94 Forventet arbeidsplassvekst og næringsattraktivitet i hyttekommunene i 
perioden 2012-2021. Den faktiske veksten er summen av søylene 

Når vi måler næringsattraktiviteten til hyttekommunene, får vi et mer 
positivt bilde. 13 av disse 20 kommunene har hatt en høyere arbeids- 
plassvekst enn forventet ut fra den nasjonale veksten, næringsstrukturen 
i kommunen og befolkningsveksten i kommunen. I sju av disse kom- 
munene har imidlertid næringsattraktiviteten vært negativ i den siste 
tiårsperioden. 

En videre analyse av arbeidsplassutviklingen i hyttekommunene viser at 
disse kommunene har hatt bedre vekst enn forventet i to bransjer: bygg og 
anlegg og butikkhandel. Vi kan altså spore en viss ekstra arbeidsplassvekst 
og næringsattraktivitet i kommuner med et stort antall hytter i forhold til 
folketallet, men effekten er for det første ganske svak, og for det andre er 
det ikke alle hyttekommunene som har fått en bedre arbeidsplassvekst enn 
forventet. Konklusjonen er at det å ha mange fritidsboliger i kommunen 
har en viss effekt på veksten i næringslivet, men at denne effekten er relativt 
svak, og at ikke alle kommuner får økt vekst i næringslivet selv om det er 
svært mange fritidsboliger i kommunen. 


Næringsareal — bedriftsflytting 


De siste ti årene har det vært over 10 000 bedrifter som har flyttet fra en 
kommune til en annen. Disse bedriftene har hatt til sammen mellom 
20 000 og 30 000 ansatte. Flytting mellom kommunene er et nullsumspill, 
slik at det vil være noen kommuner som vinner og andre som taper på 
denne flyttingen av bedrifter og deres ansatte. Bedriftsflyttingen kaster 
også lys over forståelsen av næringsattraktiviteten. En del steder har 
oppnådd høy næringsattraktivitet gjennom å få tilflytting av bedrifter 
og arbeidsplasser. 

Vi har forsøkt å tallfeste hvor mange ansatte som har flyttet mel- 
lom kommuner som følge av bedriftsflyttinger. Da har vi brukt 
Enhetsregisteret som kilde og registrert bedrifter som har skiftet adresse 
fra en kommune til en annen og hvor mange ansatte bedriften har hatt. 
Vi har dermed tall for antall ansatte som har flyttet fra en kommune til 
en annen fra 2009 til og med 2021. I kartet under kan vi se hvor mye 
nettoflyttingen av bedrifter har påvirket veksten i antall ansatte i denne 
perioden. 

I listen til høyre for kartet kan vi se at det er Sola kommune som 
har fått sterkest bidrag til sin arbeidsplassvekst gjennom nettoinnflyt- 
ting av bedrifter. I denne perioden, som er fra og med 2009 til og med 

Figur 95 Bedriftsflyttingers bidrag til den årlige arbeidsplassveksten i kommunene i 
perioden 2009-2021. Kilde: regionalanalyse.no 


2021 (den perioden vi har tall for), har innflyttingen av bedrifter til- 
ført en ekstra vekst i antall ansatte i næringslivet i Sola på 3,57 prosent 
årlig. Mye av nettoflyttingen av ansatte til Sola var imidlertid flytting fra 
kontinentalsokkelen. Dette var bedrifter som tidligere var plassert med 
adresse kontinentalsokkelen og som fra 2018 fikk adresse i Sola. Men 
selv uten disse flyttingene fra kontinentalsokkelen har Sola hatt en sterk 

nettoinnflytting av bedrifter med mange ansatte, spesielt fra Stavanger og 
Sandnes. Denne innflyttingen kan i stor grad knyttes til Forus nærings- 
park. Sola har vært en av de mest attraktive kommunene for næringsliv i 
denne perioden. Sola kommune er dermed et eksempel på en kommune 
som har hatt en sterk næringsattraktivitet og som har oppnådd denne 
høye næringsattraktiviteten ved å ha tilrettelagt for gunstige arealer og 
lokaler for næringslivet. 

Kommunene Bykle og Lebesby er nummer to og tre når det gjelder 
tilskudd til ansatte i næringslivet som følge av nettoinnflytting av bedrifter. 
I begge disse kommunene var det innflytting av bedrifter innenfor arbeids- 
plassformidling som gjorde at det på papiret var stor innflytting av ansatte. 
I bedrifter som driver med arbeidsplassformidling er det typisk ikke noe 
godt samsvar mellom faktisk og registrert arbeidssted. 

Kommunen som er nummer fire på lista over de med mest nettoinnflyt- 
ting av bedrifter, er Råde kommune i Østfold. I Råde har det vært en reell 
stor innflytting av mange arbeidsplasser. Råde har også vært en av de mest 
attraktive næringskommunene i landet de siste ti årene. 


Flytting mellom sentralitetsklasser 

Flytting av bedrifter har betydd en del for enkeltkommuner. Noen kom- 
muner trekker til seg bedrifter, mens andre taper ansatte i næringslivet 
gjennom flyttingen. Det synes imidlertid ikke å være noen systematiske 

Figur 96 Nettoflytting av ansatte i næringslivet i perioden 2009-2021 

mønstre i denne nettoflyttingen. Størsteparten av bedriftsflyttingen skjer 
mellom kommuner som ligger nært hverandre. Et interessant spørsmål 
i denne sammenhengen, er om bedriftsflyttingen har et sentraliserende 
mønster. Er det slik at bedrifter flytter fra periferi på samme måte som 
folk? Eller flytter kanskje bedrifter fra sentrum til periferi for gjøre seg nytte 
av lavere kostnader? Næringslivet i distriktene har også noen finansielle 
fordeler; de har lavere arbeidsgiveravgift og kan gjøre seg nytte av gunstige 
tilskuddsordninger. Statistikken over ansatte i næringslivet som flytter kan 
kaste lys over dette. Vi kan da se på nettoflyttingen av ansatte mellom de 
ulike sentralitetsklassene. 

Det viser seg da at sentralitetsklasse 2 og 5 har tapt på nettoflyttingen 
i perioden 2009-2021. Det er denne perioden vi har tall for. Altså taper 
de nest mest sentrale kommuner og de nest minst sentrale kommunene. 
Sentralitetsklasse 3 har vunnet flest ansatte som følge av bedrifter som 
flytter. Sentralitetsklassene 1, 6 og 4 har også hatt en viss nettoinnflytting. 
Det er dermed ikke mulig å se at det er noen mønstre i bedriftsflyttingene 
når det gjelder sentralitet. 

Richard Florida (2002) har mange anekdotiske eksempler på bedrifter 
som flyttet fra et sted til et annet, der årsaken til flyttingen var at det var 
forskjeller i hvor attraktive stedene var for den kreative klassen. En del 
bedrifter har i hovedsak kompetent arbeidskraft som innsatsfaktor. Da blir 
det viktig å legge bedrifter der hvor en lett kan rekruttere medarbeidere. 
Hvis vi definerer den kreative klassen i Norge til relativt unge mennesker 
med høy utdanning, er det en klart høyere andel av slike i byene enn på 
landsbygda. Men vi ser ikke noen tegn til at bedrifter flytter sentraliserende. 
På den annen side er det åpenbart at byene i Norge har en klart mye større 
andel av bedrifter som etterspør kompetent arbeidskraft. IT-bransjen er 
klart størst i Oslo, ikke bare når det gjelder antall ansatte, men også når 
det gjelder den relative størrelsen. Vi ville nok ha funnet at slike bedrifter 
historisk sett har etablert seg i de mest sentrale områdene, og særlig i Oslo, 
i utgangspunktet. 


Ameniteter 


Ameniteter er et samlebegrep som dekker svært mange forhold. I for- 
bindelse med bostedsattraktivitet vil ameniteter være ulike tilbud som 
folk vil oppfatte som gunstig å ha i nærheten der de bor. Det kan være 
tilbud som innbyggerne kan bruke i fritiden, som kulturtilbud, kaféer 


193 


194 KAPITTEL 7 


og muligheter for naturopplevelser. For barnefamilier vil tilbudet av 
barnehager, skoler eller kulturskoler være viktig, både når det gjelder 
nærhet og kvalitet. Mange av disse amenitetene er kommunale. Dermed 
vil det kunne være forskjeller mellom kommuner når det gjelder både 
mengde og kvalitet på de amenitetene som kommunene produserer. Det 
virker dermed intuitivt plausibelt at kommuner som kan levere gode 


n:356 p:010 6:0,21 


une — 


-11% 29% 70% 110% 150% 


1 Bykle 150 % 
2 Modalen 125 % 
3 Eidfjord 124% 
4 Sirdal 94% 
5 Aukra 90% 
6 Suldal 88% 
7 Aurland 82% 
8 Loppa 65% 
9 Utsira 60 % 
10 — Valle 58% 
343 Gran -9% 
348 Enebakk -10 % 
348 Øvre Eiker -10% 
348 Sula -10% 
348 Sandefjord -10% 
348 Larvik -10% 
353 Stjørdal 11% 
353 Askøy -11% 
353 Hå -11% 
353 Horten -11% 


Figur 97 Kommunenes frie inntekter, prosent avvik fra Landsgjennomsnittet. 


Kilde: kostraanalyse.no 

tjenester er mer attraktive å bo i og flytte til. Siden kommunene leverer 
en rekke forskjellige tjenester, er det ikke lett å måle hvor gode tjenestene 
er. Det finnes innbyggerundersøkelser som måler innbyggertilfredshet. 
Digitaliseringsdirektoratet har gjennomført slike undersøkelser som 
måler innbyggernes tilfredshet med en rekke kommunale tjenester. 
Dessverre er det ganske få respondenter fra de enkelte kommunene, sær- 
lig for de små, slik at vi ikke kan bruke disse. Det er imidlertid ganske 
gode data for kommunens økonomi, samtidig som det er store forskjeller 
i kommuneøkonomien. Noen kommuner har vesentlig større økono- 
miske ressurser til å produsere velferdsgoder for innbyggerne sine enn 
andre. Et mål for kommunenes økonomi er «korrigerte frie inntekter». 
Det er en indikator som viser kommunens reelle inntektsnivå. De frie 
inntektene er da justert for variasjon i utgiftsbehov. 

Bykle kommune har 2,5 ganger større inntekter per innbygger enn 
gjennomsnittskommunen i Norge. Da er det justert for utgiftsbehov 
knyttet til befolkningens demografi og kostnader knyttet til spredt 
befolkning. Kommuner som Horten, Hå, Askøy og Stjørdal har 11 pro- 
sent lavere inntekter enn gjennomsnittet. Det kommunale inntektssys- 
temet sørger for at ingen kommuner har ekstremt mye lavere inntekter 
enn utgiftsbehovet. Det har vært en nasjonal politikk at alle kommuner 
skal kunne ha et godt nok velferdstilbud. Noen kommunale inntekter 
er imidlertid holdt utenfor i det kommunale inntektssystemet, blant 
annet kraftinntekter. Det gjør at noen kommuner har vesentlig bedre 
økonomi. De fleste av kommunene med best kommuneøkonomi er slike 
kraftkommuner. 

Noen kommuner har altså vesentlig bedre økonomi enn andre. Det 
er naturlig å anta at slike kommuner også kan tilby bedre tjenester til 
innbyggerne sine. De kan bruke mer penger i barnehager, i skolene og 
til kulturtilbud. Det gjør de også: Vi kan se at de rikeste kommunene 
også bruker mest penger per innbygger til viktige tjenester. Påvirker dette 
innflytting og bostedsattraktivitet? Det skulle vi tro. En innbygger i en 
rik kommune vil normalt få et bedre velferdstilbud enn en innbygger i 
en fattig kommune. 

I figur 98 har vi plottet inn kommunens frie inntekter på den horison- 
tale aksen og kommunens bostedsattraktivitet i den siste tiårsperioden på 
den vertikale aksen. 

Figur 98 Kommunens frie inntekter i 2021 og kommunens bostedsattraktivitet i 
perioden 2012-2021 


Figuren viser at det ikke er noen positiv sammenheng mellom kommunens 
bostedsattraktivitet og kommunenes frie inntekter. Det er altså ikke mulig 
å spore at kommuner med god økonomi har bedre flyttetall enn kommu- 
ner med svak økonomi. Det er ganske overraskende. De rike kommunene 
har ikke bare råd til å gi et bedre velferdstilbud til innbyggerne sine, de 
har også ofte et lavere avgiftsnivå. Samtidig har de midler til å investere i 
ulike utviklingstiltak i kommunen. Likevel kan vi ikke finne noen positive 
effekter på flyttetallene. Rike kommuner har ikke mer innflytting enn fat- 
tige kommuner, alt annet likt. 


Skaper kultur attraktive steder? 


Vil kommuner med et godt kulturtilbud trekke til seg flere innflyttere enn 
kommuner med et lite kulturtilbud? Hvis alt annet, som arbeidsplassvekst 
og sentralitet er likt, burde det ikke være en viss flytting fra kommuner 
med et dårlig kulturtilbud til kommuner med et godt kulturtilbud? Dette 

spørsmålet var faktisk utgangspunktet for bostedsattraktivitetsmodellen 
vår. Spørsmålet dukket opp i forbindelse med en analyse av kulturtilbud i 
Grenlands-regionen som vi gjennomførte i 2007. Oppdragsgiveren, Vekst 
i Grenland AS, var interessert i å få mer kunnskap om ringvirkninger 
av kultur. Kulturnæringene er kjennetegnet av relativt lav verdiskaping 
i kroner og øre i forhold til andre næringer. Kulturnæringene etterspør 
også forholdvis lite i form av kjøp av varer og tjenester sammenlignet med 
andre næringer. De økonomiske direkte ringvirkningene vil derfor være 
forholdvis lave. Men kanskje vil et godt kulturtilbud påvirke hvor mange 
som ønske å flytte til og bo i regionen? Det var da vi startet med arbeidet 
for å lage modeller for å analysere variasjoner i nettoflytting og finne ut 
av hva som påvirket flyttetallene. I de påfølgende årene arbeidet kultur- 
forskerne i Telemarksforsking med å lage en kulturindeks for kommunen 
i Norge. Hensikten var å få fram variasjonene i kulturtilbudet mellom 
kommunene i landet. I 2011 var den første versjonen av kulturindeksen 
klar. Dermed hadde vi data over kulturtilbud i norske kommuner som vi 
kunne bruke til å analysere kulturtilbudets betydning for flyttemønste- 
ret. I 2012 publiserte vi notatet Skaper kultur attraktive steder? (Vareide 
& Kobro, 2012). Konklusjonen vår den gang var klar: Det var ingen sam- 
menheng mellom kommuners nettoflytting og kulturtilbudet. Det var 
mange negative reaksjoner på rapportens konklusjoner, men ingen som 
pekte på feil i metoden vi brukte. Etter 2012 har vi videreutviklet attrak- 
tivitetsmodellen vår. Samtidig har Norsk kulturindeks blitt videreført og 
videreutviklet. Kanskje vil en forbedret modell og forbedret kulturindeks 
gi andre resultat? 

Fra og med 2017 har kulturindeksen blitt målt med en poengskala, som 
varierer fra et tall nær null for den laveste rangerte kommunen til et tall 
nær 400 for den høyest rangerte kommunen. Vi har slike tall for alle de 
356 kommunene for de seks årene fra 2017 til og med 2022. 

På nettstedet til Norsk kulturindeks (https://kulturindeks.no) er det et 
interaktivt kart hvor en kan se alle årene fra 2017 til 2022. 

Kommuner som kommer høyest på kulturindeksen, det vil si blant 
de 20 høyest rangerte, er kommuner i ulike kategorier. De største byene, 
Oslo, Stavanger, Bergen og Trondheim, er med. Samtidig er det også en 
del små distriktskommuner med på denne lista. Kommuner som er lavt 
rangert ligger ofte i pendlingsavstand til de store byene. 

n: 356 pu:144,86 c:56,71 


34 121 208 295 383 


383 

352 

Nord-Aurdal 318 

4 Stavanger 317 
5 Lillehammer 306 
6 Hamar 305 
7 Bergen 304 
8 Å 292 
9 Trondheim 290 
10 Tynset 281 
11 Gloppen 279 
12 Tokke 277 
13 Vestvågøy 274 
14 Seljord 265 
15 Harstad 256 
16 Vågan 254 
17 Sogndal 253 
18 Tromsø 248 
19 Kåfjord 243 
20 Alstahaug 242 


Figur 99 Norsk kulturindeks for 2022, de 20 kommunene med høyest poengsum er 
listet opp 


Nettoflytting og kulturindeksen 


Som en innledende test kan vi se på kommuners nettoflytting i årene 2017 
til 2022 og deres poeng på kulturindeksen. For hver av de 356 kommunene 
har vi da seks år. Kommunenes nettoflytting er tilgjengelig fra SSBs befolk- 
ningsstatistikk. Vi bruker da den enklest tenkelige modellen: 


Nettoflytting = a + bj*kulturindeksen 

Altså at nettoflyttingen til en kommune er en lineær funksjon av kultur- 
tilbudet i kommunen. 

Nettoflyttingen i ett år er da målt som prosent av folketallet i begynnel- 
sen av året. Verdiene for nettoflyttingen er normalisert, det vil si fratrukket 
gjennomsnittet. 

Figur 100 Kommuners nettoflytting og poeng på Norsk kulturindeks for årene 2017-2023 


Figuren viser alle datapunktene, som er hver enkelt kommunes nettoflyt- 
ting og poeng på kulturindeksen, til de 356 kommunene i årene fra 2017 
til og med 2022. En slik tofaktoranalyse viser ingen tegn til at det er en 
sammenheng mellom kommuners nettoflytting og deres plassering på 
kulturindeksen. 


Nettoflytting, sentralitet, arbeidsplassvekst og demografi 


Vi har tidligere vist at nettoflyttingen blir påvirket av sentralitet, arbeids- 
plassvekst og demografisk sysselsettingstilvekst. Vi kan da kjøre fire 
regresjonsanalyser med disse variablene sammen med en variabel for kul- 
turindeksen (KI) for å se om vi finner noen effekt av kommunenes skår på 
kulturindeksen på nettoflyttingen: 

I. Nettoflytting;=a + bj* KI, 

2. Nettoflytting:= a + bı* KI; + b*sent 

3. Nettoflytting; = a + bı* KI, + by*sent + b+ VRA, + ba* VRA:1+ b; * 
VRA: > 

4. Nettoflytting: = a + bı* KI, + by*sent + bs* VRA; + ba* VRA:.1+ bs * 
VRA:-2+ be *DS 


Resultatene for disse fire regresjonsanalysene er vist i vedlegg 6-9. De to 
størrelsene vi skal bruke for å vurdere om kulturindeksen har en signifi- 
kant betydning for nettoflyttingen, er den estimerte koeffisienten bı. Hvor 
signifikant denne verdien er, er målt med p-value. 


Estimert b; Signifikans (p-value) 
Regresjon 1 0,00000192 0,667 
Regresjon 2 0,00000690 0,100 
Regresjon 3 0,00000712 0,078 
Regresjon 4 0,00000879 0,029 


Regresjon 1 er den alle enkleste, som vi illustrerte i figur 100. En signifikans- 
verdi på 0,667 forteller at praktisk talt ikke er noen sammenheng. 

I regresjon nummer 2, der vi har to uavhengige variabler, kulturin- 
deksen og sentralitet, har den estimerte verdien på b, økt samtidig som 
at signifikansverdien har blitt 0,1. En signifikansverdi på 0,1 er normalt 
ikke nok til at vi kan anse av kulturindeksen har en signifikant betydning 
for nettoflyttingen. Normalt vil en kreve en signifikansverdi som er lavere 
enn 0,05. 

I regresjon 3 har vi også med tre variabler for arbeidsplassveksten i 
kommunen og områder som det pendles til fra kommunen. Nå har signi- 
fikansnivået blitt 0,078. 

I regresjon 4 har den estimerte b, blitt høyere, samtidig som at signifi- 
kansverdien nå er 0,029. Hvis vi har et signifikansnivå som 0,05 som øvre 
grense for hva vi vurderer som signifikant, blir konklusjonen nå at kultur- 
tilbudet i en kommune har en signifikant positiv betydning for nettoflyt- 
tingen i kommunen. Et signifikansnivå på 0,029 er ikke spesielt høyt, og det 
er ikke i nærheten av signifikansnivået til de andre forklaringsvariablene. 

Verdien på koeffisienten b, kan vi bruke for å estimere hvor mye kul- 
turtilbudet har å si for nettoflyttingen til en kommune. Høyeste verdi for 
kulturindeksen i 2022 fikk Oslo med 383 poeng, mens Våler (Østfold) fikk 
laveste verdi med 34 poeng. Ganger vi differansen mellom høyest og lavest 

rangerte kommune med b; får vi en verdi på 0,003. Det betyr at forskjellen 
mellom kommunene med høyst og lavest poengsum på kulturindeksen 
betyr en økt nettoinnflytting på 0,3 prosent av folketallet for ett år. En økt 
nettoflytting på 0,3 prosent av folketallet årlig er en betydelig forskjell, men 
da må vi ta med i betraktningen at det gjelder ekstremtilfellet der vi måler 
forskjellen på kommunen med aller størst kulturtilbud og kommunen med 
aller lavest. I praksis vil det det være vanskelig for en kommune å oppnå 
vesentlige forbedringer på kulturindeksen på få år. 

Vi skal gjøre en analyse i tillegg der vi skal se på bostedsattraktiviteten, 
altså faktisk og forventet nettoflytting i de 20 kommunene som er rangert 
øverst på kulturindeksen (i gjennomsnitt for perioden 2017-2023). 

Figur 101 Forventet nettoflytting i perioden 2017-2022 og avvik fra forventet 
nettoflytting for de 20 kommunene med høyest gjennomsnittlig poengsum på 
kulturindeksen i samme periode 

Kommunene som er vist i figuren er de som har høyest gjennomsnittlig 
poengsum på kulturindeksen i perioden 2017-2022. Åtte av disse kom- 
munene er byer: Oslo, Bergen, Trondheim, Stavanger, Tromsø, Hamar, 
Lillehammer og Verdal. Fem kommuner kan betegnes som regionsentre, 
som Sogndal, Vågen, Vestvågøy, Ål og Røros. De resterende sju kommu- 
nene, Bykle, Vang, Gloppen, Tokke, Seljord, Tynset og Nord-Aurdal, kan 
vi kategorisere som små distriktskommuner. 

Av disse 20 kulturkommunene har 14 hatt høyere nettoflytting enn for- 
ventet ut fra modellen i perioden 2017-2022. Av de seks kommunene som 
har hatt lavere nettoflytting enn forventet, finner vi fem av byene: Oslo, 
Stavanger, Bergen, Tromsø og Verdal. Sistnevnte har en nettoflytting som 
er svært nær forventet. Felles for Oslo, Stavanger og Bergen er at de alle 
har hatt en høy forventet nettoinnflytting, men en lav boligbyggingstakt 
i denne perioden. Samtidig så vi en stor økning i utflytting fra de største 
byene etter korona-nedstengningene, særlig i Oslo. Et påfallende mønster 

Figur 102 Plott med kommuners avvik fra forventet flytting i perioden 2017-2022 og 
kommunens poeng på kulturindeksen. Kommuner er delt opp i to grupper: de røde 
er de mest sentrale kommunene i sentralitetsklasse 1-4. De blå er de minst sentrale 
kommunene i sentralitetsklasse 5 og 6 

i figuren er at nesten alle kommunene som ikke er byer, altså de minste 
kommunene, har hatt høyere nettoflytting enn forventet i denne perioden. 
Dette er hovedsakelig distriktskommuner. 

Plottet viser at kulturindeksen er negativt korrelert med avvik fra for- 
ventet nettoflytting for de mest sentrale kommunene. Denne negative 
sammenhengen er ganske svak og skyldes i stor grad tre uteliggere. Den 
røde prikken lengst til høyre er Oslo, som har hatt uventet sterk utflytting 
i denne perioden, spesielt i og etter koronarestriksjonene i 2020. De to 
røde prikkene som er øverst, er kommunene Nannestad og Ullensaker. 
Det er kommuner med relativ lav poengsum i kulturindeksen som har hatt 
svært høy innflytting i denne perioden, og mye av denne innflyttingen 
er fra Oslo. For de minst sentrale kommunene er det en klar og positiv 
sammenheng mellom deres poengsum på kulturindeksen og avviket fra 
forventet nettoflytting. De tolv distriktskommunene med høyest poeng- 
sum på kulturindeksen har alle hatt høyere nettoflytting enn forventet i 
denne perioden. 


Hvorfor er konklusjonen annerledes nå? 


I analysene som er publisert tidligere var konklusjonen at vi ikke fant noen 
sammenheng mellom kulturtilbudet i kommunene og deres nettoflytting. 
I denne analysen mener vi å ha funnet en positiv sammenheng. Hvorfor 
har vi en annen konklusjon nå enn tidligere? Det er flere ulike forhold som 
skiller denne analysen fra de analysene vi har gjort tidligere. 

For det første har vi nå tilgang på bedre data enn hva vi hadde tidligere. 
Kulturindeksen er modifisert og bearbeidet slik at den måler kulturtilbud 
og kulturaktiviteter i kommunene på en mer nøyaktig måte. Samtidig 
har vi nå tilgang på SSBs sentralitetsindeks for kommunene, som først 
ble utarbeidet i 2018. Dette er to vesentlige forbedringer i datamaterialet 
som øker presisjonsnivået i analysen. For det andre har vi en bedre for- 
bedret modell i denne analysen. En av forbedringene er at vi kan bruke 
den omtalte sentralitetsindeksen som en variabel i modellen. Den andre 
større forbedringen er at vi nå også har med en variabel for det vil kaller 
demografisk sysselsettingstilvekst. Uten at vi har tatt med denne varia- 
belen i modellen ville konklusjonen blitt annerledes. Et tredje forhold er 
at vi har gjort analysen på tidsperioden 2017-2022 denne gangen, mens 
vi tidligere har analysert på datamateriale fra tidligere perioder. Et nær- 
liggende spørsmål er da om kultur har fått en større betydning for folks 

flyttinger nå enn tidligere, og at endrede bostedspreferanser er årsaken til 
av vi nå finner en positiv sammenheng som vi ikke fant tidligere. Vi tror 
imidlertid ikke at den nye konklusjonen skyldes endrede preferanser for 
bosted, men at det er forbedrede data og en mer presis modell som har 
gjort at vi først nå har kunnet avdekke denne positive sammenhengen 
mellom kulturtilbud og flytting. Den geografiske inndelingen av kom- 
munene ble også endret som følge av kommunereformen, uten at vi har 
noen grunn til å anta at dette har hatt noen innvirkning på analysen i 
den ene eller annen retning. 

Det er viktig å minne om at den positive sammenhengen vi nå har fun- 
net mellom kultur og nettoflytting, er svak. Kulturtilbudet har langt mindre 
betydning for flytting mellom kommuner enn arbeidsplassvekst, sentralitet 
og demografi, men er en av mange tenkelige egenskaper som kan gjøre et 
sted attraktivt som bosted. 


Omdømme 


Omdømnmet til et sted vil vi definere som summen av hva folk tenker og 
synes om stedet. Mange kommuner gjennomfører målinger av et steds 
omdømme. Slike målinger består av å spørre et antall personer om deres 
subjektive vurdering av stedet. Typiske spørsmål kan være: «Hvordan vil 
du vurdere X som bosted?», hvor svarene en får da kan si noe om stedets 
omdømme som bosted. Andre spørsmål kan være «Hvordan vil du vur- 
dere X som et sted å besøke?» eller «Hvordan vurderer du X som et sted 
å etablere bedrift eller flytte bedriften din til?». Steder kan ha forskjellig 
omdømme som henholdsvis bosted, et sted å besøke eller et sted å drive 
næringsvirksomhet fra. 

Er et steds omdømme gitt av de faktiske forhold, eller kan omdøm- 
met være helt forskjellig? Hvis vi tror at hvert sted får det omdømmet 
de fortjener fordi folk kjenner de faktiske forholdene på stedet, er det 
liten hensikt i å forsøke å påvirke omdømmet via reklamepregede kam- 
panjer. Men hvis en tror at et sted har et ufortjent dårlig omdømme 
fordi folk ikke er klar over hvor godt stedet er, er det straks mer mening 
i å drive slike reklamepregede omdømmeprosjekt. Når vi er inne på 
temaet omdømme, vil mange framholde Drammen som et eksempel på 
en kommune som hadde et vellykket omdømmeprosjekt. I en rapport 
om styrking av norske bysentrum står det følgende omtale av Drammens 
omdømmeprosjekt: 

Omdømmeprosjektet handlet om å fortelle omverdenen om alle endringene etter 
den store bytransformasjonsprosessen og med mål om å styrke byens omdømme, 
skape lyst til å flytte til Drammen og å skape arbeidsplasser der. Et annet viktig mål 
var å involvere innbyggere og skape stolthet over egen kommune. De utviklet mer- 
kevaren Elvebyen Drammen, drev nettsiden drammen.no som blant annet rommet 
et digitalt næringslivsmagasin, og gjennomførte en lang rekke kommunikasjonstiltak 
og omdømmebyggende aktiviteter. Drammen gikk fra å være helt på bunn omdøm- 
memessig til en plassering i toppen på barometermålinger. (Vestby et al., 2019, s. 67) 


Et omdømmeprosjekt i Drammen ga mye mening, ettersom det var knyt- 
tet til store konkrete forbedringer i byen. Målinger viste at folk utenfor 
Drammen fikk et vesentlig bedre inntrykk av Drammen enn før. Hvordan 


gikk det med bostedsattraktiviteten? 

Figur 103 Nettoflyttingen til Drammen, dekomponert i ulike drivkrefter. Kilde: 
regionalanalyse.no 


Drammen hadde en positiv bostedsattraktivitet i årene 2007-2011. Da var 
det høyere nettoinnflytting til Drammen enn forventet. Men fra 2012 helt 
til 2021 var nettoflyttingen til Drammen svakere enn forventet. Drammen 
har faktisk hatt en mye lavere tilflytting enn normalt fra 2012. 

Figur 104 Befolkningsutviklingen i perioden 2012-2011, dekomponert i ulike drivkrefter. 
Kilde: regionalanalyse.no 


Hvis vi sammenlikner Drammens bostedsattraktivitet med noen sammen- 
liknbare kommuner, er de lave flyttetallene til Drammen enda mer slående. 
Drammen har hatt lavest bostedsattraktivitet av alle sammenliknbare kom- 
muner. Hvis vi samtidig ser på boligbyggingstakten i disse kommunene, 
får vi et klart bilde på årsaken til at bostedsattraktiviteten til Drammen 
har vært så lav. 

Drammen har hatt klart lavest boligbyggingstakt av alle disse kommu- 
nene. Drammens nabokommuner, Holmestrand og Øvre Eiker, har hatt 
høyest boligbyggingstakt. Vi kan ikke avvise at omdømmet til en kom- 
mune vil kunne påvirke flyttetallene, men det ser ut til av boligbyggingen 
er langt viktigere. 

Figur 105 Antall fullførte boliger per 1000 innbyggere i Drammen og 
sammenlikningssteder. Kommunens rangering i forhold til de 356 kommunene i 
landet er vist i parentesen 


Stedlig kultur og identitet 


Den siste boksen av attraktivitetsfaktorer kalte vi for «kultur og identitet». 
Et steds kultur og identitet er det forholdet som er vanskeligst å måle. Det er 
både fordi kultur og identitet er mangfoldig og i sin natur en kvalitativ stør- 
relse som vanskelig lar seg tallfeste og analysere. I utgangspunktet tenkte vi 
oss at steder kunne ha ulik kultur som kunne påvirke stedets attraktivitet 
direkte. Et sted kunne ha innbyggere som var gjestfrie og åpne overfor 
fremmede, noe som ville kunne gjøre at flere ville besøke eller bosette seg 
på stedet. På andre steder var det kanskje en kultur hvor det å etablere 
bedrifter og tjene penger var høyt verdsatt, slik for eksempel sunnmøringer 
har blitt beskrevet. Det kunne gjøre at slike steder som Sunnmøre hadde 
en bedre næringsutvikling enn andre steder. Dette er forhold som sikkert 
kan ha betydning, men som både virker vanskelig å måle og gjøre noe med. 
Vi har etter hvert konsentrert oss om ett forhold som har med den stedlige 
kulturen og identiteten å gjøre, nemlig tillit. 


207 


208 


KAPITTEL 7 


Tillit 

Det finnes en rekke vitenskapelige artikler som viser at det er en sammen- 
heng mellom tillit (frust) og forskjeller i økonomisk vekst mellom land. Et 
googlesøk med ordene trust economic growth gir en lang liste med slike 
artikler. I land der innbyggerne stoler på hverandre i høy grad, er det gjerne 
også høyere økonomisk vekst. Norge og de andre nordiske landene skårer 
høyt på tillit mellom innbyggere. Den høye tilliten mellom innbyggerne og 
høy tillit mellom folk og myndigheter, er en viktig faktor bak den økono- 
miske framgangen i de nordiske landene. Tillit gjør at økonomien «smøres» 
gjennom at det blir lettere å gjøre alle typer transaksjoner samtidig som 
en sparer kostnader fordi en ikke trenger å ha strenge kontrollregimer. 
En annen type forskningslitteratur ser på sammenhengen mellom tillit i 
organisasjoner og organisasjonens effektivitet. Her er også tillit en positiv 
faktor. Høy tillit mellom medarbeidere synes å være positivt for organisa- 
sjonens effektivitet. 

Vi ønsker å se på norske kommuner, det vil si kommuner i samme 
land. Den generelle tilliten mellom folk er neppe særlig forskjellig i ulike 
deler av Norge. Det betyr at den måten en måler det generelle tillitsnivået 
i land antakelig ikke vil gi særlig store forskjeller mellom norske kommu- 
ner. Forskjellen i tillit mellom for eksempel Fredrikstad og Kristiansand er 
antakelig svært liten sammenliknet med forskjellene i generell tillit mellom 
Norge og Russland. 

Samtidig er forskningen om tillit i organisasjoner ikke helt relevant for 
oss. En kommune er ikke bare én organisasjon, men består av flere orga- 
nisasjoner og institusjoner, enkeltbedrifter og enkeltmennesker. Når vi har 
forsøkt å se på tillitens betydning for kommuners vekstkraft og attraktivitet, 
har vi derfor funnet det hensiktsmessig å konstruere et eget konsept for 
tillitskartlegging i kommuner. 


Tillitskart for kommuner 


I figuren under har vi illustrert hvordan vi har laget et konsept for å måle 
tillit i kommuner. Da har vi sett på tillit i en kontekst kan brukes spesifikt 
for å fange opp de tillitsforholdene som kan tenkes å ha betydning for en 
kommunes attraktivitet. 

I dette kartet har vi definert fire grupper: kommunepolitikere, ansatte 
i kommunen, næringslivet og frivillig sektor. Disse gruppene kan ha ulik 
grad av intern tillit. Næringslivet, det vil si bedriftene, kan for eksempel 

Kommunen 


pund 


Figur 106 Tillitskart for en kommune 


være kjennetegnet av høy eller lav tillit til hverandre. De fire gruppene 
kan også ha mer eller mindre tillit til de andre gruppene. Siden tillit går 
begge veier, vil vi kunne måle kommunens (politikere og ansatte) til- 
lit til næringslivet og næringslivets tillit til kommunen. Vi har også to 
elementer som ikke er knyttet til grupper eller aktører: stedsidentitet og 
optimisme. 

Når vi skal måle tillitsforholdene i en kommune, har vi gjennomført 
spørreundersøkelser rettet mot hver av disse gruppene. I spørreundersø- 
kelsen har vi forsøkt å finne spørsmålsformuleringer som er egnet til å 
belyse tillit internt og mellom grupper. Så langt har vi gjort slike målinger 
i 27 kommuner. Vi har laget spørsmål som rettes mot kompetanse, velvilje 
og integritet. Dermed begynner vi å få et empirisk grunnlag for å si noen 
om variasjoner i tillit mellom kommuner og hva ulike nivå av tillit har å si 
for kommunens vekst og attraktivitet. Spørreundersøkelsen om tillit har 

mange enkeltspørsmål og vi kan derfor ikke gå inn på alle. Vi skal trekke 
fram noen resultat som er tankevekkende. 

Næringslivets tillit til kommunen synes å være en svært viktig dimen- 
sjon. Det er vanskelig å forestille seg at en kommune kan ha en lokal 
næringspolitikk som gir gode resultat dersom næringslivet ikke har tillit 
til kommunen. Når vi spør næringslivet om de har tillit til kommunen, får 
vi ulike resultat i kommunene. 


Eidsberg 
Horten 
Tønsberg 
Finnøy 
Trøgstad 
Nordre Land 
Hobøl 

Askim 
Seljord 

Bø 

Østre Toten 
Fredrikstad 
Sauherad 
Stavanger 
Drangedal 
Nore og Uvdal 
Nome 
Spydeberg 
Vestre Toten 
Gjøvik 
Notodden 
Søndre Land 
Rennesøy 


0.0 0.5 1.0 1.5 2.0 2.5 3.0 3.5 4.0 4.5 


Figur 107 Gjennomsnittsskår for «Jeg har høy tillit til kommunepolitikerne» blant 
næringslivsledere 


Her er respondentene, i dette tilfellet næringslivsledere i kommunen, bedt 
om å si hvor enige de er i påstanden «Jeg har høy tillit til kommunepoliti- 
kerne fra en skala fra 1: helt uenig til 6: helt enig». Hvis svarene fordeler seg 
helt jevnt, vil det bli en gjennomsnittsskår på 3,5. I de kommunene hvor 
vi har fått spurt næringslivet om dette varierer gjennomsnittskår fra 2,6 i 
Rennesøy til 4,1 i Eidsberg. 

Vi kan trekke fram to litt større kommuner: Horten og Notodden. Dette 
er to kommuner som er på hver sin ende av denne skalaen. Kommunene er 
omtrent av samme type, bykommuner med en del industri på Østlandet. I 
figuren under kan vi se hvordan næringslivslederne svarte på dette spørs- 
målet i disse to kommunene. 

Figur 108 Fordeling av svar fra næringslivsledere på påstanden «Jeg har høy tillit til 
kommunepolitikerne» 


I Horten markerte 78,8 prosent av bedriftslederne 4, 5 eller 6, altså at de i 
var litt eller helt enige i at de hadde høy tillit til kommunen. I Notodden 
var det bare 31,4 prosent som oppga 4 eller 5, og ingen som anga 6: helt 
enig. Det er altså svært stor forskjell mellom kommuner når det gjelder 
næringslivets tillit til kommunepolitikere. 


Tillit og attraktivitet - en sammenheng? 


Siden vi har målt attraktiviteten til alle kommunene og tillitsnivået i 27 kom- 
muner, kan vi undersøke om det er en positiv sammenheng. Vi plotter da 
inn kommunens verdier for tillit og attraktivitet i et diagram, som vist under. 

I figuren er tillitsnivået i kommunen målt etter hvordan respondentene 
svarer på påstanden: «Kommunen min er preget av høy grad av tillit.» 
Vi har da tatt med svarene fra alle respondentene, kommunepolitikere, 
kommunens ansatte, næringslivet og frivillig sektor. Attraktiviteten er en 
kombinasjon av verdiene for bostedsattraktivitet og næringsattraktivitet 
(inklusive alle bransjer og sektorer) for perioden 2014-2018. 


211 


212 


KAPITTEL 7 


14 


i y = 3.8453x -15.477 
1 R2 = (12063 s 


10 


Attraktivitet 
R 
b 
» 


3.0 3.5 4.0 4.5 5.0 
Tillit 


Figur 109 Samlet attraktivitet og tillit i 27 kommuner 


Analysen viser at det er en positiv sammenheng mellom tillitsnivået i kom- 
munene og deres attraktivitet. Sammenhengen er ikke veldig sterk: R? er 
litt over 0,2. En slik enkel analyse har naturligvis sine metodiske svakhe- 
ter. Vi har bare målt tilliten i kommunen på ett tidspunkt innenfor dette 
tidsintervallet. Tilliten kan ha variert over tid på måter vi ikke kjenner 
til. Tillitsmålingene er heller ikke nøyaktige fordi de er basert på spør- 
reundersøkelser med frafallsproblematikk. Vi kan heller ikke være sikre 
på at de spørsmålene vi har brukt måler tilliten på den best mulige måten. 
Tillitsforholdene i en kommune er naturligvis langt mer komplekse enn 
en måling som kommer ut med ett tall kan fange opp. Men selv etter alle 
disse forbeholdene er det oppmuntrende at vi tross alt finner en positiv 
sammenheng mellom attraktivitet og tillit. 


Identitet — samlet eller splittet 


I tillitsmålingene vi har gjort har vi inkludert en påstand som lyder: «Jeg 
opplever at det kan være en del usunn patriotisme og dragkamper mellom 
ulike bygdesentre/deler av kommunen.» Dette har med identitet å gjøre. I 
kommuner hvor flertallet opplever slike dragkamper, vil det være mange 

som ikke har sin stedsidentitet til kommunen som helhet, men heller til 
mindre geografiske områder (bydeler, tettsteder, bygder eller kretser). Vi 
kan se hvordan folk svarte i ulike kommuner. 

Figur 110 Gjennomsnittsskår, omvendt skala fra 6: helt uenig til 1: helt enig 


Kommuner som Spydeberg, Bø (i Telemark), Trøgstad og Os (i Hordaland) 
er kommuner hvor flertallet ikke opplever slik splittelse innad i kommunen. 
I bykommuner som Tønsberg og Stavanger var det også et flertall som var 
uenig i at de hadde slike problemer. Alle disse kommunene skal nå etter at 
tillitsstudien ble foretatt slå seg sammen med nabokommunene. Kanskje 
idyllen står for fall? 

I noen kommuner, som i Nome, Søndre Land og Sauherad, er det et 
stort flertall som er enige i at de opplever dragkamper mellom deler av 
kommunen. De som kjenner kommunene Nome og Sauherad (vi er i blant 
disse) er ikke overrasket. 

En kan spørre seg om høy tillit på et sted er nok til å skape attraktivitet 
og vekst. Hvorfor skal et sted vokse mer på grunn av at samfunnet er preget 

av høy grad av tillit? Hva om et sted har de beste tillitsforholdene, men de 
som bor og styrer utviklingen på stedet ikke er interessert i vekst? Kanskje 
de synes stedet er utmerket som det er og ikke ønsker forandringer? 

Det er lettest å tenke seg at tillit virker langt sterkere på steder som har 
ambisjoner om vekst. På steder med høye vekstambisjoner vil høy tillit 
antakelig gi langt bedre betingelser for at stedet vil evne å gjennomføre 
strategier og tiltak som fører til vekst. Samtidig er det lett å tenke seg at lav 
tillit mellom aktørene på steder med høye ambisjoner vil gjøre det vanske- 
lig å sette i verk kraftfulle tiltak. Tillit er derfor antakelig ikke tilstrekkelig 
for å skape attraktivitet, det er kombinasjonen av tillit og ambisjoner som 
skaper forandring, attraktivitet og vekst. 

Her kan vi bringe inn en interessant parallell fra forskning om tillit i 
organisasjoner: Amy C. Edmondsons The Fearless Organization: Creating 
Psychological Safety in the Workplace for Learning, Innovation, and Growth. 
I denne boka dreier det seg om hvordan organisasjoner skal bli innovative. 
Det å skape attraktivitet på et sted handler om det samme: å skape endrin- 
ger som ikke alle andre kommuner gjør. 


Tabell 12 How psychological safety relates to performance standards 
(Edmondson, 2018, s. 10) 


Low standards High standards 
High psychological Comfortzone Learning & high 
safety performance zone 
E hological 
OE Apathy zone Anxiety zone 
safety 


Edmondson har laget en tabell som beskriver forholdet mellom psycholo- 
gical safety og performance standards. Idealet er en kombinasjon av high 
standards og high psychological safety, noe som minner sterkt om vårt ideal 
for høy tillit og høye ambisjoner. Da havner man i lærings- og resultats- 
onen. Vi har derfor tillatt oss å lage en omskriving av tabellen: 


Tabell 13 Tillit og ambisjoner 


Lave ambisjoner Høye ambisjoner 
Høy tillit Komfortsone Høy tillit og høye 
Trenger ikke forandring ambisjoner 
Lav tillit Apatisone Angstsone, krangel og 
Ingenting nytter vingling 

Dersom det er høy tillit, men lave ambisjoner, havner en i komfortsonen, 
der det kanskje ikke skjer noen utvikling. I slike kommuner er det ingen 
grunn til at det skal skje noe, ettersom ambisjoner om vekst mangler. Her 
kan vi finne slike kommuner i randsonen til byene, som har stabil vekst i 
folketallet uten at det er nødvendig med store anstrengelser. 

Med lav tillit og høye ambisjoner havner en i angstsonen. Her er ambi- 
sjoner og mål høye, men det er manglende tillit mellom partene. Dersom 
resultatene uteblir, vil skyttergravsstriden blusse raskt opp: Hvem har skyl- 
den for at resultatene uteblir? Det er lett å komme i denne posisjonen 
dersom ambisjonene er urealistisk høye. Det er ikke så rent få kommuner 
som har vekstambisjoner som det er nesten umulig å nå. Vi kunne også 
ha lagt inn en tredje dimensjon i tabellen for kompetanse. Urealistiske mål 
er et tegn på at kommunen kanskje ikke har tilstrekkelig kompetanse. Det 
er også lett å komme i denne posisjonen dersom kommunen er delt opp i 
konkurrerende bygder eller områder. Det undergraver tilliten. 

Det verste er naturligvis lav tillit og tilsvarende lave ambisjoner. Da 
snakker vi om apatisonen. I slike kommuner har man gitt opp å skape 
noe nytt: Ingenting nytter likevel. Vi kan finne slike utarmede kommuner i 
distriktene. Det er kommuner med langvarig befolkningsnedgang og hvor 
kommuneadministrasjonen sliter med rekruttering. Det er eksempler på 
kommuner som avslår tilbud om å få tilgang til omstillingsprosjekt med 
millionoverføringer av midler fra fylkeskommune og stat, fordi kommunen 
ikke lenger har kapasitet til å drive utvikling. 

Høy tillit og høye ambisjoner, som likevel er realistiske, er idealet. 
Kommuner som har ambisjoner om å være attraktive vil trolig ha langt 
større sannsynlighet for å lykkes dersom det er et høyt tillitsnivå i kom- 
munen. Et høyt tillitsnivå kjennetegnes av at kommunepolitikerne kan 
enes om en langsiktig strategi for kommunen som er robust for endringer i 
sammensetningen av kommunestyret. Samtidig er det viktig at kommune- 
politikerne er opptatt av utviklingen i kommunen som helhet og ikke bare 
sin egen bygd eller bydel. Høy tillit mellom politikere og administrasjon er 
også et ubetinget gode. Det er mange eksempler på at kommuner mister sin 
utviklingskraft når denne tilliten svikter. Tilliten mellom kommuneorgani- 
sasjonen og næringslivet og tilliten mellom kommune og frivillig sektor er 
også svært viktig. For å bygge opp en god tillit må det være møteplasser og 
kommunikasjon mellom kommune, næringsliv og frivillig sektor. Det er 
vanskelig å skape høy attraktivitet i en kommune. Kommuner som evner å 
mobilisere næringsliv og frivillig sektor i arbeidet med å skape en attraktiv 
kommune, vil ha mye større mulighet til å lykkes. 

Vedlegg 


Vedlegg 1 


Resultater for regresjonsanalysen (Nettoflytting = a + bl* VRA, + b2*VRA, 1 
+ b3 * VRA;.>) på regionnivå for årene 2003-2021. 


Coefficients: 

Estimate Std. Error t value Pr(>|t|) 
(Intercept) -0.0013697 0.0001458 -9.397 < 2e-16 *+** 
vektet vekst Ø.1888122 0.0113878 16.589 < 2e-16 *** 


vektet vekst minl 0.1299003 0.Ø111313 11.670 < 2e-16 *** 
vektet vekst min2 0.0878197 0.0112540 7.803 1.22e-14 *** 


Signif. codes: GO Ft GOD 0 OLE 9 OG 99 oil € 9 å 


Residual standard error: 0.004759 on 1310 degrees of freedom 
Multiple R-squared: 9.318, Adjusted R-squared: 9.3165 


Vedlegg 2 


Resultater for regresjonsanalysen (Nettoflytting = a + bl* VRA, + b2*VRA; 1 
+b3* VRA;-2+ b4*Sentralitetsindeksen) på regionnivå for årene 2003-2021. 


Coefficients: 

Estimate Std. Error t value Pr(>|t|) 
(Intercept) -9.0019547 0.0081196 -16.340 < 2e-16 *** 
vektet vekst Q.1283373 0.0092491 13.876 < 20-16 *** 


vektet vekst min1 0.0883154 0.0092751 9.522 < 20-16 *** 
vektet vekst min2 0.0417874 0.0093961 4.447 9.39e-06 *** 
sentralitetsindeks 9.0223342 0.0009360 23.862 < 2e-16 *** 


Signif. codes: Ø e Q.ØØL ++? Ø.ØL '*? 9.05 1.7 0.1 I? 1 


Residual standard error: 0.004001 on 1382 degrees of freedom 
Multiple R-squared: 9.5078, Adjusted R-squared: 9.5064 

Vedlegg 3 


Resultater for regresjonsanalysen (Nettoflytting = a + bl*VRA; + b2*VRA:-ı 
+ b3 * VRA;.> + b4*SentNY) på regionnivå for årene 2003-2021. 


Estimate Std. Error t value Pr(>|t|) 


(Intercept) -0.0019888 0.0001177 -16.904 < 20-16 *** 
vektet vekst 0.1245859 0.0091046 13.684 < 20-16 *** 
vektet vekst minl1 0.0852556 0.00891247 9.343 < 20-16 **x* 
vektet vekst min2 0.0389828 0.0092405 4.219 2.62e-05 *** 


sentralitetsindeks ny 0.0257613 0.0010192 25.275 < 20-16 *** 


Signif. codes: © fr? Q.ØØ1 “**? 0.01 “*? 0.05 1.7 0.1 I? 1 


Residual standard error: @0.003931 on 1382 degrees of freedom 
Multiple R-squared: 9.5247, Adjusted R-squared: 0.5234 


Vedlegg 4 


Resultater for regresjonsanalysen (Nettoflytting =a +b1*VRA ,+b2*VRA;-1 
+ b3*VRA -2+ b4*sentny + b5*DS) på regionnivå for årene 2003-2021. 


Coefficients: 

Estimate Std. Error t value Pr(>|t|) 
(Intercept) -0.0023964 0.0001271 -18.850 < 2e-16 *** 
vektet_vekst 00.1360559 ©0.0090491 15.035 < 2e-16 *** 
vektet_vekst_min1 00.0962927 0©0.0090593 10.629 < 2e-16 *** 
vektet_vekst_min2 00.0531233 00.0092445 5.746 1.12e-08 *** 


sentralitetsindeks_ny ©.0272193 ©0.0010171 26.762 < 2e-16 *** 
nettotilvekst_arb_dode -0.4036295 0.0539367 -7.610 5.04e-14 *** 


Signif. codes: Ø +r Q.ØØ1 ++? Ø.ØL *? 9.05 1.7 OTT 


Residual standard error: 0.003853 on 1381 degrees of freedom 
Multiple R-squared: 9.5439, Adjusted R-squared: 9.5422 

Vedlegg 5 


Resultater for regresjonsanalysen (Nettoflytting = a + bl*VRA, + b2*VRA, 
+ b3*VRA; -2+ b4*sentny + b5*DS + b6*ST) på regionnivå for årene 
2003-2021. 


Coefficients: 

Estimate Std. Error t value Pr(>|t|) 
(Intercept) -0.0023810 0©0.0001565 -15.213 < 2e-16 *** 
vektet_vekst 00.1360297 @©0.0090511 15.029 < 2e-16 *** 
vektet vekst mini @0.0963236 0.0090608 10.631 < 2e-16 *** 
vektet vekst min2 0©0.0531326 ©0.0092475 5.746 1.13e-98 *** 
nettotilvekst -0.4045040 0.0540241 -7.487 1.25e-13 *** 
sentralitet 00.0273148 0.0019516 25.975 < 2e-16 *** 
studenter -0.0006018 0.0028946 -0.208 0.835 


Signif. codes: Ø Gers GA 4? Ø.ØL e 9.05 1.7 0.1 I? 1 


Vedlegg 6 


Resultater for regresjonsanalysen (Nettoflytting = a + bj* KI.) på kommu- 
nenivå for årene 2017-2022. 


Call: 
lm(formula = model(), data = selectedData()) 


Residuals: 
Min 1Q Median 3Q Max 
-0.073651 -0.005639 0.000320 0.006050 9.109668 


Coefficients: 

Estimate Std. Error t value Pr(>|t|) 
(Intercept) -3.738e-03 6.954e-04 -5.376 8.46e-08 *x*x* 
kulturindeks 1.923e-06 4.468e-06 0.439 0.667 


Signif. codes: Ø r+ Q.ØØ1L ++? Ø.ØL OOS 1.7 0.1  ? 1 


Residual standard error: 0.01165 on 2134 degrees of freedom 
Multiple R-squared: 8.677e-05, Adjusted R-squared: -9.0003818 
F-statistic: 0.1852 on 1 and 2134 DF, p-value: 9.667 

Vedlegg 7 


Resultater for regresjonsanalysen (Nettoflytting = a + bı* KI, + by*sent) på 
kommunenivå for årene 2017-2022. 


call: 
lm(formula = model(), data = selectedData()) 


Residuals: 
Min 1Q Median 3Q Max 
-0.066151 -0.005474 -0.000495 0.004701 9.120128 


Coefficients: 

Estimate Std. Error t value Pr(>|t|) 
(Intercept) -4.460e-03 6.522e-04 -6.838 1.05e-11 *x*x* 
kulturindeks 6.896e-06 4.192e-06 1.645 Ø.1 
sentralitet 3.299e-02 1.897e-93 17.397 < 2e-16 *** 


Signif. codes: Ø far? Q.ØØ1 4? Ø.ØL *? 9.05 1.7 0.1 1? 1 


Residual standard error: 0.0109 on 2133 degrees of freedom 
Multiple R-squared: 9.1243, Adjusted R-squared: 0.1235 
F-statistic: 151.4 on 2 and 2133 DF, p-value: < 2.2e-16 


Vedlegg 8 


Resultater for regresjonsanalysen (Nettoflytting = a + bı* KI + b*sent + b;* 
VRA: + ba* VRA: -1+ bs * VRA:-2) på kommunenivå for årene 2017-2022. 


Call: 
lm(formula = model(), data = selectedData()) 


Residuals: 
Min 1Q Median 3Q Max 
-0.060919 -0.005251 -0.000433 0.004357 @©.106750 


Coefficients: 

Estimate Std. Error t value Pr(>|t|) 
(Intercept) -2.976e-03 6.387e-04 -4.659 3.38e-06 *** 
kulturindeks 7.116e-06 4.035e-06 19763 0.078 . 
sentralitet 2.472e-02 1.937e-03 12.758 < 2e-16 *** 


vektet_vekst oA abre 16.97 & 22-16 33 

vektet vekst mini 5.756e-02 1.Ø59e-82 5.437 6.Ø5e-98 *** 
vektet vekst min2 6.541e-02 1.017e-02 6.434 1.53e-10 *** 


Signif. codes: TOn se Q.ØØ1 ++? Ø.ØL '*? 9.05 1.7 0.1 I? 1 


Residual standard error: 0.0105 on 2139 degrees of freedom 
Multiple R-squared: 9.1897, Adjusted R-squared: 9.1878 
F-statistic: 99.75 on 5 and 2130 DF, p-value: < 2.2e-16 


Vedlegg 9 


Resultater for regresjonsanalysen (Nettoflytting = a + bı* KI, + b*sent + 
ba* VRA, + ba* VRA; 1 + b; * VRA:-2 + be *DS) på kommunenivå for årene 
2017-2022. 


Call: 
lm(formula = model(), data = selectedData()) 


Residuals: 
Min 1Q Median 3Q Max 
-0.061804 -0.005227 -0.000492 0.004463 0.108388 


Coefficients: 


Estimate Std. Error t value Pr(>|t|) 
(Intercept) -4.067e-03 6.761e-04 -6.016 2.10e-09 *** 


kulturindeks 8.792e-06 4.031e-06 2.181 0.0293 * 

sentralitet 2.882e-02 2.114e-03 13.635 < 2e-16 *** 
vektet_vekst 1.199e-01 1.069e-02 11.215 < 2e-16 *** 
vektet vekst mini 5.982e-02 1.055e-02 5.672 1.60e-08 *** 
vektet_vekst_min2 6.743e-02 1.012e-02 6.660 3.48e-11 *** 
nettotilvekst -2.949e-01 6.231e-02 -4.733 2.36e-06 *** 


Signif. codes: Ø =e Q.ØØ1 ++? Ø.ØL '*? 9.05 1.7 OTT 


Residual standard error: 0.01044 on 2129 degrees of freedom 
Multiple R-squared: 9.1982, Adjusted R-squared: 9.1959 
F-statistic: 87.69 on 6 and 2129 DF, p-value: < 2.2e-16 

